
1672 — Naşterea lui Petru. 

1082 — Revolta streinilor. 

1683 — Naşterea Caterinei, soția lui Petru. 

1689 — Fuga lui Petru la Troiţchi. 

1690 — Naşterea lui Alexei. 

1696 — Cucerirea Azovului. Călătoria în Europa. 

1700 — Înfrângerea dela Narva. 

1703 — Întemeierea St. Petersburg. 

1707 — Răscoala lui Bulavin. 

1708 — Răscoale pe Don. Victoria de pe Liesna. Victoria dela 
Poltava. 

1711 — Înfrângerea de la Prut. Căsătoria lui Alexei, fiul lui 
Petru. 

1715 — Corupţia în administraţie. Moartea soţiei lui Alexei. 

1717 — Petru la Paris. Fuga lui Alexei. 

1718 — Sfârşitul lui Alexei. Moartea lui Carol al XII-lea. 
Procesul lui Mencicov. 

1719 — Decapitarea lui Goertz. Ruşii în Suedia. 

1721 — Sfârşitul războiului Nordic. Pacea dela Nystad. 

1722 — Cucerirea petrolului (Bacu). 

1723 — 1724 — 1725 Surghiunirea lui Mencicov. Boala lui 
Petru. Planul canalului Ladoga. Încoronarea Caterinei. Moartea 
lui Petru. 


Eu zămislesc un nou fel de oameni. 
PETRU CEL MARE 


E SCURTĂ FERICIREA ÎN CREMLIN! 


De unde putea şti frumoasa şi tânăra Natalia Chirilovna, 
văduva Țarului Alexei! şi mama noului Țar Petru Alexeievici — 
care va rămâne în istorie sub numele de Petru cel Mare — că în 
cetatea de piatră din inima Moscovei, fericirile nu sunt de lungă 
durată ? 

În Mai 1682 zilele erau luminoase, pline de arome şi de 
ciripitul păsărilor, ca în toate primăverile. Crenelurile severe, 
cenuşii, ale Cremlinului, ridicate de mâinile artiste* ale unor 
Italieni dela miazăzi, dar după nevoile şi dorinţa întunecaţilor 
stăpânitori de miazănoapte, se topeau şi de data aceasta în 
strălucitoarele cețuri ale dimineţii însorite. Se pregătea o zi cu 
deosebire caldă şi blajină. 

Clopotele sunară leneş în turlele bisericilor. Deasupra 
Moscovei pluti îndelung şi mai grav sunetul cunoscut al marelui 
clopot* din cupola bizantină a catedralei Sf. Vasile, ai cărei uriaşi 
bulbi de aur, asemeni unor turbane, scapără şi azi între zidurile 
medievale ale Cremlinului. Ca de obiceiu, ulițele marelui târg 
răsunau de glasurile căruțaşilor şi negustorilor în caftane, care, 
din bărbi stufoase, dinaintea prăvăliilor şi tejghelelor scoase afară 
ca la iarmaroc, îşi strigau mărfurile şi preţurile. Abia se mai 
zărea, în mulțimea pestriță a cărăuşilor, unii cu mutre din Orient, 
alții din miazăzi, a ţăranilor din împrejurimile Capitalei, veniți cu 
fructe şi legume,, câte un popă în sutană aspră, neagră sau 
uniforma ţeapănă a câte unui strelit, militar care deşi nobil, se 
întorcea acasă pe jos, pe două cărări. 

Natalia Chirilovna, ocupată în cămările din Cremlin cu 
proaspăta-i frumuseţe, ajutată de slujnice pricepute, tinere ca şi 
ea, îndrăgostite de cochetăria şi fericirea ei, măgulitoare şi 
vorbărețe — se putea oare gândi la împrejurările în care nul ei 
fusese urcat pe tronul Moscovei, copil de zece ani, la pericolele 
cumplite care o amenințaseră, care o amenințau? 


1 Alexei Mihailovici, tatăl lui Petru. 


Ea nu voise niciodată nimic altceva decât să. fie fericită, şi 
mai cu seamă, să fie lăsată să fie fericită, răspândind în jur voie 
bună şi râs. Văzuse că steaua norocului ei se arătase dela 
început ca cea mai mare şi mai strălucitoare în noaptea acelui 
veac. 

Într'adevăr, ce iusese ea acum zece, doisprezece ani ? Fiica 
unui ofițer de cavalerie Narişchin, dintr'o familie de boiernaşi de 
provincie, iar râvna lor cea mai scumpă era de a ajunge în; 
preajma Țarului Alexei Mihailovici. Această mărire mult visată le 
fu hărăzită prin unchiul; Nataliei Chirilovna, care fu numit de Țar 
comandantul streliților, al oştirii lui personale. Artemon 
Serghievici Matveiev, unchiul Nataliei Chirilovna, avea inteligenţă 
aleasă, îndelung cultivată, locuia în cartierul europenesc, 
niemțesc al Moscovei, căsătorit cu o scoțiană refugiată din pricina 
luptelor religioase, şi îşi adunase o bibliotecă — întâia bibliotecă 
din Rusia. 

Veacul al şapțesprezecelea era menit să vadă căderea 
dominaţiei suedeze în Nord, a Turcilor în Sud şi ridicarea a trei 
mari puteri noui, a Angliei pe mare, a Prusiei şi Rusiei pe 
continent. Rusia trebuia să lupte îndeosebi pentru statornicirea 
unor fruntarii sigure şi mai cu seamă pentru dobândirea unor 
drumuri comerciale lesnicioase — drumul Mării Negre, drumul 
Mării Baltice. Ţarul Alexei Mihailovici, după dureroase şi 
zadarnice încercări de a lua cu asalt cetățile suedeze de pe țărmul 
Balticei, fu sfătuit de Matveiev să încheie pace cu stăpânii 
Nordului, spre a i se recunoaşte cel puţin cucerirea Ucrainei, 
drum deschis spre Polonia. 

Tarul Alexei venea adesea de petrecea serile lungi de iarnă în 
cartierul niemțesc al Moscovei, în casa bunului şi înțeleptului său 
sfetnic, Artemon Serghievici Matveiev. Aci, sufletul lui sbuciumat, 
înfricoşat găsea pace şi reculegere. Câţiva ani mai înainte, în 
1669, îşi pierduse soția, pe Măria llijnicina Miloslavscaia, de 
veche seminție moscovită, lăsându-l cu doi băieți şi şase fete, 
copii slăbănogi şi cam trişti, cum se întâmplă adesea în 
neamurile de nobleţe prea veche. Ţarul, văduv la patruzeci şi unu 
de ani, navu vreme să-şi caute soție, adunând în palatul 
Cremlinului — ca satrapii orientali — pe cele mai frumoase copile 

ale imperiului, ca alegând pe frumoasa între frumoase să şi-o 
ascundă în iatac, pentru totdeauna, departe de orice alte priviri 
poftitoare. El fu silit să se pregătească şi să purceadă la luptă 
împotriva Cazacului Stenca Rasin, răzvrătit cu toată țărănimea 
asuprită de pe Volga. 

Fu o răscoală groaznică, cu omoruri, chinuri şi pârjoluri pe 
la curţile boiereşti, una din numeroasele răscoale ale robilor 
pământului rusesc Ea cuprinse acum, cu răcnetele-i de eliberare, 
tot ţinutul de-a-lungul imensului fluviu, până la vărsarea lui în 
Marea Caspică, tăind astfel drumul cel mai bun al comerțului cu 
Persia şi India. Stenca Rasin, cunoscător şi iubitor de oameni, îşi 
adună în grabă câteva gloate luptătoare, cu gândul de a merge 
asupra Moscovei unde se ascundeau tiranii, Ţarul şi boierii lui, 
stăpânitorii de pământ şi în acelaşi timp mari negustori. 

Pericolul era mare. Ţarul fu silit să pregătească împotriva lui 
Stenca Rasin oaste numeroasă întărită cu tunuri, ca împotriva 
unei năvăliri de Tătari. Boierii aflară cu spaimă de prădarea, 
arderea conacelor, de omorirea vechililor şi vitelor. Nopți lungi de 
groază petrecură cu toţi, neştiind dacă vor izbuti să înfrângă iar 
pe răsculați sau sunase ceasul ca ei să treacă acum prin sabie iar 
Moscova prin foc. 

La chemarea Ţarului, tinerii boieri, bine strânşi în armuri, 
călări şi pe jos, în fruntea trupelor regulate, ieşiră întru 
întâmpinarea slugilor obrăznicite, înnebunite. Lupta se dete la 
Simbirsc, pe Volga, în 1670. 

Necunoscători ai felului de a purta războiul, înarmați mai 
mult cu furci, suliți şi topoare, ţărănoii fură alungaţi de trupele * 
Țarului iar căpetenia lor, Stenca Rasin, împreună cu un frate, de 
asemenea căpetenie, fură prinşi, încuiați. 

într'o colivie de fier şi duşi la Moscova, asemenea unor fiare 
turbate. 

Tarul şi boierii respirară uşurați, iar setea de răzbunare fu 
de două ori mai mare decât spaima prin care-i trecuse acei mojici 
nețesălați. Stenca Rasin şi fratele lui fură aruncaţi în pivniţile de 
tortură ale Cremlinului, unde suferiră torturile cu unelte mânuite 
de călăi dibaci. Mândru de gândul şi fapta lui, deşi înfrânt, 
Stenca Rasin nu scoase un răcnet de durere. Numele lui nu fu 

uitat de ţăranii ruşi, pentru care se jertfise. De-a-lungul 
timpurilor, din veac în veac, răsună prin hanurile şi pe ogoarele 
ruseşti cântece de vitejie cu numele şi isprăvile lui, precum pe la 
nunțile şi petrecerile ţărăneşti din România, lăutarii spun din 
viers şi din scripcă faptele unui Tunsu sau Iancu Jianu. Nici locul 
înfrângerii marelui țăran răsculat nu se pierdu între miile de 
nume ale Rusiei nesfârşite. Soarta vroi ca la Simbirsc să vadă 
lumina zilei Vladimir Ilici Ulianov zis Lenin, care în 1918 avea să 
atragă şi el de partea lui pe ţăranii iobagi, spre a dărâma 
rămăşiţele puterii Ţarului Nicolae al II-lea, ultimul Romanov. 

În vreme ce Stenca Rasin îsi ispăşea păcatul răzvrătirii, 
Țarul Alexei Mihailovici, împăcat în sine, petrecea în locuinţa atât 
de caldă a înaltului său slujbaş, Matveiev, din cartierul 
europenesc al Moscovei. Voioşia, grația şi tinerețea Nataliei 
Narişchin, nu avură nevoie de niciun fel de stăruinţă ca să tragă 
după ele ochii Ţarului, bărbat copt şi nedat cu văduvia. Nepoţica, 
zămislită pentru bucuriile vieţii, pierdu dreptul să mai facă 
deosebirea între Ţarul trecut de patruzeci de ani şi vreun ofițeraş 
din tabăra strelicească, de numai nouăsprezece. Măreţia coroanei 
umplu sufletul naiv cu o încântare atât de caldă, că putea fi uşor 
luată drept iubire. Ceea ce frumoasele fiice ale marilor boieri 
moscoviți râvneau cu nerăbdare, Natalia Chirilovna dobândi 
aproape fără să-şi dea seama, deşi se trăgea dintrun neam mai 
puţin ales. Nevinovatu-i suflet, de abia ieşit dintre păpuşi, nu-şi 
putea închipui ce însemnătate avea pentru familiile boiereşti o 
încuscrire cu Ţarul, din mâna căruia cădeau toate harurile şi 
toate bunurile. Familia care izbutea să pună în preajma Ţarului o 
făptură atât de intimă şi de ascultată ca soţia, devenea, alături de 
Autocrat, stăpâna ţării. Cât trăi Măria Miloslavscaia, Rusia fu în 
puterea familiei  Miloslavschi şi îndeosebi a bătrânului 
Miloslavschi, unchiul răposatei Ţarine. 

înrâurirea înțeleptului Matveiev asupra Ţarului nu fu pe 
placul bătrânului Miloslavschi; ou tot felul de vorbe căută să 
ponegrească pe sfetnicul treburilor din afară. Când Ţarul, de ochii 
lumii, porunci să se adune în Cremlin fetele cu drept de a fi alese, 
nimeni nu bănui ce se întâmplase cu inima lui. Adunarea mult 
împodobitelor şi sfiitelor moscovite, fu la Cremlin numai o 

comedie nevinovată: Ţarul alesese de mult şi anume pe cea mai 
puţin cunoscută, pe fiica ofițerului provincial Narişchin, Natalia 
Chirilovna. 

Căsătoria avu loc în 1071. 

Peste un an, la 6 Iunie 1672, tânăra Ţarină dădu naşterea 
unui flăcău voinic, care umplu cămările Cremlinului cu ţipeţele-i 
ascuțite. Nimeni din familia Miloslavschi nu se ocupă de ivirea pe 
lume a lui Petru Alexeievici — care trebuia să devină Petru cel 
Mare — de vreme ce era tocmai bine al şaptelea urmaş. 

Lipsită de orice alte ambiţii, Natalia Chirilovna, ocupată cu 
propria-i fericire, nu fu de prea mare folos familiei. Crescută în 
moravuri europeneşti, aruncă de o parte vălurile asiatice lăsate 
moştenire de fosta „Hoardă de aur” tătărească, izgoni pe paznici 
şi pe eunuci. Rămaseră scrise în cronicile timpului îndrăsnelile 
frumoasei arine, printre altele îndrăsneala de a fi ieşit la 
plimbare în caleaşca pe ulițele Moscovei şi de a fi ridicat perdelele 
ca să vadă şi să fie văzută. Se puse pe seama ei şi vina de a fi 
avut, încă din timpul vieţii Ţarului, ibovnici tineri, ceea ce nar fi 
de mirare, ţinând seamă de firea Țarinei şi de marea deosebire de 
vârstă între soți. 

Deşi trăia între oameni cu poftele deslănţuite, de o cruzime 
pe care nici credința în lisus no potolea, întro vreme când 
răscoalele dinlăuntrul ţării se amestecau cu luptele dinafară, 
Natalia Chirilovna rămase una din cele mai surâzătoare şi 
luminoase figuri din istoria Rusiei. 

Destinul fu de partea ei — începând cu norocul de a trece 
din casa unchiului Matveiev pe tronul Romanovilor — şi de câteva 
ori, deşi îmbrâncit altfel de evenimente, destinul tot se întoarse 
cu dar de bucurie pe sânul ei de crin. Cum era să desamăgească 
o făptură zămislită pentru toate fericirile? 

Natalia Chirilovna rămase văduvă numai după cinci ani de 
căsnicie. La tron urma, după datină şi voința răposatului Țar, fiul 
cel mare, Feodor Alexeievici, după mamă un Miloslavsc, deci un 
vrăjmaş al Narişchinilor. 

Noul Țar era un copilandru de cincisprezece ani, suferind de 
aceeaşi moliciune fără leac a plozilor lui Alexei din întâia 

căsătorie şi deasupra cărora avea să se ridice numai una din 
surori, Sofia2, femeie energică dar fără înţelegere politică. 

Feodor al III-lea nu moştenise niciuna din ambițiile, râvnele 
şi poftele tatălui. Veni la tron fiindcă aşa fusese ursit iar trecerea 
lui prin istoria Rusiei nu lăsă aproape nicio amintire, îndată după 
luarea domniei fu silit să adune un semschi sobor (adunare de 
nobili), pentru desființarea registrelor ereditare după care se 
făceau înaintările în armata strelicească. Numirile şi înaintările 
treceau de-aci înainte în puterea Ţarului, care ţinea seamă de 
interesele lui şi de valoarea ofițerilor. Fu un progres în 
organizarea militară a Rusiei. Se întărea de sigur absolutismul 
țarist, dar se înlătura pentru totdeauna o ierarhie cu caracter 
medieval. Altminteri flăcăul încoronat ar fi fost bucuros să fie 
lăsat la jocurile şi preferinţele lui, care erau caii frumoşi, poeziile 
şi veşmintele de lux din Polonia, din totdeauna ţară de mândri 
cuconi. Frumoasa Natalia Chirilovna şi fiul ei Petru, se pomeniră 
deodată întruna din situațiile cele mai periculoase. Cine să-i fi 
ocrotit împotriva bănuielilor sau numai a urii familiei 
Miloslavschi, a căror mlădiță moştenise tronul ? Câtă vreme 
trăiau ceilalți urmaşi, din întâia căsătorie a răposatului Alexei, 
Natalia şi Petru naveau niciun drept la tron. Singura putere 
militară o alcătuiau streliții, răspândiţi în centrele mai de seamă 
ale Rusiei, întreținându-se din privilegii dobândite şi reinnoite, 
după tradiţia întemeiată de Ivan cel Groaznic care avusese nevoie 
de oştire personală, împotriva boierilor nesupuşi. Ar fi cutezat 
streliții să apere cele două oropsite făpturi, în aparenţă lipsite de 
orice viitor? Dacă Feodor al III-lea ar fi dobândit coroana la o 
vârstă mai înaintată şi dacă, mai cu seamă, ar fi avut o fire trează 
şi despotică, Natalia şi Petru şi-ar fi pierdut cu siguranţă vieaţa. 
Istoria e plină de astfel de crime, dela Absalom, care voise să ia 
locul tatălui său David din palatul de pe Sion, dela Cleopatra 
care, alungată întâi de fratele-i mai mare, ajunge apoi regină şi se 
grăbeşte să asasineze o soră închisă întrun templu grec, până la 
fiul lui Ivan al IV-lea, Dimitri, copil de zece ani, ucis după 
moartea Țarului de Boris Godunov, râvnitor al coroanei. Dacă 


2 Sofia Alexeievna. 

ținem seama de rolul lui Petrii cel Mare în istoria Rusiei, pieirea 
lui atunci, când navea decât patru ani, sar fi resimțit pânăn 
zilele noastre. Altfel ar fi decurs istoria Rusiei, altfel soarta 
imperiilor vecine şi deci alta ar fi fost înfăţişarea Europei. 

Dar Feodor al III-lea navea fire de domnitor. Neaducând 
nicio schimbare, neclintind din locul lor pe marii slujbaşi, vieaţa 
lui Petru şi a mamei lui nu-l încurca. Fură alungaţi doar dela 
Curtea din Cremlin. Mama şi fiul se retraseră la un castel de 
vară, la Preobrajenscoe. Ceea ce-i lipsea acum Nataliei Chirilovna 
nu erau măririle, pe care nu le preţuise prea mult, ci libertatea de 
a se mişca, libertatea de a fi fericită, siguranţa vieţii ei şi a 
unicului copil. Avea puţine speranţe să mai ocupe vreodată locul 
de unde fusese alungată odată cu moartea soţului, dar avea. Se 
vedea bine că urmaşii răposatului Alexei nu erau în stare în acea 
vreme de lupte pentru cât mai mult pământ, să-şi împlinească 
menirea. În afară de Feodor, lipsit de însuşiri bărbăteşti, mai era 
un frate, Ivan, cu desăvârşire neputincios, o biată stârpi tură cu 
pleoape lipite, cu picioarele moi şi aproape mut. Puteau oare 
asemenea firave făpturi să ţină întreg, necum să sporească, un 
imperiu care de pe atunci se întindea dela Marea Albă pânăn 
Caspica, dela Oceanul Pacific pânăn malurile râpoase ale 
Niprului ? 

încercarea sfetnicilor de a smulge o mlădiță nouă din 
măruntaiele fără vlagă ale blajinului Feodor, nu izbuti. Tânărul 
nu vroi să se căsătorească, iar când îşi dete seama că şi slaba 
pâlpâire a energiei lui e pe cale de a se stinge, se hotări să-şi ia 
soție, dar fu prea târziu. El pieri pe'ncetul, în vârstă de numai 
douăzeci şi unu de ani, lăsând în urmă-i o fecioară neatinsă şi un 
tron fără urmaşi. 

Fusese scurtă fericirea Nataliei Chirilovna în Cremlin, dar 
nici surghiunul ei nu fu prea lung. 

Steaua cea bună se ridica deasupra castelului dela 
Preobrajenscoe, unde se juca un copil neştiutor de înalta lui 
menire. 

SÂNGE PE TREPTE 


La moartea Ţarului care echilibra tendinţele potrivnice ale 
boierilor, doritori de a strânge numai pentru ei şi familiile lor 
bunurile țării, se vedea îndârjirea intereselor în luptă. Societatea 
rusă abia ieşită din frământările evului mediu şi grupată cu forța 
în jurul Țarului Absolut, zămislea oameni cu deosebire brutali, 
sângeroşi, a căror spiță nu sa stins nici azi acolo. arii nu-şi 
desmierdau boierii, ci mai vârtos — cu mult înaintea brutalităților 
lui Petru cel Mare — îi înlăturau la nevoie cu junghierul. Bătrânul 
Miloslavschi cunoscu, dela toiagul Ţarului Alexie, în vremea 
luptelor dela Riga, bătaia pe ruptelea, pentru o vorbă nesocotită. 

În jurul bătrânului Miloslavschi şi al cărturarului Matveiev, 
se strânseră în două tabere duşmane toate celelalte familii 
boiereşti. Se presimţea războiul civil. În lipsa unui Țar autoritar, 
ce altă putere ar împiedeca încăierarea celor două partide 
hămesite după domnie, nesățioase după averi, singurul rost al 
vieţii lor ? 

Bătrânul Miloslavschi, mai vechiu în treburile împărăției, 
vru să se folosească de două puteri mai însemnate atunci; de 
streliți şi rascolnici. Streliţii, rămaşi fără stăpân, jefuiți până la os 
de proprii lor comandanţi, doreau răzbunarea şi înnoirea 
privilegiilor. Rascolnicii, sectă religioasă, pornind dela 
nemulțumirea pricinuită în masele ţărăneşti de noul ritual 
bisericesc, se ridicau de fapt împotriva întregii rânduieli 
sclavagiste a statului. Fugiţi dela munca silnică de pe moşiile 
boiereşti, vagabonzi prin uriaşele păduri nestrăbătute unde-şi 
ridicau pe alocuri schituri de lemn, ei răcneau nu numai 
împotriva Patriarhului dar şi a Ţarului cu legile lui asupritoare de 
țărani. Când trupele regulate, trimise în urmărirea rascolnicilor, 
izbuteau să-i surprindă, îşi dau foc şi ardeau în cântări liturgice 
până la unul. 

Narişchinii, conduşi de Matveiev, cu o mai strictă viziune a 
realităților, nu merseră atât de departe. Nu concurară pe 
Miloslavschi şi nu voiră să atragă de partea lor alți streliți şi alți 
rascolnici. Matveiev, mai isteţ, căzu la înţelegere cu Patriarhul — 
care ținea uneori locul Tarului — şi nu mai avu nevoie să ațâțe 

tendințele anarhice din cuprinsul imperiului. Şi pândi momentul 
prielnic. 

Nu fusese încă îngropat Feodor al III-lea; în coşciugiul de 
aramă, ca o păpuşă de ceară, el zăcea în sala tronului din 
Cremlin. Matveiev, înconjurat de partizani înarmaţi sub veşminte, 
aduse pe Patriarh de față, adună soborul şi Patriarhul unse Țar 
pe copilul Petru, fratele vitreg al mortului. Cine se putea gândi la 
paraliticul Ivan, urmaşul drept al Ţarului Feodor ? Şe văzu cu 
acel prilej că şi conducătorul streliților, prinţul Dolgoruchi mai de 
mult înţeles cu Matveiev, era de partea Ţarului Petru. 

Dar comandantul streliților nu reprezenta interesele lor; 
dimpotrivă. Duşmănia în rândurile streliceşti era tot atât de 
îndârjită ca şi a celor două tabere de boieri. Nouii conducători ai 
Rusiei, care scoseseră înainte pe Petru, fură siliți să dea şi 
rangurilor inferioare ale armatei o satisfacție. Ţarul Petru, în 
primele zile ale domniei, copil de zece ani, iscăli ucazul după care 
ofițerii vinovaţi de jafuri să fie pedepsiți chiar de subordonații lor. 
Şi astlel cu două sute de ani înainte de degradarea şi uciderea 
ofițerimii lui Nicolae al II-lea de către soldaţii bolşevizaţi, streliții 
îşi bătură superiorii cu biciul în piaţa din fața Cremlinului, 
numită Piaţa Roşie. 

Fu începutul. Streliții nu se mulțumiră cu atât. În vreme ce 
ofițerii din Moscova erau bătuți cu cnutul, în provincie erau ucişi 
sau arşi de vii, cu locuinţele lor cu tot. Cine-i putea împiedeca ? 
Şi ce mai rămânea din autoritatea Coroanei, care se dovedea 
astfel prizonieră ? Pilda rea se putea întinde mai departe, 
cuprinzând masele adânci ale populaţiei rurale, a cărei vieaţță era 
mult mai amară. Dar streleţii, care se bucurau înşişi de privilegii 
şi nu puteau dori o revoluţie generală, s'ar fi potolit. 

SJar fi potolit dacă partizanii lui Matveiev, grăbiţi să pună 
mâna pe „controlul” averilor bisericeşti, şi-ar fi dat seama că se 
rezemau încă pe o umbră şi căn primul rând aveau datoria să 
întărească situaţia noului Țar. 

Singurul care cunoştea îndărătnicia vrăjmaşilor din cealaltă 
tabără şi îndeosebi îndârjirea bătrânului Miloslavschi — unchiul 
după mamă al lui Ivan. Ţarul legitim — era tot istețul Matveiev. 
Dar sfiiciunea obicinuită a omului de carte şi teama de un 

conflict personal prea brutal, îl făcu să stea departe de Moscova. 
Între timp însă, oamenii lui Miloslavschi lucrară cu spor. Aţâţară 
pe streliți împotriva Nataliei Chirilovna, mama noului Țar, atât de 
puţin pravoslavnică, care ar fi ucis pe adevăratul Țar, Ivan surdo- 
mutul, cel purtat de slugi pe braţe, ca să rămână Petru singur 
stăpân. Şi o ploaie de făgăduieli mai ațâţară pe streliți, bucuroşi 
de a-şi arăta atotputernicia şi de a cere după aceea marea cu 
sarea. 

Răscoala izbucni îndată după înapoierea lui Matveiev la 
Moscova, el, capul Narişchinilor, adevăratul conducător al Rusiei 
prin Natalia Chirilovna şi copilul Petru. Năvala streliţilor, în 
dimineaţa zilei de 15 Mai 1682, asupra Cremlinului, era cu 
socoteală. Se cunoştea că înnapoia lor era o mână şi un creier. 
Răcnetele oamenilor înarmați ai bătrânului Miloslavschi dinaintea 
Cremlinului, cererea streliților de a vedea pe Ivan, Ţarul legiuit, 
despre care se spunea că ar fi fost ucis, toate fuseseră prevăzute. 
Tinta era cu totul alta şi anume stârpirea Narişchinilor care, la 
adăpostul lui Petru, puseseră mâna pe toate slujbele mari. 

Natalia, îngrozită de ne mai pomenita zarvă, ieşi pe treptele 
Cremlinului întovărăşită de Matveiev şi de prințul Dolgoruchi, 
comandantul suprem al trupelor de streliți. Ea ţinea cu o mână 
pe Ivan bâlbâitul şi cu cealaltă pe Petru, copilul cu ochi măriți de 
groază. Natalia voia să arate astfel că Ivan trăia, la fel ca şi fiul ei 
Petru, că nu ucisese nimeni pe Ivan, cum se scornise din 
vrăjmăşie. După această vădită dovadă, prinţul Dolgoruchi crezu 
că-şi putea relua autoritatea. Cu glas gros porunci oştenilor 
necuviincios! să părăsească numaidecât curţile Cremlinului. Ca 
untdelemnul pe foc căzu porunca prinţului. Răsculaţii năvăliră 
asupra treptelor, în răcnetele de spaimă ale Nataliei şi copilului 
ei, apucară n sulițe pe Matveiev şi pe prinţul Dolgoruchi, 
aruncară apoi cadavrele sângerânde, pradă furiei celorlalți soldați 
şi năpădiră încăperile, spărgând uşi, doborind ferestre. Slujbaşii 
găsiți acolo fură ucişi fără milă. 

Grupe de streliți cutreierară oraşul, căutând pe cei care 
fuseseră mai dinainte osândiți de bătrânul Miloslavschi. Astfel 
fură ucişi şaizeci şi şase de inşi, legaţi de Matveiev, printre care şi 
frații Nataliei Chirilovna. 

îmbătați de sânge şi porniţi acum pe jaf, streliții nu se 
mulțumiră cu victimele predestinate, ci, spre a face pe placul 
norodului, năvăliră în cartierul străinilor, în cartierul europenesc, 
unde arseră, uciseră şi jefuiră. 

Câteva zile ţinu această sinistră beție a instinctelor 
deslănțuite. După aceea urmă executarea oarecum în bună 
ordine a adversarilor scăpaţi cu vieaţă. Ei fură târiți în Piaţa 
Roşie, unde-i adăstau uneltele de tortură şi unde fură ucişi pe 
‘ndelete. 

Avutul partizanilor lui Matveiev fu confiscat şi dăruit 
streliților. 

Bătrânul Miloslavschi nu se bucură multă vreme de această 
sângeroasă izbândă. Peste câteva zile îşi dete şi el sufletul. 

Dintre urmaşii slăbănogi ai răposatului Alexei ieşi atunci la 
iveală o energie nebănuită: Sofia, fiica lui cea mare. Ambiţioasă, 
urcă îndată treptele tronului, ude încă de sângele victimelor. 
Porunci arestarea Nataliei Chirilovna şi a fiului ei Petru. În 
numele lui Ivan cel mut ascultă cererile streliților care se 
potriveau — mai încăpea îndoială? — întocmai cu ale ei. Astfel ei 
cerură înălțarea lui Ivan pe tronul Ţarilor, alături de Petru care, 
fiind şi el uns de către Patriarh, nu mai putea fi detronat. 
(Cruțarea lui Petru să fi fost necesară pentru potolirea spiritelor?) 
Astfel că o lună după răscoala streliților, Ivan şi Petru fură 
încoronați Tari în sala de ceremonii a Cremlinului, de față fiind în 
acea zi de 23 Iunie 1682 boierii toţi şi înaltul cler. 

Streliții mai cerură ca Sofia, până la majoratul micilor Ţari, 
să fie — am spune azi — „regentă”. Ea numi pe dată ministru pe 
intimul ei prieten Vasili Goliţin, nobil lituanian. Era un boier cu 
mintea destul de isteaţă, dedată cu toate vicleniile diplomaţiei, se 
pare plin de farmec între patru ochi, dar cu desăvârşire lipsit de 
energie şi de caracter. Dacă în cei şapte ani de domnie Sofia n’ar 
fi stat sub înrâurirea acestui netrebnic amant, ar fi pacificat 
într'adevăr spiritele şi ar fi împlinit poate o parte dacă nu toate 
poruncile istoriei carel făcură pe Petru omul providențţial al 
Rusiei. 

Vasili Goliţin fu geniul rău al Sofiei şi al Rusiei. Din pricina 
lui, Sofia când ajunse la putere nu mai văzu decât intrigile 

mărunte din jurul tronului, nu mai avu decât satisfacțţiile 
meschine de a ridica sau prăbuşi oameni şi fu ocupată cu 
aducerea pe lume a câtorva copii nelegitimi. Adevăratele interese 
ale Rusiei, parte nu fură înţelese, parte fură uitate. Ii lipsea până 
şi acea nesățioasă poftă de avuţie care dăduse vieţii Ţarului Alexei 
Mihailovici, vigoare şi unitate. 

Amantul Sofiei avu totuşi în politica externă un merit de 
inteligență. El îşi dete seama că trupele streliților nu mai aveau 
coheziunea dela început şi deci nici forța de a se război în afară. 
lar atâta vreme cât lipsea un Țar energic, conştient, răspunzător 
cu propriul cap de propriile acţiuni, nu se putea nădăjdui în 
reorganizarea streliților sau — ceea ce ar fi fost mai greu — 
crearea unei alte armate, mai disciplinate. Dedaţi la jafuri, ahtiaţi 
după avuții, încredinţațţi, dela asasinarea Narişchinilor, că nimic 
în Rusia nu se mai putea clinti fără voia “.or, din păzitori ai bunei 
rândueli, deveniseră elementul cel mai anarhic al societăţii. Vasile 
Golițin înţelese că, lipsit de o adevăată putere armată, în politica 
externă, mai cu seamă, mâinile lui erau legate. 

În 1683 Turcii înaintau ameninţători asupra Vienei. Şi cu 
toate că ştia că o biruinţă turcească însemna în acelaşi timp o 
înaintare a Turcilor de pe Nipru în Ucraina, Goliţin nu fu în stare 
să ţină legământul pe care Rusia îl avea cu împăratul din Viena. 
lar după ce Viena fu despresurată, mulțumită mai cu-seamă 
ajutorului trupelor poloneze de sub comanda viteazului Sobieţchi, 
Golițin trebui să lupte împotriva Polonezilor care de mult 
amenințau să ocupe Ucraina. Adversarii se împăcară abia în 
1686: Polonezii renunțau la Ucraina iar Ruşii se îndatorau să 
alunge pe Tătari din Crimeea, ale căror jafuri ajungeau până în 
inima Europei, Vasili Goliţin, cu ajutorul generalului Gordon, un 
Scoţian refugiat care cunoştea bine Rusia de miazăzi ca unul ce 
luptase împotriva Turcilor, echipă o armată nouă pe care o 
trimise împotriva Mongolilor din Crimeea. Dar vechiul păcat 
rusesc de a nu ţine socoteală de timp şi de a purcede totdeauna 
mai târziu decât se cuvenea, zădărnici toată expediția. Câmpiile 
erau de mult pârjolite de soare. Caii nu mai găsiră hrană iar 
oamenii pieriră de sete şi de molime. Ce mai rămase, se întoarse 
la Moscova fără a fi dat ochi cu un singur Tătar. Sofia crezu că se 

cuvenea — de ochii lumii — să facă sdrenţeroaselor trupe ale lui 
Golițin o primire triumfală. 

Dar se trezi încăpățânarea rusească. În 1689 Goliţin porni 
însuşi spre miazăzi, în fruntea unei armate noui. Repetă greşeala 
dintâi de a nu porni la timp, şi abia învinse greutăţile drumului. 
Într'un hal jalnic, armata ajunse în peninsula Perecop a Crimeei, 
unde se afla vestita cetate Perecop, a Tătarilor. Şi trebui să 
pornească atacul. Dar tocmai acest atac pentru care se 
organizaseră două expediţii costisitoare nu începu niciodată. Din 
pricini care rămaseră până azi necunoscute, precum au rămas 
necunoscute cauzele retragerii armatelor prusiene din Franţa, în 
timpul marei Revoluții, o sută de ani mai târziu — teama bruscă 
a agresorilor ? trădarea lui Goliţin, cumpărat de Tătari cu pungi 
de aur greu ? — trupele ruseşti încep a se retrage, urmărite, 
măcelărite de Tătari. 

Prinţul Goliţin nu justifică niciodată față de nimeni această 
retragere; nimeni nu-l întrebă, nici atunci nici mai târziu când, 
căzut dela putere fu alungat întrun lung exil, care tinu până la 
sfârşitul vieţii. 

Farsa la Moscova se repetă şi ea. Sofia îngrozită porunci să 
se facă o primire triumfală „învingătorului Tătarilor”. Viclenie 
simplă, care mai fusese zămislită de un creier de femeie înfrântă, 
de Cleopatra după lupta dela Actium, dintre iubitul ei Antoniu, 
înfricoşatul, şi Octavian. Şi ea se înapoia în portul Alexandriei în 
cântece de victorie şi cu toate catargele împodobite, spre a înşela 
pe cei ce înlăuntrul cetății, adăstau prilejul să răscoale poporul 
împotriva reginei. Dar Cleopatra duse istețimea până la capăt, 
căci îndată după debarcare arestă pe cei bănuiți de răzvrătire şi-i 
ucise prin torturi. Ce putea face Sofia? Între boieri şi popor, deşi 
prăpastia era de netrecut, fu aruncată puntea unei uri laolaltă 
împotriva regimului de teroare, ruşine şi înfrângere, care 
amenința să ducă la ruină obştea întreagă. 

Înlăuntru, Sofia nu se pricepu să alcătuiască o pătură 
destul de numeroasă de partizani pe care saşi reazime 
atotputernicia. Tot streliții hotărau de soarta tronului. Pentru a-i 
avea în mână, „regenta” puse în fruntea lor pe un anume 

Coyanschi, în care avea încredere personală, deşi era în taină un 
rascolnic. 

Covanschi era şi el un Stenca Rasin, însă fără eroism. 
înțeles cu un popă neastâmpărat, Nichiţa din Susdal, puseră în 
fierbere pe streliții din jurul Moscovei. Când svonurile turburi 
ajunseră la auzul Sofiei, era prea târziu să se mai împotrivească. 
Streliții cereau spânzurarea tuturor slujbaşilor jefuitori, a 
boierilor asupritori şi înlăturarea sclaviei ţăranilor. Covanschi 
sfătui pe stăpâna lui, să adune un sobor în Cremlin. 

Soborul se întruni. Deoparte se aflau susținătorii regimului, 
Sofia, Patriarhul şi episcopii, de cealaltă parte un număr destul 
de mare de rascolnici în frunte cu popa Nichita, gură rea. Popa 
vorbi răspicat împotriva legii de robie a fostului Țar pe care îl 
ocări, ceru eliberarea muncitorilor de pământ şi la urmă 
amenință cu moartea pe toţi potrivnicii. Sofia nu-şi pierdu 
cumpătul ci răspunse îndrăsneț, apoi părăsi adunarea. Acest 
curaj îi mântui capul. Covanschi, înfricoşat, nu mai susținu pe 
popa Nichita care, în aceeaşi noapte, fu prins iar a doua zi la 
amiază ucis ca pildă în văzul tuturor în Piaţa Roşie. 

Ştiind că rascolnicii din tabăra streliților s'ar putea răscula, 
Sofia, înconjurată de boierii în arme, păzitori îndârjiţi ai marilor 
privilegii, se retrase într'o tabără, lângă Moscova. Covanschi fu 
dat pe față. Pentrucă tot mai avea sub porunca lui trupe de 
streliți, i se ceru supunerea. Socotind că prin tratative îşi va 
putea scăpa vieaţa şi păstra locul, veni însuşi în tabăra 
„regenţei”. Dar aci fu prins şi scurtat de cap. 

Pieirea lui Covanschi descurajă pe streJiți care trecură de 
partea stăpânei. Sofia se reîntoarse la Moscova, urită dar temută. 
Puse în fruntea trupelor un bărbat cu adevărat de încredere, pe 
Şacloviti, „al doilea favorit”, şi după ce ucise fără milă pe cei 
bănuiți de legături cu răsculații, domni de-aci înainte numai prin 
groază. — metodă rusească întărită de mult de Ivan cel Groaznic. 
Ţăranii fugiți de pe moşiile boereşti, fură prinşi cu arcanul, parte 
ucişi, parte duşi înapoi pe brazda de robie, unde fură bătuți, 
pentru învăţătură de minte,, cu frânghia udă. 

Şi Petru? 

Sofia şi Goliţin mărturisiră adesea că pieirea. lui Petru şi a 
mamei lui ar fi fost de dorit. Totuşi, vreme de şapte ani, nu din 
partea Narişchinilor li se turbură domnia. Nimeni nu şi-ar fi adus 
aminte de copilandrul dela Preobrajenscoe şi de maica lui, atât de 
tânără şi de frumoasă, ursită a se ofili în pustietate, dacă nar fi 
fost nevoie de ei. Cum Ivan neputinciosul înfățişa destul de jalnic 
măreția Ţarismului, Petru, c|nd trebuia, era adus la Cremlin spre 
a fi înfățişat distinşilor ambasadori şi oaspeţi străini, alături de 
fratele-i vitreg. 

În celelalte zile, copilul era fericit să fie lăsat în pace la 
jocurile lui. Căci Cremlinul era. pentru el, din sângeroasele zile de 
Mai 1682, o amintire de groază, din pricina cărora rămăsese cu 
un tic al feţei şi capului — o strâmbătură a gurii, o aruncare 
înapoi a capului — cu unele crize de panică şi de furie sălbatică. 
Ceea ce văzuse atunci, soldaţi beți cuprinşi de turbarea sângelui, 
trupuri vii răsucite n sulițe, vieaţa lui şi a mamei, amenințate, 
toată această vedenie de iad desechilbrase sufletul copilului, a 
cărui împăcare n'o va mai cunoaşte niciodată. 


Maica lui, care-i aduse profesori învățați — sau păstrat 
până azi caietele, cărțile copilului cu însemnările de războiu ale 
marelui Cesar — putea nădăjdui, din naivitate şi iubire, într'o- 


menire majestuoasă a copilului. Numai ea, nimeni altul. Căci 
nimeni nu credea ca Sofia să mai lase vreodată din mâini puterea 
şi nimeni nar ti putut spune căn acea epocă de teroare, Petru — 
pericol tainic dar sigur — va scăpa cu vieaţă. 

lată precaritatea împrejurărilor în care se iveşte şi va acţiona 
unul din exemplarele cele mai alese ale omenirii, în mileniul de 
anarhie istorică în care ne aflăm încă. 

Ceea ce va înfăptui Petru Alexeievici, Ţarul cu nervii 
desechilibraţi, va fi — după dureroase înfrângeri — în primul 
rând împotriva lui însuşi, şi cea mai odioasă din furiile-i asasine o 
va potoli cu ceva mai scump decât sângele lui, cu sângele 
propriului său fiu. Acest conflict — poate unic în istoria omenirii 
dar cu siguranță unic prin rezultatele lui uriaşe — între 
necesităţile istorice ale unei țări cât un continent, văzute limpede 
şi realizarea lor metodică, cun spirit constructiv dus până la 
fanatism, nu numai împotriva unor forțe exterioare, dar şi 

împotriva celor mai intime forțe sufleteşti, alcătueşțe măreția 
viitoare, fără pereche, a copilului dela Preobrajenscoe. 

CUM SE PLĂMĂDEŞTE O NAȚIUNE 


Dar pentru a ne da seama de amploarea conilictului, de 
adevărata-i semnificație omenească şi istorică, trebue să aflăm 
întâi locul pe care-l ocupă Ţarul Petru Alexeievici în desfăşurarea 
istorică rusă, starea în care se găsea națiunea şi teritoriul ei, 
raporturile cu naţiunile învecinate şi evenimentele continentale 
ale acelui timp. 

Şi numai după ce vom fi încheiat povestea vieţii lui, a 
isprăvilor, muceniciilor şi viziunilor lui, vom înţelege — aruncând 
o privire asupra curbei destinului rus — cu câtă siguranţă Petru 
Alexeievici călcase pe adevăratul drum şi cum toţi acei ce i-au 
urmat — ţinând sau nu seamă de celebrul dar nu mai puţin 
falsul „Testament al lui Petru cel Mare” — au fost şi ei siliți să 
meargă, inclusiv conducătorii de azi ai Rusiei sovietice, pe linia 
aceloraşi realizări. 

De aceea multe din evenimentele cu care ne vom întâlni, vor 
izbi prin via lor actualitate — îndeosebi alianțele cu Germanii 
împotriva forțelor nordice, atunci suedeze azi engleze — şi de 
aceea o biografie a lui Petru cel Mare e nu numai o operă 
psihologică şi istorică, dar şi un îndreptar în descifrarea 
complexelor conflicte ale Europei contemporane. 

Despre Rusia europeană, — singura care are deocamdată o 
conştiinţă şi care hotărăşte şi destinul Rusiei asiatice — se poate 
spune căn afară de munţii Urali ce despart Asia de Europa, e un 
podiş unitar dela Marea Albă la Marea Neagră, ale cărei roci au 
fost acoperite cu groasele sedimente, atât de fecunde, lăsate de 
ghețarii cuaternari scoboriți din Scandinavia. Bogăția acestui 
imens ţinut a îngăduit dela început aşezărilor omeneşti să se 
înmulțească repede iar relațiile — care ar fi putut fi întrerupte de 
uriaşele păduri — fură înlesnite din străvechile timpuri de 
numeroase râuri navigabile, unele de o lungime necunoscută în 
restul continentului şi de netezimea solului: marea Caspică este 
sub nivelul mării, cu douăzeci şi şase de metri. 

Poate că tocmai rodniciei solului şi uşurinții comunicațiilor 
se datoreşte scoborirea din spre miazănoapte şi urcarea din spre 
miazăzi a unor triburi războinice, flămânde, asupra triburilor 

slave, paşnice, aproape apatice — caracteristică rămasă până azi 
— care locuiau din vremi fără amintire pe malurile Volgei, 
Niprului şi Nistrului. Cuceritorii dela miazăzi au ajuns până la 
noi sub numele de Cazări iar cei dela miazănoapte, sub numele 
de Varegi, din marea seminție a Normanzilor care au năvălit în 
câmpiile Flandrei, câteva secole mai înainte, şi au cucerit mai 
târziu insulele britanice, alcătuind cu băştinaşii naţia engleză. Ca 
aşezări mai cunoscute — nu poate fi vorba de „oraşe”, în înţelesul 
de azi — erau prin veacul al VII-lea după Crist, Novgorodul în 
basinul Volgei şi Chievul în basinul Niprului, multă vreme 
pietrele de hotar ale seminţiei. 

Atras şi el de faima bucatelor dintre Novgorod şi Chiev, un 
trib vareg întârziat până'n veacul al IX-lea între ghețarii şi lacurile 
reci scandinave, scobori pe drumul bătut de seminţiile înrudite, 
către îmbelşugatul ţinut. Tribul se numea Rus, de unde îşi trage 
numele întregul popor alcătuit azi din elemente atât de diferite, 
din extremul orient ca şi din extremul occident, şi când se aşeză 
şi el la Novgorod asculta de un anume Ruric. Mai târziu, tribul 
rus, sub conducerea lui Oleg, se mută la Chiev, unde ajungeau 
mai uşor veştile şi mărfurile dela miazăzi, din Bizanţ. Dar 
străvechiul sânge neastâmpărat mână pe unii din ei, violenți şi 
cuceritori, până sub zidurile Bizanțului, unde huzureau ultimii 
împărați ai decadenței greceşti. 

Din aceste atingeri cu somptuoasa civilizație de pe Marmara, 
Ruşii învăţară voluptățile vieţii sedentare, fastuoase şi ritualul 
creştin-ortodox. Pe'ncetul, prinzând şi din obiceiurile gospodăreşti 
ale localnicilor slavi cu care începură să se amestece, în mai 
puţin de un veac nucleul naţiunii ruse fu zămislit, cu funcții 
vitale ce aveau să se dovedească extraordinare. La sângele slav şi 
normand se adaogă în valuri succesive sângele a nenumărați 
Germani, aşezaţi întâi în Polonia şi țările baltice, scoboriți apoi la 
Moscova, a nenumărați Olandezi, Anglo-Saxoni — în deosebi 
Scoţieni — Francezi şi Italieni aduşi în Rusia fie de setea de 
câştig, fie mai cu seamă de luptele politice şi persecuțiile 
religioase din ţările de origină. La întemeierea dinastiei naţionale 
a Romanovilor se înrădăcina obiceiul ca Ţarinele să fie alese din 
semințiile nobile germane, datină care făcu din Caterina II, fostă 

ducesă de Anhalt din Stetţin, o Ţarină rusă absolutistă. Soţia 
ultimului Țar Nicolae II, era de asemenea o Germană, din familia 
domnitoare de Hessa. Odată cu aceste străine se aşezară în Rusia 
numeroase alte familii germane ai căror capi ocupară funcții 
înalte şi care, după o generaţie, cel mult două, se topiră în masa 
poporului rus. Nume ilustre din vieaţa politică, militară, artistică 
a Rusiei — între care putem aminti vechea familie Tolstoi — n'au 
altă origină. 

Nu trebue să uităm că la alcătuirea poporului rus a 
contribuit într'o măsură simţitoare sângele tătar, mongol, precum 
şi al altor triburi orientale, în deosebi prin aristocrațţiile lor care 
sau impus cu forța la început, cu uriaşele lor avuţii mai târziu, 
prin politica nivelatoare a sovietelor, în ultimul timp. (Stalin, 
actualul conducător al Rusiei e un Georgian complet rusificat.) 

Dela descălecarea lui Ruric, timp de veacuri, urmaşii 
înnobilaţi prin fapte de arme, — unii se numeau „mari prinți ai 
Chievului” — se luptară între ei pentru o efemeră hegemonie, 
cum se întâmplă în toate dinastiile care nau încă de înfruntat 
atacuri dinafară. Aceşti prinți până'n veacul al XIII-lea, vreme de 
trei sute de ani, au pendulat cu ostile şi stăpânirea lor între Kiev 
şi Novgorod, leagănul geografic al naţiunii ruse. Cam pe-atunci ia 
naştere Moscova, loc de întâlnire şi de popas, întâi sat de pescari 
pe malul râului Moscva şi al cărei destin avea să fie atât de 
strălucit. 

La începutul veacului al XIII-lea, tânăra seminţie rusească 
are de înfruntat năvala puhoiului tătăresc care — dacă ar fi fost 
înzestrat şi cu însuşiri politice, nu numai de jaf — ar fi cucerit şi 
înlocuit, în orice caz ar fi schimbat cu totul națiunea rusă. Deşi 
cu desăvârşire înfrânți în 1224 la Calea, Ruşii nu sunt 
exterminați, nici înghițiți de Tătari. 

Trecerea lor nu fu asemenea focului care nu mai lasă n 
urmă nimic, ci mai curând ca al unui torent de apă, care 
desrădăcinează copacii uscați şi pustieşte gospodăriile slab 
întemeiate. În goana lor din adâncurile Asiei, măturară podişurile 
tibetane şi ale Asiei Mici, străbătură văile Caspicei, cuprinseră 
câmpiile şi podişurile Rusiei europene, se urcară până'n Polonia, 
scoboriră prin Ungaria până n Ţările Româneşti. Se foloseau de o 

singură stratagemă, atât în luptele la câmp deschis cât şi la 
asediul cetăților — fugă prefăcută, pentru a răzleți pe urmăritori 
sau pentru a scoate pe asediați dintre ziduri. Se mulţumeau apoi 
cu un jaf trecător, cu un bir în bani, cu păşunile bogate pentru 
caii lor iuți. Azi ei sunt un neam pierdut, destrămat şi pulverizat 
până'n sudul Dobrogei. 

În partea de miazăzi a Rusiei, Tătarii, după ce îmbrăţişară 
mahomedanismul,  alcătuiră aşezări mai statornice, sub 
stăpânirea câte unui han tiranic, tot mai domoliți în patima lor 
războinică de către felul de vieaţă lânced luat dela Turci. 

Urmaşii „împăratului Neiînduplecat”, Gingis-Han, se aşează 
în veacul al XIII-lea în nordul Caspicei şi Mării Negre. De-aici, în 
fiecare an năvălesc asupra populațiilor paşnice de pe Nipru, Don 
şi Volga, pe care le jefuesc. 

Apoi aşezară tribut şi numiră organizaţia lor „Tabăra de 
aur”. Aproape trei şute de ani ţinu această asuprire. Prinții ruşi 
din Moscova care devenise capitală în locul Chievului, 
recunoscură suzeranitatea hanului, care-i învestea printrun 
iarlic. În veacul al XIV-lea „Tabăra de aur” e mutată din loc şi 
fărâmițată de hoardele lui Tamerlan, tiran asiat tot atât de 
îngrozitor şi de efemer ca Gingis-Han. 

De-aici înainte începe decadenţa hanilor şi eliberarea 
naţiunii ruse. Prinții se ierarhizează pencetul, recunoscând în 
sfârşit pe Simeon îngâmifatul (1353), prinţul Moscovei, drept cap 
al lor. Dela această unificare li se trage şi puterea. Sub Dimitri 
Donscoi (1389) înfrâng pentru întâia oară pe Tătari în lupta dela 
Culiacov. În veacul al XV-lea, Ivan al IV-lea cade la înţelegere cu 
hanul Crimeei spre a bate definitiv (1480) pe hanul „Taberei de 
aur”. La căderea Constantinopolului sub Turci, Ivan îşi însuşeşte 
ideea împărăției creştine de răsărit, punând în stema lui vulturul 
bizantin şi luând în căsătorie pe nepoata ultimului basileu. 

E neîndoios că Tătarii au avut o puternică înrâurire asupra 
desvoltării şi caracterului naţiunii ruse. Nu e nevoie să admitem 
întru totul afirmaţia paradoxală a unui istoric rus, că Ruşii îşi 
datorează puterea... asupririi Tătarilor. Dar e sigur că prinții 
Moscovei fiind îndatoraţi să adune birurile din care se alcătuia 
tributul către han, au creat întâile elemente ale unei organizații 

de stat, a cărei desvoltare avea să ducă la formidabila biurocraţie 
de mai târziu. Mai adâncă şi tot atât de trainică fu înrâurirea 
Tătarilor asupra moravurilor ruseşti. Femeia deveni o sclavă, 
ținută departe de vieața socială. Chiar Ţarinile duseră multă 
vreme o vieaţă claustrală şi abia a doua. soţie a lui Alexei, Natalia 
Chirilovna, crescută în cartierul europenesc al Moscovei, izbuti să 
dea puțin de o parte vălurile groase care-i acopereau frumoşii 
ochi. Cruzimea, brutalitatea şi mai cu seamă viclenia şi urmarea 
ei: lipsa de cuvânt, fără a fi fost aduse de Tătari, fură scoase de ei 
în primul plan al vieţii sufleteşti. Tipul mongoloid pe care-l 
întâlnim în toate păturile sociale, în deosebi la atâtea artiste şi 
figuri din fosta aristocrație rusă, sunt de origină neîndoielnic 
tătărească. 

Eliberarea de sub stăpânirea hanilor se face pencetul, 
vreme de câteva secole, ca şi îndepărtarea lor din ţinuturile pe 
care le socotim azi ruseşti. Abia la sfârşitul veacului al XIX-lea, 
după cinci sute de ani dela năvălirea Tătarilor, Caterina II, Țarina 
trupeşă, energică şi voluptoasă, alungă pe Mongolii dela gurile 
Donului, Niprului, cucereşte în sfârşit peninsula Crimeea — de 
care se lovi şi Petru cel Mare, dar fără tolos — şi pune stăpânire 
definitivă pe țărmurile Mării Negre, visul atât de scump ale 
primilor Romanovi! 

Tendintele lăuntrice ale națiunilor — deci şi al naţiunii ruse 
— numai de scurtă vreme sunt călăuzite de instinctul naţional; în 
veacurile trecute, ba chiar în veacurile lor de zămislire, naţiunile 
aveau o conştiinţă indirectă de unitatea lor organică, prin graiu 
de cele mai adeseori, prin religie şi mai cu seamă prin unitatea de 
interese a suveranului absolut. 

La eliberarea de sub jugul „Taberei de aur”, Ruşii ajunseră a 
grăi aproape acelaşi idiom şi practicau cu fanatism un creştinism 
ortodox care, prin biserică şi cler, dobândise o ființă distinctă de a 
obştei laice, deținând o putere lumească înrudită cu a 
suveranului. 

Unitatea națională cerea însă suveranului o luptă îndârjită 
împotriva tendinţelor de independenţă ale boierilor, mari 
stăpânitori de moşii. Semnificativă din acest punct de vedere e 
îndeosebi domnia lui Ivan cel Groaznic (1553 - 1584) care dându- 

şi chiar el această poreclă, are instinctul direcţiei istorice. îşi 
întemeiază o armată proprie din mici boieri cărora le dărueşte 
privilegii comerciale, monopoluri şi scutiri de dări, astfel ca să fie 
legați de Țar şi să asculte numai de poruncile lui! Streliţii vor 
aduce mari servicii Ţarilor următori. Amestecându-se în luptele 
pentru domnie ale urmaşilor, vor ajunge ei înşişi o pricină de 
vrajbă, până la Petru cel Mare, întemeietorul armatei naționale. 

Cu aceste corpuri de streliți, Ivan cel Groaznic bate doi hani 
şi ajunge la marea Caspică. de unde nimeni nu va mai alunga pe 
Ruşi. Drumul pe Marea Neagră îi este închis de Turci iar drumul 
pe marea Baltică de Suedezi, împotriva cărora luptă zadarnic, ca 
toți urmaşii lui de altminteri, până la Petru cel Mare. Uşile marei 
Rusii sunt încă închise, iar cheile în mâini străine. 

Dar prin uciderea şi torturarea multor boieri nesupuşi, [el 
realiză unitatea de conducere a Rusiei. Multe din vechile familii 
ruse fură atunci stârpite cu desăvârşire. Petru cel Mare, care nu 
fu mai puţin crud, îl privea pe Ivan cel Groaznic ca pe un demn 
înaintaş. 

Tot pe vremea lui Ivan IV, Cazacul Ermec, pe seama şi 
pentru folosul unor neguţători din Moscova, cucereşte Siberia, 
care va rămâne multă vreme un ţinut aproape pustiu, apoi loc de 
surghiun şi în ultimul timp imensul rezervoriu de materii prime şi 
loc de colo nizare a milioanelor populaţiei sovietice în 
neîntreruptă creştere. 

Urmaşul lui Ivan cel Groaznic, Feodor, e cunoscut în istorie 
ca cel din urmă Țar din familia Ruriciior normanzi, care domniră 
în total 736 de ani. 

Urmă o epocă turbure, până la întâiul deceniu al veacului al 
XVII-lea. 

În locul lui Feodor, cel fără moştenitori, se urcară pe tron, 
pe rând, doi falşi Rurici, doi Dimitri, ajutaţi în deosebi de 
Polonezi, care râvneau la pământul rodnic al Ucrainei. 

În 1612, Polonezii izbutesc să intre în Moscova şi, sub 
amenințarea armelor, boierii aleg Țar pe Sigismund, fiul regelui 
polon. Dar simțul de neatârnare se vădeşte într'o răscoală cu 
caracter aparent religios: Cum să aibă pravoslavnicii ruşi Țar în 
Moscova, cu numeroasele, uriaşele biserici, un catolic, un 

papistaş ? Răscoala porneşte din Nijni-Novgorod sub conducerea 
prințului Pojarschi şi a măcelarului Minin. În fruntea unei 
mulțimi sgomotoase şi înarmate năvălesc în Moscova, pe care o 
ocupă cu forța. Boierii adunați iar în sobor aleg Țar pe unul de-ai 
lor, pe drept-credinciosul boier Mihai Feodorovici Romanov. 

Suntem în 1013 — începutul domniei Romanovilor, care în 
304 ani, plini de evenimente hotăritoare, realizează aproape toate 
marile țeluri istorice ale naţiunii spre a se prăbuşi în 1917, sub 
loviturile bolşevismului biruitor. 

Ereditarea, se ştie, e determinată de îmbinarea misterioasă a 
cromosomilor masculi şi femeii din ovul; e greu de stabilit 
însemnătatea obârşiei paterne față de cea maternă şi cât a mai 
rămas din ea, după câteva generații. Dinastia de sânge a 
Romanovilor —pe care o credem de câteva ori întreruptă şi 
falsificată — dacă nare aproape nicio semnificaţie deosebită 
pentru biolog, are o mare importanță pentru istoric, care e obligat 
să ţină seama de orice continuitate, când e activă şi creatoare de 
valori. 

Familia Romanovilor a jucat un rol imens în istoria Rusiei şi 
în evoluția Europei. Deci nar fi lipsit de interes uri studiu 
ştiinţific asupra înălțării şi căderii familiei, cu exactă verificare — 
atât cât mai e cu putinţă în starea actuală a documentelor — a 
autenticității şi locului fiecăreia dintre mlădiţele ei. 

Romanovii se trag din Prusia — aci să fie cauza simpatiei 
Tarilor Romanovi pentru printesele de sânge german? — şi sau 
aşezat în Rusia în veacul al XIV-lea. Ivan cel Groaznic ia în 
căsătorie pe una din fiicele lui Roman larievici, iar Nichita 
Romanovici, fratele Ţarinei, a fost unul din tutorii Ţarului 
Feodor.” Boris Godunov, falşul Țar, îi izgoneşte pe Romanovi, de 
teama de a nu fi înlocuit de ei. Şub unul din falşii Dimitri, Filaret 
Romanov ajunge mitropolit al Rostovului şi apoi al Moscovei, deci 
întrun rang învecinat cu al Ţarului. 

Mihail Feodorovici fu ales Țar mulțumită vazei tatălui său, 
Filaret, patriarhul Moscovei; Mihail era şi el boier, mare moşier, 
deci apărător al privilegiilor boiereşti, pe care le întări după 
înnăbuşirea unor răscoale sângeroase. Domni douăzeci şi trei de 
ani. 

Urmaşul, Ţarul Alexei Mihailovici — tatăl lui Petru cel Mare 
— deţine puterea pe la mijlocul şi sfârşitul veacului al XVII-lea, 
arătând o vigoare, o poită de averi şi mai cu seamă o brutalitate, 
pe care le vom regăsi şi la marele-i fiu. Ţarul Alexei avea obiceiul 
de a-şi călca boierii în picioare, de a-i ciomăgi şi a le smulge 
bărbile, când îi prindea cu vină. Mare negustor şi viclean 
diplomat, îşi reținu cele mai rodnice monopoluri, intră în legături 
comerciale cu Olandezii şi Englezii, cărora le dărui însemnate 
privilegii”, fixă după interesele lui personale preţul mărfurilor de 
mare consum, pricinuind astfel de câteva ori revoltele târgoveţilor 
care se răzbunau atacând cartierul europenesc şi dând foc 
magazinelor „străine”. Odată, simțindu-se amenințat personal, 
dete pradă mulțimii furioase pe unii din cei mai apropiaţi sfetnici 
şi favoriți pe care cu lacrimi în ochi îi văzu sfâşiați — tapi 
ispăşitori — de populaţia răzbunătoare. Turburări se iscară şin 
alte localități. În faţa acestor semne grave, Alexei Mihailovici, 
îngrozit, adună soborul boierilor şi marilor negustori. După 
îndelungi sfătuiri alcătuiră Condica de legi (1649) care — se putea 
altfel? — da din nou clasei stăpânitoare toate drepturile şi 
mujicilor niciunul. Sclavia fu înăsprită. Se fixă bisericii — 
concurentă puternică — o margine în numărul moşiilor şi în 
comerțul ei, dar această margine nu fu niciodată ţinută în seamă. 
Se dete guvernatorilor de provincii, „voievozilor”, dreptul absolut 
asupra poliţiei, justiției, armatei şi impozitelor din ţinutul lor iar 
tabela de dăjdii fu astfel întocmită, că apăsa tot asupra ţăranilor 
care se văzură acum datori cu muncă nu numai faţă de boier, dar 
şi față de preoţi precum şi față de Țar. Nu exista niciun control 
asupra administraţiei voievozilor. Jaful se introduse pretutindeni 
ca şi corupţia — de neînlăturat în asemenea regim — păcate grele 
care vor întovărăşi pânăn veacul nostru administrația publică 
rusească. 

Treisprezece ani luptă Ţarul cu Suedezii spre a-şi deschide 
fereastra mării Baltice şi a uşura pe locuitorii Rusiei de comerțul 
prea ruinător şi de vama străinilor. Alexei Mihailovici, ca unul din 
marii capitalişti ai ţării, înţelese că Rusia nu se va bucura deo 
adevărată neatârnare, că blănurile de lux, lemnele, grânele, țării 
precum şi mărfurile Asiei în transit, nu vor da câştigul tot fără căi 


28 


de comunicaţie libere pe apă. Pe Caspica începu construcţia unor 
mari vase de comerț. 

Dar cucerirea unor porturi libere la mările de nord şi de sud, 
era menită altori Ţari. El văzu alipindu-se de Moscova obştea 
Cazacilor din Ucraina, care aveau din vechi timpuri dreptul de a- 
şi alege singuri hatmanul şi care, asupriţi de nobilimea polonă, se 
răsculaseră. Dar nefiind în stare, chiar dacă şi-ar fi dobândit 
neatârnarea, să se împotrivească  Tătarilor ameninţători, 
hatmanul de-atunci, Hmelnichi, hotărî să supună Țarului 
Moscovei, Ucraina şi Chievul. Actul istoric al realipirii Cazacilor 
ucrainieni de Ruşii de care se despărțiseră cu un veac mai 
înainte, se înfăptui în 1654, şi de atunci Ucrainienii nu se mai 
înstrăinară de Ruşii. Prin documentul scris la Pereiaslovl, 
Ucrainienii recunosc supremaţia Ţarului din Moscova, jură 
credință lui şi urmaşilor lui, „în vecie”. Mişcările naţionale 
separatiste din Ucraina navură niciodată de atunci prea mare 
putere, deşi Ucrainienii au graiul, cântecele, jocurile şi poeţii lor. 

Pierderea Ucrainei fu însă atât de dureroasă pentru 
nobilimea polonă, că nu se sfii să provoace un războiu, cu o 
nesocotință pe care o plăti crunt. împotriva ei se uniră Suedezii, 
Ruşii şi Brandemburghezii. Varşovia fu cucerită, incendiată de 
trupele ruse şi germane care se întâlneau pentru întâia oară în 
acel loc. De atunci, întâlnirile s'au repetat: în ultimul timp, în 
1916, când sau bătut, în 1918, când sau împăcat şi în 
Septemvrie 1939, când, din iniţiativa fulgerătoare a Germanilor, 
au împărțit pentru a patra oară Polonia. 

Dar din veacul al XVII-lea încă intrarea Rugşilor în Livonia, 
precum şi svonurile despre urcarea pe tronul Poloniei a unui fiu 
al Țarului, îngrijorară pe aliaţi. La asediul Rigei însă, trupele 
ruse, ca de obiceiu, fură înfrânte de Suedezi. Alexei Mihailovici, 
istovit de lupte atât de lungi şi costisitoare — mai mult din punga 
lui — lăsă de o parte visul de mărire şi încheia pace cu Suedezii, 
renunțând la toate cuceririle din nord, precum şi cu Polonezii, 
care renunțară şi ei la Ucraina. 

Foamete, mizerie, ciumă, iată ce rămase în ţară de pe urma 
sforțărilor războinice ale lui Alexei Mihailovici. În această 
atmosferă pestilenţială izbucni un grav conflict bisericesc. 

Patriarhul Nicon, asemenea lui Filaret, năzuia şi la puterea 
lumească, dar împotriva lui Nicon ridică pe drept credincioşii de 
pe  brazdele pământului negru, călugărul Avacum, întâiul 
comunist rus, propovăduind nesupunerea dinaintea oricui sar 
socoti mai mare peste ceilalți. Cu ajutorul unui sobor bisericesc, 
Țarul dete jos pe patriarh. Avacum, la rândul lui, fu ars pe rug de 
urmaşul lui Alexei, Ţarul Feodor. Toate acestea erau însă numai 
semnele marii revoluții în fruntea căreia, pe Volga, se puse 
țăranul Stenca Rasin. Un an după aceea veni pe lume Petru 
Alexeievici ce avea să domnească şi să rămână în istorie sub 
numele de Petru cel Mare. 

Care erau împrejurările în Europa ? Ce forţe se înfruntau şi 
dominau continentul ? 

Ca şi în Rusia, naționalităţile, deşi închegate, erau încă 
supuse suveranilor absoluti care, în temeiul drepturilor de 
moştenire, stăpâneau sau râvneau să stăpânească popoare 
diferite. Din marile puteri de azi, mare putere pe atunci, sub 
Ludovic XIV, era numai Franţa. La moartea lui Filip IV al Spaniei, 
Regele-Soare cere Brabantul care se cuvenea soției lui, Maria- 
Tereza. În 1667 armatele franceze năvălesc în Flandra şi 
cuceririle ei sunt recunoscute prin tratatul încheiat în anul 
următor. După o serie de noui războaie împotriva Olandei şi după 
încercarea de a domina Europa prin coaliții politice, Ludovic XIV 
îşi atrage duşmănia Angliei, unită cu alte state europene. 

Persecuţiile împotriva protestanților izgoniră din Franţa spre 
America, Germania, pânăn Rusia elemente care jucară un rol 
hotăriîtor în evoluţia şi progresul ţărilor primitoare. 

Pe vremea lui Petru cel Mare, tot Apusul Europei e 
frământat de luptele pricinuite de succesiunea la tronul imensei, 
puternicei Spanii — imperiu mondial, asemănător Marei Britanii 
de azi — şi pe care Ludovic XIV voia să-l stăpânească, dacă nu se 
putea pe față măcar întrascuns, susținând la tron candidatura 
unui nepot. Dar nu Franţa va fi moştenitoarea Spaniei — ci 
Anglia. 

Germania e încă împărțită în numeroase state care se 
duşmănesc şi între care începe să se arate spiritul militar 
excepțional al Prusiei, nucleul viitorului imperiu. 

Anglia de asemenea e încă sfâşiată de lupte religioase şi de 
rivalități dinastice. Numai îndrăsneala unora din navigatorii şi 
comercianții, ei care izbutesc în concurență cu Olandezii, să-şi 
deschidă până şi porturile îndepărtate ale Japoniei, arată că 
viitorul Angliei e pe mare. Prin situaţia ei insulară, temătoare de o 
nouă invazie, singura-i grijă în politica externă e de a nu îngădui.! 
alcătuirea în Europa a unei puteri prea mari. Această grijă a 
rămas tradițională în Anglia iar oamenii ei politici şi azi, când 
dețin o treime din suprafața globului, duc aceeaşi politică de 
echilibru al forțelor europene, prin menţinerea a numeroase state 
mici, independente. 

În veacul al XVII-lea, în fruntea unor mari imperii mai sunt 
suverani absoluti, Hasburgul dela Viena şi Sultanul dela 
Constantinopol; dar aceste imperii fac calea întoarsă, către 
micşorare.. 

Activă pe continent, în deosebi pe coasta de nord a Europei, 
dela Hamburg până la gurile Nevei, e puterea Suediei care, prin 
Carol XII, adversarul lui Petru cel Mare, va pierde nu numai 
stăpânirea Balticei, dar şi locul de mare putere europeană, cu tot 
geniul lui militar. Locul Suediei l-a luat azi Anglia, împotriva 
căreia Rusia şi Germania, cu toată deosebirea de ideologii sociale, 
fură împinse în 1939 a se ajuta din nou. 

Puterea şi gloria Poloniei la ivirea lui Petru cel Mare sunt în 
trecut. Niciunul din marii ei luptători — nici măcar un Sobieţțchi, 
învingătorul Turcilor — nu izbutesc să creeze o dinastie care, 
ridicându-se deasupra meschinelor rivalități dintre nobili, să 
asigure unitatea unui stat indestructibil. Duşmăniile de clasă şi 
mai cu seamă lipsa de prevedere a nobililor, dădură Polonia 
pradă uşoară tuturor popoarelor împrejmuitoare. 

În acelaşi timp Ţările Româneşti, sub suzeranitatea Turciei, 
nu puteau însemna nimic sau aproape nimic înafară de voinţa 
musulmană. În Muntenia domneşte Şerban Cantacuzino (1678 — 
1688) şi Constantin Brâncoveanu (1688—1714). În Moldova 
domnesc (dela 1658 la 1685) unsprezece hospodari, din care 
câțiva de origină fanariotă. Numele lor nare absolut nicio 
însemnătate pentru politica acelei vremi. 

Vom aminti totuşi numele acelui domnitor excepţional care 
fu Dimitrie Cantemir (1673— 1723) şi care avu curajul de a jertfi 
totul aliindu-se cu Petru cel Mare, în nădejdea de a se putea 
elibera de Constantinopol. Vieaţa lui fu una din cele mai 
sbuciumate ale veacului iar mintea lui, una din cele mai luminate 
(membru al Academiei de ştiinţe din Berlin, autor de tratate în 
limba latină). Se pare c'avea în vine şi sânge tătăresc. Proclamat 
domn după săvârşirea din vieaţță a părintelui său (1693), Dimitrie 
Cantemir nu se urcă pe tron deoarece Turcii trimiseră în locu-i te 
ginerele lui Brâncoveanu, Constantin Duca. Dimitrie Canţemir 
pleacă deci la Constantinopol, de unde se dobândeau bunurile şi 
puterea şi unde rămase vreme îndelungată, făcând studii şi 
legând prietenii folositoare. În 1710 izbuteşte să pună mâna pe 
firmanul de domn al Moldovei. Dar cum ajunge la laşi, desgustat 
pesemne de umilirile de pe malul Bosforului, cade la înţelegere în 
chip tainic cu Ruşii, fagăduindu-le ajutor armat în cazul unui 
războiu împotriva Turcilor şi primind în schimb lăgăduiala unui 
tron ereditar. Se ştie căn lupta dela Stănileşti, Petru cel Mare fu 
crunt bătut de Turci şi numai mulțumită unei viclenii diplomatice 
scăpă cu vieaţă. Canţemir, urmat de douăzeci şi patru de boieri 
care-şi puseseră şi ei nădejdea în Rugşi, fu silit să se refugieze în 
Rusia. Ţarul recunoscător îi dete rang şi titlul de Alteță 
Serenisimă, înzestrându-l cu moşii care în Rusia erau din belşug 
şi nelucrate. Rămânând văduv doi ani după fuga în Rusia, 
domnitorul în exil se căsători cu o fiică a prințului Trubeţcoi. 
Când Țarul trimise o armată în Persia, Dimitrie Canţemir, împins 
de nestinsa lui sete de cunoaştere, o întovărăşi. Dar aci căzu 
bolnav şi la întoarcere îşi dete sufletul. Poate că cercetări atente şi 
răbdătoare în arhivele ruseşti ne-ar putea da amănunte mai 
numeroase asupra vieții şi activității acestui extraordinar aliat al 
lui Petru cel Mare. 

Provinciile italiene în acest răstimp lipsite de orice putere 
politică independentă, există ca domenii ale familiei habsburgice. 
Abia în 1713, un Savoia dobândeşte titlul regal pentru Sardinia. 
Nici celebrele porturi italiene, Genova şi Veneţia, nu se mai 
bucură de prestigiul de odinioară. Activitatea lor e în descreştere. 

Finlanda va trece din stăpânirea suedeză în mâinile Ruşilor 
abia în 1808, sub Ţarul Alexandru I, şi va dobândi libertatea 
peşte o sută zece ani, în 1918, după căderea Ţarilor. 

Suedia, în preziua urcării pe tron a lui Petru cel Mare, era 
una din marile puteri europene ale cărei armate, sub Gustav 
Adolf, atinseră Rinul. Ea deținea hegemonia de fapt asupra 
întregii Peninsule Scandinave, inclusiv Finlanda* domina marea 
Baltică, dela care ţinea departe pe Ruşi şi înrâurea politica 
tuturor ţărişoarelor germane şi daneze din faţa coastelor ei. Gloria 
începu să pălească odată cu venirea la putere a lui Carol XI. Cu 
Ludovic XIV el se legă împotriva Olandei, dar în 1675 fu bătut de 
un prinț german, electorul de Brandenburg şi fu silit să încheie 
un tratat de pace ruinător, îşi crescu mult veniturile printr'o 
meticuloasă reorganizare a administraţiei publice şi mai cu 
seamă prinţr'o întărire a puterii regale, îmbucătăţind, micşorând 
moşiile nobililor. 

La moartea lui Carol XI, fiul său, Carol» XII, era un 
copilandru. În 1697, la vârsta de cincisprezece ani, se urcă pe 
tron, fără a da. cuiva de bănuit că era mistuit de o râvnă, deo 
mândrie, de o încăpățânare care, în momentele: militare 
hotărîtoare, atingeau geniul. Cu doisprezece ani mai tânăr decât 
Petru cel Mare, avu norocul deosebit de a se fi născut într'o ţară 
cu moravuri sobre, în care beţia — obişnuită în Rusia în toate 
clasele sociale — era privită ca cea mai înjositoare dintre patimi şi 
în care mânuirea armelor era nu numai tradițională, dar 
împrejmuită de gloria amintirii buniculu Gustav. 

Se pare că noul rege al Suediei suferea de o uscăciune de 
sentiment surprinzătoare; nu iubi în toată vieaţa lui pe nimeni, 
cu excepţia unei surori şi a unui cumnat, iost prieten de jocuri şi 
de vânătoare. Alături de Carol XII nu se iveşte niciodată niciun 
chip iubitor, niciun surâs, niciun nume tainic. Stăpânea în el 
recea îndârjire de a duce la bun sfârşit o hotărire, cu orice preţ, 
împotriva orcăror piedeci. Această figură de erou militar, alături 
de exuberanţa vitală aproape animalică a lui Petru cel Mare, pare 
mai curând creația imaginației unui poet epic, iar nu ființă vie. 
Pentru amănunţimea cu care îşi pregătea trupele în vederea 
bătăliei, pentru stăruința cu care îşi cucerea victoria, totdeauna 

asupra unor adversari egali sau superiori în număr şi mai cu 
seamă pentru voința supraumană cu care îşi urmărea înfăptuirea 
scopului, mergând odată până dincolo de catastrofă, el trebue 
socotit eroul militar prin excelenţă. 

Geniu militar, de sigur. Nu însă şi geniu creator ca un 
Alexandru cel Mare, un Cesar şi mai târziu un Napoleon, cu care 
e asemănat. Ceea ce urmărise Carol XII fu mai curând 
respectarea unor tratate încheiate de înaintaşi şi nici de cum 
crearea unui imperiu personal sau a unei situații noui în Europa, 
cu centrul la Stockholm. Cu toată admiraţia lor, istoricii nau 
izbutit încă să găsească o unitate, o viziune oarecare mai 
cuprinzătoare, în faptele de arme ale lui Carol XII. 

Ce deosebire între el şi primitivul Petru care, fără geniu 
militar, supus impulsiunilor exagerate, împrejmuit de ura unui 
întreg popor de sclavi ai țarinei, creiă un imperiu modern, 
construi nu numai o Capitală în smârcurile vecine cu lacul 
Ladoga unde veghiaseră garnizoanele suedeze, dar asigură un 
întreg destin! 

Oricât de paradoxală ar părea această afirmaţie, trecerea lui 
Carol XII prin Europa nu lăsă mai multe urme ca trecerea 
hoardelor tătăreşti — de altfel avusese aceleaşi țeluri imediate. 

Nu ne putem ridica împotriva obiceiului de a se lumina în 
chip deosebit figura uscată, ascetică a eroului suedez, 
prezentându-l tinerilor generaţii ca pe un model de energie, 
cumpătare, calcul, vitejie, rezistenţă şi alte însuşiri ale voinţei. 
Pentru a da întreagă valoarea acestui exemplu, e însă necesar să 
se arate şi lipsurile lui, ceea ce se poate vedea cercetând mai cu 
seamă vieaţa şi caracterul adversarului său moscovit, marele 
Petru Alexeievici, căruia soarta, în lipsă de geniu militar, îi dărui 
geniul constructiv. 

PETRU FUGE ŞI SE ASCUNDE 


Ne putem da seama de educaţia primită de Petru Alexeievici, 
cercetând caietele de studii care s'au păstrat până azi şi îndeosebi 
„Jurnalul”, pe care l-a ţinut ani întregi, însemnând zi de zi nu 
numai evenimente dar şi judecăți asupra oamenilor, năzuinți, 
stări de suflet. Cu toată latina care i se predase precum şi vieţile 
eroilor antici — altă cultură nu exista pe acea vreme — Petru 
Alexeievici fu de fapt un autodidact. Cu nervii sdruncinaţi, gata 
să izbucnească În hohote de plâns sau de râs, cu accese de furie 
şi aplecat spre toate extremele simţirii, impetuos, impulsiv, acest 
copil care trăise scenele de groază din 15 Mai 1682, se bucura de 
o vigoare fizică neobicinuită. 

Va duce o vieaţa sbuciumată, va suferi lipsuri, dar niciodată 
energia lui nu se va istovi; va face chefuri cu prietenii de arme şi 
de credință, nopţi întregi, dar nu-şi va pierde minţile şi nu se va 
purta în împrejurările hotăritoare, ca un nesocotit. Se cunosc 
multe din momentele lui de cădere în vicii abjecte care ar fi dus 
pe altul până'n pragul nebuniei. Petru scăpă teafăr. Când lucră 
însuşi la zidirea Petersburgului, când dormi pe pământul gol şi se 
hrăni cu un codru de pâine, când tinu locul cârmaciului pe vasul 
prins de furtună în golful Finlandei şi în atâtea alte împrejurări, 
Petru se dovedi de o tărie de fier. 

Un sistem nervos sdruncinat întrJun corp solid trebuia să 
ducă la numeroase, aspre excese şi conflicte, iar în situația în 
care se afla Petru, stăpân absolut al unui imperiu cu milioane de 
supuşi nesupuşi la catastrofe. 

De câteva ori catastrofele se iscară iar conflictele alcătuiră 
țesătura de fiecare zi a vieţii şi conştiinţei lui. 

Deşi cu imaginaţia exasperată de timpuriu de cea mai 
îngrozitoare viziune de care putea avea parte un copil şi care ar fi 
trebuit să-l poarte de-a-pururi într'o lume de himere, Petru fu 
îndeosebi îndrăgostit de realitățile vieţii, de savorile ei concrete, 
de asprimile ei întăritoare. Setea de cunoaştere, meticulozitatea în 
reținerea amănuntului făcură din el unul din primii şi cei mai 
buni meşteşugari ai Rusiei, un politehnician — am spune azi — 
căruia nui scăpă niciuna din tainele tâmplăriei olandeze, din arta 

baterii fierului, din dibăcia răsucirii frânghiilor şi din folosirea cea 
mai potrivită a grăsimilor, a pieilor de focă. Şi totuşi, mintea lui 
culegătoare de atâtea amănunte avu şi viziunea întregului, avu şi 
intuiţia direcţiei istorice către care trebuia să ducă imperiul 
moştenit. 

Din preferinţele-i meşteşugăreşti de mai târziu putem 
înţelege de ce în primii ani ai adolescenţei nu puse mare preţ pe 
băiguielile şi fanfaronadele gramaticale ale învăţătorilor săi. 
Niciodată Petru nu scrise corect, chiar după ce stabili însuşi 
ortografia rusă. Totuşi scria, scrise mereu. Unde nu putea ajunge 
el, ajungeau sfaturile, poruncile lui care trebuiau urmate cu 
străşnicie, şi când ceea ce gândea nu se putea înfăptui 
numaidecât, scria în „Jurnalul” intim, scria ca o justificare 
dinaintea conştiinţei supreme în care credea şi în fața căreia 
sufletul lui trebuia să răspundă. 

Copilul, de'ndată ce scăpa de belferii nemți pe care-i aduse 
în casă Natalia Chirilovna, da fuga în curtea largă a castelului de 
exil. Aci avea mai mult de învățat dela prietenii de joc, dela 
animalele domestice. Călărea până departe, prin luncile, pe 
şesurile din împrejurimi, adunând rezervele de vigoare, de care 
ne-astâmpărata-i vieață avea nevoie. 

În jurul Nataliei Chirilovna se strânseră pe'ncetul duşmanii 
tainici ai regentei Sofia, uzurpatoarea, precum şi ai vicleanului 
Vasili Goliţin. Dacă Sofia ar fi izbutit în vreun fel să slujească şi 
obştea rusească, dela sine sar fi creat o groasă pătură de 
partizani. Vasili Golițin, amantul regentei, pierdu două armate 
duse până la Marea Neagră împotriva Tătarilor. Când se află — 
ceea ce nu se putu însă dovedi — că ultima retragere din 
peninsula Crimeea fu pricinuită de venalitatea prinţului, 
cumpărat de han, toată Moscova tremură de ruşine şi de 
indignare. Pe streliți, Sofia şi-i înstrăinase, pe boieri îi umilise 
prin ruşinoasele înfrângeri militare, pe negustori îi jecmănea fără 
folos, pe ţărani îi legă strâns, ca pe vite, de plugurile moşierilor — 
unde mai putea găsi regenta un sprijin ? Dela o vreme se 
răspândi vestea că Vasili Goliţin trata cu papistaşii dela Roma, în 
nădejdea de a pune mâna pe coroana Poloniei şi că ar fi făgăduit 
ajutor propovăduitorilor catolici în Rusia. Pravoslavnicii, laolaltă 

cu patriarhul şi înaltul cler, se îngroziră de ceea ce va mai aduce 
asemenea domnie asupra ţării şi vechei credinţe. 

Nu fu nevoie aproape de nicio ațâţare ca marea majoritate a 
obştei ruseşti să-şi îndrepte privirile spre castelul unde trăia în 
surghiun fosta soţie a Ţarului Alexei şi fiul ei Petru. 

La 17 ani Petru Alexeieyici, îndemnat de Natalia Chirilovna 
şi de prietenii ei, se ivi de câteva ori nechemat în Cremlin, ba luă 
parte odată la un consiliu de Stat. Şaptesprezece ani era pe 
atunci o vârstă care da oricui dreptul la conştiinţă de sine şi 
presupunea o responsabilitate. 

Petru arătă dela început o seriozitate, un despreţ pentru 
farsele politice solemne, care ar fi dovedit, cui avea timp să 
chibzuiască, ce Țar va domni. El se împotrivi şi nu vru să facă 
parte din alaiul ce trebuia să iasă întru întâmpinarea prințului 
Golițin şi a armatei lui, bătuți în Crimeea, dar cărora Sofia dorea 
să le facă o primire triumfală. Şi numai cu mare greutate — poate 
de teamă — Petru iscăli decretul prin care „învingătorul hanului 
Crimeei era răsplătit cu pungi de aur. 

Conflictul dintre Sofia şi Ţarul Petru nu izbucnise, dar nu 
mai putea fi ocolit, dacă Petru Alexeievici se purta numai după 
capul lui, amestecându-se cu atâta neatârnare în treburile 
domniei. Când i se spuse regentei că adolescentul Țar aduna 
trupe la Preobrajenscoe, unde făcea exerciţii militare ca n ajunul 
unui războiu,. 

se plânse celui de-al doilea favorit, Şacloviti, comandantul 
streliților de gardă, care fu de părere — şi făcu un gest scurt de 
tăiere a capului — că trebue să se lucreze urgent. Dar mai era 
Sofia sigură pe credința streliților, care fuseseră folosiți odată şi 
apoi asasinați în masă ? 

Svonuri sinistre ajunseră la urechea tânărului Țar, la 
Preobrajenscoe. Nu ar fi fost nevoie de întregul corp al streliților 
din Moscova ca Petru Alexeievici să fie arestat, adus în pivniţile 
Cremlinului, înzestrate cu uneltele de tortură ale evului-mediu, şi 
sugrumat. Doi-trei gealaţi ar fi fost deajuns. 

Petru scăpă cu vieață numai din pricina ne-hotăririi Sofiei 
de a da asemenea lovitură şi mai cu seamă lipsei de energie a 

prințului Goliţin, care chiar când vedea bine primejdia, nu era în 
stare sJo preîntâmpine. 

Cremlinul, ca şi castelul Preobrajenscoe, era totuşi în stare 
de alarmă. 

Petru, în deosebi, cu simţirea lui exasperată, trecu prin clipe 
de groază. Fu deajuns un svon, o veste neadevărată, adusă din 
exces de zel de un zevzec într'o noapte de August a anului 1689, 
ca Petru Alexeievici, halucinat de spaima c'ar putea fi ucis — cum 
fuseseră ucişi cu şapte ani mai înainte ațâți Narişchini — s o 
rupă de fugă numai în cămaşă, călare, pânăntro pădure 
învecinată. Soldaţii de încredere îl ajunseră din urmă cu veşminte 
şi porniră călări în goana mare, mai departe Spre ziuă ajunseră 
sub zidurile mănăstirii Troiţchi, unde stareţul uluit primi pe 
tânărul Țar cu toată smerenia. În chilie, Petru suferi un atac de 
nervi, cu lacrimi, spasme, răgete. 

lată cum în ajun de a pune stăpânire absolută pe tron, 
Petru Alexeievici care avea, cum se va învedera îndată, aproape 
toate forțele obşteşti de partea lui, fuge şi se ascunde într'o chilie 
călugărească, fără încredere în el, tară încredere în alţii. 

Dar această fugă — oricât de ruşinoasă şi poate oricât de 
neserioasă — fu menită să aibe o însemnătate istorică. Ea ajută 
la limpezirea situației şi la descoperirea lipsei totale de autoritate 
a Sofiei. Partizanii lui Petru se adunară îndată la mănăstirea 
Troițchi, cetate întărită, care mai susținuse în trecut atacuri, sub 
Ivan cel Groaznic, şi se pregătiră de luptă. Se aşteptau la zile 
grele. Adevăratul şef al răsculaților era tot un Goliţin, Boris 
Golițin, vărul lui Vasili, care, deşi nesigur de sfârşitul răzmeriţei, 
luă asupră-şi toate riscurile. 

Nu fu însă nevoie de nicio luptă. Cum se răspândi vestea 
despre fuga lui Petru, o parte din trupele streliceşti veniră în 
marş forțat la mănăstire, întărind astfel elementele de apărare. 
Patriarhul, numeroşi boieri şi slujbaşi trecură de asemenea de 
partea tânărului Țar. Vasili Goliţin, când Sofia îl căută spre a îua 
măsuri de înnăbuşire a răscoalei, nu mai fu găsit nicăieri. 
Amantul fugise, cuprins de spaimă. Tuate încercările regentei de 
a câştiga de partea ei trupele streliceşti care mai rămăseseră la 
Moscova, toate făgăduielile ei, fură zadarnice. Oamenii o 

cunoşteau, ştiau ce preţ aveau cuvintele ei, căci aşa e făcută 
rânduiala lumii, ca toate trădările, toate nedreptăţile până la 
urmă : să se plătească, şi anume în ceasul cel mai greu. 

O rezistență serioasă ar ti putut opune totuşi Şacloviti, 
comandantul streliților de gardă, care mai avea un număr 
oarecare de ostaşi credincioşi. Acest lucru era cunoscut de Boris 
Golițin, capul răsculaților dela Troiţchi, care ceru la Cremlin 
predarea celui de-al doilea favorit. Dar Sofia refuză, agățându-se 
cu disperare de el. Se petrecu atunci ceva neaşteptat şi cumpăna 
soartei se aplecă definitiv de partea lui Petru: toţi ofițerii de 
origină străină, în frunte cu generalul scoțian Gordon şi care, 
emigrați de nevoie din ţara lor, se aflau în slujba Moscovei, 
trecură în tabăra dela Troiţchi. Fugiră atunci şi ultimii oameni ai 
lui Şacloviti. Cremlinul rămase fără nicio apărare. 

Ostaşii lui Petru puseră mâna pe fostul şef al streliților, 
Şacloviti, care încercă să fugă, şi-l duseră în lanţuri la Troiţchi. 
Boris Goliţin, care avea nevoie de mărturii împotriva. Sofiei 
pentru a îndreptăţi înlăturarea ei, puse la tortură pe Şacloviti 
precum şi pe alţi arestați. Cât adevăr pot cuprinde mărturiile 
unor oameni chinuiţi e greu de stabilit; de obiceiu, în asemenea 
împrejurări, osândiții spun tot ce li se cere sau tot ce cred că ar 
putea să le uşureze suferințele. Astfel, după documentele rămase 
în arhive, se vede că regenta Sofia ar fi plănuit asasinarea lui 
Petru şi ridicarea ei la rangul de Ţarină. 

Petru va mai folosi adesea această metodă, silind pe arestaţi 
să mărturisească mai mult decât aveau de gând să făptuiască, 
din acea nevoie nestăpânită — care se observă mai cu seamă la 
sălbatici şi la copii — de a aplica pedepse nu pe măsura vinei ci 
pe măsura spaimei. 

Spaima fugarului Petru fusese aproape o nebunie, toate 
spaimele lui — îndreptăţite sau nu — vor fi la fel. Cruzimea care-l 
făcu atât de temut şi odios nu era în adevărata-i fire, ci în acea 
nebunie latentă, de care se îmbolnăvi din copilărie, pe treptele 
însângerate ale Cremlinului. 

Sofia nu se împăca, de sigur, cu existenţa pe tron a lui 
Petru; se apropia chiar timpul ca regența să înceteze. Dar de 
vreme ce Sofia nu făcuse niciun gest de ameninţare în şapte ani 

de atotputernicie împotriva Nataliei Chirilovna şi a fiului ei, nimic 
nu îndrituia bănuiala că ar fi făcut de aci înainte. În orice caz nici 
ea nici oamenii ei nu trebuiau pedepsiți pentru fapte pe care nu 
le fâptuiseră şi nici nu încercaseră măcar să le făptuiască. Pentru 
bănuieli, oricât de fireşti, nu trebue să existe pedepse. 

Şacloviti şi tovarăşii lui fură executați prin tăierea capului. 
Sofia şi Vasili Goliţin fură surghiuniţi, ea într'o mănăstire unde 
mai trăi cincisprezece ani, el, despuiat de toate averile, la 
marginea împărăției, unde trăi şi muri în mizerie. 

Petru Alexeievici, tânăr înalt, cu braţele lungi atârnând, 
brusc şi sfios în acelaşi timp, se ferea de adunările solemne şi de 
străinii veniţi în misiuni diplomatice, din pricina strâmbăturii 
spasmodice a feței, pe care tinereţea lui o purta cu durere. Când 
va face întâia călătorie în Europa şi va fi primit de suveranii 
diferitelor ţări, îşi va ascunde chipul după o pălărie, va rămâne 
înapoia şirului de curteni, sau va trece repede înainte cu capul în 
piept. Mult mai târziu, în plină maturitate, când se va duce la 
Paris — unde va uimi pe curtenii pudrati prin purtările lui 
sincere, năvalnice, ruseşti — nu se va sfii şi nu-şi va mai ascunde 
spasmul mugşchilor feţei. 

De altfel solemnităţile şi tot teatrul vieţii sociale îl preocupau 
puţin şi de cele mai multe ori îl desgustau. Mintea şi pasiunile lui 
erau atrase de fapte, de amănuntele oricât de umile, ale realității. 
E caracteristică întâmplarea cu jucăria reprezentând un vapor în 
miniatură, pe care copilul dela Preobrajenscoe îl găsi în podul cu 
vechituri al unui frate al mamei. Din atâtea obiecte care i-ar fi 
putut atrage atenţia, el puse numaidecât mâna pe jucăria 
ciudată, de care comerțul moscovit avea atâta nevoie. Copilul luă 
jucăria şi împreună cu prieteni de aceeaşi vârstă nu se lăsă până 
nu izbuti s'o facă să plutească pe suprafața unui basin din curtea 
castelului. 

După înlăturarea regentei şi a partizanilor ei, Ţarul, fricos 
încă, nu se grăbi deloc să intre în Moscova, în chip solemn să se 
instaleze în Cremlin — acel odios Cremlin pe care nu-l va iubi 
niciodată şi de care-l va apropia numai ceasurile de cruzime, de 
răzbunare. Abia după două luni veni în Moscova, unde-l primiră 
în urale douăzeci de mii de streliți, înalții slujbaşi, clerul, în 

dangătul prelung al numeroaselor clopote şi unde fu întâmpinat 
de fratele mai mare, neputinciosul Țar Ivan, sprijinit de subţiori 
de doi boieri. Cronicarii timpului spun că fraţii se îmbrăţişară. 

Dar nici intrarea în Moscova nu însemnă că Petru Alexeievici 
se ocupă numaidecât de treburile ţării. De vreme ce trăia Natalia 
Chirilovna, Petru socoti că avea cine purta răspunderea domniei. 
Dar ce pricepere avea Natalia Chirilovna înafară de grija 
frumuseții şi cochetăriilor ei? 

În acel timp, Rusia e cu desăvârşire absență din politica 
Europei şi niciuna din obligaţiile luate prin tratate — ba una 
prevedea o campanie împotriva imperiului turcesc — nu fu 
ținută. Părea că abia ieşită din întunerecul ei,. Rusia voia să intre 
din nou şi să trăiască numai pentru ea. Boris Goliţin, de altfel, nu 
avea o concepţie de stat deosebita de a vărului său Vasili Goliţin, 
pe care-l izgonise. Partizanii Narişchinilor se grăbiră să pună 
mâna pe slujbele de unde se puteau jecmăni bisericile, negustorii, 
străinii — „străinii” împotriva cărora, ca din totdeauna, ca 
pretutindeni, erau ațâţaţi toți nemulțumiții. Averile celor izgoniți 
sau ucişi fură împărţite între partizanii noului regim. 

Natalia Chirilovna, mai frumoasă ca oricând,, era fericită şi 
nu putea fi decât fericită. O singură mâhnire umbrea adesea 
lumina ochilor eh calzi: soarta tristă a Eudoxiei Lopuşin, de 
mlădiță boierească, pe care, cuminte, ascultătoare,, evlavioasă, o 
măritase cu Petru. Dar văzu îndată că Petru no putea suferi. 
Familia Lopugşiiv primi ca o jignire această purtare a tânărului. 
Tar, la întărirea căruia luaseră parte din toată inima. Şi poate 
acestei surde duşmănii, din pricina soției despreţuite, se 
datoreşte procesul: de nesupunere deschis unui Lopuşin — pe 
drept ?’ nedrept? nu se va şti niciodată — tortura omorirea lui. 

Petru duse şi el în anii dintâi ai domniei, asemenea mamei, 
asemenea lui Boris Goliţirt şi a celorlalți partizani, o vieaţă de 
chef prelungit, cu deosebire în cartierul europenesc, unde tânărul 
Țar găsea şi tovarăşi de petrecere şi iubite pe gustul lui. 
Petrecerile luau mai totdeauna înfățişări abjecte, cu viciul bolnav 
al homosexualității. Zorile găseau adesea pe cheflii sub mese, 
într'o inconştienţă totală. 

Dar nici chefurile, nici iubirile nu-l ruinară. Darul de a se 
smulge la timp din asemenea mizerii, periculoase mai cu seamă 
firilor pasionate, forța de a rămâne pururi cu tot sufletul, cu tot 
trupul în mijlocul datoriei lui recunoscută ca sfântă, alcătuesc 
misterul, miracolul psihologic care fu Petru cel Mare. 

Dacă prin chefuri, brutalităţi, cruzimi şi vicii era asemenea 
tuturor celor din vremea lui — Natalia Chirilovna privea şi ea cu 
îngăduire la excesele fiului — nimeni dintre ai lui nu-l va înţelege, 
când va arăta celelalte gusturi şi apucături, care-i vor face 
măreția. 

De unde luase întradevăr tânărul, fericitul fiu al mult 
desmierdatei Natalia Chirilovna,. plăcerea aspră de a se duce 
tocmai la Arhanghelsc unde se construiau, din lemnul gros al 
pădurilor ruseşti, vasele de mare ale Englezilor, Olandezilor, de a 
se îmbrăca în veşmintele de rând ale acelor matrozi şi lucrători, 
de a trăi în mijlocul lor învăţându-le graiul, de a petrece şi lucra 
laolaltă cu ei ? Din nicio familie boierească a Moscovei nu mai 
leşise asemenea mujic şi iată că fu dat tocmai bietei Natalia 
Chirilovna ca fiul ei Țar să se simtă mai bine între tâmplarii 
olandezi decât între catifelele Moscovei. Nobilimea se crucea iar 
înaltul cler credea că sufletul acestui Țar fusese luat de 
Necuratul. 

Rusia avea nevoie de o flotă, de o ştiinţă nautică şi Ţarul, la 
optsprezece ani, se simți dator să “nveţe, el întâi, cum se clădeşte 
un vas de mare, care să poată face ocolul lumii şi cum se conduce 
un asemenea vas pe întunerec şi sub stele străine. Mai înainte de 
a sili pe ceilalți Ruşi să pună mâinile pe uneltele europeneşti, 
Petru voia să le cunoască însuşi. 

De acest simplu eroism, de obiceiu nu se tace caz în 
manualele de istorie. El este totuşi un semn esenţial al geniului 
omenesc, căci dacă mai sunt vieţuitoare care se războiesc spre a 
se ucide şi digera, numai omul întocmeşte câteva scânduri care 
să plutească pe apă. Pe acest tărâm, al construcției, Petru 
Alexeievici nu va fi întrecut de niciun alt erou al istoriei. Şi dacă 
pe acelaşi drum al ridicării Rusiei — azi sar spune al 
„industrializării” — va merge şi partidul bolşevic al lui Lenin, 
niciunul din corifeii comunismului, nici Trotzchi, nici Stalin n'au 

coborit în mina de cărbuni, nau veghiat la cazanele şi topitoarele 
de oțel, cu masca pe ochi, aşa cum — transmutat în vremea 
noastră — ar fi făcut geniul unui Petru cel Mare. 

Izbitoare însă e asemănarea dintre epoca actuală3 şi cea a 
lui Petru cel Mare: Necesitatea unei urgente ridicării a ţării dela 
producția primitivă agricolă şi meserială, la o producţie de calitate 
în domeniul agrar precum şi în domeniul industrial. Atunci ca şi 
cum, fără împlinirea acestei porunci istorice, fără graba de a 
recâştiga timpul pierdut de inerția biurocraţiei ţariste, uriaşa ţară 
e amenințată în însăşi existența ei de alte neamuri pe care 
lipsurile le-au silit să iie mai sobre, mai întreprinzătoare, mai 
inventive. 

Marea problemă a Rusiei de azi — inafară de problema 
distribuţiei bunurilor de generală necesitate — e industrializarea; 
marea problemă a Rusiei se mai înmulțea cu: dobândirea de 
porturi libere la mări, crearea unor flote naţionale şi a unui 
comerț independent. Tot ce se opunea realizării acestor porunci, 
trebuia înfrânt. Bolşevicii au distrus pe micul proprietar rural, 
după ce alungaseră pe moşier. Petru Alexeievici a lucrat cu 
rindeaua Olandezilor pe şantierul dela Arhanghelsc şi a luat lecţii 
de timonier. La timpul potrivit, a tăiat bărbile şi apoi capetele 
boierilor îndărătnici. 

Dar construcția vapoarelor era o artă pe care Petru 
Alexeievici navea cum so folosească, dacă nu izbutea să 
dobândească ceea ce nici-unul din înaintaşi nu izbutise: porturi 
la mare, la marea Baltică sau la Marea Neagră. Şi numai o 
armată bine pregătită putea smulge unor duşmani biruitori 
veacuri de-a-rândul, o victorie statornică. 

Petru Alexeievici porni la reorganizarea trupelor, şi încă de 
timpuriu, cu acel simț al realităților şi amănuntului, puţin 
obişnuit la Ruşii de pe vremea lui. El cercetă planurile şi valoarea 
exerciţiilor militare, le urmări, le împlini însuşi, spre a se 
încredința de însemnătatea lor. Ca simplu soldat, înmatricolat cu 
numele de „Petru Alexeiev” întrun regiment de artilerie, urmă 
cursurile de tragere, făcu slujba de bombardier şi iu înaintat 


3 Cartea aceasta a fost scrisă înainte de al II-lea razboi mondial. 

numai după depunerea unui examen greu. Cum cetăţile nu 
puteau fi cucerite decât printrun asediu stăruitor, Petru 
Alexeievici îşi instrui armata în vederea asediilor: Nu simple 
manevre, ci asedii adevărate, cu atacanţi şi apărători, cu morţi şi 
răniți. 

Aceste manevre pricinuiră întâiele strigăte de groază ale 
mamelor şi întâiele nemulțumiri ale locuitorilor, puşi să moară în 
timp de pace. Dar tânărul Țar avea şi alte presimțiri: că istoria se 
realizează împotriva voinţei maselor şi uneori cu jertfirea maselor. 

Vieţile omeneşti distruse în timpul domniei lui Petru cel 
Mare sunt în câtime uriaşă, căci Ţarul a avut împotrivă-i 
adversari dinafară de rangul acelui extraordinar sfarâmător de 
oşti, Carol XII, adversari dinăuntru totalitatea poporului rus, dela 
boierii cârmiți din obiceiurile lor până la clerul văzut sau nevăzut 
— rascolnicii vagabonzi prin păduri — şi până la țărănimea 
roabă, recrutată cu ştreangul şi cnutul, adusă în cazărmi în 
lanţuri. Zidirea Petrogradului mistui două sute de mii de suflete, 
trecute prin foamete şi boli. Dar la gura Nevei, cu fața spre golful 
Finlandei scapără şi azi în noapte, risipit pe exuberantele insule 
şi ostroave, sub semnul aurorei boreale, marele oraş de 
miazănoapte. 

Zidul chinezesc cu temelia de oase omeneşti, piramidele şi 
Sfinxul dăinuesc şi azi; nimeni nu mai pomeneşte de martirii care 
au pierit sub aceste monumente. Vieaţa nu e necesară pe toată 
întinderea ei, monumentele da. 

Unii istorici au căutat să explice această ridicare a lui Petru 
Alexeievici împotriva moraravurilor poporului său, prin înrâurirea 
câtorva străini din cartierul europenesc al Moscovei, unde tânărul 
Țar, asemenea tatălui său, petrecuse adesea. Astfel fu pomenit 
numele unui Francez aventurier, Lefort, originar din Geneva, 
încărcat de toate păcatele dar şi de toate experienţele veacului 
său. La Moscova, asemenea multor altora, intrase ca ofițer în 
solda Ţarului. Se căsători, dobândi avere şi fiind, ca mai toți 
aventurierii, cu deosebire simpatic, cunoscător de anecdote, de 
farse şi de iemei, dobândi la un chef prietenia admirativă a 
Țarului celui tânăr. Poate că avură timp, între două betii, să 
discute şi lucruri serioase. Nu încape îndoială că Lefort trebue să- 

i fi povestit lui Petru Alexeievici despre marile deosebiri dintre 
vieața apuseană şi cea din Rusia, să-i fi arătat chiar — cu 
oarecare cutezanţță — primitivitatea şi barbaria moravurilor 
societății ruse, atât de deosebită de politeţile de pe țărmurile 
lacului Leman. 

Un Rus autentic ar fi preferat grosolănia rusă micilor 
ipocrizii occidentale şi avem dovezi că milioane de Rugi 
desprețuiră felul de vieața, gusturile şi civilizația Apusului nu 
numai în timpul de prefaceri al lui Petru cel Mare, dar şi în 
veacurile următoare, până aproape de zilele noastre. Era firesc, 
pe de altă parte, ca Lefort, emigrat de nevoie în Rusia, să fi rămas 
cu nostalgia locurilor şi oamenilor în mijlocul cărora crescuse şi 
să se simtă străin chiar în cartierul europenesc al Moscovei. 

Ar fi o greşală, de sigur, să negăm înrâurirea lui Lefort 
asupra sentimentelor tânărului Țar cu privire la starea înapoiată 
a Rusiei şi la superioritatea, tehnică în deosebi — azi nu e oare la 
fel ? — a popoarelor occidentale. Dar greşala ar fi şi mai mare 
dacă n'am recunoaşte că vorbele lui Lefort căzură întrun teren 
prielnic şi că dădură roade istorice — ceea ce nu sJar*fi întâmplat 
dacă ar fi trăit în intimitatea regentei Sofia, bunăoară, sau a 
Nataliei Chirilovna, fericita mamă din Cremlin. Cuvintele lui 
Lefort au meritul de a fi întărit, de a fi încălzit şi cu harul 
prieteniei, instinctul istoric al lui Petru Alexeievici, care nu fu 
niciodată abătut, nici după săvârşirea din vieață a emigrantului 
genevez, dela siguranța menirii lui seculare: de a înzestra şi 
schimba poporul rus, de a-l face tot atât de puternic prin tehnică 
şi organizare ca oricare alt popor occidental. Un neam de ţărani, 
țărani mujici, ţărani neguţători şi țărani în caftane boiereşti — el 
îşi da bine seama — nu va putea niciodată înfrânge forțele 
imperiului turc, care deţinea Orientul apropiat şi Balcanii, sau ale 
dominaţiei suedeze care se bizuia pe o savantă artă de cucerire şi 
apărare, pe apă şi pe uscat. Prea marea deosebire dintre 
pregătirea tehnică a Occidentului şi Orientului trebuia să ducă 
mai curând sau mai târziu neapărat la prăbuşirea statelor 
răsăritene, cu populaţie oricât de numeroasă. 

Simţul robust, sigur, sănătos în esenţa lui, al lui Petru 
Alexeievici, îl făcu să asculte cu încredere, cu bucurie, cu 

entusiasm sfaturile lui Lefort, tocmai pentrucă ele răspundeau 
propriei convingeri. În mai puţin de două veacuri, Turcii, care 
erau atunci factor hotăritor în politica Europei, pierdură aproape 
tot şi fură împinşi în Asia Mică. Aceeaşi ar fi fost cu siguranţă 
soarta imperiului moscovit, pândit în deosebi de Suedezi şi de 
Poloni, dacă Petru Alexeievici, cu lecţiile sângeroase ale unor 
cumplite înfrângeri înafară şi ale unor teribile răzmeriţe înăuntru, 
nar fi preschimbat poporul primitiv, rural, al Ruşilor, întrun 
neam de constructori şi de neguţători liberi. 

Petru Alexeievici nu ţinea la satisfacțiile de vanitate ale 
atâtor leneşi prinți orientali, care avură norocul să domnească 
peste triburi asuprite şi flămânde. El lăsă poliţia şi siguranţa, de 
fapt întreaga administraţie dinlăuntru, pe seama boierului 
Romodanovschi, pe care un istoric de azi îl prezintă astfel : 

„Vice-rege era boierul Romodanovschi şi supunându-se lui, 
Petru măgulea vechea generaţie de boieri, cărora le arăta toate 
onorurile aparente, fără a renunţa însă la ceea ce era esenţial. O 
rudă a lui Romodanovschi fusese măcelărită de streliți în 1862; 
era semnificativ faptul că Petru încredința unui Romodanovschi 
un post care întrecea puterile Ţarului. Viceregele, ca înfăţişare şi 
„simţire” era un monstru al cruzimii. Ca un comisar de poliţie, 
lua interogatorii duşmanilor statului; da sentinţe. lată ce spun 
contemporanii: „Era un tiran rău, nu voia binele nimănui, se 
îmbăta zilnic dar era credincios suveranului său ca nimeni altul. 
Musafirilor, spre spaima lor, punea un urs uriaş să le servească 
ţuică fiartă cu piper şi bombănea ameninţător când cineva nu 
voia să ia paharul.” Sângerosul gâde pus de Petru iscodi metode 
noui de tortură şi execuţie şi după fiecare execuţie de duşmani ai 
statului, scria triumfător lui Petru : „Zilnic facem aci câte o baie 
de sânge.” Poporul îngrozit ura pe vicerege; totuşi, când Petru 
plecă în străinătate, îi încredința lui conducerea ţării şi altor doi 
boieri...+ 

Natalia Chirilovna muri pe neaşteptate. Avea numai 
patruzeci şi doi de ani. Fusese atotputernică, dar niţel îngrijorată 
de apucăturile ciudate ale fiului, înhăitat cu beţivii din cartierul 


+ Kurt Kersten, Peter der Grosse, Amsterdam 1935. 

europenesc, arătând gusturi de om de rând şi de lucrător pe 
şantierele Olandezilor dela Arhanghelsc, părăsindu-şi nevasta 
care tocmai îi născuse un băiat şi îngăduind marile cruzimi, 
numeroasele vărsări de sânge. 

Petru nu suferi aproape nicio înrâurire din partea mamei, 
care nu înțelese niciodată nimic din adevărata fire a fiului. 
Dispariţia ei parcă dădu şi mai mare imbold lui Petru Alexeievici. 
Se despărți de soție, făcu un chef îngrozitor, scrise la Arhanghelsc 
să i se trimită numaidecât douăsprezece căciuli de focă şi luă cu 
asalt, pentru instrucția trupei, o cetate ridicată anume, prevăzută 


cu puşti şi tunuri de bronz. 
++++ 

CUCERIREA AZOVULUI 


Experiențele nefericite ale înaintaşilor să fi îndemnat pe Țar 
să pornească împotriva Azovului, la Marea Neagră ? Oraşul ţinut 
de Turci era bine întărit. Cazacii de pe Don, spre a pune mâna pe 
gurile marelui lor fluviu, atacaseră mai înainte cetatea. Dar 
neprimind niciun ajutor dela Alexei Mihailovici, tatăl lui Petru, şi 
nefiind în stare să reziste singuri Turcilor, părăsiră marea. 

Petru avea douăzeci şi trei de ani. 

Se hotări să atace Azovul, pentru cucerirea căruia nu avea 
neapărată nevoie de flotă. Trebuiau şterse apoi ruşinoasele 
amintiri ale înfrângerilor suferite de Ruşi în timpul regentei Sofia. 
Dar greşelile când izvorăsc din defecte obşteşti, se înlătură greu, 
ele devenind aproape fireşti. Nici Petru nu fu mai practic decât 
prinţul Vasili Golițin. 

Cine urmăreşte de aproape desfăşurarea evenimentelor din 
campania împotriva  Azovului, poate descifra  reacţțiunile 
fundamentale ale firii lui Petru, atât de fundamentale, că se vor 
repeta în cele mai de seamă împrejurări ale vieţii lui, creând 
aproape un destin previzibil. 

Schematic, procesul lui sufletesc se înfăţişează astfel: 
neglijență — frică—încercare de fugă sau fugă—înfrângere — 
recunoaşterea înfrângerii — smerenie—îndârjire supraumană 
spre a dobândi victoria—norocul sau succesul final, căci 
Dumnezeu ajută întotdeauna pe cei care se ajută singuri. 

Trupele Ţarului, conduse de un general priceput, Scoţianul 
Gordon, erau de fapt în mâinile unor comandanţi ruşi care se 
lăsau  sfătuiți de sentimentele momentului, nu de o rece 
chibzuinţă. 

Armata porni la drum într'un timp cu desăvârşire neprielnic, 
din care pricină de'ndată ce oamenii începură să scoboare de-a- 
lungul Donului spre Marea de Azov, nu mai găsiră merinde, caii 
pieriră de sete, rândurile trupei fură bântuite de molimi. Când 
ajunseră dinaintea fortăreței turceşti, nu mai erau în stare să dea 
vreun atac. 

Ruşii operau cu două coloane, una pe linia Niprului 
împotriva taberelor turceşti, care ar fi putut sări în spatele 

asediatorilor dela Azov, şi a doua care trebuia să asedieze Azovul. 
Pe Nipru comanda generalul Şeremetiev, care-şi împlini datoria 
deplin, bătând şi alungând înapoi, spre Basarabia, Turcii 
înaintați în Bugeac. La Azov, comandă însuşi Ţarul. El nu luă 
aminte la sfetnicii mai pricepuţi şi nu ţinu seamă de împrejurarea 
că tunurile erau puţine iar muniţiile neîndestulătoare. Mai bine 
de trei luni se aruncară oamenii Ţarului împotriva turnurilor 
cetății. Cuceriră două, cu mari pierderi. Dar Turcii nu putură fi 
alungaţi dela mare. Petru continua şirul înfrângerilor suferite de 
înaintaşii care încercaseră a deschide Moscovei drumul apelor. 

Întâia campanie a Ţarului Petru fu astfel o înfrângere. 

Semntoarse la Moscova. Cu o energie salbatică, porni să 
repare greşelile recunoscute, să împlinească lipsurile vădite la 
acest întâi atac şi întâia înfrângere. Ceru dela Austriaci, dela 
Poloni şi dela Germani oameni de meserie, constructori, ingineri 
şi începu numaidecât să ridice la Voronej o schelă de vapoare. 

Înfrângerea fusese o lecţie, o lecţie amară, dar care putea fi 
folosită în viitoarea luptă. Această stare de spirit, alcătuită din 
optimism, din muncă şi din umila supunere la învățămintele 
realității, va rămâne temeiul măreției lui Petru cel Mare, pe care 
va ridica uriaşa lui clădire istorică. Cincisprezece milioane de 
Ruşi priveau uimiți la această desfăşurare de energie, a cărei 
valoare pentru viitorul obştei şi statului lor, nu mulţi o pricepeau. 

În acest timp, de-a-lungul Donului fură create etape de 
aprovizionare iar turnurile cucerite la Azov fură reparate şi 
înzestrate cu tunuri noui. Trupele fură înmulţite şi din nou 
instruite. În primăvara anului următor, vapoarele dela Voronej 
fură trase până aproape de mare, cu frânghii, de oameni înhămaţi 
pe uscat, mai bine de o sută de kilometri. Duşmanul urma să fie 
atacat pe apă şi pe uscat, deodată. Ţarul renunţă la conducerea 
luptelor. Numi pe generalul Schein comandant suprem şi pe 
generalul Gordon, comandant al artileriei. 

În timp ce ostile se pregăteau să atace, veni în lagărul rus 
vestea că o puternică flotă musulmanâ stă gata de luptă în apele 
Mării de Azov. Nu fu nevoie de mai mult ca Ţarul, turburat 
deodată, să fie cuprins de îndoieli, de furii bruşte şi de grele 
abateri. Poate că ar fi poruncit retragerea, ne mai având nicio 

încredere în victorie, dacă nu s'ar fi temut că asemenea ispravă ar 
fi fost plătită mult mai scump, printr'o urmărire de către Turci, 
printrun masacru al oştilor lui demoralizate şi prin pierderea 
oricărei stime în ochii celorlalte puteri europene, în deosebi a 
împăratului dela Viena, care adăsta cu nerăbdare să primească 
dela Țar vestea înfrângerii „duşmanului secular”. 

Petru nu se putu folosi de uriaşele vase de războiu, cu atât 
amar trase pe apa Donului. Mai multă vitejie arătară Cazacii, care 
se pricepeau în luptele cu Turcii, ajutați de bărci uşoare, 
sprintene. Ei atacară vasele turceşti, le sparseră cu sulițe şi până 
la urmă le risipiră şi le alungară departe. Generalul Gordon era 
gata de atac împotriva celorlalte turnuri ale Azovului, ocupate de 
Turci. 

Când sosi din cetatea asediată un parlamentar cu steag alb. 
Comandantul turc propunea să cedeze cetatea Azovului în 
schimbul vieţii soldaţilor din garnizoană. Ţarului la început nu-i 
veni a crede, apoi primi. Era însă o victorie prea puţin glorioasă. 
Turcii părăsiră Azovul sub privirile uimite ale Ruşilor. Apoi 
intrară în cetate trupele Ţarului, ca întrun han. Nu-i latră măcar 
un câine. 

La Moscova, din porunca lui Petru, se făcu armatei o primire 
triumfală. În trăsura de gală se aflau, aclamaţi de mulțime, 
adevărații comandanţi ai trupelor, generalii Schein, Gordon şi 
Lefort, după care urmau regimentele. 

ŞI Tarul. 

În uniformă de simplu marinar, la rând cu alți marinari, 
abia putând fi deosebit de ceilalți, el defila cu toată conştiinţa — 
în amintirea orelor lui de spaimă dela Azov? — dinaintea vice 
regelui. 

Cucerirea Azovului surprinse curţile Europei, în primul rând 
din pricina slăbiciunii neaşteptate a trupelor turceşti, a refuzului 
lor de a lupta, şi în al doilea rând din pricina uriaşelor pregătiri 
militare de care Moscova se arătase în stare. 

O activitate şi mai frenetică urmă cuceririi Azovului. 
Norocoasa întâmplare deslănţui în tânărul Petru Alexeievici toate 
forțele lui de creaţie. Se ocupă multă vreme cu un proiect de 
canal care să lege Volga de Don şi de care, de atunci, nu se mai 

ocupă nimeni până la actualii ingineri sovietici. La Taganrogpuse 
bazele unui port militar şi mări şantierul de vase dela Voronej. 
Trimise la Marea Neagră grupe numeroase de colonişti. Toate 
aceste lucrări cereau specialişti europeni — întocmai cum 
lucrările de electrificare dela Dnieprostroi, două sute de ani mai 
târziu, vor sili pe bolşevici, cu toată ura pentru capitalism, să 
aducă din Franța, Germania şi Statele Unite ingineri plătiți în 
aur. Dar pe vremea lui Petru, numărul „specialiştilor” — cum îi 
numim azi — era mult mai mic. Ţarul făcu ceea ce nu mai făcuse 
nimeni înaintea lui în Rusia, dar care va rămâne pildă. Smulse pe 
cei mai buni fii moscoviți dela sânul iubitor al mamitelor prea 
duioase şi îi trimise sulmană să sta gata de luptă în apele Mării 
de Azov. Nu fu nevoie de mai mult ca Ţarul, turburat deodată, să 
fie cuprins de îndoieli, de furii bruşte şi de grele abateri. Poate că 
ar ti poruncit retragerea, ne mai având nicio încredere în victorie, 
dacă nu sar fi temut că asemenea ispravă ar fi fost plătită mult 
mai scump, printr'o urmărire de către Turci, printr'un masacru al 
oştilor lui demoralizate şi prin pierderea oricărei stime în ochii 
celorlalte puteri europene, în deosebi a împăratului dela Viena, 
care adăsta cu nerăbdare să primească dela Țar vestea înfrângerii 
„dușmanului secular”. 

Petru nu se putu folosi de uriaşele vase de războiu, cu atât 
amar trase pe apa Donului. Mai multă vitejie arătară Cazacii, care 
se pricepeau în luptele cu Turcii, ajutați de bărci uşoare, 
sprintene. Ei atacară vasele turceşti, le sparseră cu sulițe şi până 
la urmă le risipiră şi le alungară departe. Generalul Gordon era 
gata de atac împotriva celorlalte turnuri ale Azovului, ocupate de 
Turci. 

Când sosi din cetatea asediată un parlamentar cu steag alb. 
Comandantul turc propunea să cedeze cetatea Azovului în 
schimbul vieţii soldaţilor din garnizoană. Ţarului la început nu-i 
veni a crede, apoi primi. Era însă o victorie prea puţin glorioasă. 
Turcii părăsiră Azovul sub privirile uimite ale Ruşilor. Apoi 
intrară în cetate trupele Ţarului, ca întrun han. Nu-i latră măcar 
un câine. 

La Moscova, din porunca lui Petru, se făcu armatei o primire 
triumfală. În trăsura de gală se aflau, aclamaţi de mulțime, 

adevărații comandanți ai trupelor, generalii Schein, Gordon şi 
Lefort, după care urmau regimentele. 

ŞI Țarul. 

În uniformă de simplu marinar, la rând cu alți marinari, 
abia putând fi deosebit de ceilalți, el defila cu toată conştiinţa — 
în amintirea orelor lui de spaimă dela Azov? — dinaintea vice 
regelui. 

Cucerirea Azovului surprinse curțile Europei, în primul rând 
din pricina slăbiciunii neaşteptate a trupelor turceşti, a refuzului 
lor de a lupta, şi în al doilea rând din pricina uriaşelor pregătiri 
militare de care Moscova se arătase în stare. 

O activitate şi mai frenetică urmă cuceririi Azovului. 
Norocoasa întâmplare deslănţui în tânărul Petru Alexeievici toate 
forțele lui de creaţie. Se ocupă multă vreme cu un proiect de 
canal care să lege Volga de Don şi de care, de atunci, nu se mai 
ocupă nimeni până la actualii ingineri sovietici. La Taganrog puse 
bazele unui port militar şi mări şantierul de vase dela Voronej. 
Trimise la Marea Neagră grupe numeroase de colonişti. Toate 
aceste lucrări cereau specialişti europeni — întocmai cum 
lucrările de electrificare dela Dnieprostroi, două sute de ani mai 
târziu, vor sili pe bolşevici, cu toată ura pentru capitalism, să 
aducă din Franţa, Germania şi Statele Unite ingineri plătiți în 
aur. Dar pe vremea lui Petru, numărul „specialiştilor” — cum îi 
numim azi — era mult mai mic. Ţarul făcu ceea ce nu mai făcuse 
nimeni înaintea lui în Rusia, dar care va rămâne pildă. Smulse pe 
cei mai buni fii moscoviți dela sânul iubitor al mamitelor prea 
duioase şi îi trimise în marile oraşe ale Apusului, să nveţe de sârg 
tot ce nu se ştia în patrie. 

Dar era oare cu putinţă ca asemenea măsuri revoluţionare, 
în deosebi pentru un neam de oameni de secole legaţi de 
obiceiurile pământului şi cărora din totdeauna le-a lipsit — le 
lipseşte uneori şi azi — simţul vitezei, să nu pricinuiască 
turburări ? 

Pentru nevoile armatei, pentru lucrările publice se cereau 
sume mari de bani. Trebuia să le suporte cei care aveau. În 
fruntea birnicilor se înscrise însuşi Ţarul care din veniturile lui 
începu construcţia a zece vapoare cu şaptezeci şi trei de tunuri. 


92 


Moşierii, bisericile ghiftuite cu sate de robi, neguţătorii cu 
depozite de mărfuri, fură îndatoraţi, după avere, să ajute la 
uriaşa înnoire. 

Se supuseră. Dar nu fără a murmura. Cine avea răgaz să 
vadă în viitor, să înțeleagă porunca timpului ? Generaţiile sunt 
egoiste. Prea arareori şi numai în ceasuri de pericol consimt să 
jertfească ceva, foarte puţin, din bunurile prezentului pentru 
strănepoțţii nevăzuți. Numai oamenilor destinului le e dat să vadă 
dincolo de capetele fiilor, şi unor eroi ca Petru cel Mare le cade 
sarcina de a zidi casa încăpătoare a naţiei viitoare, sub blestemele 
şi scrâşnirile de dinţi ale contemporanilor striviți. 

Plin de duhul menirii lui. Petru nu îngădui niciun fel de 
împotrivire. Simpla hârtie a unui schimnic care se plângea de 
jafurile polcovnicilor, fu mărturie de nesupunere şi, fără alte 
cercetări, Ţarul osândi pe călugăr, al cărui cap fu tăiat. Cine-i 
mai ține minte numele ? Cine mai pomeneşte de naiva şi poate 
dreapta lui revoltă? În unele bucoavne de istorie prea amănunţită 
e trecut cu numele de părintele Avram. 

Dar plângerea lui Avram era un semn. Ţara fierbea dela un 
capăt la altul. Ţăranii robi, rascolnicii fanatici, streliții ajunşi sub 
comanda ofițerilor străini, boierii puşi la bir şi lăsați tară copii, 
toți priveau cu ură la tânărul Țar care le arăta, când se lăsa 
văzut, spasmul mugşchilor feței, ochii înroşiți de beţie şi viciu 
sardonic. Departe, închisă într'o mânăstire cu ziduri înalte, 
veghea zi şi noapte Eudoxia, soția despreţuită care adăsta, 
împreună cu neamurile-i prea jignite, întoarcerea yremilor. 

Spaima din anii copilăriei lui Petru nu se stinsese şi nu se 
va stinge decât odată cu ultima suflare. Ea cerea scene de 
răzbunare neîntreruptă, ca pentru crearea unui silnic echilibru 
sufletesc. El da fuga în pivniţile unde aveau loc anchetele 
împotriva aşa zişilor „trădători”, lua parte la mânuirea uneltelor 
de tortură până-l treceau sudorile, venea în zilele următoare să 
continue odioasa meserie şi nu-şi găsea pacea — o pace 
vremelnică — până vedea pe „vinovaţi” îngălbenind în horcăiturile 
morții. 

Se cunoaşte în amănunt complotul pus la cale de un 
partizan al fostei regente Sofia, un ofițer Zickler, trimis de Țar, 

poate spre a-l îndepărta de Moscova, în regiunea Donului. Aci 
ațâțase pe localnici. Nemulțumit cu atât, se legase cu doi boieri, 
ai căror tii fuseseră trimişi cu sila în străinătate la învăţătură, şi 
puseră la cale asasinarea Ţarului. încă de pe vremea lui Alexei 
Mihailovici, tatăl lui Petru, exista o poliție secretă activă şi o rețea 
deasă de spioni în toată ţara, a cărei tradiție fu primită, 
perfecționată de toți Romanovii următori şi dusă la o complexitate 
cunoscută poate numai în Anglia imperială de azi şi de către 
geniul secret al lui Stalin. Complotul ajunse repede la urechea 
îngrozitorului Țar. 

Se spune că Petru Alexeieyici se duse în puterea nopţii la 
locul întâlnirii, unde complicii adăstau tocmai pe Zickler, ca să 
dea năvală împreună şi să ucidă în patul lui pe Țar — şi le surâse 
tuturor cu înfiorătoarea-i grimasă. Apoi se aşeză în mijlocul lor la 
masă şi începu să bea. După câteva minute se iviră şi trupele din 
garda Ţarului, care arestară pe complotişti. După chinurile la 
care fură supuşi cum se obişnuia, ei făcură mărturisiri complete. 
Osândiţi la moarte în piața Cremlinului, li se smulse membrele, 
apoi fură spânzurați în văzul mulțimii. Nemulțumit cu atât, Ţarul 
amintindu-şi de întâiul răzvrătit împotriva lui, de autorul 
masacrelor din Mai 1682, Ivan Mihailovici Miloslavschi, îşi oteri, 
ca un nebun, un spectacol lugubru. Desgropă leşul duşmanului 
din curtea bisericii unde se odihnea de mai bine de un deceniu şi 
puse doi porci înhămaţi la o cotiugă de-l traseră pânăn piaţa 
Cremlinului, unde între leşurile sângerânde ale spânzuraților fură 
ciopârțite şi putreziciunile lui. 

Complotul să fi avut întradevăr loc ? Să nu fi fost toată 
această sinistră întâmplare, o iscodire a imaginaţiei bolnave a 
Tarului, ațâțată de prea zeloşi agenţi provocatori, doritori să se 
dovedească folositori? Cum nu ne-au rămas decât actele oficiale 
ale călăilor, toate îndoielile sunt cu putinţă. Căci Dumnezeu, care 
nu intră în amănunte, a lăsat ca vinovate să fie totdeauna 
victimele, victimele care nu pot vorbi. 

Nu e mai puţin adevărat că aceeaşi cruzime, Ţarul o va arăta 
împotriva propriului său fiu, peste douăzeci şi doi de ani, de sigur 
pentru temeinice motive psihologice, dar pentru îndoielnice 
motive de fapt. 

ELEV ŞI PROFESOR 


Îndată după victoria dela Azov Țarul, întovărăşit de câţiva 
prieteni de încredere, a căror prezență la chefuri se dovedise 
veselă şi necesară, între ei în primul rând Mencicov5, „iubitul” 
care-l ferea de ispita femeilor, făcu o călătorie în Europa. 

S'a discutat mult de atunci în jurul acestei călătorii. Unii 
istorici, printre care Englezul Macaulay, cred că evenimentul are 
o însemnătate universală. Fără a ne însuşi asemenea exagerări, 
trebue să recunoaştem că vizita Ţarului la câteva curţi europene, 
îndeosebi îndelunga lui şedere în Olanda — mai bine de nouă luni 
— şi cele trei luni în Anglia, fură cu totul altceva decât o călătorie 
de plăcere şi se poate spune că fu întâia lui şcoală serioasă. Ea îi 
va folosi la întemeierea industriei ruse, la reorganizarea armatei 
ce va avea să înfrunte pe Carol XII şi la zidirea Petersburgului, 
port fortificat ce-i deschidea marea Baltică. Fără această 
călătorie, poate că moravurile şi tradițiile Rusiei agrare ar fi 
izbutit cu timpul să înnăbuşe spiritul de înnoire al Ţarului. În 
asemenea caz e îndoelnic dacă victoria dela Azov ar mai fi avut 
vreo urmare şi dacă organizaţia statului moscovit ar mai fi 
rezistat asaltului armatelor din Nord şi Apus şi în locul Rusiei de 
azi nam fi avut o puzderie de stătulețe de diferite naționalități 
sub hegemonie suedeză, engleză sau germană, poate chiar 
polonă... 

Dar un adevărat istoric nu are dreptul jucătorului de şah, să 
prezinte un rezultat presupunând mişcările adversarului întrun 
răstimp de două-trei veacuri, ci e dator să preţuiască faptele aşa 
cum sau zămislit aevea. 

S'au făcut cercetări spre a se afla pricina lungii lui călătorii 
în Occident, întro vreme când în Rusia mocneau nemulțumiri 
care, de sigur, erau cunoscute Ţarului şi care vor izbucni într'o 
cumplită revoltă, scurtându-i călătoria. Unii au presupus că 
Petru Alexeievici, tânăr impulsiv şi sgomotos, îmbătat de succesul 
împotriva Turcilor, urmărea să intre în legături mai strânse cu 
acele puteri apusene care i-ar fi putut ajuta să ducă mai departe 
lupta, până la alungarea Turcilor din Europa. În felul acesta 


5 Alexandru Danilovici Mencicov. 

Marea Neagră devenea un lac rusesc, strâmtorile un gang păzit de 
tunurile Țarului, tot sud-estul Europei şi Asia pânăn Oceanul 
Indian o vastă piaţă rusească iar Moscova, centrul comercial a 
trei continente. Proiectul nu era, desigur, străin de fantezia unui 
Petru a cărui vieaţă fu şi nu putea fi decât o neîntreruptă 
activitate. După aproape două veacuri de zadarnice, umilitoare, 
costisitoare încercări de a forța porțile mării Baltice, îi rămânea 
Țarului — oricărui [ar — numai libertatea de a forța drumul 
Mării Negre, ale cărei porţi, după căderea neaşteptată a cetăţii 
Azovului, se dovedeau atât de puţin rezistente. 

Dar pentru a dodândi aliați apuseni în această întreprindere 
care ar fi folosit în primul rând Rusiei sau numai Rusiei, nu era 
nevoie de o călătorie şi încă incognito — Ţarul în călătorie nu fu 
decât Petru Mihailovici, subofițer bombardier în regimentul 
Preobrajenschi — vreme de mai bine de un an. Agenţii lui cei mai 
puţin isteţi din străinătate, i-ar fi putut aduce la cunoştinţă că 
încercarea n'avea niciun fel de sorți de izbândă. Şi nici n avu. 

Franța, înfrântă de coaliția nordică în Olanda, de unde se 
retrase cu un tratat de pace care punea capăt liberului ei arbitru 
pe continent, susținea pe Sultan, al cărui imperiu făcea un 
echilibru european. Tendinţele de expansiune spre sud ale 
împăratului dela Viena sau ale Ţarului dela Moscova nu puteau fi 
în niciun caz pe placul lui Ludovic XIV. Franţa susținea politica 
dela Constantinopol pe față şi sfaturile ambasadorului francez 
găseau în cămările seraiului toată luarea-aminte. Faptul era atât 
de evident încât Petru nici nu vroi să treacă prin Paris : ar fi 
însemnat să stea de vorbă cu cealaltă față a „adversarului 
secular”. Pe de altă parte, tendința politicii franceze de a pune un 
picior solid şi la Varşovia, prin susținerea candidaturii contelui de 
Conţi la tronul vacant al Poloniei — regii lehi erau aleşi de 
nobilimea mereu încăierată, ca nişte preşedinţi de republică — 
făcea şi mai penibilă vizita unui Țar la Versailles. 

Ce ajutor putea dobândi dela stătulețele germane, Prusia, 
Brandemburg sau Hanovra ? Tot ce i sar fi dat era o „neutralitate 
binevoitoare” — am spune azi — adică să nu atace Rusia, în timp 
ce trupele ei s-ar fi aflat în luptă cu Turcii. Țarul obţinu acest dar 
negativ, ba mai avu norocul ca, odată cu urcarea pe tronul 

Poloniei a prinţului Friederich August de Saxa, pe care-l susținu, 
nici Polonia să nu încerce a pune mâna pe Ucraina, dureroasa ei 
pierdere. înțelegerea cu Viena, înnoită pe trei ani, după care 
suveranii se îndatorau să nu încheie pace separată cu Turcii, era 
de mare folos politicii ruseşti — dar era un folos cu tăiş, deoarece 
după înlăturarea Turcilor, ar fi pus pe Ruşi în fața unui 
concurent la moştenire, adversar mult mai periculos, împăratul 
dela Viena. 

Ajutorul politic al Olandei, de un an unită cu Anglia, 
devenea acum cu totul problematic. Cele două stăpâne ale 
mărilor urmăreau aceeaşi ţintă: crearea unui echilibru de forţe pe 
continent şi nar fi îngăduit niciunei alte puteri să dobândească o 
supremație care să se poată întoarce împotriva lor. E politica pe 
care o va urma Anglia până n zilele noastre, combătând succesele 
Revoluţiei Franceze, doborind la începutul veacului al XIX-lea, 
după amarnice lupte, geniul lui Napoleon iar în prima jumătate a 
veacului al XX-lea, punându-se în drumul lui Adolf Hitler. 

Şi în genere puterile apusene aveau preocupări mai 
însemnate decât ambițiile unui tânăr Țar. 

Prin lunga agonie a suveranului spaniol, ros pencetul de 
morbul lui Chaudin, pe atunci ne-cunoscut şi fără iertare, se 
punea problema moştenirii tronului, a moştenirii uriaşului 
imperiu colonial „în care soarele nu apunea niciodată”. Franţa, 
printrun nepot al lui Ludovic XIV, se socotea moştenitoarea 
directă a coroanei şi în setea-i de putere, Regele Soare se învoise, 
ca să-şi îmblânzească adversarii, ca o uniune personală între 
coroana Franței şi a Spaniei să nu aibe loc niciodată. Putea 
Anglia să rămână de o parte de această uriaşă pradă, a cărei 
stăpânire până la urmă nu va putea fi disputată decât cu armele 
? Ce interes avea ea să dea sprijin unui Țar care, după ce-şi va fi 
asigurat partea leului la miazăzi, se va întoarce cu siguranţă spre 
miazănoapte, spre stăpânirea mării Baltice, care da în Marea 
Nordului ? 

Aceste împrejurări de care Ţarul avea cunoştinţă, desigur, 
deşi mai puţin limpede ca istoricii de azi, făceau călătoria lui din 
1697 în Europa nu numai nefolositoare, dar din multe puncte de 
vedere periculoasă. 

Ceea ce-l îndemnă pe Petru Alexeievici să părăsească 
Moscova întovărăşit de un alaiu de aproape trei sute de persoane, 
înafară de piticii bufoni şi de maimuţele care-l înveseleau, era în 
primul rând tinereţea lui: avea douăzeci şi cinci de ani. Şi în al 
doilea rând: setea de cunoaştere. Voia să cerceteze la fața locului 
tainele tehnice ale acelor oameni din Apus care, dacă nu vor 
putea fi întrecuţi sau măcar egalați, ştia că vor ajunge să supună 
în mai puţin de un veac toate celelalte popoare ale pământului. 

Partea politică a călătoriei îi ia foarte puţină vreme. Situaţia 
lui de stăpânitor atotputernic al unui imperiu care dobândise de 
curând o victorie asupra temuțţilor Turci, îl silea să se ocupe şi de 
interesele politice. Dar cea mai mare parte a timpului petrecut în 
străinătate, Petru îl folosi pentru instruirea lui personală — cu 
gândul de a transforma întreaga Rusie. 

S'au găsit istorici, Europeni şi Ruşi, care să arate că jertfele 
aduse de poporul rus pentru realizarea năstruşnicei revoluţii de 
sus în jos, ar fi fost de prisos. Ei sunt de părere că o evoluție 
firească, în ritmul propriu al vieţii ruseşti, ar fi fost mult mai 
sănătoasă şi ar fi scutit trei generaţii să sângere în piața 
Cremlinului, pe țărmurile incendiate ale Donului şi în smârcurile 
cu febră ale Nevei. Că revoluţia de sus în jos a fost falsă ne-o 
arată — spun aceşti adversari ai lui Petru cel Mare — destinul 
însuşi al imperiului Romanovilor... 

Raționamentul ni se pare greşit. În primul rând, fără acea 
revoluție de sus în jos a lui Petru, e îndoielnic ca urmaşii 
Romanovi să mai fi avut un imperiu: forțele dinafară l-ar fi 
fărâmiţat cu uşurinţă. În al doilea rând, pe temelia revoluţiei lui 
Petru, Romanovii au domnit încă două sute de ani. Prăbuşirea lor 
se datoreşte faptului că nau dus mai departe revoluţia lui Petru, 
înglobând în ea şi acea pătură nouă, muncitorimea industrială, şi 
au făcut prea mici jertfe pentru înglobarea muncitorimii rurale. 
Sub ultimul Romanov, Rusia era tot o ţară de producție agrară 
bazată pe sistemul sclavagist. 

Lăsând de o parte ideologia şi metodele politice ale 
bolşevicilor ruşi care nu ne interesează aci — înafară de 
similitudinea cruzimii lui Petru cel Mare şi a vărsărilor cronice de 
sânge, care ne face să bănuim că acolo stăpâneşte o misterioasă 

şi cruntă lege — trebue să recunoaştem că unul din meritele 
creatoare ale conducătorilor sovietici e de a fi adoptat pentru 
întregul Stat planificarea obişnuită în marile întreprinderi 
industriale raționalizate ale Occidentului şi de a-şi fi însuşit cele 
mai noui metode de producție cu ajutorul maşinismului celui mai 
perfecționat. 

Această providenţială întâlnire dintre firea activă, rodnică, 
setoasă de cunoaştere şi de creaţie a lui Petru cel Mare, şi 
necesitățile istorice din acel timp ale obştei ruseşti, a dat Rusiei 
contururile ei geografice atât de apropiate de cele de azi şi a pus 
temeliile unei societăţi care, dacă ar fi evoluat normal, pe liniile 
arătate de geniul lui, ar fi creat şi burghezia liberala, trăsătura de 
unire între o aristocrație tiranică şi o țărănime roabă. Societatea 
rusă nar fi rămas cu fiecare veac tot mai înapoi față de restul 
Europei, până la explozia din 1917. 

Numeroase şi pitoreşti sunt amănuntele călătoriei tânărului 
Petru Alexeievici, a acestui violent şi exuberant puiu de urs 
moscovit în lumea atât de şlefuită la suprafață a curților 
europene, în care se mai ţâra totuşi o urmă din duhorile şi 
pestilentele evului-mediu. 

Petru Alexeievici nu făcea între străini nicio sforțare spre a 
se purta altfel decât îi era firea. Ruşinându-se de spasmul feţei la 
o curte germană, trebuind să treacă printr'o sală plină de nobili, 
ridică un pitic de-alături — unul din bufoni — şi-l puse înaintea 
ochilor, ca o mască. Altădată, din aceeaşi pricină, şopti 
maestrului de ceremonii: „Dragul meu, nu s'ar putea ca toţi aceşti 
domni să-mi întoarcă spatele ?” În Olanda fu silit să fugă din 
Zaandam, un târguşor celebru prin şantierele navale, din pricină 
că se ţinea lumea după el, ca după o dihanie dela grădina 
zoologică. Acest om brutal avea unele gingăşii surprinzătoare: nu 
voia să copleşească pe bieţii oameni cu prezenţa lui şi spre a 
putea admira în toată libertatea o gospodărie olandeză, sclipitoare 
de curăţenie şi atât de chibzuit ordonată, se folosi de o clipă când 
proprietarii nu erau acasă. 

Setea de ştiinţă îl duse pânăn laboratorii şi săli de disecţie, 
unde zărind un foetus, se apropia uimit, în vreme ce suita lui 
rămase în prag, îngrozită. Apoi se aplecă şi sărută fătul. „Naţi 

băgat de seamă? întrebă Ţarul fericit. Parcă surâdea!” Spaima lui 
exagerată, din copilărie, şi pe care acasă o potolea de atâtea ori 
prin masacre abia justificate, îl puse la o curte germană într’o 
situație ridicolă dacă n'ar fi fost sinistră. În timp ce se servea un 
dineu iar doamnele din dreapta şi stânga se sileau să-i fie pe plac, 
un slujitor scăpă un serviciu de porțelan cu tavă cu tot. Sgomotul 
fu asurzitor. Caşicum ar fi fost atacat pe neaşteptate de duşmani 
nevăzuți, Petru sări dela Tocul lui şi scoțând lunga sabie din 
teacă începu un duel furios cu fantome şi iluzii... Cucoanele şi 
curtenii de abia se reculeseră din neliniştea acelui moment, 
crezând că uriaşul tânăr înnebunise. La alt banchet, la Dresda, 
făcu o ispravă mai voioasă. Spre a înveseli frumoasele cucoane, 
îşi puse după gât cureaua tobei mari şi bătu viguros o jumătate 
de oră, arătându-le cu dibăcie toate „figurile” pe care le învățase 
în regimentul de gardă dela Preobrajenscoe. 

La Viena, unde bătrânul împărat Leopold îl primi cu toată 
simpatia — erau doar aliați împotriva Turcilor! — Petru se pomeni 
că oferă pe fiul său Alexei unei arhiducese, ca legătura politică 
să fie întărită de legătura de familie. Ţarul ceru în schimb 
ajutorul imperial pentru continuarea campaniei împotriva 
semilunii. Niciuna din oferte nu avu onoarea de a fi primită, în 
schimb i se dete Ţarului ceva mai potrivit pentru exuberanta-i 
tinerețe: un bal mascat. Petru Alexeievici, uitând de toate 
planurile politice, se costumă în flăcău de ţară şi documentele 
spun că Ţarul strânsemn braţe duduile vieneze, dănțuindu-le cu o 
vigoare într'adevăr țărănească. 

În Anglia, un înalt prelat care avu cinstea să stea de vorbă 
cu atotputernicul stăpân al moscoviţilor, fu atât de jignit de felul 
grosolan al vorbei lui, că-l socoti mai curând potrivit pentru 
slujba de rândaş la cai, decât de împărat Despre Tar şi alaiul lui 
merse vestea că prin încăperile pe unde treceau, lăsau în urma 
lor păduchi şi pietre preţioase. 

Ceea ce uimi îndeosebi pe Țar în Anglia — şi rămase multă 
vreme fără glas dând din cap — fu Parlamentul în care i se spuse 
că o seamă de bărbați pricepuţi tocmai alcătuiau lista de venituri 

şi cheltuieli a Statului, pe care nimeni, nici Regele, no putea 
schimba fără învoirea lor. 

Dar nu aceste contraste dintre extremele continentului sunt 
de reținut. Ci curiozitatea Țarului pentru noutățile tehnice, 
ştiinţifice, în deosebi cele cu vădită valoare practică. Nu-l 
interesară sectele religioase sau cele filosofice şi nici instituțiile 
politice şi sociale — care valorează totdeauna exact cât oamenii 
puşi să le diriguiască — şi nici măcar geniala pictură flamandă. 

E remarcabilă îndeosebi conştiinţa pe care o avea de 
menirea lui şi pe care o gravă pe unul din inelele cu peceti: „Sunt 
numai un învățăcel şi dor mi-e de cei ce mă vor învăța”. Trecând 
prin Riga pe care ştia bine că odată şi odată, dacă nu i se va 
reteza firul vieții pe neaşteptate,, tot o va ataca, se apucă — spre 
indignarea comandantului suedez al garnizoanei, generalul 
Dahlberg — să studieze sistemul de fortificaţii al cetății, să 
măsoare grosimea zidurilor şi distanțele dintre tunuri. La Berlin 
opri brusc o doamnă pe stradă, cerând să-i arate ceasornicul din 
poşetă... Cocoana îl arătă îngrozită, crezând că fusese atacată de 
un bandit. Dar „banditul” după ce-l examina cu luare-aminte, i-l 
dete înapoi, cun surâs de mulțumire. 

Faima de care se bucurau Olandezii ca navigatori şi 
constructori făcu pe Țar să rămână, mai mult de nouă luni în 
Olanda, lăsând pe-al doilea plan — precum văzurăm — 
preocupările politice, ţelurile diplomatice. După ce se odihni opt 
zile la Zaandam, nu departe de Amsterdam, se mută în acest 
mare oraş unde lucră în port, pe şantier, cum mai lucrase tot 
între Olandezi, la Arhanghelsc, a căror limbă o vorbea de atunci. 
Astfel se instrui la faţa locului ca un lucrător, ca o calfă în toate 
atelierele, în toate meşteşugurile, dela potcovărie şi fierărie până 
la războiul de ţesut şi maşina de tipar. Cercetă bărcile mari ale 
pescarilor care vânau balenele din dreptul Groenlandei şi nu se 
lăsă până nu află toate tainele şi nu cunoscu toate uneltele 
acestei ciudate şi periculoase meserii. 

Nicio îndeletnicire nu i se păru de prisos sau obositoare. 
învăţă arta de a se conserva cadavrele precum şi felul în care se 
torturau în Olanda criminalii spre a li se stoarce mărturisiri. 
Ştiinţele”, naturale, în deosebi anatomia, îl preocupară multă 

vreme. Făcu exerciții după arătările unui medic de bâlci şi se 
specializa în arta de a scoate uşor şi repede măsele stricate. De 
atunci nimeni în jurul lui nu mai avu voie să sufere de măsele şi 
să mai poarte în gură dinți stricaţi: le svâcnea dintr'o răsucire a 
două degete şi supuşii, uşurațţi, le scuipau cu respect la picioarele 
Maiestăţii Sale. 

Istoria nu cunoaşte până la el alt stăpânitor care să înceapă 
cu sine înnoirea poporului, cu dârzenie şi prin deprinderea 
tuturor meseriilor; nici dela el înainte, în niciun colț al 
pământului, acest exemplu nu se mai repetă. Şefii bolşevici care 
în atâtea direcții merg pe urmele lui Petru cel Mare, sunt numai 
teoreticieni ai coasei şi ciocanului. 

Dar această muncă a lui Petru Alexeievici ar fi putut rămâne 
o simplă ciudăţenie. Ţarul ştia însă că avea de înnoit o întreagă 
țară, cu zeci de mii de kilometri pătrați, cu peste cincisprezece 
milioane de locuitori — atunci ca şi acum una din cele mai 
populate şi mai prolifice — şi că pilda lui, oricât de harnică, era 
neîndestulătoare. Avea nevoie de tovarăşi, de urmaşi, înainte de a 
părăsi Olanda, Petru luă în slujba Rusiei tot felul de meşteşugari 
calificați, marinari, constructori de vapoare, turnători, chirurgi, 
calculatori şi desenatori, arhitecţi, ceea ce numim azi „specialişti”, 
un număr de peste şapte sute de tineri Ruşi, din famiile cele mai 
de seamă, fură vâriți de [ar la tot felul de întreprinderi 
industriale, îndeosebi în atelierele unde se construia schelăria 
vapoarelor. Petru Alexeievici nu voia să se întoarcă singur, ci cu o 
întreagă generaţie de tehnicieni care să fie în stare a preschimba 
fiara din bârlogul rusesc, făptura primitivă de pe malurile Volgei, 
Moscovei şi Niprului într'o fiinţă cugetătoare, creatoare, puternică 
şi de neînvins, stăpână conştientă a avuţiilor de basm din jurul 
el. 

Dela Viena, Ţarul avea de gând să treacă prin Veneţia, 
falnica cetate comercială în rivalitate cu Constantinopolul care-i 
atrăgea mărfurile Orientului şi unde poate ar fi găsit un aliat mai 
de crezământ împotriva Turcilor, decât în restul Europei. 

Dar fu silit în lulie 1698 să întrerupă călătoria şi să se 
îndrepte grabnic spre Moscova, de unde încruntatul vice-rege, 

Romadonovschi, îi scrisese că ulițele urlau de răsculați, pe care, 
cu toate vărsările de sânge, nu-i mai putea stăpâni. 

Răzmerița era generală. Populaţia orăşenească lipsită de 
simțul răspunderilor şi intereselor colective, suferea şi ea de pe 
urma guvernării aspre a lui Petru, bănuit că urmărea doar 
multumirea îngâmiărilor personale. Impunerile grele în vederea 
înarmării, construcțiile de vapoare, atât de costisitoare atunci ca 
şi acum, loveau în punga unor cetățeni amarnici la câştig şi 
înspăimântau familiile numeroase cu presimţirea unui nou 
războiu, după campaniile atât de jalnice din Crimeea şi atât de 
dureroase din Azov. Dar nu din această parte veni răzmerițţa. 
Teroarea lui Romodanovschi ţinea în supunere populaţia oraşelor. 
Țurburările începură pe linia de frontieră a Poloniei, dela trupele 
de streliți, anume risipite de Petru prin vastul imperiu. Neplata 
soldelor, amintind jafurile de odinioară pe care streliții le 
suferiseră din partea ofițerilor, era o pricină gravă şi adevărată. 
Dacă mai ţinem seama de faptul că departe de familiile lor din 
Moscova, lipsiţi de speranța militarilor de azi care ştiu că la 
împlinirea termenului de serviciu trebue să fie eliberati, înțelegem 
de ce oamenii de trupă, fără să mai înştiințeze pe ofițeri, trimiseră 
o delegație la Moscova. Vice-Regele Romodanovschi împreună cu 
generalii Schein şi Gordon, care alcătuiau guvernul în lipsa 
Tarului, se simţiră jigniţi de cutezanţa trupelor dela frontieră şi 
fără altă discuție arestară pe delegați. Pe străzile Moscovei însă, 
neamurile streliților puseră la cale o manifestaţie sgomotoasă, 
eliberând pe arestați. Aflând de cele ce se petreceau în Capitală, 
streliții dela frontieră se ridicară ca un om şi porniră spre 
Moscova să-şi caute singuri dreptatea. Speriaţi de întorsătura 
neaşteptată a evenimentelor, generalii Ţarului se puseră în 
fruntea regimentelor de gardă din Moscova şi se grăbiră să iasă 
înaintea armatei răsculate. chein şi Gordon, care cunoşteau 
prea bine pricinile răzvrătirii, ar fi dorit să împace lucrurile. 
Intrară în vorbă cu răsculații, îi îndemnară să se supună Ţarului 
şi să se întoarcă în taberele dela frontieră. În felul acesta aveau 
încredințarea ca Ţarul să se înduplece şi la întoarcere să le 
împlinească cererile. Dar mulțimea streliților, cuprinşi de molima 
revoltei şi bănuind că blajinătatea celor doi generali era numai o 

dovadă de slăbiciune, nu vroi să asculte de înțeleptele sfaturi. 
Socotind pesemne că precum doboriseră întâi pe Natalia 
Chirilovna spre a urca în locu-i pe scaunul domniei pe Sofia 
Alexeievna, tot astfel vor putea dobori puterea crudului Petru şi 
pune în locu-i pe Sofia, care-i va aduce iar pe toți la Moscova, 
acoperindu-i cu daruri. Dar generalii nu glumeau. Când văzură 
că toate sfaturile erau de prisos şi nici ameninţarea tunurilor care 
descarcă întâia salvă în văzduh nu-i potolea, porunciră trupelor 
credincioase să deschidă focul. Fu un masacru. Cei aproape opt 
mii de streliți, lipsiţi de conducere, se pomeniră toți în bătaia 
puştilor şi tunurilor. Din cei scăpaţi cu vieaţă, o parte fugiră în 
pădurile din împrejurimi, ceilalți fură duşi la Moscova. Erau peste 
patru mil. 

Deşi puţin serioasă, răscoala fu totuşi o încercare de 
răsturnare a regimului de către aceleaşi elemente care de două 
decenii menținuseră ţurburările în jurul tronului şi de care Petru 
încercase prin diferite mijloace să se desbare. 

În drumul dela Viena prin Galiţia către Moscova, Ţarul fu 
informat prin curieri de sângeroasele întâmplări din Rusia. Cum 
ajunse în Capitală, găsi în închisori nu numai pe streliții 
desarmaţi de Schein şi Gordon, ci şi numeroşi locuitori” ai 
Moscovei, denunţaţi fe spionii şi agenţii lui Romodanovschi. 

Cincisprezece îngrozitoare camere de tortură şi cincizeci de 
călăi experimentați adăstau începerea cercetărilor. Spaima 
bolnăvicioasă a lui Petru Alexeievici, pe care călătoria prin ţările 
Europei, primirile fastuoase, munca în ateliere şi petrecerile ar fi 
putut-o domoli dacă nu stârpi cu desăvârşire, se trezi iar, 
halucinată, chinuitoare, în atmosfera înnebunită, duhnind de 
sânge, a Moscovei. Protocoalele acestor anchete s'au păstrat. Ele 
sunt o descriere credincioasă a stării sociale din acele vremuri, 
ale svonurilor care circulau asupra Ţarului, „vândut străinilor, 
înțeles cu dracul şi întru totul Antecrist”. Jafurile boierilor, ale 
slujbaşilor, vieața de risipă a unora, de neagră mizerie a altora, 
nu se schimbaseră de pe vremea lui Sţenca Rasin şi în fiecare din 
revoltele de atunci, inclusiv revolta din urmă a streliților, istoricul 
dă, cu o înfiorătoare monotonie, de aceleaşi torturi urmate de 
aceleaşi răcnete din camerele de chin. Ca de obiceiu, vinovați şi 

mai puţin vinovaţi fură jupuiți, traşi în ţeapă, arşi cu fierul roşu, 
spintecaţi şi rupţți, pentru a se dobândi unanimitatea unei 
supuneri în imperiu, de a cărei necesitate aproape nimeni, în 
afară de Petru, nu-şi da seama. Apoi urmă, vreme de cinci luni, 
fără întrerupere, execuţia publică a celor condamnaţi la moarte, 
pentru vina de a fi încercat înlăturarea Ţarului şi ridicarea la tron 
a Sofiei Alexeievna. 

„Osândiţii fură executaţi la Preobrajenscoe şi în Piaţa Roşie, 
fură spânzurați pe zidurile Cremlinului. O sută de streliți erau 
alături pe o bancă lungă şi ca vite la abator li se tăia capul la 
rând. La II Octomvrie fură numărați la Preobrajenscoe două sute 
treizeci de morți, în altă zi fură trei sute treizeci. Femei fură 
torturate şi bătute de moarte, două doamne de onoare ale Sofiei, 
fură îngropate de vii. Mlădiţe boiereşti fură trase în țeapă; spre a 
li se lungi vieaţa, fură înveliți în cojoace şi astfel ocrotiți de gerul 
iernii, două zile se chinuiră de moarte. Victimile fură fripte la 
treizeci de focuri. Unii fură învârtiți trei patru zile pe roată, până-i 
mântui moartea. Cei care nu fură osândiţi la moarte, primiră alte 
pedepse, li se tăiară mâinile, picioarele, urechile, nasurile, li se 
smulseră limbile. 

Călare, Petru sta de față la toate execuțiile, se spune că tăia 
însuşi într'o singură zi optzeci şi patru de capete. Mencicov, care 
umbla beat prin oraş cu sabia în mână, luă parte bucuros la 
invitația Ţarului, de a tăia şi el ceva capete. Un boier din 
Curlanda, von Blomberg, ofițer la marele cartier al lui Petru, fu 
singurul care se împotrivi poruncii Ţarului de a pune şi el mâna 
pe bardă: 

— În ţara mea nu e obiceiul, răspunse. Când apăru 
patriarhul în Piaţa Roşie spre a 

încerca să pună capăt omuciderii, Petru îi strigă să se care 
de-acolo: 

— Ştiu eu mai bine ce-mi porunceşte Dumnezeu să fac, ca 
să ocrotesc interesele poporului ! 

Un osândit urlă în desperarea lui că era nevinovat. 
Batjocoritor, Petru îi răspunse: 

— Chiar nevinovat de-ai fi, iau asupra mea răspunderea 
pentru sângele tău! 

Cinci sute de bărbaţi şi femei fură însemnați cu fierul si 
surghiuniți în Siberia. Casele osândiţilor fură incendiate, femeile 
şi copiii lor alungaţi din oraş; nimeni n avu voie să le dea adăpost. 
În râul Moscova fură înnecate soții de-ale streliților.”7 

Nu e greu de recunoscut că această înnăbugşire în sânge a 
streliților era întrucâtva de prisos. Streliții fuseseră de mult 
înfrânți şi desarmaţi. Torturile şi execuțiile, oricât * ar fi 
corespuns obiceiului timpului” depăşiră cu mult măsura. Ele 
erau însă un spectacol necesar ochiului sinistru al Ţarului, 
satisfacția unui instinct sadic pe care Petru Alexeievici bănuindu- 
l] firesc i-l oferea prietenului Mencicov şi ofițerului de stat-major 
Blomberg. 

încercarea de a vâri şi pe Sofia în complot, pare să nu fi 
reuşit. Aşa se explică de ce fosta Tegentă, după torturile de 
rigoare — la care desigur trebue să fi fost de faţă dacă nu chiar în 
rolul de călău, care-i plăcea, însuşi Petru Alexeievici, fratele mai 
mic — nu fu osândită la moarte ci la călugărie şi surghiunită cu 
alt nume la o mănăstire. Aci fu supusă unui regim cu deosebire 
sever pentru o femeie simțitoare şi umilitor pentru mândria fostei 
stăpânitoare. Spiritul burlesc, lugubru al Țarului, în care se 
iscase nebunia răzbunării, se mai arătă odată în felul cum îşi 
bătu joc de nefericita soră. Câteva sute de streliți fură spânzurați 
sub fereastra ei, ca să-i vadă bine, la rând, iar în mâna fiecăruia 
se afla o petiție... 

Ura împotriva Ţarului, chiar în cercurile care se bucurau de 
privilegii, necum în păturile de unde fuseseră smulşi osândiţii, fu 
mare. Dar teroarea făcu minuni. Credincios instinctului său 
robust, Petru îşi urmă menirea cu o vigoare care creştea an ele an 
şi până la aşa zisul complot al fiului său Alexei, nimeni nu-i va 
mai sta împotrivă. Marea chemare, Petru si-o împlini până la 
capăt, sdrobind adversarii dinafară, măcelărind pe trădătorii de 
pe Nipru, bătându-şi boierii ca pe nemernici când îi prindea 
jefuind, el însuşi petrecând şi suferind ca un om. 

Abia intră în Moscova după călătoria în Europa şi chemă la 
sine pe boieri mai înainte de a se ocupa de revolta care avusese 


7 Kurt Kersten, op. cit. 

loc. În felul lui burlesc, adăogând batjocura la violență, drept 
orice salut puse mâna pe-o pereche de foarfeci şi reteză câtorva 
stufoasele bărbi, semnul nobleţii lor. La o petrecere la care pofti şi 
alți boieri cu soțiile lor, îndemnă bufonii şi piticii să sară pe masă 
şi cu foarfeci pregătite anume să reteze bărbile mari de față. Tot 
astfel păţiră lungile caftane şi mânecile mari, umflate, tot semne 
ale boieriei. Cine mai voia de aci înainte să poarte barbă, fu silit 
să plătească o dare usturătoare. îmbrăcămintea olandeză, simplă 
şi practică, potrivită omului activ, muncitor, care avea nevoie de 
libertatea mişcărilor, fu înfăţişată poporului în târguri şi pe la 
porțile oraşelor. Cu o râvnă supraomenească, martirizând pe alții 
dar  martirizându-se întâi pe sine, porni la munca de 
preschimbare a uriaşului imperiu. Sa găsit o hartă pe care Petru 
cel Mare scrisese cu litere la fel de mari — ca trei egale împărțiri 
geografice — Europa, Rusia, Asia. Preschimbă alfabetul, 
calendarul, ca oamenii să se poată mai uşor înţelege între ei şi să 
meargă în pasul lumii civilizate. Schimbă arhitectura tradițională 
care se potrivea mai mult materialului lemnos şi introduse stilul 
olandez, mai cu seamă în grimele zidiri de pe malul Nevei. Trimise 
tineri .uşi în Italia şi aduse Italieni pricepuţi în arta zugrăvelii. În 
1796 apăru întâiul ziar rusesc, Gazeta Moscovei, cu ajutorul 
căruia Petru începu să închege o opinie publică, supusă 
intereselor generale pe care le reprezenta deocamdată numai 
Tarul. Sili pe Ruşi sănveţe limbi străine, însărcina pe cei mai 
pricepuţi să facă traduceri de manuale şi el însuşi făcea 
corecturile cărților mai de seamă. 

Deasupra culcuşului avea o tăbliță de gresie şi un creion de 
piatră pe care-şi însemna tot ce avea de poruncit şi de 
supraveghiat a doua zi. 

În carnetul lui se găsesc amestecate cugetări diferite cu 
observații şi reguli tehnice. E de-ajuns a cita o parte din ele — cu 
toată înfăţişarea lor mediocră pentru un cititor din zilele noastre 
— spre a ne da seama concret de caracterul uriaş al întreprinderii 
lui, de genialitatea viziunii, de voinţa cu care îşi mistuia forțele şi 
zilele pentru înfăptuirea ei într'o parte a lumii în care milioane de 
oameni duceau o vieață nu cu mult superioară vitelor şi 
sălbaticilor: 

— Unde trebue păstrat bălegarul? 

— Să se adune plumbul de pe câmpul de manevre. 

— Cosciugele să nu se mai sape în lemn, să se alcătuiască 
din scânduri. E mai lesne. (Un cosciug-model din Anglia). 

— Un artificiu experimental: Oare petrolul se poate stinge cu 
vitriol? 

— Cum se dospeşte inul în apa de salpetru. 

— A se cumpăra secretul retetei piftiilor de măruntaie. 

— A se ticlui o carte de rugăciune pentru țărani, care să se 
citească în biserici, spre luminarea lor. 

— Copiii găsiți şi creşterea lor. 

— Cum să se organizeze pescuitul balenelor. 

— Grecii sau prăbuşit pentru că au desprețuit armele. 

— Să se aducă ziare dela Paris. Şi actori, bine plătiți. 

— Proverbele ruse. Un dicţionar rus. 

— Dacă legile naturii ar fi raționale, cum se explică faptul că 
animalele se mănâncă între ele şi noi pe ele ? 

— Să alcăţțuesc o rugăciune pentru soldați: „Doamne, 
Dumnezeule, vecinie, sfânt!” şi aşa mai departe... 

Se scula dis-de-dimineaţâ. îşi cosea singur nasturii lipsă. îşi 
cârpea ciorapii. Se pricepea ca nimeni altul în Rusia la săpunuri, 
la felul ţesuturilor, la cele potrivite vaselor pe mare, la calitatea 
lemnelor de construcție. Când se pregătea de lucru, vorba lungă îl 
înfuria. Multor boieri şi chiar străini le-a scuipat în obraz. Nu 
putea suferi bucatele dulci, ci alimentele sărate, pipărate şi care îl 
făceau să plescăe limba de plăcere. Calculele unor lucrări de 
inginerie l-au urmărit de câteva ori până n vis. 

Când avea prilejul, se ocupa şi de astronomie, de adevărurile 
mecanicei cereşti. Între hârtiile lui se găseşte una cu această 
însemnare: „Se va explica poporului eclipsele, ca să nu se mai 
sperie”. Era secretarul de redr.cţie al ziarului din Moscova. Arăta 
pasajele care trebuiau traduse din ziarele străine, precum şi 
informațiile cele mai folositoare. 

lată o idee care lămureşte cu toată puterea acţiunea lui 
revoluționară şi care se află scrisă de mâna lui, la dispoziția 
oricărui cercetător : 

„Mântuirea Rusiei e în ştiinţă; toate celelalte popoare se 
silesc cu politica să menţină Rusia în neştiinţă, să fie departe de 
ea lumina inteligenții în toate domeniile şi mai cu seamă în 
domeniul războiului, astfel ca ea să nu-şi cunoască puterea.” 

Era pe vremea când, după victoria dela Narva, Carol XII 
declara: „Săbiile sunt de prisos, bicele ar fi deajuns ca să 
alungăm pe aceşti golani nu numai de pe pământul lor, dar de pe 
toată suprafața pământului.” În „Jurnalu!/” lui, Petru scrise: , 
Toată întâmplarea dela Narva a fost un joc de copii, fără niciun 
meşteşug. Acum când mă gândesc, mulțumesc Domnului pentru 
această nenorocire care alungă dela noi de nevoie lenea şi ne 
sileşte să muncim zi şi noapte.” 

Construcţia Petersburgului, Petru o începu în zilele cele mai 
nesigure ale vieții lui, când regele Suediei, după cucerirea 
Poloniei, se îndrepta spre Rusia. Într'atât de neînfrântă era 
credința şi voința lui Petru — singur împotriva totalității 
poporului, împotriva teribilelor lui slăbiciuni şi suferinţa. 
împotriva celor mai puternici adversari dinafară ai vremii aceleia. 

Această supraomenească opintire tinu până la capătul vieţii, 
douăzeci şi şapte de ani după înapoierea din Europa. 

„Coada biciului e mai lungă decât cea a diavolului 
el spre a demasca pe şarlatani şi a stârpi prejudecățile. 

Spre sfârşitul vieţii îşi dete seama că biurocraţismul şi jaful 
sfetnicilor erau piedecile cele mai serioase în drumul Rusiei, şi 
alungă dela el, cu cnutul, pe prietenul de o viață, Mencicov, iar pe 
alții, cu toată cruzimea, îi dete pieirii. 


1? 


spunea 


TO 


CUCERIREA NORDULUI 


Ar fi greu de precizat când anume miji în mintea lui Petru 
Alexeievici gândul de a se lua la întrecere cu forțele suedeze care 
dețineau marea Baltică, aşa cum zadarnic mai încercaseră 
înaintaşii. De bună seamă, în timpul călătoriei în Europa, când se 
lovi pretutindeni — şi la Londra şi la Amsterdam şi la Viena — de 
împotriviri mai mult sau mai puţin deghizate la planul unei 
campanii anti-musulmane. De vreme ce drumul spre miazăzi era 
închis de forțe coalizate şi anume de cele trei puteri mari ale 
Europei: Franţa, Anglia şi Austria, nu mai rămânea Ţarului decât 
să 'ncerce să deschidă cu forța uşa dela miazănoapte. 

Puterea Suedezilor părea în descreştere. Carol XI, înfrânt de 
câteva ori pe continent, se mulțumi a întări puterea dinastiei, 
confiscând cea mai mare parte din moşiile nobililor din Suedia, 
din Finlanda şi din ţările baltice. La moartea lui, tronul rămase 
vacant până ce urmaşul, Carol XII, împlini cincisprezece ani. Noul 
rege, înafară de petrecerile sgomotoase ale vânătoarei şi unele 
cruzimi, obicinuite pe acea vreme, nu arăta niciun fel de interes 
pentru politica ţării sau pentru relațiile ei cu puterile din afară. 
Nepotul eroului Gustav Adolf, de care tremurase un continent, 
părea un adolescent de salon, palid şi cam tăcut. 

Petru simţi adunându-se în cerul Europei nourii unei 
puternice furtuni împotriva dominației suedeze pe continent, şi îşi 
spuse că ar fi o greşală să piardă prilejul de a pune piciorul în 
cetățile baltice. Beneficiile ar fi imense: mărfurile persane şi 
indiene precum şi produsele solului rusesc ar scăpa de vămuirile 
suedeze iar vechiul bir, în grâu, pus de Suedezi asupra Ţarului 
Alexei prin tratatul dela Stolbova, s'ar şterge pentru totdeauna. 

Danemarca, Polonia şi Saxonia, de partea lor, căzuseră de 
acord. 

Totuşi, Petru nu se legă pe faţă cu cele trei sate, din câteva 
pricini esențiale. Raporturile cu Suedia rămaseră deocamdată 
dintre cele mai bune. Campania spre miazăzi a Rusiei fu la timpul 
ei puternic susținută de Carol XII care trimise Ţarului nouă sute 
de tunuri, din care trei sute de bronz. Fără tunuri, orice războiu 
era pierdut, mai cu seamă un războiu de asediu. Suedia, 

posesoare a unei vaste industrii de armament, era o ţară care 
trebuia încă măsgulită, nu înverşunată prin alianţe duşmănoase. 
Petru, atâta vreme cât nu încheiase pace cu Turcii, nu se putea 
gândi să rupă relaţiile cu Suedia, care de atâtea ori se dovedise de 
temut. 

lată de ce întâlnirea la Rava dintre Petru şi Frederic August 
al Poloniei avu, din punct de vedere politic, un caracter vag. 
Frederic August, Saxon de făptură uriaşă, straşnic băutor, teribil 
afemeiat şi fără niciun scrupul când era vorba de interesele 
persoanei lui, mulțumi Ţarului pentru ajutorul dat — în bani — 
ca să ocupe tronul Poloniei şi îl înconştiinţă de alianțele împotriva 
Suediei. Situaţia regelui saxon în Polonia fiind destul de nesigură, 
din pricina adversităţii acelor nobili care nu fuseseră „atinşi” nici 
cu aur saxon nici cu aur moscovit şi, pe de altă parte, Petru 
neavând niciun interes ca porturile baltice să cadă în mâinile 
poloneze — în cazul alungării Suedezilor, — se mulțumi a 
întreține bune relații de vecinătate. Deocamdată primul punct 
câştigat era că izbutise a pune pe tronul Poloniei un om devotat şi 
îndatorat împotriva unui candidat francez şi că deci, din această 
parte, Rusia era ferită de vreun atac. În Danemarca se află 
numaidecât — printr'un agent de o istețime şi de un neastâmpăr 
cum rar cunoscu istoria, prin baronul leton Pateul, deposedat de 
Suedezi — că Ţarul ar intra şi el în alianța împotriva Nordului. 

După cucerirea Azovului, tratativele cu Turcii pentru 
încheierea unei păci, nu merseră bine. Petru simțea la 
Constanţinopol o împotrivire pe care nu şi-o explica şi de o 
dârzenie care nu putea fi numai turcească. Toate scrisorile 
Tarului către trimisul rus de pe malul Bosforului, cu îndemnuri 
violente să grăbească pacea, fură de prisos. Din documentele pe 
care le posedăm azi, cunoaştem pricina împotrivirii Turcilor şi a 
refuzului de a semna un tratat care le-ar fi prins destul de bine, 
de vreme ce nu puteau continua războiul în Azov: Anglia. 
Agitaţiile în Europa ale lui Petru, simţul lui politic, ambiția lui 
constructivă şi mai cu seamă punerea în valoare a imensului 
imperiu moscovit, însemnau ivirea unui factor nou, de temut, în 
nordul continentului, unde interesele Angliei erau servite indirect 
de Suedezi. încleştarea unei voinți ca a lui Petru în miazăzi, 

scurgerea înceată a sângelui naţiunii în Marea Neagră, era pentru 
Anglia o politică necesară, de imediată prevedere. Reprezentantul 
Angliei la Istambul nu numai că îndemna pe sultan, cumpărând 
în acelaşi timp bunăvoinţele vizirilor, să prelungească tratativele 
cu Ruşii, dar era de părere că interesele şi prestigiul Semilunii 
cereau o continuare a războiului până la îndepărtarea Rusiei dela 
țărmurile Mării Negre. 


Nerăbdător, Petru dete o lovitură dibace şi neașteptată. 
Scobori însuşi la schelele dela Voronej, inspecta vasele, înarma 
unul cu tunuri puternice pe care-l trase cu frânghii până 'n Marea 
de Azov, iar de-aci îl trimise la Constantinopol. 

„Neatinsa fecioară” — cum numeau Turcii Marea Neagră — 
căzu astfel în brațele colosului dela nord. Din acel ceas, Marea 
Neagră înceta de a mai fi un lac turcesc şi rămase până azi un lac 
dominat de ambele puteri, cu predominarea aceleia care, uneori, 
se află într'o situație politică mai prielnică8. 

În dimineața în care vasul de războiu al Țarului, acostând în 
preajma seraiului, trase câteva omagiale lovituri de' tun, capitala 
imperiului turcesc fu cuprinsă de groază, iar sultanul şi paşalele 
crezură că le sunase ceasul. Dar se liniştiră îndată. Petru nu se 
mai socotea în războiu cu sultanul, ba dorea toată prietenia lui 
înaltă. În primele condiţii de pace, Țarul ceruse o nouă cetate de 
pe ţărmul Mării Negre, Cherci, şi libertatea de navigaţie pe întreg 
cuprinsul mării. Acum renunța la Cherci şi se mulțumea cu 
libertatea navigaţiei, libertate fără niciun folos atâta vreme cât 
Rusia nu construise încă o flotă şi nu se ştia dacă Ţarul, cu telul 
lui de a duce politica internă, va apuca vreodată să construiască 
o flotă. 

Nici prezența vasului de războiu rusesc în apele Bosforului 
— sau poate tocmai prezenţa lui! — nu ajută intențţiilor lui Petru. 
Tratativele mai ţinură un an. 

Între timp, Suedezii, sub conducerea tânărului rege Carol 
XII, se pregătiră să treacă în Danemarca, pentru a elibera 


3 În momentul când scrim aceste rânduri (Septemvrie 1939), ministrul de 
externe al Turciei se află la Moscova, unde discută cu ministrul de externe al 
Sovietelor stăpânirea Mării Negre. 

teritoriile ducelui de Holstein-Gottorp, cumnatul regelui suedez, 
de fapt spre a pune capăt unei coaliții care, bine închegată, ar ti 
putut deveni fatală stăpânirii suedeze pe continent. Prezenţa 
Rusiei în coaliție, deşi nedovedită încă prin nimic, era cu 
deosebire periculoasă. Unii miniştri suedezi, la consfătuirea 
hotărîtoare de sub prezidenţia tânărului rege, fură de părere că 
cedând o parte, se putea mântui restul; îndeosebi se putea ceda 
Rusiei o ieşire la marea Baltică, sau în orice caz se puteau începe 
tratative pe această bază, spre a o ţine departe de coaliţie în 
momentul când Suedia ar ataca Danemarca... Regele, care nu 
rostise până atunci în cursul şedinţei niciun cuvânt, puse capăt 
controverselor cu această declaraţie: 

— Domnilor, sunt hotărit de mult să nu fac un războiu 
nedrept. Sunt însă tot atât de hotărit de a nu sfârşi un războiu 
legitim decât prin sdrobirea desăvârşită a duşmanilor. Aflaţi deci 
că am luat această hotărire de pe acum: Voiu lovi cu toată 
puterea de care sunt în stare pe întâiul care se va declara 
duşman; şi după ce-l voiu fi înfrânt, nădăjduesc să aibă oarecare 
teamă şi ceilalți. 

Aceste cuvinte trebue cercetate pendelete, dacă voim să 
desprindem din ele adevărata lire a lui Carol şi, prin contrast, 
deosebirea fundamentală de firea lui Petru, adversari în istorie, 
adversari în temperament. „Războiu legitim” era pentru Carol XII 
orice războiu care tindea să apere drepturi amenințate, cuceriri 
mai vechi ale moşilor lui. Într'adevăr, Carol XII n'a întreprins în 
vieața lui, care a fost numai războinică, niciun războiu 
„nelegitim”. Viziunea lui istorică era de menţinere a unor 
„drepturi” vechi, de păstrare a unor forme existente, spre 
deosebire de viziunea lui Petru cel Mare, mai puţin rigidă, dar 
creatoare de valori noui. Cu totul lipsit de imaginaţie rodnică, 
Carol XII merse — precum vom vedea — atât de departe cu 
principiul „sdrobirii desăvârşite a duşmanilor”, căn urmărirea 
acestui ţel nu cruţă nici lui, nici Suedezilor, nici patriei, cele mai 
crunte şi mai păgubitoare încercări, încălcând învățămintele 
elementare ale împrejurărilor, pierzând ani preţioşi într'o tabără 
âela Tighina, în nădejdea unui războiu ruso-turc care izbucni, e 
adevărat, dar fără niciun folos pentru „principiul” lui. 

Dacă încăpățânarea nebunească se poate numi geniu, Carol 
XII fu un astfel de geniu. E, desigur, foarte greu să facem 
deosebirea 

dintre adaptare la împrejurări şi lipsa de caracter, dar la 
Carol XII cazurile sunt izbitoare. Caracterul i-a mărginit 
inteligența şi extraordinarele-i fapte de arme s'au dovedit până la 
urmă mai mult decât sterpe — ruinătoare. Carol XII trecu în 
Danemarca în fruntea trupelor, ca un soldat de rând, şi după 
câteva lupte duse cu o perfecţie tehnică neobicinuită, sdrobi pe 
adversar. Toate drepturile cumnatului fură recunoscute. Trupele 
suedeze se purtară cu populația civilă într un chip atât de 
omenos, că vestea făcu ocolul lumii, şi deveni principiul oricărei 
armate civilizate. E deajuns să amintim că după căderea cetăților 
asediate, locuitorii danezi preferau să-şi petreacă vremea mai 
mult în tabăra „inamicului”. Când impuse Danemarcei pacea, 
Carol XII fu consecvent: nu ceru pentru sine nimic. Era mulţumit 
că dusese la bun capăt, pentru apărarea unor drepturi încălcate, 
un „războiu legitim”: restituirea ducatului de Holstein. 

În tabăra lui Carol se afla şi un trimis a Țarului. Petru avea 
proiecte, dar niciun înteres ca ele să fie bănuite. Totuşi, Suedezii 
nu erau liniştiți, cunoscând ce sarcină însemna pentru Rusia 
vechiul tratat impus la Stolboya. Trimiseră la Moscova o delegație 
care să ia din gura Ţarului jurământul că va respecta starea de 
fapt. Ţarul spuse Suedezilor că se afla în pace cu ei şi va păstra 
această pace. Ar fi dorit o uşurare a vechiului tratat şi un port la 
marea Baltică, dar delegația nu era împuternicită să trateze 
aceste chestiuni. Oricum, Ţarul refuză un nou jurământ pe 
hrisovul dela Stolbova, aducând argumentul că n'avea niciun rost 
să mai jure pe el, de vreme ce jurase Ţarul înaintaş Alexei 
Mihailovici, iar de atunci tratatul fusese ţinut cu sfințenie. 

Delegaţia suedeză nu bănuia căn acelaşi timp se afla 
ascuns la Moscova baronul leton Pateul şi că avea noaptea 
întrevederi tainice cu Ţarul pentru eliberarea cetăților baltice de 
sub puterea suedeză. Dar toate sforțările boierului balt, la care se 
adăogau stăruințele reprezentantului saxon din Moscova, nu 
izbutiră a clinti hotărîrea lui Petru de a încheia întâi pacea cu 

Turcii. Războiu pe două fronturi nu voia să poarte. Nici înaintarea 
Saxonilor în provinciile baltice nu-l scoaseră din Moscova. 

De altfel, Friederich August, voiosul rege al Poloniei pornise 
cu războiu împotriva Suedezilor fără încuviințarea nobilimei 
polone, care neavând nimic de câştigat de pe urma acestei acţiuni 
— ba totul de pierdut în cazul unei înfrângeri — ar fi preferat cu 
Polonia să nu-şi vâre mâinile în foc. Adevăratul concurent la 
țărmurile Balticei, rămânea tot Suedezul. Şi Petru află cu uimire 
dela oamenii lui de credinţă din Varşovia, că prins de panică la 
vestea că regele Suediei, după campania fulgerătoare, care-i 
aduse gloria, din Danemarca, va veni în Polonia, Friederich 
August se bătea cu gândul să treacă de partea învingătorului. 

În asemenea caz situația Rusiei devenea critică. Fără a-şi fi 
asigurat fruntaria dela miazăzi, Petru ar fi trebuit să renunţe 
definitiv la visul secular al Țarilor, de a pune piciorul în 
fortărețele baltice sau, în cazul când Carol XII ar fi invadat Rusia, 
săaibede partea lui şi pe Friederich August, cu Polonezii râvnitori 
ai Ucrainei. 

Timpul deveni — dacă se poate spune — usturător. 

Din fericire, la 16 August 1700, sosi vestea mult aşteptată, 
că Turcii semnaseră tratatul de pace. În aceeaşi zi, ambasadorul 
Saxoniei primi vizita Ţarului care-i anunţă intrarea Rusiei în 
războiul împotriva Suedezilor, aşa cum se înţelesese cu Friederich 
August, şi înnoia fagăduiala de a nu încheia pace separată. La 30 
August declaraţia de războiu fu înmânată regelui Suediei, care 
aresta numaidecât în lagăr, cu indignare, pe trimisul Ţarului, cu 
desăvârşire neştiutor de purtarea stăpânului său. 

Gând trecu frontiera îndreptându-se către Narva, cetate 
baltă de pe râul Narova, nu departe de țărmul mării Baltice, 
armata Țarului număra patruzeci de mii de oameni şi o sută 
cincizeci de tunuri, cifre impresionante. Era o armată uriaşă pe 
vremea aceea, deşi lipsită de spiritul disciplinei şi nu bine 
pregătită. Comandanții erau mai toţi străini, începând cu 
generalisimul, ducele de Croy. În genere, armatele timpului 
n aveau mai multă coheziune şi nicio instrucție mai amănunțită, 
sistemul recrutării fiind introdus abia la sfârşitul veacului al 
optsprezecelea. Armata lui Petru suferea însă în mod special de 

această lipsă de legătură a comandantului cu restul trupelor, 
având în vedere duşmănia vie a Ruşilor faţă de străini. Ducele de 
Croy nici nu ştia ruseşte. Ceilalţi ofițeri superiori erau salariaţii 
personali ai Ţarului. Destinul imperiului rus le era cu desăvârşire 
străin; nimeni nu bănuia aşa ceva. Cu totul altfel organizată, 
armata suedeză care abia ajungea la a douăzecea parte din 
gloatele adversarului — nu avea mai mult de opt mii de ostaşi — 
se încumetă să pornească la atac. Căliți în lupte, disciplinati, 
conduşi de ofițeri în fruntea cărora se găsea ofițerul prin 
excelenţă Carol XII, plini de încrederea dobândită odată cu 
victoriile din Danemarca, cei opt mii de Suedezi reprezentau o 
calitate pe care numărul adversarilor nu o putea devaloriza. 

Atacul dat de Friederich August împotriva Rigei, apărată de 
acelaşi general suedez Dahlberg care oprise pe Ţarul Petru 
Alexeievici să măsoare grosimea zidurilor, nu fu deloc norocos. 
Generalul suedez, moşneag de optzeci de ani, îşi cunoştea bine 
meseria şi avea tăria de caracter a oţelului patriei lui. 
Entusiasmul şi aţâţările baronului rateul care se afla în primele 
rânduri ale asediatorilor, nu fură nici ele mai norocoase. Când 
regele saxon află de biruinţele lui Carol XII în Danemarca, 
despresura zidurile Rigei şi se retrase în Polonia. Tocmai 
năvăleau în ţările baltice trupele Ţarului şi începuseră asediul 
cetății Narva. 

Asediu fără speranţă! În Noemvrie, când Țarul începu 
campania, frigul şi viscolele îngreuiau sarcina asediatorilor. 
Tunurile ruseşti, mânuite de oameni fără prea multă experienţă, 
nu făceau duşmanului aproape niciun rău Nu acelaşi lucru se 
putea spune de tunurile suedeze. Asalturile la baionetă ale 
Ruşilor sfârşiră prin a demoraliza pe cei care scăpau cu vieaţă. 
Norocul dela Azov nu se mai repetă. Suedezii nu erau Turci. Ţarul 
nădăjduia că, reduşi prin foamete şi prin istovirea munițiilor, 
asediaţii din cetatea pe care Ruşii o înconjuraseră cu şanţuri şi 
parapete, se vor preda cu toții. 

Când veni vestea că regele Suediei debarcase şi se îndrepta 
în grabă spre Narva, s'o despresoare, Petru nu crezu. Cum ar fi 
cutezat regele Suediei să întreprindă o asemenea campanie la 
începutul iernii, atât de departe de patrie, împotriva unui duşman 

care se afla ca la el acasă? Dar la ivirea întâilor călăreţi suedezi în 
zarea taberei, statul-major rus fu convocat. Atacul împotriva 
Narvei încetă. Ţarul şi ofițerii superiori puseră la cale un plan de 
apărare. Cinci mii de oameni fură trimişi în grabă să ocupe 
defileul de lângă Wesemberg, a cărui trecere s'o apere cu orice 
preţ. Între timp, două linii de apărare fură organizate, cu menirea 
de a rezista cât mai mult şi a pricinui duşmanului pierderi cât 
mai mari, astfel ca ajungând înaintea liniei principale de 
rezistență, a cărei aripă dreaptă se rezema pe fluviu, să poată fi 
sdrobit cu uşurinţă. Planul defensiv nu era rău şi probabil că ar fi 
dat rezultate bune dacă trupele ar fi avut spiritul de rezistenţă, 
necesar în asemenea împrejurări şi dacă ofițerii ar fi voit 
într'adevâr să lupte. Armata lui Petru se dovedi însă o adunătură 
de netrebnici. 

Călăreţii lui Şeremeteiev, trimişi de Țar să ocupe trecătoarea 
dela Wesemberg, nu-şi făcură datoria. Cu voinţa dârză de a 
rezista, ei ar fi putut multă vreme ţine în loc oastea suedeză, 
înfrângerea primei rezistențe şi spectacolul fugii călăreţilor 
moscoviți înaintea vreunei lupte serioase dete soldaților lui Carol 
un asemenea despreț pentru adversar, că măturară uşor şi cele 
două aşa zise linii de apărare. 

În dimineaţa zilei de 30 Noemvrie, când Suedezii se 
desfaşurară în ordine de bătaie înaintea fortificațiilor grosului 
armatei ruse, ofițerii Ţarului crezură că aveau de-aface numai cu 
avantgarda duşmană. Era însă toată armata. O vijelie care purta 
spulberată zăpada în ochii Ruşilor, sprijini ofensiva suedeză, 
condusă, ca de obiceiu, de însuşi Carol. Din textele rămase de pe 
urma corespondenţei regelui suedez, reiese că Ruşii opuseră 
foarte puţină rezistență, şi o rupseră de fugă de îndată ce 
inamicul ajunse în şanţurile lor. O simplă luptă corp la corp, 
condusă însă de ofițeri vigilenți şi hotăriți să câştige victoria, ar fi 
dat Ruşilor o superioritate sdrobitoare. întâi se dislocă aripa 
stângă şi soldații, cuprinşi de panică, începură a răcni că 
fuseseră vânduți de ofițerii străini. Dezastrul fu complet când 
trupele în debandadă repezindu-se pe podul râului, îl prăbuşiră şi 
căzură în apă. Suedezii se veseleau, luând la ochi cai şi călăreți 
care luptau cu valurile şi sloiurile de ghiață. Vitejia parţială a 

regimentelor de gardă nu servi la nimic. Numeroşi comandanţi 
superiori ruşi, printre care trei generali, se predară regelui 
Suediei înainte încă de căderea nopţii. Apoi însuşi generalisimii 
Croy, cu întreg statul lui major si cea mai mare parte din artilerie. 
Când regele văzu numărul imens de soldați ruşi sdrențuiți, 
flămânzi, îngroziți, fără arme, cerând să fie şi ei făcuți prizonieri, 
porunci să fie alungaţi cu’ patul armei, înapoi, în ţara lor. Nu-i 
trebuiau acele nenumărate gloate de prizonieri, care a doua zi vor 
cere de mâncare şi ar putea pune în pericol mica armată suedeză. 

Şi Petru? 

Ca de obiceiu, simţirea nu putu rezista evenimentelor pe 
care le provocase voinţa şi chibzuinţă lui. 

Odată cu apropierea trupelor suedeze, fu cuprins de 
neliniște, paharele de basamac pe care e sorbi unul după altul nu 
fură în stare să-i mai redea încrederea, căzu întro neagră 
melancolie, apoi într'o furie de dement, se umili ca un criminal în 
preajma osândei în fața generalului Croy, implorându-l să 
„salveze imperiul” — şi luă în sfârşit hotărîrea mântuitoare: să 
fugă. 

Spuse ofițerilor de stat-major că e nevoie de încă o armată, 
mai numeroasă, cu ajutorul căreia să prindă pe inamic între două 
focuri. Nu-l crezu nimeni. Ofițerii rămaseră cu încredințarea că 
Tarul nu era un viteaz. Petru se. aruncă pe cal şi întovărăşit de 
un mic alaiu de gardă, se repezi spre miazăzi, spre patrie. Se opri 
tocmai la Novgorod. Era destul de departe de Carol XII. 

intro singură zi, în câteva ore numai, forța armată a 
imperiului rus fu distrusă. Nimic şi nimeni nu-l mai putea opri pe 
Carol să intre în Rusia, să se instaleze în Cremlin şi să dicteze 
pacea pe care ar fi voit-o. Totuşi regele Suediei râmase pe loc. 
Imensitatea Rusiei îl făcu prevăzător — deşi nu pentru multă 
vreme. 

Lupta dela Narva, de îndată ce fu cunoscută în Europa, 
acoperi pe tânărul rege suedez cu o nouă glorie. Că numai opt mii 
de oameni sdrobiseră o armată de patruzeci de mii, era o dovadă 
definitivă de geniu. 

Carol XII se vădi şi de data aceasta înțelegător, generos față 
de generalii prizioneri, cărora le restitui săbiile şi-i ajută să se 

înapoieze fiecare în țara sa; nu îngădui de asemeni ca Ţarul Petru 
Alexeievici, în rapoartele trimise cancelarilor Europei, să fie umilit 
cu vreun cuvânt. 

Țarul se afla la Novgorod când îl ajunse ştirea dezastrului 
dela Narva, pe care o socoti ra o pedeapsă dumnezeiască. Şi c'o 
energie întradevăr supraomenească, fără a fi sigur că regele 
Suediei îi va îngădui răgazul, se puse pe lucru pentru adunarea şi 
înzestrarea unei armate noui. Topi clopotele bisericilor spre a face 
tunuri, încredințat că nicio nenorocire nu e fără folos, deoarece 
face pe om „mai harnic, mai sârguincios, mai priceput”. Văzu 
limpede pricinile înfrângerii, recunoscu superioritatea militară a 
adversarului şi nu fu departe de adevăr — el singur, în toată 
Europa — când scrise în „Jurnalul” lui că lupta dela Narva fusese 
numai „un joc de copii”. Dar acest, joc ar fi putut să-i fie fatal, 
dacă regele Suediei ar fi continuat marşul, cum bănuia Petru. Car 
ol XII adastă însă primăvara ca să intre în Moscova şi să pună 
capăt unui regim care-i amenința atât de serios posesiunile 
baltice. În acest răstimp, numai în câteva luni, Petru Alexeievici 
trebuia să-şi regăsească forțele. 

îşi refăcu întradevăr o armată, pe care o puse în stare de 
luptă, înzestrând-o cu tunuri şi artilerişti destoinici. Fortifică 
frontiera şi câteva puncte mai de seamă, între care cetatea 
Plescau lângă lacul Peipus, ca cea mai ameninţată. În primăvara 
anului 1701, drumul spre Moscova nu mai era deschis. 

În Europa însă prestigiul Ţarului se ştersese cu desăvârşire. 
Nimeni nu mai credea în acest „colos de lut” care suferea de o 
fanfaronadă şi o pălăvrăgeală la fel de goale. Monetele şi 
decoraţiile lui Carol XII, care glorificau victoria dela Narva, 
circulau pretutindeni. Prietenii politici ai Ţarului, aliaţii lor fireşti 
de pe continent, începură a se sfii de contactul cu reprezentanții 
Moscovei, lipsiți acum de autoritate. Polonii vorbeau deschis 
despre „reluarea” Ucrainei. Leibniz, filosoful german, care văzuse 
în spiritul întreprinzător al tânărului Țar un nou geniu al lumii, 
un Alexandru Machedon al Răsăritului, „în stare să lege China de 
Europa”, un revoluţionar prin propagarea tehnicei şi ştiinţei în 
cea mai vastă țară de pe continent, îi retrase admiraţia. Fu 
încredințat acum că adevăratul Alexandru Machedon al secolului 

era Carol XII, căruia îi ura să ajungă până la Pacific, în mâna 
dreaptă cu făclia civilizației. 

Dar cei care-şi retraseră admiraţia pentru Țar avură privirea 
slabă şi dovediră că nu-l pricepeau. Petru Alexeievici, în adâncul 
firii lui, nu trebuia confundat cu Petru Alexeievici cel chinuit de 
inegalităţi sufleteşti şi victimă trecătoare a unor împrejurări nu 
îndestul de bine prevăzute. Ţarul avea meritul fundamental de a 
nu trăi pentru vanități şi satisfacţii de amor-propriu. Un 
asemenea om nu putea fi doborit de o greşală, oricât de gravă. 
„Ştiu că Suedezii ne vor mai bate de multe ori — spuse Ţarul 
celor din jur — dar până la urmă vom invăța dela ei cum să-i 
batem şi noi.” 

Totuşi nimeni în Rusia nu înţelegea acest sbucium al 
Țarului, sforțările-i supraomeneşti pentru ridicarea unei armate 
în stare să apere şi să lărgească fruntariile imperiului. Marele 
războiu al lui Petru cel Mare — şi care ar fi putut fi atât de uşor 
evitat! — era cu desăvârşire nepopular. În acele zile hotărîtoare 
pentru viitorul Rusiei, Ţarul era singur. 

S'au aruncat adesea cuvinte grele împotriva absolutismului 
țarist, în deosebi din tabăra claselor muncitoare şi a 
intelectualilor părtaşi în veacul următor ai ideologiei Revoluţiei 
Franceze care sfințea drepturile omului (ale individului), nu însă 
ale oamenilor (ale totalităţii sociale). Istoricul nepărtinitor trebue 
să recunoască totuşi că Rusia a fost creată de arii absoluți, 
precum Franța a fost zămislită de absolutismul unor burboni. 
Democraţia franceză actuală ca şi comunismul rus sunt fericiții 
moştenitori ai absolutismului. 

În 1701, Petru Alexeievici şi numai el aşa cum era, 
cutremurat de spaime patologice, brutal, crud, uneori bolnav 
până la istovire, reprezenta cu voinţa şi imaginaţia lui creatoare, 
un imperiu şi purta pe umerii lui destinele unui popor. 

Abia scăpat de ameninţarea invaziei lui Carol — care în 
Rusia ar fi găsit ațâți aliați împotriva Ţarului, între care, desigur, 
partizanii fostei regente Sofia, visând mereu la tronul din Cremlin 
— Petru Alexeievici îşi întări îndată singura alianţă mai apropiată. 
La Birsen avu o întrevedere cu Friederich August. Cei doi 
adversari ai regelui Suediei, buni băutori, straşnici cheflii, îşi 

înnoiră la o petrecere sentimentele de prietenie, după care trecură 
la tocmeală. Ca să continue lupta împotriva Suedezilor, regele 
Poloniei izbuti să stoarcă Ţarului fagăduiala unui ajutor de două 
sute de mii de taleri şi a unei armate noui de cel puţin douăzeci 
de mii de oameni. În exuberanta lui, Petru făgăduia de obiceiu 
mult, dar simţul practic îl silea să dea puţin. Se pare că numărul 
soldaților ruşi care luptară pe teritoriul polonez alături de trupele 
regelui saxon, nu trecu de cinci mil. 

În primăvara anului 1701, drumul spre Moscova nu mai era 
deschis, precum văzurăm, dar Carol XII n'avea nici el de ce să 
preţuiască prea mult cetățile şi nouile trupe ruseşti. 

Spre uimirea tuturor — şi în deosebi a lui Petru — Carol XII 
îşi schimbă gândul şi în loc de a porni împotriva Moscovei, adică 
a adversarului celui mai periculos, se îndreptă cu armata-i 
odihnită spre Dvina, împotriva Saxonilor. 

Ce se întâmplase? 

Brusca schimbare de direcţie a trupelor suedeze nu 
dovedeşte deloc, cum afirmă unii istorici doritori de a-şi înzestra 
eroul şi cu însuşiri absente — Dumnezeu nu dă de toate! — că 
regele Suediei ar fi avut un măreț proiect politic şi şi-ar fi 
recunoscut altă menire decât aceea de a ocroti teritoriile cucerite 
de înaintaşi. Carol, ca bun ostaş — şi nu era decât un bun ostaş, 
jefuind provincii întregi pentru îndestularea unei mici armate, 
sacrificând la nevoie un oraş pentru un soldat — înţelese că nar 
fi putut dobândi o victorie definitivă în Rusia, ameninţat în spate 
de aliatul lui Petru, Friederich August, care avea în mână trupe 
mult mai bune decât cele ruseşti şi nar fi dat Suedezilor un 
spectacol asemănător celui dela Narva. 

Pe de altă parte, izbucnise războiul în Europa şi Carol XII 
avea tot interesul ca să nu fie deocamdată prea departe de patrie. 
Ludovic XIV cu care era în relații de bună prietenie, atacase 
Flandra şi intrase în Italia de nord, posesiune a împăratului dela 
Viena, aliatul lui Petru. 

Carol XII se îndreptă deci împotriva lui August, amânând 
campania împotriva Rusiei. Regele Poloniei, bolnav, lăsă în 
fruntea oştirii sale pe mareşalul von Stenau, ajutat de baronul 
Pateul, nedomolitul duşman al tiraniei suedeze. Trupele se 

întâlniră de-a-lungul râului Dvina, Suedezii pe un mal, Saxonii pe 
malul celălalt. Cu acest prilej, Carol XII folosi unul din acele 
simple metode de războiu care trec de obiceiu în istorie ca dovezi 
excepţionale de geniu militar. Voind să atace în zorii zilei oastea 
duşmană, el dete foc unor bărci încărcate cu paie ude şi, la 
adăpostul perdelei de fum gros, îşi trecu infanteria, cavaleria şi 
artileria pe malul celălalt. Tot astfel comandantul flotei japoneze, 
în 1905, puse câteva bărci de pescari cu aparate de telegrafie fără 
fir să pândească şi să vestească apropierea flotei ruse care făcuse 
ocolul Africei spre a ajunge în apele japoneze. Amiralul galben 
care adăsta într'o strimtoare fu astfel prevenit. Nu în asemenea 
istețimi de amănunt, oricât de folositoare, se află însă geniul 
militar, ci în timpul luptei. 

Uimirea mareşalului von Stenau nu fu mică pomenindu-se 
în zorii zilei față în față cu duşmanul. Geniul militar al regelui 
Suediei se vădi de-aci înainte. Căci comandantul saxon luând 
numaidecât măsurile de rigoare, se află în perfectă stare de luptă. 
Apropiindu-se atât de mult de duşman, Carol XII se punea nu 
într'o situație priincioasă — căci la fel putea bate sau putea li 
bătut, ne mai având apele fluviului între ei — ci într'o stare de 
inferioritate. În caz de înfrângere, fie şi parţială, ostile suedeze 
erau aruncate în apele Dvinei. 

Mareşalul von Stenau ia inițiativa şi porneşte un viguros 
atac cu ajutorul cavaleriei, izbutind într'adevăr să spargă frontul 
suedez în câteva puncte. Dar metoda era cunoscută în oştirea 
suedeză, căreia de mult încă regele Gustav Adolf îi găsise riposta. 
Trupele astfel spulberate aveau ordinul să se regrupeze şi să nu 
mai îngădue cavaleriştilor să se întoarcă la punctul de plecare. 
Această manevră care presupune mult sânge rece şi mai cu 
seamă conducători de mare autoritate în rândurile trupei, fu 
executată sub comanda lui Carol, în timp ce o parte a infanteriei 
suedeze împingea cu baioneta trupele saxone pânăn mijlocul 
câmpiei. Mareşalul von Stenau, ca mai toți militarii de carieră, 
fusese admirabil pregătit pentru războiul precedent, pe când 
regele Suediei, minte spontană, folosea pe loc toate elementele 
noui ale luptei. Armata lui August fu bătută şi se retrase în 
grabă. August, cuprins de teama dea pierde tronul Poloniei, 

pentru care făcuse atâtea jertfe, uită de alianţa cu Petru şi trimise 
emisari în tabăra regelui Suediei pentru o „împăcare” şi chiar o 
„alianță” împotriva Țarului, îngrozit, indignat, desgustat de 
asemenea purtare, baronul balt Pateul fugi din tabăra saxonă şi 
trecu în Rusia, spre a destăinui lui Petru nedemnele uneltiri. 

Carol nu răspunse regelui saxon, ci înainta în Polonia, 
hotărît de a pune în locul lui August un om de încredere, un 
adevărat vasal. Fără a întâmpina vreo rezistență, intră la 5 Mai 
1702 în Varşovia şi, în urmărirea adversarului, dă lupta dela 
Clissau, din vecinătatea Cracoviei. 

Fu întâlnirea hotăritoare dintre cei doi duşmani. La o 
artilerie egală, Friederich August adunase o armată de douăzeci şi 
patru de mii de oameni, împotriva unui adversar care nu număra 
mai mult de douăsprezece mii. Dar pe când Ruşii sau Polonezii 
din armata lui August naveau niciun interes direct în această 
luptă— ba Polonezii doreau înfrângerea — Suedezii alcătuiau un 
corp omogen, călit în lupte, hotărit să înfrângă pe adversar, cu 
orice preț. 

Lupta începu în condiţii penibile pentru Suedezi. Un obuz 
duşman frânse'n două pe ducele de Holstein, cumnatul lui Carol, 
prietenul lui cel mai bun, poate singura ființă pe lume pentru 
care marele războinic avusese un simţimânt de iubire. Când i se 
aduse vestea, Carol îşi acoperi fața cu mâinile, să nu i se vadă 
lacrimile— întâile şi ultimile lacrimi ale vieții — apoi conduse 
lupta, care fu aprigă. Erau în joc tronul Poloniei pentru August, 
tot prestigiul şi poate vieața lui Carol. August se luptă cu 
disperarea vanitosului, adică de două ori disperat, dar până la 
urmă oamenii lui nu susținură atacurile temeinice ale Suedezilor. 

Regele Poloniei, silit să fugă, lăsă în mâinile suedeze nu 
numai artileria şi un mare număr de prizonieri, ci şi bagajele cu o 
bună parte din tezaur. Carol porni însuşi în urmărirea fugarului, 
dar căzu de pe cal, rănindu-se greu la şold. Două luni, armata 
suedeză, din pricina rănii conducătorului ei, fu silită să rămână 
locului. Dar Polonia tot fu curățită, în cea mai mare parte, de 
trupele lui August şi de trupele răzlețe ale lui Petru. 

După îndelungate tratative cu nobilii poloni, dieta din 
Varşovia se hotări să declare tronul vacant. Carol ar fi voit să 

ungă rege pe unul din fiii marelui Sobieţchi. Dar amândoi fiind 
făcuți, la timp potrivit, prizonieri de regele saxon, ajunse pe tron 
un nobil polon, drept şi cinstit, Stanislav Lecinschi, care, prin 
felul lui de a chibzui şi prin înfăţişarea lui, plăcuse regelui 
Suediei/ August, furios, împăna Polonia cu cete de asasini şi dete 
o raită prin Varşovia, de unde avea de gând să ridice şi să ducă 
prizonier şi pe noul rege. Lecinschi scăpă prin fugă. 

În primăvara anului 1706, Polonia, ca şi țările baltice, nu 
cunoştea decât un stăpân, pe Carol XII. 

Ce făcea între timp Petru Alexeievici? Cum de îngăduia ca 
Polonia să devină o nouă tabără de luptă a duşmanului de 
moarte ? 

De parcă era în prada unei halucinaţii şi nu trăia decât 
pentru înfăptuirea visului secular de a pune piciorul pe țărmurile 
Balticei — orice s'ar fi întâmplat după aceea ne mai având pentru 


el nicio însemnătate — cu despreţul oricărei tactici militare, a 
oricărei prevederi politice, Petru făcea cuceriri ridicole — ridicole 
pentru toţi contimporanii care-i urmăreau mişcările — ... în Nord! 


Cu totalitatea forțelor lui armate, cu o artilerie care învățase a 
svârli ghiulele chiar în duşman şi numai rareori alături, cu o 
cavalerie şi infanterie ce porneau la atac cuprinse de aceeaşi 
frenezie, urmate de groaznice vărsări de sânge nevinovat, Ţarul 
înainta pas cu pas, cucerind toate micile garnizoane suedeze 
deasupra lacului Peipus, către golful Finlandei. 

După asediul cetății Marienburg, generalul Şeremeteiev 
pune mâna şi duce în cortul lui o slujnicuţă oacheşă şi durdulie, 
țărancă baltă, din gospodăria pastorului Gltlck: e viitoarea soţie a 
lui Petru cel Mare, femeia pe care o va iubi cu patimă, cu gelozie, 
cu duioşie şi care va moşteni, ca Ţarină auţțocrată, uriaşul 
imperiu. 

Toate întâmplările din această parte a Europei devin atunci, 
prin prezenţa forței ruseşti, la fel de miraculoase. Istoria 
dobândeşte de-aci înainte vrajă de legendă şi oamenii se mişcă 
toți, cu bucuriile şi cruntele lor suferinți, în lumina magică a 
zorilor boreale, ca într'un descântec... 

În fruntea trupelor îmbătate de succese — căci garnizoanele 
suedeze din Ingermanland şi Carelia nu primiră niciun ajutor 

dela craiul suedez, ocupat în Polonia — Petru Alexeievici 
cucereşte cetățuia Noteborg, ştergând astfel truntaria pe care o 
alcătuia la miazănoapte lacul Ladoga şi numind-o simbolic 
Schlusselburg, cheia mării Baltice. La i Mai 1703 cade şi 
puternica cetate Nienşanţ, dela gura fluviului Neva. (Priviţi, vă 
rog, mai amănunţit o hartă a Rusiei.) Aci ridică Ţarul o cetate de 
lemn, care să fie punctul de legătură dintre Rusia, ţările asiatice 
şi Europa apuseană. 

Carol XII când află de toate aceste isprăvi ale adversarului, 
se mulţumeşte să râdă sarcastic şi să asigure cu un gest scurt: 

— Le vom lua pe toate înapoi |... 

Căci nimic mai mult nu ştia, nu voia decât... să ia înapoi... 

Leningradul este azi unul din cele mai frumoase oraşe ale 
lumii prin organizarea lui urbanistică, prin monumentalitatea 
clădirilor care poartă fiecare muzica tainică şi parfumul epocii, 
prin largile bulevarde, prin numeroasele teatre, biserici şi muzee 
de artă — în toată lumea e celebră pinacoteca „Ermitajului — 
prin uriaşele şantiere navale şi cicoplicele uzine ale cartierului 
Viborg. Ostroavele pline de parcuri, de vile de plăcere, sunt 
adevărate locuri de reculegere şi de ozonificare, în care orăşanul 
aj unge după munca zilei prin simpla trecere a unuia din podurile 
de pe Neva. Dacă zilele de vară sunt călduroase, în schimb nopțile 
sunt o feerie de lumini cereşti care, difuzate pe întregul orizont, 
creiază o poezie inefabilă, o nostalgie cosmică pe care nicio altă 
privelişte, nicio altă contemplaţie sau artă no pot zămisli. Aci sau 
adunat, vreme de trei veacuri, din imperiul cât un continent, 
toate exemplarele de elită ale numeroaselor seminții slave, 
germane, mongole, din care s'au ales reprezentanţii culturii, artei 
şi aristocrației ruseşti. Pictura, muzica, teatrul, arhitectura, 
literatura, dansul — extraordinarele şcoli de balet de pe malurile 
Nevei! — şi în ultimul timp arta cinematografică rusă, atât de 
originală, sunt creaţia oamenilor ieşiţi din acest amalgam de rase 
frământate generaţii după generaţii în creuzetul Petersburgului şi 
al Rusiei. 

Că vicisitudini politice au preschimbat pe Petersburg în 
Leningrad, e regretabil. În amintirea lui Lenin se putea construi o 

metropolă, nouă. Petersburg trebuia să rămână mai departe — şi 
cu numele — oraşul marelui Petru. 

Multă hârtie şi multă cerneală sJau risipit spre a se înfiera 
metoda barbară, crudă, neumană, în care Petru îşi ridică această 
cetate, noua lui Capitală. Fură batjocurite lipsa de organizare a 
întregii întreprinderi, numărul neîndestulător de ingineri şi 
meseriaşi, de unelte şi de mijloace de aprovizionare. În smârcuri 
şi băltoace, pe coclauri pustii, mai bine de două sute de mii de 
oameni îşi deteră sufletul gemând şi blestemând, după ce 
căraseră pietre, pământ cu saci rupţi sau numai cu pumnii, după 
ce degeraseră cu picioarele în noroaie până la brâu, smulseseră 
sloiuri de ghiaţă cu unghiile, sleiți de foame. Mii de cadavre 
rămaseră lângă uriaşii copaci din codri împrejmuitori, invadate de 
furnici vara, sfâşiate de lupi, acoperite de zăpadă iarna. 

Noua Capitală, după închipuirea admirativă a Țarului, 
trebuia să aibe înfăţişarea Amsterdamului şi, într'adevăr, primele 
construcții de pe țărmurile Nevei păreau începutul unei aşezări de 
coloni olandezi. 

Nimeni nu voia să rămână să locuiască în blestematul oraş, 
a cărui sinistră faimă se răspândise în toi; imperiul. Prin ucaze şi 
pedepse capitale, boierii din Moscova, negustorii, meseriaşii, robi 
fură siliți de Petru să populeze şi să nu mai părăsească 
Petersburgul. 

Istoria mai cunoaşte cazul unui suveran care fugi din vechea 
şi glorioasa capitală a strămoşilor, spre a clădi un nou oraş, al 
unei noui credințe. Fu Ancen-Aton, faraonul de paisprezece ani, 
care, desgustat de ritualul de adorare al unor animale de rând, 
părăsi Teba, ridică în Egiptul de mijloc, nu departe de Nil, o 
cetate din piatră albă, împodobită de grădini şi lacuri, spre a 
putea adora Zeul Unic, Soarele, izvorul vieţii şi al înnoirii Şi azi se 
pot citi pe lespezi şi papirusuri imnurile de glorificare, atât de 
înrudite cu psalmii biblici şi atât de surprinzător aidoma cu 
delicateța parabolelor lui Crist. 

Câte vieți mistui Memfis şi Teba ? Dar Ninive şi Babilon, 
Ninive cu parcurile suspendate, Babilonul dintre cele două fluvii, 
cu metereze şi pardosit de cărămizi ? Istoria noastră, de milenii, 

n'a încetat de a călca pe cadavre, uneori fără a lăsa nimic altceva 
în urmă decât osemintele albite de ploi. 

Petru Alexeievici nu ridica o cetate de petreceri şi de huzur, 
ci un turn de pază, un adăpost de veghe, un punct de pornire 
pentru un nou popor maritim. Rusia trebuia să iasă din starea ei 
primitivă şi să devină o putere mondială. Petersburgul, „fereastra 
către Europa”, însemna realizarea istorică a acestei vechi 
năzuinți. Sutele de mii de vieţi nu fură jertfite acolo unui om, ci 
unei meniri — şi că niciunul nu înţelese acest lucru, iată ce le 
făcu jertfa absurdă şi tristă. 

Vapoarele străine nu voiră multă vreme să acosteze în portul 
cel nou din gura Nevei, deoarece nu se făcuseră încă lucrările 
preliminare de înlăturare a stâncilor, de adâncire a fundului, de 
măturare a bancurilor de nisip; ele preferau tot vechiul port, 
Arhanghelsc, deşi era blocat de gheţuri timp mai îndelungat decât 
Petersburgul. Multă vreme oraşul trăi numai din încăpățânarea 
neînfrântă a creatorului lui. Cine din Rusia cuteza să investească 
bani buni într'o cetate ocolită de vapoare, ameninţată să cadă 
curând-curând în mâna teribilului cuceritor suejdez ? 

Şi de data aceasta Petru Alexeievici fu singur, luptând 
pentru viitorul Rusiei împotriva întregului popor rus. Singur, 
după cucerirea nordului şi întemeierea Petersburgului, îşi rândui 
o intrare triumfală în Moscova, ai cărei locuitori priveau în Piaţa 
Roşie uimiți şi înfricoşaţi, ca la un nebun, la Ţarul călare cu fața 
n spasme şi cu fruntea încinsă de o cunună de carnaval. 

Din vechile construcţii ale lui Petru cel Mare a rămas azi în 
Leningrad ioarte puţin. Urmele marelui arhitect al imperiului se 
pot ghici totuşi în liniile imense ale planului urban, în 
distribuirea unora din căile de comunicație şi mai cu seamă în 
alegerea locului, asanat, umanizat de el. Arhitectul italian 
Rastielli, sub Țarina Elisabeţa construi în stil rococo Palatul de 
larnă, unul din monumentele cele mai caracteristice ale fostei 
Capitale, în piața căruia avură loc atâtea sângeroase evenimente. 
Sub Caterina II începură lucrările în piatră ale cheiurilor Nevei, 
care sunt în bună stare şi azi. Tot atunci [arina puse de se 
construi pentru iubitul şi sfătuitorul ei politic, Potemchin, palatul 
Tauridei, unde sub ultimul Țar Nicolae II aveau loc şedinţele 

zadarnice ale Dumei şi de unde Lenin alungă repede, cu vârful 
baionetei 

soldaților roşii, pe naivii reprezentanţi ai „Constituantei”. 
Amiralitatea fu reconstruită în stil Imperiu de arhitectul Zaharov, 
sub Ţarul Alexandru I, contemporanul lui Napoleon. 

Şi azi Petersburgul — deşi sub nume schimbat — veghiază 
la capătul golfului Finlandei, oraş industrial şi de artă, bază 
navală indestructibilă. 

Până la revoluția bolşevică, golful Finlandei era în întregime 
stăpânit de Ruşi, care deţineau toate punctele strategice din 
Letonia şi Estonia; pierdură în 1918— 1920 aceste puncte, prin 
crearea statelor balte independente. Când izbucni în Septemvrie 
1939, războiul dintre Germania, Franţa şi Anglia din pricina 
cotropirii Poloniei,. Rusia luând parte la a patra împărţire a 
Poloniei, făcu în acelaşi timp alianţe militare cu Estonia, Letonia 
şi Lituania, în virtutea cărora îşi redobândi dreptul de a ţine în 
țările baltice forțe militare, în deosebi aviaţie şi de a fortifica 
insulele care comandă intrarea în golful Finlandei. Stalin calcă 
astfel, dintr'o necesitate istorică nesdruncinată, pe urmele lăsate 
de paşii Ţarului Petru Alexeievici. 

În timp ce sutele de mii de braţe ruseşti munceau din 
răsputeri la edificarea Petersburgului, trupele lui Petru urmau 
spre apus cucerirea pas cu pas a țărmului baltic. Dorpat şi Narva 
— Narva de tristă amintire — fură cucerite în 1704. Mai 
rămâneau Reval şi Riga, dar în fața Rigei, generalul Şeremeteiev 
suferi o grea înfrângere. Era în anul 1705 Petru nu-şi mai putu 
continua campania în nord din pricina revoltelor ţărăneşti care 
izbucniră cu violenţă, amintind de timpurile lui Stenca Rasin, 
aproape în aceleaşi ținuturi, Astrahan, Volga şi în apusul Rusiei, 
pe Don. Şeremeteiev fu trimis îndată, cu trupe credincioase luate 
de pe frontul baltic, în spre locurile unde începuseră să ardă iar 
conacele, hambarele şi pătulele boiereşti. 

Între timp, Polonia cucerită deveni, prin Laiislav Lecinschi, 
cu totul vasală Suedezilor. Petru se grăbi a se întâlni la Grodno 
cu Friederich August, fostul rege al Poloniei care, neîmpăcat de 
pierderea coroanei, zadarnic încercase a ațâța aristocrația polonă 
împotriva noului rege, Lecinschi. Petru şi August chefuiră ca de 

obiceiu şi puseră la cale o hărțuire sistematică a Poloniei, care să 
nemulțumească populaţia şi să creeze pretutindeni o stare de 
nesiguranţă, dăunătoare noului regim. 

Trupe neregulate ruse şi saxone năvăliră întradevăr în 
teritoriul polonez, ucigând, incendiind, jefuind. Dar batalioanele 
lui Carol tot izbutiră să prindă ‘n luptă două formaţii inamice pe 
care le distruseră, capturând bagaje, muniții şi bani — banii lui 
August trimişi de Țar. 

Situaţia în Polonia fiind oarecum statornicită, Carol se 
îndreptă în grabă, cu toată oastea odihnită şi refăcută, spre 
Grodno, cetate ocupată de Ruşi. De-aci, drumul spre nord era 
des-chis şi toată strădania ultimilor patru ani ai Ţarului 
amenințată cu pieirea. 

Ca de obiceiu, Petru fu cuprins de spaimă spasmodică. 
Nesimţindu-se în stare să ia comanda trupelor, numi în locu-i pe 
vechiul prieten şi priceputul militar Mencicov şi el fugi la 
Moscova, apoi — negăsindu-şi astâmpăr nicăieri — la Petersburg, 
pe care avea de gând să-l apere cu orice preţ. 

Carol asediază Grodno, dar trupele ruse după o rezistență 
îndârjită — învăţaseră ceva din luptele cu Suedezii! — izbutesc să 
părăsească meterezele pe nesimţite şi să se retragă spre miazăzi- 
răsărit. Furios, Carol se ia în grabă după trupele strecurate din 
Grodno şi se înnămoleşte cu tunurile în smârcurile din preajma 
oraşului Pinsc. 

Petru îşi găseşte în sfârşit stăpânirea de sine şi se întâlneşte 
cu Mencicov la Chiev, fostă cetate de scaun, pe care o întăreşte 
din nou, adăstând aci atacul Suedezilor. Adastă o vară întreagă. 
Regele Suediei nu se arată. 

Târziu, ştafetele Ţarului aduc vestea uluitoare că regele 
Suediei părăsind gândul de a intra în inima Rusiei şi de a ataca 
Chievul, se întoarce în grabă spre apus. Teamă de imensitatea 
Rusiei ? 

Mai curând împrejurările politice internaţionale, ca n 1701: 
situația din Polonia care se înrăutățise şi situaţia din restul 
Europei, aliatul său Ludovic XIV fiind înfrânt atât în Flandra cât 
şi în nordul Italiei. 

Fostul* rege al Poloniei, Friederich August, se dovedea mai 
încăpățânat decât se bănuia şi numai o distrugere totală a 
forțelor lui putea asigura tronul lui Lecinschi. Carol sdrobi 
trupele saxone în câteva întâlniri şi intră de-a-dreptul în Saxonia 
unde începu să facă recrutări, rechiziții şi să pună biruri. De data 
aceasta, lovit în izvorul puterii lui, August fu silit să ceară pace, 
pe care Carol i-o dărui în aceste grele condiţii: să renunţe cu 
desăvârşire la tronul Poloniei, să rupă orice legături politice şi 
militare cu Ţarul Rusiei, să predea numaidecât pe baronul Pateul, 
neîmpăcatul adversar al „drepturilor” suedeze pe continent. 

August fu bucuros să scape fără nicio jertfa nouă, 
personală. Tronul Poloniei tot era pierdut. Renunţă la alianţa cu 
Moscova. 

Şi fără nicio remuşcare dete în mâinile Suedezilor pe 
nefericitul Pateul, a cărui singură vină era că luptase fără odihnă 
pentru libertatea patriei şi privilegiile clasei lui. Fu pus la tortură 
şi apoi decapitat. 

După încheierea păcii, care fu semnată la Altranstadt, Carol 
binevoi să-l primească pe August, fostul duşman, la Gutersdorf, 
unde se afla cartierul general suedez. Cei doi suverani, atât de 
inegali ca statura şi geniu, discutară lucruri fără nicio 
însemnătate politică, mai mult amănunte din vieaţa de campanie. 
Spre uimirea lui August, care în momentele cele mai critice nu 
renunțase la masa bună, la vinul generos şi la patul cald, Carol 
mărturisi că se învelea noaptea, pe patul de campanie, numai cu 
mantaua din timpul zilei iar cişmele nu le mai scosese de câteva 
luni. Ca semn suplimentar de supunere, din tabăra suedeză 
August scrise însuşi lui Lecinschi o scrisoare de felicitare pentru 
dobândirea tronului Poloniei. 

În acel timp se ivi în tabăra lui Carol, spre surprinderea 
tuturor, un personaj de mare însemnătate : ducele de 
Marlborough, învingătorul oştilor franceze. Misiunea lui nu fu 
cunoscută dela început Se crezu că eroul englez venise la 
Altranstadt să aducă lui Carol XII omagii de admiraţie. În scurt 
timp însă, ducele, prin convorbiri cu regele Suediei şi mai cu 
seamă prin mituirea grasă a celor mai de seamă sfetnici din jurul 
lui Carol, se strădui să abată pe rege dela obligaţiile de a veni în 

ajutorul lui Ludovic XIV, îndemnându-l să continue lupta 
împotriva Ţarului, pentru recucerirea posesiunilor suedeze. De 
altfel, sarcina ducelui de Marlborough nu fu grea; pe masa de 
lucru a regelui se aflau numai hărți ruseşti. 

Carol XII dovedea şi de data aceasta că nu fusese făcut să 
mişte istoria pe drumurile ei fireşti, să ia o parte însemnată, ca 
altădată bunicul său Gustav Adolf, la alcătuirea fizionomiei 
Europei apusene. El urmărea gândul fix al distrugerii, cu orice 
riscuri, a unui adversar întâmplător şi îndreptarea a ceea ce 
fusese clintit pe ţărmul Balticei. De vreme ce Danezii, după 
înfrângere, restituiseră ducatul de Holstein, de ce nar bate şi pe 
Petru Alexeievici, ca să dea înapoi cetățile dela nord? Carol XII 
avea în cap numai această simplă ecuaţie mintală, pe care o va 
urmări până ‘n pânzele albe — dar fără niciun succes. 

După definitiva înfrângere a lui Friederich August, nu mai 
încăpea pentru nimeni îndoiala — nici pentru Țar! — că acum 
venea rândul Moscovei. Rezistenţa dinaintea oştilor suedeze când 
erau conduse de craiul lor, Petru ştia că era o iluzie, o grosolană 
înşelătorie de sineşi, de care nu era în stare. Nicio forță din lume 
nu mai putea de-aci înainte să abată dela sine furia, îndârjirea lui 
Carol XII, care se apropia ca o fatalitate. 

Aliatul împărătesc dela Viena, după înfrângerea Saxoniei, 
era bucuros să fie el însuşi lăsat în pace de regele Suediei căruia, 
făcându-se a nu băga de seamă, îi îngăduia să bată n lung şi larg 
provinciile imperiale, să ridice oameni, alimente şi bani, fără nicio 
altă despăgubire. Departe de el gândul de a veni în ajutorul 
aliatului rus! 

Părăsit de toţi, Petru Alexeievici făcu singurul lucru raţional 
pe care-l mai putea face: să ceară pace. De patru ori trimişi ai 
Tarului prezentară regelui Suediei, cu toată smerenia, condițiile 
cele mai măgulitoare, printre care o alianță politică — o 
suzeranitate? — şi retrocedarea cetăților cucerite pe ţărmul 
Balticei. Tot ceea ce Ţarul dorea să păstreze — pentru prestigiu, 
pentru mândria-i personală — era Petersburgul dela gurile Nevei, 
la care încă lucra. Regele Suediei răspunse ţanţoş la început, 
furios la urmă, amenințând cu detronarea şi distrugerea. 

De data aceasta disperarea lui Petru Alexeievici nu mai fu o 
exagerare a nervilor desaxaţți. Se apropia întradevăr pieirea. 
Astfel că ‘n fața acestei situații inevitabile, Petru îşi spuse că 
„fratele Carol” va trebui cel puţin să plătească scump capul 
Tarului, libertatea imperiului. 

încotro se va îndrepta întâi sabia şi tunul craiului sved: spre 
Petersburg sau Moscova ? Ţarul nu putea şti. De altfel, înafară de 
Carol nu ştia nimeni, nici generalii lui cei mai apropiaţi, din care 
unii credeau că se vor înapoia în curând în patria părăsită de 
nouă ani. Petru Alexeievici hotărî să se ducă să apere 
Petersburgul, „fereastra spre Europa”. 

Situaţia în interior era de asemenea mai mult decât turbure. 
Masele orăşeneşti se aflau ațâţate împotriva Ţarului de pamflete 
pravoslavnice, cărora autoritatea fu silită să le răspundă prin alte 
pamflete. Jaful şi cruzimea jefuitorilor investiţi de suveran, 
munca silnică în ateliere, pe şantiere şi ogoare, impozitele de 
războiu şi mai cu seamă corupţia perceptorilor prevăzuţi cu 
cnuturi, zămisliră o stare de revoltă latentă. În ţinuturile unde 
răzmerițele aveau o tradiţie, izbucniră iar — precum văzurăm — 
pe Volga, pe Don, la Azov şi în Astrahan, deasupra mării Caspice. 

La vestea acestor răscoale se ridicară şi alţii în alte regiuni, 
în fruntea lor fiind streliți ai căror părinţi fuseseră executaţi de 
călăii Ţarului. Voievodul Raşevschi din Astrahan fu prins şi ucis 
de răsculați. Nu mai era timp de pierdut. Ţarul trimise pe 
Şeremeteiev cu o armată împotriva Astrahanului. Cetatea fu 
apărată cu îndârjire de revoltaţii care-şi cunoşteau soarta, dar 
căzu din pricina unor popi care trădară planul fortificațiilor. 
Locuitorii, cu sau fără vină, fură întinşi pe uliţă şi bătuţi la rând 
cu cnutul. Apoi urmară torturile groaznice şi execuțiile. 

Abia fu supus Astrahanul şi n ţinutul Donului se ridică 
Bulavin Cazacul, care adună o ceată de aproape douăzeci de mii 
de nemulțumiți, îi organiză şi era hotărit să slujească mai curând 
pe Sultan sau chiar pe Diavol, decât pe Ţarul neînduplecat. Căci 
zadarnic trimisese jalbe pentru ridicarea robiei şi libertatea vechei 
credințe. (Când va scobori în Ucraina, regele Suediei va ţine 
seamă de aceste mişcări populare.) 

Doi ani se bătură trupele Ţarului cu răsculații. Bulavin fu 
prins şi se omori. Toată regiunea fu pustiită şi arsă, populaţia 
spânzurată. 

În nicio clipă a marelui războiu împotriva lui Carol, ţara nu 
fu supusă. Mereu izbucneau revolte, al căror caracter local însă, 
din lipsa mijloacelor de comunicaţie, îngăduia Țarului să le 
înnăbugşe pe rând. 

În August 1707 Carol porni împotriva Rusiei. Avea douăzeci 
şi şapte de ani. Petru, treizeci şi opt. Carol se afla în fruntea unei 
armate uriaşe pe acea vreme, în orice caz armata cea mai mare pe 
care o comandase până atunci: cincizeci şi cinci de mii de 
oameni. 

Neştiind dincotro se va deslănţui atacul, Ţarul fortifică toate 
localitățile de frontieră, iar în interior Chievul şi Moscova. În 
acelaşi timp încercă prin oameni de încredere să câştige pe boierii 
polonezi din opoziţie, spre a răsturna pe vasalul lui Carol, 
Lecinschi, năruind astfel baza de operaţii a regelui suedez. Dar 
tratativele mergeau greu. Când boierii polonezi, lipsiți de măsură, 
cerură „restituirea” vechei cetăți a Chievului, Petru rupse 
tratativele. 

Intenţia lui Carol la început fu ca, printr'un atac fulgerător 
spre răsărit, să ajungă la Moscova, să detroneze pe Țar, să pună 
în loc pe regenta Sofia şi să impună obştea la un bir care să 
acopere toate cheltuielile şi pierderile campaniei, înafară de 
restituirea teritoriilor baltice şi distrugerea Petersburgului; 
altminteri, dacă nu primeau aceste condiţii, moscoviţii trebuiau 
stârpiți iar ţara lor preschimbată în pustie. Generalii suedezi erau 
de alt? părere. Ei ar ti dorit o campanie de recucerire a teritoriilor 
baltice, incendierea Petersburgului şi încheierea păcii. 

Planul de apărare al lui Petru, deşi nu cuprinde în concepţia 
lui nimic eroic, desvălue geniul lui special, simţul realităților, 
folosirea elementelor concrete ale țării. Departe de a se gândi la o 
luptă deschisă, el hotărî să atragă ostile numeroase ale 
duşmanului şi bagajele lui cât mai în interiorul Rusiei, adică tot 
mai departe de bazele de aprovizionare, având grijă în acelaşi 
timp ca populaţia şi cavaleria să hărțuiască mereu flancurile şi 
ariergarda năvălitorilor, să strice drumurile, podurile, să 

incendieze şesurile şi grânele, să astupe fântânile. Iar atunci când 
duşmanul va fi istovit şi demoralizat, grosul armatei ruseşti să-i 
dea lovitura de grație. 

Pentru întâia oară, Carol XII se supuse prea mult 
hazardului, pentru întâia oară, Petru cel Mare duse la bun sfârşit 
un proiect bine chibzuit încă din pădurile dese ale Lituaniei, 
trupele lui Carol avură de luptat cu ţăranii locului care hărțuiră 
pe străini, cu toate asprele pedepse u care fură supuşi. După 
cucerirea cetății Grodno — unde numai norocul feri pe Țar de a 
cădea în mâinile duşmanului — Carol văzu că Ruşii învăţaseră să 
lupte. 

Oare acest lucru să-l fi determinat să renunţe la înaintarea 
spre nord şi să scoboare spre miazăzi? Calea bătută de Carol în 
Rusia arata — în lipsa altor documente din care să se poată vedea 
planul lui precis — desorientarea, în orice caz lipsa de inițiativă a 
marelui războinic în acest cel mai mare şi mai greu războiu al 
său. După ce trecu prin Smorgon, Crevno şi Molodeţno, ajunse la 
Minsc unde — fără a da cuiva vreo explicaţie, fără ca cineva să 
înţeleagă azi pricina — rămase trei luni încheiate. Iarna trecu, dar 
primăvara găsi falnica oştire care pornise voioasă din Saxonia, 
într'o stare de abatere periculoasă. În pădurile cu bălți ale Rusiei 
Albe — pe unde avea să sufere şi Napoleon, unde aveau să se 
înnămolească în retragere corpurile de armată ruseşti bătute în 
1915 de Germani — batalioanele suedeze începură a fi rărite de 
boli, mortale din lipsă de îngrijiri, iar caii lipsiţi de hrană abia mai 
izbuteau să scoată din noroaie chesoanele şi tunurile. 

Unii istorici au pus pricina întârzierii dela Minsc întrun 
calcul psihologic, anume că regele prefera ca oamenii lui să dea 
lupta hotăritoare în timpul iernii, anotimpul patriei, când erau 
mult mai rezistenți. Apoi depăşind Berezina, înainta pe la miazăzi 
de Smolensc, tot spre Moscova. 

Dar la miazzi de Smolensc se aflau şi trupele lui Petru, care 
avuseseră grijă să pustiască locul. Nici oamenii, nici caii lui Carol 
nu mai găsiră adăpost sau hrană. Numeroase grupe de călăreți 
de-ai Ţarului — unele în putere de câteva mii de săbii — atacară 
convoaiele năvălitorului, pricinuind pagubă şi panică. Odată, 
Carol se puse însuşi în fruntea a şase regimente de cavalerie şi a 

patru mii de infanterişti, pornind într'o expediție de represalii 
împotriva unui puternic grup duşman ce-i fusese semnalat pe 
drumul ce ducea dela Smolensc la Liesna. Trupele Ţarului, 
atacate violent de Suedezi, folosiră stratagema clasică a vechilor 
războinici tătari: se prefăcură a o rupe de fugă, spre a strica 
ordinea de luptă a duşmanului care-i urmărea. Carol se lăsă 
înşelat şi întradevăr, după câţiva kilometri de urmărire, pe un 
teren mai accidentat, unde forțele lui nu se mai puteau grupa cu 
uşurinţă, văzu pe inamicul „bătut” revenind la atac, cu chiote de 
victorie. Regele suedez, răzlețit de restul oamenilor, înconjurat 
numai de garda personală şi de câţiva ofiţeri, fu lovit cu violenţă 
de călăreţii ruşi. Trei cai fură ucişi sub el şi pierdu o bună parte 
din apărători. Scăpă ca prin minune. Oamenii lui Petru se 
retraseră forțat, dar Caroi înțelese înc'odată că luptătorii Ţarului 
nu mai erau ţăranii greoi dela Narva, pe care-i bătuse şi alungase 
ca cirezi de vite. Se schimbase ceva în Rusia. 

În vreme ce oastea suedeză înainta din greu prin desişul 
codrilor, regele Suediei — de obiceiu tăcut — mărturisi nervos că 
„nu avea niciun plan de luptă”. În urma armatei rămâneau cai, 
chesoane, cadavre. Numeroase lăzi cu muniții se pierdură. Regele 
trimise în grabă curieri la generalul Lewenhaupt, apărătorul 
Rigei, învingătorul dela Gemauerthof, general înaintat în vârstă, 
dar bun militar. Generalul primi destul de târziu ordinul de a 
scobori din Curlanda cu cei unsprezece mii de oameni bine 
înarmaţi pe care-i comanda, cu toate coloanele de muniții şi 


provizii. 
Dar Carol în loc de a aştepta — căci dovedise că ştia să 
aştepte — sosirea prețiosului ajutor, în ziua de 14 Septemvrie 


1708 părăsi calea ce ducea spre Moscova şi apucă spre miazăzi, 
către Ucraina. Niciunul din sfetnici nu izbuti să-l înduplece să 
aştepte sosirea lui Lewenhaupt şi nimeni nu înţelese purtarea, în 
aparenţă atât de năstruşnică, a regelui lor. 

Pentrucă nimeni nu ştia că printro doamnă dela curtea 
regelui Lecinschi, hatmanul Cazacilor din Ucraina, bătrânul 
Mazeppa, intrase în legătură cu regele Suediei. Mazeppa era 
supusul lui Petru, dela care, ca boier şi conducător al Cazacilor, 
se bucura de privilegii şi adunase la Baturin, oraşul de reşedinţă, 

avuții de care se pomenea în toată Rusia. Dar în lunga-i vieață 
plină de întâmplări, Mazeppa învățase că nestatornicia e legea 
statornică a lumii, şi dorise, pentru cazul unei înfrângeri a 
Tarului, să fie bine pus şi cu noul stăpânitor. întârzierile regelui 
Suediei prin pădurile şi smârcurile Rusiei Albe erau pricinuite de 
întârzierile curierilor hatmanului ucrainian, care făgăduia nu 
numai ajutorul a treizeci de mii de Cazaci, dar o răscoală a 
Tătarilor din Crimeea, o năvală a Turcilor din Azov şi 
întovărăşirea Cazacilor de pe Don. 

Țarul află, prin iscoadele de care împănase ţara, de uneltirile 
hatmanului, dar nu le dete crezare sau se prefăcu a nu le da 
crezare. Când Mazeppa primi însă poruncă din partea lui Petru să 
vie cu toată oştirea să întâmpine înaintarea străinilor, hatmanul 
nu mai avu răgazul să-şi urmeze jocul dublu şi se descoperi. 
Ponegri în fața Cazacilor pe nelegiuitul, „antecristul” Petru 
Alexeievici şi trimise vorbă Craiului suedez să 

năvălească numaidecât în Ucraina, unde prezenţa armatelor 
lui va fi semnalul de răscoală al tuturor asupriților Ţarului. 

Aceasta fu pricina grabei lui Carol de a intra în Ucraina fără 
a mai adăsta trupele şi proviziile generalului Lewenhaupt. 

Politica lui Carol daună geniului său militar. Poate că un 
marş fulgerător asupra Moscovei ar ti dus mai repede la victorie 
şi ar fi provocat dela sine răscoala mujicilor răscoli, a streliților, a 
boierilor şi a tuturor celorlalte naţionalităţi. Cerând aiutor forțelor 
dela periferie împotriva forțelor dela centru, Carol înțelese prea 
târziu că folosise o metodă nepotrivită. 

La locul de întâlnire, armata istovită, sdrenţuită a regelui 
Suediei nu întâlni pe aliatul socotit atât de preţios. lar când 
hatmanul Mazeppa se prezentă în sfârşit înaintea lui Carol, era 
urmat de numai patru mii de călăreți. Nici Tătarii nici Turcii nici 
Cazacii de pe Don nu cutezară a se ridica împotriva Țarului Petru 
şi a da mână de ajutor catolicului Carol. Căci între timp Cazacul 
Bulavin cu armata-i de răsculați fusese distrus de trupele 
Tarului, iar ceilalți Cazaci nu mai cutezară să se lege de Craiul 
străin. 

Călăreţii lui Mazeppa puteau fi buni la o paradă — regele 
Suediei îşi dete seama numaidecât de adevărata valoare a 

„aliatului” — în niciun caz nu puteau fi întrebuinţaţi într'o luptă 
se-rioasă, de lungă durată şi în care victoria se dobândea prin 
aspră împotrivire. Banii şi bucăţile de aur pe care bătrânul 
pehlivan le aduse în tabăra suedeză spre a îndepărta reaua 
impresie, ar fi putut fi de folos în Polonia sau în Saxonia, în 
niciun caz în Ucraina, unde aşezările omeneşti erau atât de rare, 
şi încă pustiite de cavaleria Ţarului. 

Cazacii lui Mazeppa fură totuşi de folos. Ei călăuziră armata 
suedeză şi se pricepură să uşureze nevoile ei urgente. Trebuia să 
sosească şi generalul Lewenhaupt cu proviziile, muniţiile şi 
armamentul proaspăt. După aceea, Carol XII se va îndrepta către 
Poltava, cetatea care aţinea calea câmpiei ruseşti şi după 
cucerirea căreia întreaga Rusie îi va sta deschisă şi rodnică 
dinainte. 

Dar Lewenhaupt întârzia — şi când în sfârşit sosi, fu un 
dezastru. 

Ceea ce Carol nu şi-ar fi închipuit niciodată cu putinţă, se 
întâmplase: Petru trecuse la atac. Se'ncumetase a lua inițiativa 
luptelor şi a mânui operaţiile după voia lui. Vraja regelui sued 
care cu spaima îşi paraliza duşmanii înainte încă de încăierare, 
pierise. Petru Alexeievici nu numai că luase inițiativa luptei, dar 
se folosi de ea în chip magistral. Nici Lewenhaupt, general în- 
cercat şi prevăzător, nu scăpă de soarta pe care i-o pregătise. 

Generalul suedez, conştient de greutățile şi pericolele unui 
marş prin pădurile mocirloase ale Rusiei albe, când avea cu sine 
pe lângă o armată de aproape douăsprezece mii de suflete, peste 
opt mii de căruţe cu hrană, muniții, medicamente şi maşini de 
asediu, luă iscoade şi înainta, uneori pe drumuri mai drepte 
decât ale regelui său. Totuşi „drumurile” se pierdeau adesea în 
mocirle şi armata cu poverile ei se țâra din greu prin pârtiile pe 
care şi le deschidea cu securile. Neputând supraveghea o coloană 
atât de lungă şi atacuri de-ale duşmanului fiind cu putinţă, 
generalul Lewenhaupt dete coloanei lui dispoziţii de luptă pe 
secțiuni ca fiecare să se poată apăra automat, fără a mai adăsta 
ajutorul comandantului din capul coloanei. 

Astfel înaintară Suedezii adânc în inima Rusiei Albe şi părea 
că marşul lui Lewenhaupt se va încheia cu bine. Dar prin oamenii 

lui de credinţă, Petru aflase de scoborirea generalului suedez dela 
cetățile nordice spre Ucraina, precum făcuse legătura între 
trădarea bătrânului Mazeppa şi schimbarea direcției de marş a 
trupelor lui Carol. Cu o grabă care nu era deloc rusească, ci mai 
curând o lecție a marelui căpitan suedez, obişnuit să folosească 
momentele unice când victoria cade în braţe ca un fruct copt, 
Petru Alexeievici trimise pe Mencicov cu o trupă de represalii în 
Ucraina, pentru a pedepsi pe trădător şi a înfricoşa pe ceilalți 
Cazaci. El însuşi se puse în fruntea celorlalte trupe şi ieşi întru 
întâmpinarea generalului Lewenhaupt, pe cursul mijlociu al 
Liesnei, nu departe de Mohilev. 

Generalul suedez simțind prezenţa Rugşilor, nu aşteptă să fie 
atacat, ci porni, cu toți călăreţii pe care-i avea, întrun iureş 
disperat împotriva duşmanului. Atacul fu atât de viforos că răzbi 
şi spulberă prima linie a pedestraşilor ruşi, care o rupseră de 
fugă. Fu nevoie de toată energia Ţarului ca să întoarcă fugarii la o 
nouă luptă. 

O nouă luptă deschisă Ţarul nu putu da, totuşi trupele ruse 
fură refăcute, prin mijlocul atât de sigur al marilor recompense, 
al asprelor pedepse. Apoi începu să hărțuiască din toate părțile 
coloana lungă a generalului suedez, încredinţat că va dobândi 
până la urmă o victorie hotăritoare. Ajutoarele nu trebuiau să mai 
ajungă în stare de luptă în tabăra lui Carol. 

Într'un loc mocirlos în care trupele suedeze n'aveau multă 
putință de mişcare, Petru se hotărî şi dete atacul direct. Fu o 
luptă cumplită şi Ţarul se întoarse de trei ori la atac. Ruşii avură 
pierderi atât de numeroase încât Ţarul fu nevoit să trimită după 
ajutoare, care sosiră la timp. La căderea serii, Suedezii luptau în 
jurul căruţelor, hotăriți să'nfrângă pe Rugi prin rezistență. Dar în 
Zorii zilei, călăreţii lui Petru, însuflețiți de setea pradei şi 
încredințaţi că Suedezii erau la capătul puterilor, porniră iar la 
atac — al patrulea în douăzeci şi patru de ore. Suedezii înțeleseră 
că orice împotrivire era de-aci înainte de prisos. În această 
situație disperată, generalul Lewenhaupt dete foc lungului şir de 
care şi la adăpostul fumului încercă să se descleşteze din luptă, 
luând cu sine o parte din tunuri. Dar Ruşii dădură al cincilea 
atac şi Suedezii pierdură ultimile tunuri. Scăpară prin fugă 

numai vreo trei mii de călăreți, în mijlocul lor cu nenorocosul 
general. 

Pentru întâia oară Petru distrugea o armată suedeză, 
folosind nu numai superioritatea numerică — spre a egala 
calitatea adversarului — dar acel spirit ofensiv repetat, de care 
trupele ruseşti fuseseră lipsite. înapoia lor se afla în sfârşit o 
voinţă dârză, hotărită de a merge cu orice preț, până la biruinţă. 

În acest timp, Mencicov năvăli în Ucraina, pustii satele, arse 
conacele, ucise pe toți cei ce puteau fi bănuiţi a ţine cu hatmanul 
trădător. 

Atacă cetatea lui Mazeppa, dela Baturin, o arse şi luă cu 
sine toate bogăţiile, în aur şi pietre preţioase pe care bătrânul le 
adunase după o vieaţă de lupte. Iar Ucrainienilor spăimântaţi, le 
citi o proclamaţie a Ţarului Petru, după care aşa vor păți toţi cei 
ce vor călca jurământul de credință dela Chiev al lui Hmelniţchi, 
dar vor fi răsplătiți toți cei ce vor apăra dreapta credinţă ortodoxă 
împotriva papistaşilor intrați în ţară. 

Când generalul Lewenhaupt se ivi în tabăra suedeză, urmat 
de rămăşiţele jalnice ale fostei armate de nord, fără un tun, fără o 
căruță de provizii, regele Carol nu mai avu nevoie de lămuriri: 
înțelese tot. Ceilalţi ofițeri suedezi care de mult urmau cu un fior 
de nelinişte calea tot mai absurdă a suveranului, se siâtuiră cu 
contele Piper ca să-l abată pe rege dela ideea fixă a unei biruințe, 
în asemenea împrejurări, împotriva Ţarului; o întoarcere în patrie 
ar fi singurul lucru de folos şi singura posibilitate de refacere a 
armatei. 

— Cerul de-ar fi să se prăbuşească asupra mea, răspunse 
Carol contelui Piper, şi înapoi nu mă întorc decât biruitor! 

larna veni pe încetul dar neînduplecată, în tabăra celor 
nouăsprezece mii de Suedezi, câți mai rămăseseră. Ninsoarea 
începu domol spre a se preschimba în iureşe de nămeți. Crivăţul 
bântui cinci luni. Amintirea acelei năpraznice ierni se află 
înscrisă în documentele întregului continent. Deşi obişnuiţi cu 
frigul, Suedezii, hrăniți neîndestulător, lipsiți de adăposturi bune 
şi de mantale, suferiră cumplit. Soldaţii care plecau în patrulare 
erau aduşi de cai înapoi, îngheţaţi în şea. Zilele treceau greu, 

înnegurate, dările păreau zidurile unei nesfârşite puşcării. Nimeni 
nu mai credea să ajungă viu în primăvară. 

În tot acest anotimp neînduplecat, Carol, în bordeiul lui, 
socotea şi cerceta hărțile, număra oastea pe care o mai avea în 
mână şi ajutoarele pe care le-ar mai putea dobândi... Geniu sau 
nebunie? Poate amândouă. 

Când se desprimăvără, se văzu că oastea regelui număra 
încă aproape treizeci de mii de suflete, din care zece mii Cazaci, 
Poloni, Tătari şi Moldoveni, obişnuiţi a sluji pe simbrie oricui avea 
nevoie. Carol trimise poruncă soldaţilor suedezi rămaşi în 
Polonia, în regiunea Poznaniei, să vină în grabă în Ucraina, 
împreună cu artileria. Regele Poloniei, căruia de asemenea îi dete 
poruncă să trimită ajutoare, nu se putu clinti, din pricina luptelor 
pe care era silit să le dea împotriva Ruşilor şi a Polonezilor 
filorusi. 

Regele Carol nu mai vedea înaintea ochilor decât cifre... 
cifre... Dar oamenii care reprezentau aceste cifre erau departe de 
a alcătui falnica oştire ce plecase din Saxonia. Tunurile numai 
aveau caii în număr trebuincios, hamurile erau desperechiate, 
soldaţii păreau cerşetori de drumul mare, în cisme rupte, în 
cuşme străine, în mindire peticite şi'ncinse cu sfori, 

Poltava, cetate ucrainiană, prezenta acum nu numai o 
valoare strategică, ci mai cu seamă una de aprovizionare şi una 
politică. În ziua cuceririi ei, Suedezii găseau la îndemână hrană, 
veşminte, tunuri şi muniții, pe deasupra prestigiul care ar aduna 
numaidecât sub steagul suedez pe Cazacii încă înfricoşaţi de 
cruzimile lui Mencicov. 

Fără a mai sta pe gânduri, fără a lua aminte la părerile 
statului său major, fără a ţine seama de numărul mic al tunurilor 
şi sărăcia munițiilor, în April, după uscarea drumurilor, Carol 
porni spre miraculoasa cetate. În Mai o împresură. 

Această activitate şi spiritul neînfrânt al eroului însuflețiră 
iar pe vechii luptători, care dobândiră din nou credința în 
sfârşitul victorios al luptei, de vreme ce aveau în fruntea lor pe 
regele Carol. Două luni bătură tunurile suedeze meterezele 
puternice ale Poltavei — constructorii lui Petru lucraseră temeinic 
| — şi de numeroase ori asediatorii se apropiară de şanţurile 

cetății. Dar Ruşii se luptară vitejeşte, adăstând să se ivească dela 
o zi la alta, din depărtările țării, oştirea mântuitoare a Ţarului. 

Ceea ce sentâmplă întradevăr. Cu o armată de şaizeci de 
mii de oameni şi cu numeroase tunuri, Ţarul venea în grabă să 
taie drumul regelui suedez. De data aceasta nu mai putea fi 
folosită metoda de luptă a vechilor Tătari, de hărțuieli până la 
istovirea duşmanului, ci de o luptă pe față, piept la piept, 
hotăritoare. Era lupta în care Carol nu fusese încă niciodată 
învins, chiar când numărul oştenilor lui era pe jumătate sau şi 
mai mic decât al adversarului. Petru şovăi două luni, tot timpul 
cât ţinu asediul Poltavei pe care o apărau cu vitejie patru mii de 
oameni hotăriți. La sfârşitul lui Iulie însă, atacurile tot mai 
îndârjite ale Suedezilor amenințau să prăbuşească cetatea. Ţarul 
dădu poruncă de înaintare, pentru înfruntarea decisivă. 

Vestea că armata duşmană se apropia să despresoare 
Poltava, fu pentru regele Suediei ca o atingere a harului divin. 
Toate zilele mohoriîte fură uitate şi cuprins de o frenezie care-i 
împrumuta acea frumuseţe avântată a luptătorului înnăscut — 
dar pe care nu ne-a lăsat-o nici-unul din artiştii timpului — porni 
cu o puternică escortă în recunoaştere. Voia să fie primul care 
loveşte. Şi întradevăr, atacul fulgerător al regelui distruse un 
corp de avanteardă rusă. Dar la înapoiere, un glonţ rătăcit îi 
sdrobi fluierul piciorului. 

Abia când ajunse ‘n tabără şi vroi sâ se dea jos de pe cal, 
ofițerii băgară de seamă că regele fusese rănit. Pierduse sânge şi 
căzu moale în braţele alor săi. Medicul chirurg chemat în grabă 
cu ajutoare, operă cum putu mai bine rana suveranului şi o 
pansa. Dar după o zi, rana dete puroiu. Consultul de medici 
hotări tăierea piciorului. Regele se împotrivi şi puse însuşi fierul 
roşu pe rana otrăvitoare, fără a scoate un gemăt. 

Cunoscând valoarea tactică şi morală a unei ofensive, Carol, 
deşi bolnav, chemă în seara de 7 spre 8 lulie în cortul său pe 
mareşalul Rehnskold şi-i porunci ca în zorii zilei să atace liniile 
ruseşti. 

În apropiere de Poltava, Țarul trecu pe ţărmul drept al râului 
Vorscla, pe care se afla cetatea, într'o mişcare de învăluire, având 
râul în stânga, duşmanii drept în față. Lucrările de apărare ţinură 

seama de caracterul impetuos al atacurilor suedeze şi de 
inegalitatea în forța de rezistență a trupelor ruse. Din acele 
lucrări — redute cu artilerie între care lăsase spații îndestulătoare 
pentru şanțurile infanteriei şi evoluția cavaleriei — reiese că chiar 
dacă Petru se hotărise a părăsi tactica hărțuielilor mărunte până 
la istovirea adversarului, ocoli lupta deschisă. El însuşi se alcătui 
în forma unei cetăți ce urma a fi asediată. Prevedere admirabilă, 
pentru un comandant care cunoscuse dezastrul dela Narva! 

Proiectul Ţarului era cu atât mai potrivit cu cât Suedezii 
neavând o artilerie puternică în stare să desprindă şi să nărue 
redutele, trebuiau să sufere, dimpotrivă, bătaia numeroaselor 
tunuri ruseşti, bine adăopostite. În asemenea împrejurări, 
biruința putea fi dobândită de Suedezi întrun singur fel: 
pricinuind o zăpăceală şi învălmăşeala în rândurile Ruşilor— 
marele pericol în care se va afla totdeauna armata rusă — 
printr'un atac vijelios al infanteriei şi cavaleriei; iar în caz de 
rezistență neaşteptată în vreun punct, prin aruncarea în luptă a 
unui grup de cavalerie proaspătă. 

În zorii zilei de 8 Iulie oastea suedeză porni la atac sub 
comanda lui Carol, purtat pe o brancardă, în timp ce grupul de 
cavalerie de rezervă rămase sub comanda generalului Kreutz. 

Lupta tinu câteva ore numai; la amiază soarta armelor fu 
decisă. 

întâiul atac la aripa dreaptă a Ruşilor, dete rezultatul 
aşteptat: două redute căzură în mâinile Suedezilor care se siliră a 
întoarce tunurile împotriva celorlalte redute. Poate căn acel 
moment—o jumătate de oră numai după începerea luptei — 
intervenția corpului de cavalerie al generalului Kreutz, care 
adăsta într'o pădurice învecinată, ar fi împiedecat regruparea 
trupelor ruse precum şi contra-atacul prin care redobândiră cele 
două redute pierdute. De câteva ori, rândurile Suedezilor se 
apropiară în iureş năvalnic de liniile ruseşti. Dar nu era cu 
putință nimănui — nici chiar lui Carol XII — să anihileze cu biete 
sâneţe care uneori nici nu pocneau, aproape o sută cincizeci de 
guri de tun care loveau în plin. Regimente după regimente, 
aproape optsprezece mii de oameni, duşi de încăpățânarea 

supraumană a regelui care într'un timp fusese coborit de pe targa 
şi urcat pe un pat de sulițe, se topiră în acest iad de flăcări. 

Mencicov, în fruntea unui corp de cavalerie, fu trimis să taie 
legătura adversarului cu tabăra de unde-i veneau ajutoarele şi 
munițiile. Mencicov se dovedi mai iute decât generalul suedez 
Kreutz, pe care-l întâlni şi-l puse pe goană. Apoi luă cu asalt 
însăşi tabără suedeză, căreia îi dete foc. Coloanele de fum gros 
spuseră Suedezilor care mai luptau înaintea şanțurilor ruseşti, 
apărate de peste patruzeci de mii oameni, că* nu mai aveau nimic 
de aşteptat, că chiar retragerea le era tăiată. Un număr mare de 
Suedezi se lăsară luați prizonieri, în frunte cu mareşalul 
Rehnskoiîd, cu prințul de Wtirtemberg şi contele Piper, sfetnicul 
cel mai apropiat al lui Carol. 

La amiază, totul era sfârşit. Ţarul primi în cortul lui pe 
nobilii prizonieri, cărora, în semn de admiraţie pentru cutezanţa 
de a fi luat ofensiva cu forțe atât de mici, le lăsă spadele. 
Mareşalului Rehnskold îi oferi însăşi spada sa. 

Îi pofti la masă, unde Țarul bău în onoarea comandanților 
suedezi învinşi pe care-i numi totuşi „profesorii” săi. 

— Şi drept răsplată, Sire, pentru lecţiile noastre, văd că ne- 
ai bătut! răspunse un general suedez care nu-şi pierduse hazul. 

Totuşi cincisprezece mii de Suedezi se grupară în jurul 
generalului Lewenhaupt, care izbuti să se retragă spre Nipru, în 
vreme ce Ruşii, beţi de victorie, se puseră de-a-binelea pe jaf şi 
beţie, între ruine şi cadavre. 

Regele Suediei ar fi fost şi el prins, istovit cum era şi aproape 
în necunoştință pe targa de sulițe, dacă nar fi fost zărit de 
colonelul polon Poniatovschi care, urcându-l pe calul său, 
alcătuindu-i în grabă o gardă, îl îndrumă apoi departe de locul 
luptei, în spre Nipru. 

Când îşi reveni în fire, Carol întrebă de contele Piper, de 
comandanții armatei. 

— Prizonierii, Sire! i se răspunse. 

El dete din cap cu amărăciune, caşicum nu li se putea 
întâmpla o mai mare umilință decât a cădea prizonieri la Ruşi. 
Apoi zise: 

— Noi vom merge la Turci. 

Să fi înţeles oare cei din jurul lui că regele prefera să se dea 
prizonier Turcilor? Sau să purceadă cu ei la o nouă luptă 
împotriva Ţarului ? 

Nu mai fu în stare să călărească. I se găsi o caleaşca. O zi şi 
o noapte călători prin gropi şi hârtoape, pe şesuri către malul 
fluviului de unde începea împărăţia turcească. 

Aci dete peste rămăşiţele armatei lui dela Poltava, adunată şi 
condusă de generalul Lewenhaupt, ale cărui sfaturi de 
cumințenie şi prudenţă, înainte de jalnica bătălie, nu fuseseră 
ascultate de rege. Erau vreo nouă mii de oameni flămânzi, sleiţi, 
cu răni grele purtate pe picioare. 

Dar după bucuria victoriei, Ţarul îşi aduse aminte că şi 
fugarii trebuiau urmăriți, printre care se afla desigur Craiul 
Suediei, dacă nu cumva leşul lui se amestecase cu celelalte 
cadavre în țărâna câmpului de luptă. Mencicov fu trimis în grabă 
cu un corp de cavalerie, câteva tunuri şi pedestraşi, către apus. 
Dâra morților şi răniților ce nu se mai puteau târî, arătă 
urmăritorului calea fugarilor. 

Abia trecuse Carol, împreună cu o gardă de călăreţi, apele 
Niprului, după ce luă jurământul generalului Lewenhaupt că-l va 
urma îndată, că pe înălțimile din jurul taberei suedeze se iviră 
trupele lui Mencicov, cu tunurile puse în bătaie. La cererea 
generalui rus să predea pe cei nouă mii de fugari, Lewenhaupt se 
sfătui cu ofițerii. Cu excepţia a doi — care se şi împuşcară după 
aceea — toți fură de părere că împotrivirea însemna o sinucidere 
absurdă. De aceeaşi părere fu şi Lewenhaupt, care se predete 
împreună cu ultimii soldați suedezi. 

Nu de aceeaşi părere fu însă şi Carol, care credea că 
menirea unei oştiri e să se bată şi numai să se bată, fără a ţine 
seamă de alte socoteli. Mântuirea vieţii unor ostaşi era o idee de 
pastor catolic, nu de luptător protestant. Târziu, foarte târziu, 
când ajunse în Suedia, dete pe generalul Lewenhaupt în judecata 
unei curți marțiale, care-l găsi vinovat şi-l osândi la moarte. Dar 
generalul nu se mai întoarse în patrie. El muri la Moscova, 
încredințat că fusese credincios şi regelui şi propriei sale 
conştiinţe de oştean. 


105 


Astfel fu spulberată una dm cele mai puternice armate ale 
Europei şi singura care fu în stare să se împotrivească — o clipă 
— creştem naturale a Rusiei. 

BOLNAVUL DELA CORNUL DE AUR 


Victoria dela Poltava se datora în întregime lui Petru. 
învățase întradevăr dela marele său adversar, cum se 
organizează o armată, cum se conduce o luptă şi mai cu seamă 
cum se folosesc împrejurările neaşteptate. înfrângerea prin 
istovire şi metoda de a bate pe adversar în fragmentele lui, Petru 
le realizase cu mână. de maestru. La Poltava fusese în mijlocul 
luptătorilor lui — întocmai ca şi regele suedez. Spaima care-l 
făcuse la Narva so rupă de fugă şi să se oprească tocmai la 
Novgorod, Petru şi-o înfrânse la Poltava. Precum avusese curajul 
să-şi recunoască lipsurile, acum scria în „Jurnalul” lui că se 
luptase însuşi cu vitejie, veşmintele îi fură ciuruite de gloanţe şi 
căzuse doi cai sub el. 

De aceea triumful dela Moscova nu mai fu o mascaradă. 
Imitând pe imperatorii romani, generalii luaţi prizonieri merseră 
în fruntea alaiului iar pe arcul de triumf din Piaţa Roşie se putea 
citi Senatus populusque moscoviticus. Amintirea marelui imperiu 
distrus de barbari mijea încă în mintea popoarelor. Petru declară, 
îmbătat de glorie, că-l va învia în Răsărit. 

Valoarea victoriei dela Poltava era însă mai modestă şi în 
acelaşi timp mai concretă. În primul rând cucerirea nordului nu 
mai putea fi disputată de nimeni. Piciorul pus de Ruşi pe țărmul 
mării Baltice se dovedise solid. Deocamdată nu se afla nicăieri 
puterea care să-l alunge de acolo. Petru înfăptuise ceea ce nu 
fuseseră în stare nici Ruricii, nici primii Romanovi. Sf. Petersburg 
se putea fortifica şi întinde fără teamă. 

Tarul folosi îndată împrejurarea că marea putere suedeză de 
odinioară era nimicită iar regele Carol prefera să aştepte întrun 
lagăr basarabean ajutorul Turcilor, decât să se înapoieze în 
patrie, adevăratul izvor al forțelor lui. Cuceri Estonia şi Letonia, 
asigurând astfel liniştea în golful Finlandei şi ferind noua 
Capitală dela gurile Nevei de orice atacuri din această parte. 
Sforțarea nu fu mică. Suedezii se apărară cu toată vigoarea. 
Asaltul împotriva Rigei fu cu deosebire tragic, prin amestecul 
ciumei, care lovi pe asediatori şi pe asediați. Deasupra 

Petersburgului, Ţarul lărgi zona rusească prin cucerirea cetății 
Viborg, în teritoriu finlandez. 

Unii istorici au crezut că Petru Alexeievici, ţinând seama de 
mentalitatea vremii, ar fi urmărit să intre în stăpânirea tuturor 
ținuturilor lui Carol în Europa, adică să cucerească tot ţărmul de 
miazăzi al Balticei până la Oder. Niciun document nu aduce însă 
mărturia că Țarul ar fi urmărit vreodată acest gând. Spre 
deosebire de Carol XII, el nu era un aventurier, ci un constructor. 
Si nu se depărta cu un pas dela simţul realităţii, dela îndemnurile 
acelui instinct fericit, care-l feri de greşeli şi-i îngădui să zidească 
un imperiu, din punct de vedere geografic, perfect organic. 

Teama unor contemporani şi în deosebi a împăratului dela 
Viena, că Ţarul ar putea deveni şi suveran german, nu se adeveri. 
Ruşii naveau ce căuta dincolo de Riga. Germanii, dimpotrivă, 
avură totul de câştigat din înfrângerea Suedezilor. Dela Poltava 
începu nu numai consolidarea imperiului rus, ci şi crearea 
Prusiei independente. Atâta vreme cât spiritul războinic german 
nu va năzui să 'ncalce fruntariile de apus ale imperiului rus, trase 
de Petru cel Mare, ci se va mulțumi cu o linie de demarcaţie mai 
mult sau mai puţin precisă prin inima teritoriului Poloniei, 
Germania şi Rusia vor ti totdeauna alături — legate de 
amenințarea duşmanului comun, ieri Suedia, azi Anglia”. 

Scurt fu totuşi răgazul îngăduit de fantastica victorie dela 
Poltava. 

Carol nu socotea lupta încheiată prin victoria lui Petru, 
precum nici Petru nu se socotise înfrânt după Narva. 

Istoria războiului diplomatic de pe ţărmul Bosforului, unde 
vegeta un sultan moştenitor de imperii şi a cărui singură grijă era 
să nu le piardă pe toate deodată, ar merita el singur osteneala 
unei cercetări amănunțite şi a unei cărți. 

Regele Suediei, rănit grav, trecu Niprul în noaptea de 9 spre 
10 Iulie 1709. În Noemvrie 1710, sultanul declară războiu 
Ruşilor. Punerea pe picior de războiu a Turciei împotriva Rusiei 
ceru lui Carol mai puţină vreme — un an şi patru luni — decât 


2 Această lege istorică e şi azi atât de puternică, încât naţionalsocialismul 
german şi bolşevismul rus căzură din nou la înțelegere, şi tot pe teritoriul 
polon — începând din 1939. 

organizarea unei bune armate propri. Acest efort, care era de 
pură inteligenţă, se desăvârşi în condiții exterioare jalnice, având 
de luptat nu numai cu situația lui de străin agitator în 
vecinătatea imperiului rus, dar şi cu împrejurări politice pe care 
trebuia să le judece dela distanţă, cu obiceiuri necunoscute de 
curtea suedeză, dar atât de fireşti la Cornul de Aur. 

Cu ajutorul ambasadorului Franţei la Istambul — Franța 
fusese totdeauna prietena lui Carol — şi mai cu seamă prin 
isteața şi neostenita activitate a lui Pomatovschi, paşalele din 
jurul seraiului fură încredințate că sultanul trebuia să bată pe 
Tar, dacă nu voia să vadă în curând o flotă rusă de războiu la 
podul dela Galata. Vizirul Ali grăi Polonezului Poniatovschi, ca din 
O mie şi una de nopţi. 

— Voiu lua pe regele tău de o mână şi cu o sabie în alta, îl 
yoiu duce la Moscova! 

Țarul, încunoştiințat de uneltirile adversarului din tabăra 
Tighinei, ceru sultanului cu care era în pace, să izgonească pe 
străin şi să-i predea pe Mazeppa, spre a-l pedepsi ca pe un 
trădător ce fusese şi sta acum ascuns după mindirul regelui 
suedez. Împotriva lui Poniatovschi, care folosise argumente 
politice, lucră în numele lui Petru bătrânul conte Tolstoi, care 
folosi un argument mult mai tare la Istambul: punga cu aur. 
Dintr'odată marele vizir Ali fu pentru o pace eternă între Ruşi şi 
Turci. Poniatovschi, după îndemnul regelui său, denunță 
sultanului isprava marelui vizir, care se lăsase atât de grosolan 
corupt. Sultanul nu se speria numai de atât. Fu nevoie, de o 
întreagă intrigă de harem, în care era amestecată şi mama 
sultanului, ca Ali să fie înlocuit dela marele vizirat. Fu numit 
mare vizir Numan Kiupriuiul care, fără a primi bacşişuri dela unii 
sau dela alții, păstră pacea cu Rusia şi sfătui pe Craiul sved, 
trimițându-i şi opt sute de pungi de bani pentru nevoile lui, să se 
întoarcă în Suedia, unde era aşteptat spre a apăra pe ţărmul 
Balticei posesiunile ce încă nu pierduse. Dar puterea 
Kiupriuliului tinu numai patru săptămâni şi fu înlocuit cu 
Mohamed Baltagiul, care chemă pe hanul Tătarilor să strice 
numaidecât pacea cu Ruşii. Bătrânul Tolstoi, omul Ţarului, fu 
prins si aruncat în înfiorătoarea închisoare a Celor Şapte Turnuri. 

Carol trimise un ofițer la Sublima Poartă, ca să ajute marelui vizir 
la pregătirile de războiu, îndemnându-l în deosebi să facă rost de 
cel puţin patru sute de tunuri, fără de care greu ar putea fi urnită 
din locul ei mulțimea oştenilor moscoviți. 

Turcia era pe atunci singura putere în stare să stăvilească 
revărsarea împărăției ruse. Ţarul pusese în Polonia pe vechiul 
aliat Friederich August, deşi trădător. Ţările româneşti şi cele 
balcanice, creştine, priveau la Moscova ca la cuibul mântuirii lor. 

Carol al Suediei deveni astfel „consilierul tehnic” — am 
spune azi — al Turcilor precum şi al Tătarilor din Crimeea, al 
căror han veni în tabăra dela Tighina în Noemvrie 1710. Se poate 
ca întreg planul campaniei turceşti — în care se prevedea 
înaintarea Tătarilor pe Don în sus, până la Voronej, unde se aflau 
şantierele navale ruseşti — să fi fost conceput de regele suedez. 

Războiul fu declarat la începutul iernii; o greşală a Turcilor, 
care nu erau pregătiți şi lăsau adversarului timpul de a se 
organiza. 

Petru trimise pe țărmurile Balticei o armată sub comanda 
lui Mencicov. La Moscova începutul războiului fu proclamat 
solemn şi pus sub ocrotirea sfintei cruci, țelul Ruşilor fiind de a 
elibera din robia păgânilor pe creştinii din Balcani. Dar Ţarul 
căzu grav bolnav şi zăcu aproape toată iarna. În primăvară însă el 
se puse în fruntea a trei oştiri şi scobori spre miazăzi. 

Nu sa observat în deajuns că în acest război, Petru 
Alexeievici, beat de gloria victoriei dela Poltava, revenise la vechile 
moravuri ruseşti şi făcu exact aceleaşi greşeli ca şi regele Suediei. 

Greşeli politice: Crezu în răscoala popoarelor creştine 
supuse musulmanilor şi în ajutorul lor. Cantemir, domnul 
Moldovei, trecu îndată de partea Ţarului, neprecupeţind nicio 
jertfă. Ţarul petrecu o vreme la laşi, veselindu-se cu boierii şi 
dându-şi seama de vinurile dela Cotnari. Dar domnul Munteniei, 
Brâncoveanu, mai aproape de Turci, se sfii să ia pe faţă partea 
Rusiei, ba la timpul potrivit trimise carele cu provizii nu spre 
miazănoapte la Țar, ci spre miazăzi, în tabăra turcească. 

Greşeli strategice: Deşi bine împărţită, armata de operații nu 
tinu seama de timpul în care avea să dea lupta, de starea în care 
se găseau oamenii după marşurile forțate din nordul Rusiei până 

la Nistru şi mai cu seamă de lipsa de provizii. Toate aceste greşeli 
de care suferise armata lui Carol şi cărora se datora în parte 
catastrofa dela Poltava, se repetară surprinzător de aidoma. 

împotriva Tătarilor de pe Don, care amenințau lucrările dela 
Voronej şi deci viitoarea stăpânire a Mării Negre, Ţarul trimise un 
corp de armată sub comanda prințului Apraxin, guvernatorul 
Azovului. Pe Nipru cobori alt corp de armată sub comanda 
prinţului Dimitrie Goliţin, guvernatorul Chievului, iar flancul 
drept, sub comanda generalului Şeremeteiev, cobori pe Nistru în 
jos, pentru a face legătură cu domnii ţărilor române. Cele trei 
armate nu putură opera laolaltă în momentul cel mai critic, astfel 
că fură aproape zadarnice succesele lor locale — înfrângerea 
Tătarilor de către prinţul Apraxin, aprovizionarea armatei lui 
Şeremeteiev de către prinţul Goliţin. 

Când se vesti apropierea Turcilor. Ţarul mai făcu o greşală, 
trimițând o parte din armată, sub comanda spătarului muntean 
Toma Cantacuzino, să ocupe Brăila şi să împiedece pe Turci a 
trece Dunărea. Viteazul spătar cuceri Brăila, dar n'avu destulă 
tărie să apere trecerea, necum să urmărească pe Turci. 

Armata care scobori pe Prut devale, găsi câmpiile arse de 
seceta verii iar lăcustele care se ţineau roiu după oştire, pustiau 
tot ce mai rămăsese verde. Mulţi oameni căzurăn drum, unii nu 
se mai ridicară iar kilometri de-a-latul oştirii, văzduhul putea a 
cadavre de cai, încinse de soare. 

Asemenea lui Carol, nici Petru nu primi sfatul generalilor 
mai prevăzători, de a nu începe o bătălie cu armata aceasta 
istovită, ci mai curând să se retragă într'o regiune rodnică, unde 
s'ar putea reface. 

Ca şi înaintea Poltavei, deosebirea dintre forțele armate era 
uriaşă. Petru, cu vreo patruzeci de mii de oameni, demoralizațţi 
inainte de orice încăierare, trebuia să nfrunte oastea turcească, 
tare de aproape trei sute de mii de oameni şi prevăzută cu peste 
patru sute de tunuri. Pe deasupra, regele Suediei se afla în 
legătură cu tabăra marelui vizir, care nu crezu însă în toate 
cuvintele învinsului dela Poltava. 

Mai putea fi îndoială asupra sfârşitului unei lupte în 
asemenea condiţii? 


111 


De cealaltă parte a Prutului, cetele de Tătari urmăreau 
mişcarea trupelor moscovite, asemenea unor corbi flămânzi, gata 
să se arunce asupra hoitului. 

Avangarda călare a Ţarului dete peste pedestrimea turcă, 
înaintând de-a-valma, întrun moment în care infanteria rusă era 
prea în urmă. Retragerea ordonată de Țar trebuia să înceapă în 
seara de 6 Iulie 1711, fără ca Turcii să prindă de veste. Cavaleria 
izbuti să se descleşteze şi se uni cu o parte din pedestrime la gura 
Prutului. De aci trupele trebuiau să urmeze retragerea spre 
miazănoapte, până la întâlnirea cu grosul oştirii de sub comanda 
generalului Repnin. Dar în aceeaşi noapte trecură Prutul şi 
Tătarii, înţeleşi cu Turcii, astfel că Ruşii pierdură putinţa de a se 
mai clinti din loc. Între ei se afla Ţarul cu soţia şi sfetnicii lui cei 
mai prețioşi. Din carele convoiului alcătuiră în grabă o tabără 
pătrată, de care întradevăr năvălitorii se loviră o zi întreagă, 
sfârâmându-şi valurile. Ruşii se apărau cu vigoarea disperării. 

Țarul fu cuprins de panică. Tot felul de gânduri năstruşnice 
îi trecură prin minte, printre care o fugă nebună... pânăn 
Transilvania. îşi socoti situaţia atât de ameninţată, încât se pare 
căn acea zi şi-ar fi scris un testament, după care îndemna pe 
moscoviți să pună pe tronul Rusiei pe „cel mai vrednic” dintre ei. 

Dar în aceeaşi noapte Ruşii izbutiră să se rupă din 
încleştarea duşmanului, care dormea frânt de osteneală, şi oastea 
porni mai departe spre miazănoapte, unindu-se lângă Stănileşti 
cu grosul armatei. Urmăriţi şi hărțuițţi la ariergardă, Ruşii se 
îndreptară apoi spre malul Prutului, unde nădăjduiau să 
găsească un loc prielnic pentru zidirea meterezelor de apărare. 

Prutul face însă în acel loc o cotitură largă, astfel că 
moscoviții se pomeniră prinşi cantro capcană. Pe dealurile 
dimprejur se iviră numaidecât tunurile turceşti, cu ţevile 
îndreptate în vale, spre malul jos al Prutului, unde se ghemuise 
oastea Țarului. În asemenea împrejurări, Ruşii ar fi fost distruşi 
în câteva ore, dacă Turcii pe lângă numărul mare de tunuri ar îi 
avut şi buni artilerişti. Dar ghiulelele turceşti ajungeau — cele 
mai multe — numai până'n marginea taberei ruseşti. 

Si de data aceasta, situația armatei ruseşti era disperată. 
Dacă Turcii şi Tătarii, precum îi îndemnau reprezentanţii regelui 

Suediei, Poniatovschi pe Turci, contele Sparre pe Tătari — ar fi 
săpat şanţuri în jurul oastei moscovite, nimeni de-acolo nar fi 
scăpat cu vieață. Urmările unei asemenea măsuri ar fi fost 
extraordintre: căderea Ţarului, mort sau viu, în mâinile 
Sultanului, desființarea puterii militare moscovite şi alungarea ei 
pentru multă vreme, dacă nu pentru totdeauna, de pe țărmurile 
Mării Nogre. Contele Poniatovschi se şi grăbi să vestească, 
printr'o ştafetă, pe Carol la Tighina, că armata rusă era în ajun de 
a capitula. 

Petru Alexeievici, lipsit de spirit eroic, ba suferind de o totală 
demoralizare în acele îngrozitoare ore, fu aproape silit de unul din 
generali să-i predea comanda, spre a încerca să croiască Rugşilor 
un drum de scăpare. Era un militar german, îndrăsneţ, hotărît, 
un anume Wiedman, care plăti cu vieaţă încercarea de a rupe 
cercul de foc. Generalul rus, Volconschi, care-i luă îndată locul la 
comandă, avu aceeaşi soartă. 

Țarul se crezu pierdut. Se închise în cort şi aşteptă destinul. 

Pe neaşteptate sosi un paşă în tabăra rusească pentru 
încheierea unui armistițiu, în vederea încheierii păcii. 

Oricât ar fi părut de năstruşnică, vestea era totuşi 
adevărată. Generalisimul turc, Baltagi Mehmet, pornise dela 
Istambul cu porunca, nu de a sfărâma cu orice chip imperiul rus 
ci de a încheia pacea, de îndată ce ar fi dobândit bune condiţii. 
îndârjirea contelui Poniatovschi nu schimbă deloc gândurile 
Turcului, care ar fi plătit dinainte Sultanului cu capul cea mai 
mică greşală. Poate că întradevăr tabăra rusească n ar fi rezistat 
îndelung, dar ce-ar fi împiedecat celelalte oşti ale Ţarului — pe 
care Baltagi Mehmed nu-l bănuia în tabăra asediată—ostile de pe 
Don, din Polonia şi din Moldova, să se unească şi să-l distrugă cu 
desăvârşire, întocmai ca pe Carol XII la Poltava? Generalisimul 
turc ar mai fi încercat totuşi un atac împotriva taberei ruseşti, 
dar nu mai fu ascultat de ieniceri care ştiau de propuneri mai 
vechi de pace ale Ruşilor, precum şi de porunca Sultanului de a 
nu refuza o împăcare prielnică. 

Propunerile mai vechi de care amintim abia acum, fura 
trimise, cu daruri de preţ, bijuterii şi aur, de către soția Ţarului, 
fosta slujnicuţă a pastorului balt, Marta, catolică devenită acum 

Caterina cea pravoslavnică şi trecută dela cuceritorul cetăților 
nordice la Mencicov, dela Mencicov la Țar care şi-o luase pentru 
totdeauna. Ea nu-şi pierduse capul în tabăra asediată şi în 
simplitatea ei robustă, ghicise că'n tabăra turcească aurul va face 
minuni. 

Refuzul ienicerilor de-a mai porni la atac, grăbi hotărîrea 
marelui vizir. El trimise un paşă pentru armistițiu, care fu 
încheiat numaidecât. În tabăra turcească se iviră în aceeaşi zv 
trimişii Ţarului, un negociator din naştere, vicecancelarul Şafirov, 
Evreu adus de” Țar din Olanda şi doi militari. 

Tratativele fură caraghioase, întrucât şi Ruşii şi Turcii 
cerură mai mult decât se cădea, adversarii fiind totuşi hotăriţi să 
încheie pace aproape în orice condiți. Până la urmă Şafirov — 
care ştia că are în mâinele lui însăşi vieața lui Petru Alexeievici — 
iscăli pacea prin care Ţarul renunţa la amestecul în Polonia şi 
Principatele româneşti,  restituia Azovul şi punea capăt 
construcțiilor navale dela Voronej, care, fără libertatea Mării 
Negre, tot nu mai aveau niciun rost. 

Nici Tătarii, care ar fi dorit să se reînființeze tributul, nici 
Suedezii, care ar fi ţinut ca lupta să continue până la distrugerea 
totală a inamicului, nu dobândiră vreun câştig. Cu mari 
stăruințe, contele Poniatovschi putu îndupleca pe Mehmet Baltagi 
să asigure regelui Suediei trecerea liberă, prin Rusia spre ţara sa. 

Când află de această catastrofală pace, care lăsa cu 
desăvârşire neatinsă forța Rusiei — în stare să recucerească după 
trei luni mai mult decât Azovul! — Carol XII se repezi din Tighina 
la Ştănileşti, în tabăra marelui Vizir, unde-l copleşi cu observaţii, 
arătându-i că avusese în mână însuşi capul Ţarului. 

— Dacă omoram pe Țar, răspunse Turcul, cine voiai să mai 
poruncească la Moscova? Fiindcă nu e bine ca toți regii să 
lipsească de-acasă..., încheia el puţin ironic. 

La Constantinopol, ostile victorioase fură primite în triumf, 
iar Mehmet Baltagi răsplătit de Sultan. Aducea cu sine, zălog, pe 
istețul Şafirov. Dar sosiră îndată şi rapoartele, denunţurile, 
criticile regelui Suediei, atât de întemeiate. Sultanul Ahmet III 
văzu cu mirare că Ţarul nu-şi retrăgea trupele din Polonia, ba un 
om de încredere al Ţarului, Mencicov, ajunsese cu oastea lui până 

la Stettin, că tot amâna predarea fortificațiilor dela țărmul Mării 
de Azov şi nu ardea” niciunul din vasele care se construiau la 
Voronej. Mehmet Baltagi căzu în disgrație şi fu exilat într'o insulă 
din marea Egee iar aghiotantului său, despre care se dovedise a fi 
primit bani ruseşti, i se tăia capul. Sforţările lui Carol de a ridica 
din nou pe Turci împotriva Ţarului, nu izbutiră mai mult Ei erau 
meniți unei înfrângeri mai grave şi de proporții mai vaste, dar 
care urma să se împlinească în cursul unui veac. Astfel că, 
ostenit până la urmă de îndemnurile regelui fugar, de cererile lui 
de bani, de gândurile lui ascunse, de făgăduielile de plecare 
neţinute, Sultanul adună divanul dinaintea căruia — precum 
mărturiseşte Voltaire — s'ar fi desvinovăţit precum urmează: 

„În urma tratatului încheiat cu Ruşii, tratat la care fu de 
față cu depline puteri şi un delegat al său (contele Poniatovschi) 
întru aplicarea cauzei care-l privea (pe Carol XII) i-am dat un 
mare alaiu spre a-l întovărăşi până pe meleagurile lui. Pentru 
acoperirea cheltuielilor acestei călătorii — pe care nu le luasem în 
întregime asupră-mi — mi-a cerut o mie de pungi. Eu i-am dat 
atunci mai mult, şi anume o mie două sute. Dar după ce 
seraschierul din Tighina îi înmâna aceşti bani, el mai cere acum 
altă mie de pungi şi nu vrea să plece, pe cuvânt că alaiul e mic; 
ba e prea mare, dacă ţinem seama că nu umblă prin ţară 
vrăjmaşă...” 

La i Februar 1713, Carol XII, Într'o luptă scurtă contra 
oamenilor Sultanului, fu făcut prizonier si dus pe țărmurile Mării 
de Marmara, la Demotica. Abia aci, după zile şi nopţi petrecute în 
singurătatea odăii, Carol părăsi în sfârşit nefericita idee de a 
distruge imperiul moscovit în creştere, cu ajutorul imperiului 
turc, în decadenţă. La Demotica, regele Suediei văzu că la Poltava 
fusese cu desăvârşire învins şi lupta cu Petru Alexeievici 
încheiată. 

Să-şi fi dat seama şi de valoarea istorică a biruinței ruse? 
greu de închipuit. Pe Carol XII îl interesau numai faptele militare 
şi, ca militar, adâncă trebue să-i fi fost amărăciunea că nu legile 
stricte ale războiului rostiseră ultimul cuvânt în această uriaşă 
încăierare, ci forţe neprevăzute, cu neputinţă de cercetat, cu 
neputinţă de măsurat, a căror existenţă au menirea, desigur, de a 

demoraliza geniul militar cel mai bine organizat. Astfel de gânduri 
trebue să fi trecut, fatal, şi prin mintea altor cuceritori, care 
crezându-se creatori de valori erau numai umili slujitori ai unor 
valori cu mult mai esențiale şi mai durabile. Căci între oameni, 
războiul n'a fost niciodată un scop, oricât de hotăritoare sau 
arătat efectele lui, iar conducătorii care nau ştiut-o, au aflat-o. 
Napoleon, mai târziu, ştia. Carol XII la Demotica, a aflat-o. 

Renunţarea la ideea fixă căreia îi jertfise nu numai o falnică 
armată, dar şase ani din scurta-i vieață — va muri peste patru 
ani, în vârstă de numai treizeci şi şase de ani — îi redete 
facultățile de suveran. Trimise o delegație numeroasă la Poartă, 
să mulțumească Sultanului pentru toate înlesnirile. Bucuros de a 
scăpa de un musafir atât de supărăcios, Turcul îl copleşi cu 
numeroase şi prețioase daruri, cai arabi, un cort de mătase, 
covoare, o sabie cu rubine. 

Cu alaiu mare străbate Balcanii, Ţările româneşti, dar în 
Ungaria fu cuprins de o frenezie nouă şi travestit în simplu 
particular, cu un singur tovarăş de drum, călări nebuneşte prin 
noroaie, bătut de pioi, către Pomerania suedeza. În noaptea de 3I 
Noemyvrie 1714, bătu la poarta cetăţii sale, Ştralsund. De bucuria 
revenirii regelui, tunurile traseră în acea noapte puternice salve. 
Dar regele nu-şi mai putu scoate cişmele din picioare. Cişmele 
fură tăiate. 

Tarul, scăpat ca prin minune din încercuirea dela btănileşti, 
suferi nu numai în prestigiul lui european, dar şi în amorul 
propriu. Fructul primei lui victorii militare, cetatea Azovului, 
trebui s o redea Turcilor. Marea Neagră devenea iar un lac 
turcesc. Işi recunoscu greşelile, cu acea sinceritate care-i făcu 
măreția şi din care-şi trăgea energia supraumană. Niciuna din 
loviturile pe care le pnmea din pricini aproape totdeauna 
personale, nu rămâneau sterpe; ca lovitura de toiag a lui Moise 
din pustie, descuiau nebanuite izvoare de energie. 

Nu se cunoaşte precis rolul jucat de Caterina în zilele dela 
Stănileşti, când Tarul pierduse orice speranţă de mântuire. Oare 
ideea cumpăram bunăvoinţelor turceşti venise din viclenia ei, sau 
a Evreului olandez Şafirov? E sigur însă că pentru sufletul 
descumpănit al lui Petru Alexeievici, Caterina fu un reazim 

puternic. Ea îşi jertfi atunci toate podoabele femeieşti, aurul, 
argintul şi pietrele prețioase spre a mântui imperiul. 

Petru se legă şi mai mult de această femeie de ispravă şi nu 
se mai despărţi de ea. O lua în căsătorie. Nu ţinu seama nici de 
umila-i origină țărănească, nici de trecutul ei. Ţarul nu avusese, 
nu avea o vieaţță mai curată, Caterina nu-i ceru mai multă 
credinţă. Legătura lor era sufletească. 

În acelaşi timp, Ţarul sili pe Alexei, moştenitorul tronului, 
care împlinise douăzeci şi unu de ani, să ia în căsătorie o prințesă 
germană, pe Charlotta de Braunschweig, înrudită cu Habsburgii 
şi a cărei soră va deveni în curând împărăteasă la Viena. 
Experiența proprie nu-l învățase mult pe Țar în această direcţie. 
ŞI el fusese căsătorit, la optsprezece ani, iar acea nefericită soție 
se afla acum închisă la mănăstire, sub aspră pază. Cum de 
crezuse că o căsătorie, despre care viitorul soţ aflase dintr'un ziar 
german, va avea un sfârşit mai bun? Dar Ţarul nu se gândea nici 
la gustul fiului, nici la al prinţesei germane. El avea nevoie de o 
legătură politică strânsă între Moscova şi Viena. 

Fu o căsătorie jalnică. Din primele zile, Ţareviciul îşi mustră 
soția, supărat de lipsa zestrei, o părăsi vreme îndelungată şi o 
revăzu, ca să-i arunce iar cuvinte grele. Prințesa germană îi 
născu doi copii; dar Ţareviciul trăia mai mult cu Afrosinia, de 
felul ei ţărancă din Finlanda. 

Nouile alianțe ale puterilor maritime apusene, în frunte cu 
Anglia, în vederea consolidării cuceririlor făcute în paguba 
Suediei, îl găsiră pe Petru mult mai prevăzător. Nu se lăsă atras 
într'o luptă din care nu ştia cum va ieşi — în fruntea oştilor 
suedeze era acum tot Carol XII — şi clin care în orice caz foloasele 
lui erau atât de mici... Nu, n avea nimic aventuros în el Ţarul cu 
simţirea de-atâtea ori exaltată, cu mari pofte personale şi care 
înfăptui totuşi un imperiu existând, în liniile lui fundamentale, 
până în zilele noastre. 

Odată cu ridicarea puterilor germanice, din care Prusia se 
vădea cea mai activă şi mai războinică, Petru, pentru siguranţa 
lui, simţi nevoia unui echilibru al puterilor continentale. În chip 
firesc fu atras de Franţa — şi acest echilibru se va mai ivi de 
câteva ori, ultima înainte de 1914, când Ţarul Nicolae II, 

Autocratul, va primi la Petersburg vizita Preşedintelui Republicii 
franceze, Poincare, întovărăşit de primul-ministru Viviani, fost şef 
socialist. 

Amândouă sistemele de politică externă ale Rusiei de azi, 
fură astfel schițate dela începutul veacului al XVIII-lea, de Petru 
cel Mare: alianța cu Germania, când amenințarea vine dela o 
putere nordică, alianța cu Franţa, când statele germane arată 
intenții de hegemonie. 

Tot în acel timp, în preajma anului 1715, începuseră să iasă 
la iveală scandaloasele câ ştiguri de războiu ale primilor 
industriaşi ruşi, Demidov, turnătorul, Gonciacov, ţesătorul, şi 
mai cu seamă ale vameşilor, printre care Soloviev, care va deveni 
directorul Băncii Ruse din Amsterdam. Celelalte pături sociale 
fuseseră stoarse de orice vlagă. Dar şi mai revoltătoare erau 
averile adunate de oamenii din jurul Ţarului, favoriţii, mai toți de 
obârşie umilă şi la care priveau cu invidie şi furie ațâţi boieri de 
neam vechi, ţinuţi departe de noul regim. 

Fabuloase, în deosebi, erau bogăţiile adunate de Mencicov, 
ale cărui merite nu puteau fi toate rostite în gura mare, dar 
căruia Ţarul îi ierta orice. El puse mâna pe moşiile, conacele şi 
avuțiile hatmanului Mazeppa, iar cetăţile din Polonia şi Saxonia 
pe care „le ocroti”, fură puse la grele contribuţii de războiu, toate 
în beneficiul celui mai intim prieten al lui Petru Alexeievici. 
Onoruri publice acoperiră numele acestui nesăţțiosJefuitor de 
popoare. 

„Favoritul stăpânea şase târguri şi 150.000 de robi, averea 
lui atingea douăzeci de milioane da ruble. Surâzând, plăti el o 
amendă de două sute de mii de ruble. Poseda în Ingermanland, 
(regiunea Petersburgului) şaisprezece moşii, nouăzeci şi opt de 
sate şi o mie două sute hectare pădure; în Ucraina avea patru 
târguri, optzeci şi opt de sate mănăstireşti, nouăzeci şi nouă 
comune, cincisprezece livezi şi optzeci şi şapte de pescării. În 
timpul războiului jefui Polonia, Meklemburg, Pomerania si 
provinciile baltice”10. 


10 Kurt Kersten, op. cit. 

Când jafurile deveniră publice şi în Moscova nu se mai 
vorbea decât de setea de aur a lui Mencicov care ameninţa să-i 
ruineze pe toți, Ţarul îşi calcă pe inimă şi-l dete în judecata unui 
tribunal. „În mocirlă te-ai născut, în mocirlă o să mori!” îi strigă 
Tarul furios. Mencicov fu osândit la moarte. Niciuna din acuzații 
nu putu fi respinsă. Dar Petru Alexeievici — poate după 
rugămințile Caterinei care fusese întâi iubita lui Mencicov şi cu 
care punea la cale afaceri bănoase fără ştirea Ţarului — îl iertă, 
ținând seama că fusese un comandant destoinic, credincios şi că 
ar mai putea aduce foloase. Dar Mencicov nu se schimbă, firea şi 
năravuvurile-i siliră pe Țar să-l dea din nou în judecată şi iar să-l 
ierte când fu iar osândit la moarte. 

Isprăvile unui Mencicov, cu tot scandalul public, erau 
imitate de ceilalți deținători ai puterii, din jurul Ţarului, de 
generali, amirali, guvernatori şi chiar simpli comandanţi de 
regimente. Între timp impozitele — adunate cu mijloace de o 
cruzime orientală — crescură cu o sută cincizeci la sută. Pădurile 
se umplură de fugari care nu mai puteau plăti şi voiau să scape 
cu vieaţa, de soldaţii recrutaţi cu harapnicul, arşi cu fierul spre a 
fi recunoscuți şi chiar de fii de nobili chemaţi la oaste, dar care 
nu voiau să-şi pună pielea în joc pentru un Petru Alexeievici, 
ucigătorul părinţilor şi fraţilor lor. 

În 1715, închise ochii pentru totdeauna mult -nefericita şi 
nevinovata Charlotta de Braunschweig, soția lui Alexei. Ţarul, 
deşi bolnav, ceru să fie dus la patul muribundei, care-i des-tăinui 
ultimele suferinți. 

Nesupunerea fiului mâhni mult pe Tar; el şi'avea de unde şti 
că soarta îi hărăzea o nesupunere mult mai gravă şi un chin mult 
mai adânc. 

Pentru a pune capăt nemulțumirii boierilor moscoviți, Petru 
fu silit să lovească în cei mat apropiaţi colaboratori. Cei mari 
scăpară uşor. Cei mici fură exilați în Siberia, puşi la torturi cu 
limbile tăiate, bătuţi cu cnutul în Piaţa Roşie, executați. 


În toamna anului 1716, Ţarul plecă în Olanda, de care îl 
legau amintirile tinereţii şi căreia îi datora înnoirea tehnică, 
„modernizarea” Rusiei. 

Petru Alexeievici avea acum 45 ani. Luase cu sine pe 
Caterina, care-i născuse fiice şi un fiu. Ţarul nu mai avea 
sprinteneala tinereţii şi nici robustețea de odinioară. Îl obosise 
cumplitele încercări prin care trecuse — răscoale, execuţii, bătălii 
pierdute şi câştigate, amenințările neîntrerupte ale Turcilor şi 
Suedezilor, mizeriile administrației ruseşti, putredă dela 
guvernator până la ultimul cinovnic, dar îl mistuia şi un morb 
misterios, probabil spirochețul, pe care savanții îl vor vedea mult 
mai târziu. 

Călătoria prin Olanda fu melancolică. Petru Alexeievici 
recunoscu localitățile pe unde trecuse, unde lucrase şi învățase. 
Mai găsi în vieața oameni cu care petrecuse, achită datoria, uitată 
mai bine de douăzeci de ani, unei gazde olandeze meticuloase, 
stătu la căpătâiul unui vechiu prieten, muribundul primar al 
Amsterdamului şi zăcu însuşi câteva săptămâni. 

Țarul se lovi la Amsterdam de aceiaşi duşmani ascunşi, care 
înainte de orice alte tratative cu Ruşii, cereau ca trupele lor să 
părăsească cetăţile germane. Poate că acestui eşec diplomatic se 
datoreşte hotărîrea lui Petru de a vizita curtea Franţei, unde în 
numele lui Ludovic XV, copil fără vlagă, ducea destinele 
puternicei ţări, Ducele de Orleans. 

La Paris, în Martie 17/17, Ţarul se duse fără Caterina. Dar 
nu pare să se fi bucurat prea mult de frumuseţile acestui oraş 
care, primăvara, dobândeşte o frăgezime, un farmec, necunoscute 
aiurea. 

În Rusia se ţineau lanţ scandaluri care compromiteau pe cei 
mai apropiați sfetnici ai Ţarului, acuzaţi de corupere şi de jaf 
direct în avutul ţării. Se mai svoni că Alexei, moştenitorul 
tronului, fiul cel mai mare din întâia căsătorie a lui Petru, ar 
unelti împotriva părintelui, s'ar fi dat de partea „reacţionarilor”, a 
duşmanilor tatălui poreclit de ei „Antecristul” şi adăsta moartea 
sau plănuia chiar asasinarea Ţarului, ca să se urce pe tron şi să 
aşeze ţara în vechile şi pravoslavnicile datini. 

Ultimele impozite, care aveau menirea să acopere cheltuielile 
uriaşe ale politicii militare şi ale politicii de construcţii puse la 
cale de revoluţionarul „de sus”, duseră o bună parte din boierime 
în tabăra opoziţiei. Nu crâcnea pe față nimeni. Călăii tronului 

făcuseră de atâtea ori dovada că Autocratul nu glumea şi nu 
îngăduia nicio împotrivire când era vorba de înfăptuirea 
planurilor lui, dar toţi aşteptau — şi nădăjduiau întrun miracol 
care să-i scape de pacostea unei asemenea revoluţii. Că tocmai 
Alexei, moştenitorul tronului, pe care Ţarul îl crescuse cu o 
dragoste deosebită, ca pe un continuator al operei lui, ar fi putut 
fi centrul unei asemenea revolte, era pentru Petru Alexeievici mai 
mult decât un pericol politic, era o jignire şi adâncă durere. 

Trecerea Ţarului prin Paris lăsă multe urme, unele mai 
pitoreşti decât altele şi pot fi găsite uşor în scrierile timpului. Căci 
la alte Curti, unde eticheta şlefuise de generaţii gesturile dacă nu 
totdeauna simțimintele prea vulgare, Petru izbi, uimi şi uneori 
înveseli pe nobilii curteni parizieni, prin felul lui deschis de a se 
purta, prin graiul lui uneori destul de bădărănesc, prin lipsa lui 
de „creştere* — care se băga de seamă în deosebi în felul cum lua 
şi mesteca bucatele — dar şi prin înfăţişarea-i impunătoare, cu 
tot spasmul muşchilor fetii, pe care acum nu şi-l mai ascundea. 

îndepărtă de câteva ori nobilii şi ofițerii ataşaţi persoanei lui. 
Dori să vadă singur marele oraş, cartierele burgheze, magazinele, 
edificiile publice, muzeele, atelierele, şcolile, unde se oprea, ca de 
obiceiu, vreme îndelungată, interesându-se amănunţit de tot ce 
vedea, dorind să fie cât mai bine lămurit şi neobosind de a pune 
întrebări. Aceste vizite îl interesară mai mult decât serbările 
oficiale, parăzile militare şi „conversațiile“. Primi numeroase 
daruri, unele destul de costisitoare, dar Ţarul se arătă mai sgârcit 
decât se aşteptau curtenii dela Versailles. Ei nu înţeleseră — era 
cu şapte decenii înaintea Marei Revoluții burgheze — că cei care 
muncesc şi vor, din produsul muncii lor, să creeze ceva trainic, 
nu sunt deloc darnici şi preţuesc la adevărata lui valoare fiecare 
ban. 

Fusese făcut ca niciuna din călătoriile lui Petru să nu se 
încheie cu succese politice. Acest nenoroc trebue să-l fi amărit. 
Dar şi de data aceasta îl readuse la adevărata-i menire, 
construcția unei Rusii trainice. 

Ca odinioară la Viena, la Paris nu se ţinu seama de 
propunerea matrimonială a Ţarului, care să lege cele două mari 
puteri — o fiică a Ţarului regină a Franţei, ca soție a lui Ludovic 

XV — şi fireşte, cu atât mai puţin, de propunerea unei alianţe 
politice. Pe acea vreme conducătorii Franţei, care nu simțeau încă 
amenințarea hegemoniei germane, urmăreau să dobândească 
prietenia Angliei. În asemenea împrejurări, nu numai că o alianță 
cu Ruşii era înafară de orice discuţie, dar dintrun punct de 
vedere uşor de înțeles, chiar prezenţa Ţarului la Paris era o 
povară. 

Când părăsi capitala Franţei, multe piepturi dela Versailles 
respirară uşurate. 

Totuşi călătoria în Occident avu si o însemnătate politică. 
Prin întâlnirea cu Goertz, teribilul mânuitor al diplomaţiei 
continentale şi omul de încredere al lui Carol XII, se deschise 
calea unei împăcări de necrezut, care duse până la o alianţă 
împotriva Angliei. 

NEVĂZUTUL STĂPÂN AL EUROPEI 


Că viteazul rege al Suediei era lipsit de o* viziune politică 
mai largă şi că nefericirea lui se datoreşte tocmai acestui geniu 
mărginit la fapta de arme, se mai poate vedea din locul pe care îl 
ocupă baronul Goertz în politica Suediei, după întoarcerea regelui 
din Turcia. În timp ce Petru, mai puţin înzestrat din punct de 
vedere militar, îşi urma realizarea intuiției lui istorice, Carol XII 
se dete cu trup şi suflet în mâinile baronului Goertz, care-i oferea 
tocmai ceea ce-i lipsea, o concepţie, un vast plan de politică 
internațională. Rezultatele puse înainte trebuiau să fie fantastice 
— precum vom» arăta îndată — şi aveau menirea, în primul rând, 
să împace sufletul jignit, descumpănit şi ambițios al fostului 
prizonier dela Demotica. 

Rolul baronului Goertz în istoria Europei dela începutul 
veacului al XVIII-lea este cunoscut în linii mari. Despre el istoricii 
vorbesc ca despre o figură secundară a unei drame în care 
rolurile principale ar fi fost ţinute de Carol XII şi Petru cel Mare. 
Adevărul e mult mai grav. Timp de câţiva ani — şi anume în 
momentele când Anglia îşi consolida regalitatea şi înlăturând cea 
mai mare parte din concurenții maritimi îşi creia imperiul colonial 
— baronul Goertz ţinuse în mâinile lui sforile unei acțiuni 
diplomatice în care prinsese cele mai de seamă cancelarii ale 
Europei, dela Madrid la Sf. Petersburg, dela Copenhaga la Roma. 
În anii de relativă acalmie, când statele istovite de ultimele 
războaie îşi reparau pagubele prea mari, baronul Geortz era 
singurul în Europa care luase inițiativa unei acţiuni politice de 
proporții continentale. Simplu ministru al lui Carol XII, el era de 
fapt stăpânul Europei. Corupător de geniu, înzestrat cu darul 
convingerii şi el însuşi împăcat mai dinainte cu toate slăbiciunile 
omeneşti, prinse continentul într'o rețea de agenţi care se aflau în 
posturi de răspundere şi care, la un singur semn, aveau să 
intoneze partiturile diferite ale aceleiaşi simfonii, concepută de 
creierul lui excepţional. 

Simfonia nu fu executată niciodată. Moartea năpraznică a 
lui Carol XII la Frederikshall, cetatea pe care o asedia şi de unde 

ar fi putut tăia legăturile Norvegiei cu Danezii, puse capăt însuşi 
sensului politic urmărit de ministrul Suediei. 

Ce urmărea în fond baronul Goertz ? Două lucruri 
elementare şi care se condiționau: micşorarea forței acelor state 
care amenințau expansiunea Suediei şi apoi creşterea influenţei 
suedeze. 

El văzu că duşmanul oricărei naţiuni europene doritoare de 
a domina continentul, era Anglia şi că nicio cucerire în răsăritul 
Europei nu va da Suediei locul de mare putere şi libertatea de 
mişcări, anume libertatea absolută de a trece din marea Baltică 
în Marea Nordului sau în Atlantic, adică în largul lumii. De aceea 
el sfătui pe Carol XII să se împace cu Petru Alexeievici — 
amintind că ţările daneze şi germane, susținute acum de Anglia 
care-şi luase rege pe electorul de Hanovra, nu vor recunoaşte 
hegemonia suedeză decât după înfrângerea Angliei. împăcarea se 
putea face uşor, dacă regele suedez recunoştea o bună parte din 
cuceririle baltice ale Ţarului, recunoaştere cu atât mai uşoară cu 
cât nici Carelia, nici Ingermanland, nici Estonia, nici Letonia nu 
puteau fi smulse cu forța. Asigurat din spre răsărit la început, 
dobândind mai târziu ajutorul armat al Rusiei, ca aliată, ce forță 
în Europa ar mai fi putut rezista voinţei lui Carol XII? 

Lupta împotriva Angliei avea şi un front diplomatic. Baronul 
Goertz intrase în legătură cu prim-ministrul Spaniei, energicul 
cardinal Alberoni, precum şi cu prinții Bisericii din Roma, fără a 
uita de nemulțumiții din Londra chiar, spre a răsturna de pe 
tronul Angliei pe electorul de Hanovra şi a pune în locu-i pe 
catolicul Iacob II, care ţinea de Stuarți. Nici Parisul nu era uitat, 
unde Goertz urzise câteva intrigi împotriva regentului, ducele de 
Orleans, credincios alianţei cu actualul rege al Angliei. 

Toată această formidabilă rețea ţesutămn taină şi activă mai 
cu seamă prin prezenţa lui Goertz în mai toate capitalele din 
Europa, se rupse într'o neaşteptată zi din lanuar 1717, în timp ce 
Petru Alexeievici se pregătea să treacă din Olanda în Franța. 

O corabie suedeză care făcea legătura între Stockholm, 
capitala Suediei, şi Haga, unde Goertz îşi avea centrul de 
activitate, luată de furtună fu aruncată pe coastele Norvegiei, în 
mâinile vameşilor danezi. Din scrisorile descifrate ieşi la lumină 

vastul complot al lui Goertz împotriva Angliei. Scrisorile fură 
trimise la Londra de unde se ceru îndată Olandei — care făcea 
politica Angliei — arestarea periculosului om al lui Carol. Călcând 
obiceiurile precum şi legile internaționale, Olanda aresta pe 
baron, ceea ce pricinui în toată Europa un scandal neobişnuit. 
Furios, Carol XII aresta şi el pe ministrul Angliei la Stockholm. 
Proiectul lui Goertz, dat la lumină, nu mai avu nicio putere. 
Complicii se scuzară cum putură mai bine, înafară de Petru 
Alexeievici. El nu ascunse că năzuia să aibe stăpânirea absolută a 
Balticei precum şi a trecătorilor daneze care o încuiau, pentrucă 
năzuinţele lui fireşti ar fi fost urmărite de însuşi regele Angliei 
dacă ar fi fost, la Moscova, Țar rus. Petru puse capăt scandalului 
diplomatic intervenind pentru eliberarea lui Goertz, ca şi a 
ministrului suedez lai Londra, Gyleborg. 

Baronul nu era însă omul care să renunţe la: un proiect atât 
de seducător. Alianța cu Rusia rămânea în picioare. Nici Petru nu 
avea gustuic inactivităţii. El încuraja — cu toate sbuciumările-i 
lăuntrice, pricinuite de purtarea Ţareviciului, fugit de acasă — 
inițiativele genialului baron, printrun om de încredere, German 
de origină, Osterman. întâlnirile aveau loc în taină, în insulele 
Aaland, unde puseră la cale în amănunt alianţa celor doi vecini. 
Goertz încălzi 

în chip deosebit inima Ţarului, al cărui ajutor era hotăritor, 
deschizându-i o perspectivă politică nebănuiță — dreptul de a 
porunci curând pe un teritoriu germanic, prin căsătoria unei fiice 
a Ţarului şi a Caterinei cu ducele de Holstein. Faptul că mirele şi 
mireasa erau încă în prima copilărie, nu strica valorii politice şi 
istorice a acestui act. 

Tarul făgădui lui Carol XII vasele necesare pentru 
transportul trupelor împotriva Angliei şi a ţărilor germanice 
vasale, precum şi un număr egal de trupe. Atacul trebuia pornit 
împotriva Hanovrei, adică a posesiunilor regelui Angliei şi apoi 
împotriva Danezilor şi Prusienilor care dețineau vaste teoritorii 
suedeze pe continent. Planul cel nou al lui Carol de a cuceri întâi 
Norvegia, ocupată de Danezi şi de a uni astfel Peninsula 
Scandinavă sub un singur sceptru — de unde se va putea face şi 

o descindere de trupe direct în Scoţia — amână intrarea în luptă 
a Ţarului pentru anul următor, 1719. 

Campania suedeză de cucerire a Norvegiei nici nu avea 
nevoie de mai mult de un an. Generalul Armifeld năvăli în vara 
anului 1718 pe la miazănoapte asupra Danezilor din Norvegia, 
care se retraseră spre miazăzi. Regele Suediei înainta spre 
miazăzi în plină iarnă, ca să ație calea fugarilor pe de o parte iar 
pe de alta ca să cuprindă cetatea Friederikshall, de unde putea să 
împiedece navigația între țărmurile daneze şi norvegiene. 

Fu un asediu amarnic, îngreuiat de asprimea anotimpului. 
Carol XII, ca de obiceiu în primele rânduri, fu surprins într'o 
noapte de patrulare prin şanțţul înconjurător, de către santinelele 
daneze dela crenelurile cetăţii şi împuşcat în cap. Moartea lui fu 
instantanee. N'avea mai mult de treizeci şi şase de ani. Era în 
noaptea de 12 Decemvrie 1718. 

Suedia — şi împreună cu ea ţările înconjurătoare — 
respirară uşurate că un asemenea spirit neînduplecat, care se 
credea în drept a împărți vieaţa şi moartea, trecuse dintre oameni 
în luminile nopţii polare. Nu i se negă puterea de sacrificiu, 
începând cu sacrificiul propriei fiinţe şi a propriei ţări; dar nu se 
văzură roadele acestei mucenicii. Căci roade nu fură — afară 
poate de înțelepciunea urmaşilor care, lăsând de o parte armele, 
se închinară muncii cu uneltele producătoare. Suedia este azi 
una din ţările cele mai muncitoare, mai paşnice şi mai morale ale 
lumii. 

În locul lui Carol XII se urcă pe tron Ulrica-Eleonora sora lui 
mai mică. Oamenii politici ai Suediei, cumințiți de experienţele 
unui prea îndelungat eroism, se grăbiră să şteargă urmele 
dureroase ale marelui lor rege şi ale demonicului sfetnic. 
Încheiară pace cu toate popoarele. Arestară pe baronul Goertz, 
acuzat pe drept şi pe nedrept, dar menit pieirii din absoluta 
necesitate a ţapului ispăşitor. Nimeni nu vroi să mai vadă măreția 
proiectelor lui politice, munca lui istovitoare pentru viitorul 
Suediei, arta deosebită prin care izbuti să facă legătura cu Țarul, 
la început potrivnic oricărei apropieri de Suedia, ba amenințând 
pe baron cu exilul în Siberia — şi mai cu seamă însemnatele 

reforme prin care puse la dispoziţia regelui mijloacele de a duce 
mai departe un războiu de supremație. 

Ca la un semn magic, fostul stăpân al diplomaţiei europene, 
acoperit acum de ura paşnicilor gospodari suedezi, deveni un 
excroc internaţional, un corupt şi corupător. Glumele lui adânci, 
deveniră principii criminale. „Conştiinţa e numai o umilătură de 
gaze; ea se urcă din pântece la creier”, rostise odată baronul în 
împrejurări în care „conştiinţța” se dovedea o slăbiciune. Trebuiau 
împăcate mamele, ai căror copii fuseseră luaţi de molime, soțiile 
ai căror soţi fuseseră puşi la munci silnice, înrolați şi lăsați 
cadavre pe câmpiile de luptă, negustorii ale căror mărfuri 
fuseseră rechiziționate, întreaga societate suedeză care fusese 
obligată a primi o monetă de aramă cu valoare forțată — metodă 
pe care, dela baronul Goertz, o întrebuinţează mulți alți oameni 
de stat — şi obligată a suferi toate jignirile şi jafurile unui regim 
absolutist. 

Victima nu-şi făcuse niciodată iluzii asupra destinului. Ca 
slujise pe Carol, că niciuna din măsurile financiare, 
administrative, că niciunul din demersuri nu fusese făcut fără 
ştirea şi învoirea suveranului şi că deci toate răspunderile erau în 
primul rând ale eroului dispărut la Friederikshall, HU vru nimeni 
în Suedia să-şi amintească. „Un om de stat ca mine — spunea 
baronul Goertz adesea — trebue să fie totdeauna gata când se 
duce să se culce, ca a doua zi să se urce pe eşafod”. 

Într'un proces în care judecătorii înşişi înțelegeau că făceau 
act politic iar nu de justiţie, Goertz fu osândit la moarte şi 
executat. 

Această proeminenţă şi caracteristică figură a începutului 
veacului al XVIII-lea îşi aşteaptă încă istoricul nepărtinitor care 
s'o lumineze, s'o explice, poetul care s'o însuflețească. 

Tot ce Goertz pusese la cale şi Carol XII pornise, cu energia-i 
neistovită să înfăptuiască, se destramă în câteva luni. Relaţiile cu 
Rusia fură întrerupte. Nimeni nu mai pomeni de îndrăsneţul plan 
al unei invazii prin Scoţia asupra Angliei, nici de atacul împotriva 
statelor de pe continent, supuse Londrei. Petru Alexeievici fu scos 
din umbră şi arătat ca adevăratul duşman al „păcii europene”. 
Suedia fu îndemnată să reia lupta împotriva Ţarului spre a-şi 

recuceri provinciile baltice. În marea Baltică, vase de războiu 
engleze amenințau porturile lui Petru, tocmai când [Ţarul 
nădăjduia să atragă vasele de comerț ale celorlalte ţări. Nesigură 
din partea Suediei, care se gândea deocamdaă la însănătoşire şi 
la repararea pagubelor, Anglia cuceri alianțe pe continent, pe 
împăratul dela Viena precum şi pe fostul aliat al Ţarului, pe 
Friederich August, regele Saxoniei şi al Poloniei, restaurat în locul 
lui Lecinschi, fostul vasal al regelui Carol. 

Petru se pomeni deodată singur, dinaintea unei lumi 
duşmane. 

Când află de moartea năpraznică a regelui Suediei, el 
plânse. „Rău îmi pare de tine, frate al meu Carol...” zise cu ochii 
în lacrimi. Cezar plânse şi el, acoperindu-şi capul cu toga, atunci 
când după lupta din inima Macedoniei i se aduse la Alexandria 
capul lui Pompei, care fugise pe țărmurile Africei în nădejdea 
unui ajutor şi fusese ucise de oamenii regelui egiptean. Era 
durerea umilă a conştiinţei omeneşti, dinaintea săbiei pe care o 
mânueşte orbul destin. 

Conştiinţa lui Petru se cutremură şi ea. Soarta lui Carol de 
câte ori se strecurase în preajmă-i şi-l ocolise — şi poate că era 
aproape şi ciocănitura uşoară a degetului nevăzut care va face să 
se desprindă şi să cadăn haos steaua Ţarului, steaua fiecăruia 
din cei din jurul lui. 

Între Carol şi Petru fusese o luptă de titani au mai curând 
muncile tragice ale timpului în sau clipele facerii unei alte lumi. 
Carol încerca să-şi apere trecutul cu o vitejie demnă de o altă 
cauză, Petru se opintea să deschidă o cale nouă unui neam 
căruia îi trebuiau luminile civilizaţiei occidentale, spre a-şi putea 
dărui o parte din neasemuitele bunuri ale pământului rus. 
încleştarea tinu două decenii şi geniul lui Carol nu putu înfrânge 
legea timpului. O singură dată bătu ostile ruseşti, la Narva, dar 
victoria nu-i deschise drumul spre Moscova ; fu mai curând 
scuturătura care deşteptase din letargia-i orientală uriaşul urs 
slav. Când prinse cunoştinţă de pericol, îşi dete seama şi de 
adevăratele-i puteri. înfrângerea lui Carol la Poltava se datoreşte 
în bună parte împrejurărilor neprielnice şi lipsei de material 
tehnic; dar în împrejurări mai bune, cu tunuri mai numeroase, 

era oare sigur că strategia şi vitejia suedeză ar fi putut răpune 
forțele nesfârşite, mereu înnoite, ale Ruşilor ? După experienţa lui 
Napoleon, un veac mai târziu, putem răspunde negativ. Nici 
campania engleză împotriva nouilor aşezări ale împărăției ruseşti 
— de care ne vom ocupa îndată — nu izbuti să distrugă Sf. 
Petersburg, semn evident că Rusia devenise conştientă de rolul ei 
de mare putere. 

Lupta lui Carol împotriva lui Petru îi depăşi pe amândoi. 
Poate căn clipa în care i se aduse vestea morţii lui Carol, Ţarul, 
care era un creator şi care fusese dus numai de instinctul 
constructorului supus dinaintea realității, îşi dase seama de 
micimea lor ca oameni, de semniticaţia istorică a conflictului în 
care fuseseră doar nişte smerite unelte ale unor forțe superioare, 
şi plânse într'adevăr ca un om. 

Tot ce se va mai întâmpla de-aci înainte, luptele cu Suedezii 
care-i fuseseră un moment aliați, nu vor şterge din sufletul 
Țarului iubirea şi admiraţia pentru „fratele Carol”. 

E poate mângâietor pentru unii dintre noi în care predomină 
porunca morală, că două genii atât de deosebite în alcătuirea lor 
sufletească, cu meniri atât de diferite în desfăşurarea timpului lor 
şi care oferiră spectacolul unor încăierări gigantice, se apropiară 
de sfârşitul vieţii lor prieteni, încât la plecarea unuia, celălalt se 
simți mai singur şi plânse. 

TAR ŞI TAREVICI 


Între două războaie la fel de însemnate pentru soarta Rusiei, 
izbucni conflictul dintre Țar şi Ţarevici, desfăşurându-se apoi 
într'un ritm repezit, până la înfiorătorul, tragicul sfârşit. 

A arunca vina asupra tatălui sau a fiului e foarte uşor; 
argumente şi fapte se găsesc destule care să copleşească pe 
fiecare din ei. Dar trebue să ne amintim că între tată şi fiu 
interveniră puteri străine, pe care niciunul din ei nu le putu abate 
şi a căror fatalitate e azi evidentă. 

Alexei Petrovici nu fu plămădit din aceleaşi elemente sau 
măcar elemente asemănătoare uriaşului său tată. Între ei se afla 
prăpastia a două psihologii cu desăvârşire străine, menite a sta 
laolaltă şi a nu-şi înțelege cuvintele. Poate că o educaţie mai 
potrivită, mai multă atenţie din partea tatălui, o atmosferă 
familială caldă în care mama să-şi fi avut locu-i firesc, toate 
acestea să fi înmuiat deosebirile, să fi creat mai multe punți de 
înțelegere între Tar şi Ţarevici, în primul rând iubirea puternică 
dintre tată şi fiu. 

Dar în acele vremi conştiinţa nu cunoştea floarea subtilă a 
sentimentelor, nici în păturile mai înlesnite ale societăţii, necum 
în popor. Patima şi instinctul covârşeau toată vieața sufletească. 
Urmărit de gândul înnoirii Rusiei, cu o energie care devenea de 
atâtea ori teroare. Ţarul trimise fiului profesori străini de lumea şi 
obiceiurile ruseşti, pe care uneori le batjocureau înaintea 
copilului, arătând despreţul lor întotdeauna, pe când cealaltă 
lume din jurul Ţareviciului, preoţii, familiile boiereşti de unde-şi 
alegea prietenii, credeau dimpotrivă, că diavolească şi uricioasă 
era vieața şi învăţătura europenească. Dar ceea ce trebuia să 
înveţe copilul, nu mai învăţa niciun alt copil în Rusia, căci Ţarul 
voia să facă din ŢȚarevici un demn urmaş, un sârguincios Țar al 
operei de civilizare şi înnoire a ţării. 

Acest conflict, reprezentând în mic lupta dintre Tar şi 
puterile reacționare ale Rusiei, nu era prielnic silințelor copilului, 
care se vedea aruncat dela început întrun şanţ de vipere. Cartea i 
se păru o pedeapsă, profesorii trimişi de Țar, duşmani fără milă. 

Când află că fiul nu prea da semne bune la învăţătură, 
Petru se înfuria pe profesori, pe care-i schimbă de câteva ori, iar 
pe copil îl bătu. 

Țarul nu se putea ocupa însuşi de educaţia urmaşului, 
pentru că era mai mult pe drumuri, dela fuga în mănăstirea 
Troițchi până la călăriile dimprejurul bătăliilor dela Azov, dela 
Narva, din Ingermanland, dela Poltava, dela Stănileşti. Dar în 
zilele când tatăl ar fi putut fi văzut, el trăia şi pentru el, petrecând 
cu favoritul Mencicov, cu tinerele străine din cartierul europenesc 
al Moscovei, chefuind la Petersburg, iubind pe Caterina. 

Mama Țareviciului fusese închisă la mănăstirea Susdal, 
schimbându-i-se numele de Eudoxia în Elena, unde fără nicio 
vină ispăşea nenorocul de a fi fost soția Ţarului. Copilul n avea 
îngăduirea să-şi vadă mama, dar primea adesea din partea ei 
într'ascuns daruri binecuvântate acoperite de lacrimi, cărți de 
rugăciune, iconiţe, mătănii. Această fierbinte iubire, atât de 
îndepărtată, deveni pentru copil un refugiu şi o mângâiere față de 
durerile şi ostenelile lui de moştenitor al coroanei. 

Ce punte se putea clădi între Țar şi Ţarevici, în împrejurările 
acestea? Copilul privea la Petru Alexeievici care poruncea cu glas 
tare, care-l bătea adesea, care-i arăta pe spânzuraţii din Piaţa 
Roşie, îl ducea să audă gemetele celor torturați în beciuri, pentru 
vina de a se fi mărturisit a fi adepţi ai credinţei pravoslavnice, 
duşmani ai străinilor şi „Antecristului”, îl privea cu uimire, cu 
groază. lar la amintirea suferințelor mamei surghiunite departe, 
copilul îşi ura părintele. 

Să-şi fi dat seama Petru de aceste complexe sufleteşti ale 
fiului? Greu de crezut. Ţarul era preocupat de nevoi şi de pericole 
mult mai mari. Nu se poate spune că n'avea pentru Alexei o grijă 
deosebită, o iubire “n felul ei şi chiar o încredere, de vreme ce 
uneori îi da în grijă supravegherea unor lucrări militare, precum 
fortiticațiile Moscovei, în timpul amenințării lui Carol XII. Văzuse 
totuşi că acest copil palid, subțire, fără vlagă deosebită, pe care 
niciodată nu se gândise a-l îndepărta dela dreptul de a moşteni 
tronul, nu avea niciuna, din însuşirile pe care el, ca Țar, le 
preţuia mai mult. 

Suferea poate de tuberculoză, Ţareviciul.. Chipul prelung 
deveni cu vremea de coloarea gălbejită a pergamentului, căzu 
uşor la patima beţiei, îşi pierdu voinţa care nu fu niciodată de fier 
iar după căsătoria silită cu Charlotta de Braunschweig, se lăsă 
tot mai mult în stăpânirea unei roabe finlandeze, Afrosinia, 
precum» Ţarul îşi găsise fericirea la sânul bogat al Caterinei, 
țăranca baltă — poate singura identitate dintre tată şi fiu. 

După moartea Charlottei care lăsă în urma ei doi nefericiți 
copii, nemulțumirea Țarului împotriva fiului se arătă întro 
scrisoare lungă, al cărei text sa păstrat. Petru se pregătea să 
plece în Olanda. Fiul citi cu uimire, de sigur, deoarece se 
potriveau atât de puţin cu firea şi cu năzuinţele lui, sfaturile şi 
îngrijorările tatălui. Era mustrat că nu se interesa, de chestiunile 
militare, de armată, mulțumită căreia Rusia îşi dobândise 
neatârnarea, alungând duşmanii. Apoi Ţarul întreba pe Ţarevici 
cum va putea domni, cum va putea osândi pe vinovaţi cu 
dreptate, de vreme ce nu se pricepea la nimic? Oare frumos îi va 
sta să caşte gura şi saştepte sfatul altora? Tatăl îi amintea 
silințele pe care şi le dăduse, bătăile părinteşti şi certurile, ca să 
facă din el un om întreg. Dar totul se arăta zadarnic, întrucât: 
singura plăcere a fiului era să nu facă nimic, să vadă nenorocirile 
venind. Şi Ţarul scrise gândul lui cel mai tainic şi mai omenesc, 
pe care-l destăinuia unui fiu lipsit de puterea şi de voinţa de a-l 
pricepe că şi el, Petru, putea pieri dela o zi la alta, ca orice om şi 
atunci cum rămânea acest imperiu pe care cu atâta caznă îl 
întărise şi-l crescuse? încheia cu amenințarea că precum nu 
cruțase nimic, nu se cruţase pe sine însuşi pentru mântuirea 
patriei, nu-şi va cruța nici fiul netrebnic. „Mai bine un străin de 
ispravă decât un fiu nevolnic”, scrise răspicat Petru Alexeievici. 

Sa pus adesea întrebarea dacă scrisoarea aceasta, care 
prevestea multe, desvăluia mai dinainte gândul Țarului — care 
tocmai adăsta un alt fiu, tot Petru, dela Caterina — de a-l înlocui 
pe Alexei ? Bănuiala e întemeiată, dar faptele no întăresc. Multă 
vreme încă după naşterea lui Petru, Ţarul se va sili să schimbe 
firea şi purtarea lui Alexei, va suferi de suferințele lui şi până la 
încheierea tragediei — care se va prelungi mai mult decât era 
necesar pentru înlocuirea fiului Eudoxiei cu fiul Caterinei — îi 

vom vedea conştiinţa pururi trează, Îndoindu-se de dreptatea 
bănuielilor şi suferind sufleteşte ca un adevărat tată. 

În urma scrisorii mai sus amintite, Alexei ar ii trebuit, dacă 
ar fi simţit cea mai mică chemare pentru locul de înaltă 
răspundere ce-l aştepta, să înlăture temerile tatălui, să-i arate că 
acuzările erau în parte neîntemeiate, în orice caz să purceadă, cu 
mai mult sau mai puţină pricepere, pe drumul de acţiune al 
părintelui. Aci nu se mai pot pune în cumpănă influenţa 
demoralizantă a mamei sau interesele familiilor boiereşti care 
doreau pieirea Ţarului spre a-şi redobândi onorurile cu ajutorul 
viitorului Țar. 

Tareviciul, dimpotrivă, răspunde lui Petru într'o scrisoare 
care de asemeni sa păstrat, că se simte a fi un trândav şi 
nevolnic să domnească, rugându-l de aceea — fiul Caterinei se 
ivise pe lume — să-l uşureze de povara coroanei, so treacă 
asupra altuia. 

Poate că drama sar fi putut isprăvi aci. Duşmanii Ţarului — 
popimea, nobilimea fără slujbe, neguţătorii jecmăniţi, robii de pe 
ogoare, răscolii vagabonzi — care-şi puseseră nădejdea în urcarea 
pe tron a Ţareviciului spre a readuce ţara în starea „de odinioară” 
şi-ar fi dat seama că Alexei n'avea fire de Tar, că zadarnic doreau 
moartea grabnică a lui Petru. 

Dar Ţarul nu se mulțumi cu această renunțare, pe care o 
bănuia ipocrită şi care în orice caz nu rezolva conflictul în sine — 
ura lui Alexei față de noua stare de lucruri, răscoala pe care 
Tarul, care o sugrumase în Piaţa Roşie şi pe atâtea câmpii ale 
Rusiei, o vedea că se ivea în preajma lui, în casa lui, în sângele 
lui. 

Petru era grav bolnav, în ajunul unor evenimente de seamă 
care-l chemau în Germania. Ceea ce-l chinuia nu era renunțarea 
lui Alexei la coroană, ci duşmănia tui împotriva creaţiei tatălui. 
Între hârtiile acestei penibile corespondențe se afla una cu acest 
cuprins, scris de Țar: „imi dai tu oare vreun ajutor în grija şi 
strădania mea ? Tu despreţuieşti tot ce fac, cu riscul sănătăţii şi 
vieții mele. Tot ce ara zidit, tu vei dărâma. Nu eşti nici carne nici 
peşte. De ce nu răspunzi învinuirilor mele? De ce taci ? Sau te 
schimbi sau pleci în călugărie. Hotărăşte-te. Altfel sufletul meu 

nu-şi găseşte linişte, mai cu seamă acum, când sunt bolnav. 
Răspunde-mi. Dacă nu, te voiu trata ca pe un; ticălos. Nu cred 
nici în cuvintele, nici în jurămintele tale. Psalmistul spune de 
mult că toţi oamenii sunt mincinoşi. Toţi bărboşii ăia, trândavii şi 
pravoslavnicii sunt în stare să-ți schimbe hotăririle, tu care ţii 
atât de mult la ei”. 

Răspunsul putea fi prevăzut. Cunoscând energia 
necruțătoare a părintelui şi furia lui răzbunătoare, fiul ceru 
îngăduirea de a se retrage la mănăstire. Aci putea aştepta în 
linişte sfârşitul lui Petru, care nu părea depărtat. 

Tarul va mai trăi totuşi zece ani şi va purta războaie 
biruitoare. 

Dar gândul de a depărta pe Ţarevici, definitiv, dela tron fu 
atât de puţin potrivit dorinţei Ţarului, că se duse însuşi, deşi era 
bolnav, la Alexei, îl desmierdă şi-i dete şase luni de gândire, 
sfătuindu-l părinteşte să nu ia hotărîri pripite. 

Apoi plecă în Germania. În vara aceluiaşi an, pe când Alexei 
credea că Ţarul uitase de el, se pomeni cu ordinul de a porni la 
drum şi a se prezenta îndată în tabăra dela Copenhaga. Era în 
vara anului 1716. Ţarul se afla acolo cu o armată de aproape 
patruzeci de mii de oamenii, când împrejurările trebuiau să 
decidă dacă va intra în „coaliția nordică”, sau va face alianţă cu 
Suedia. Petru Alexeievici suferea de nepotrivirea fiului cu uriaşele 
sarcini ale coroanei, cu imensul imperiu ce avea să-l 
moştenească, întemeiat cu atâte jertfe şi care trebuia cel puţin 
păstrat cu mână tare, dacă nu mărit. Ţarul nădăjduia — din 
neputința de a se despărți cu inima uşoară de Alexei, de care 
fusese totuşi acuzat că voia să scape — că moştenitorul tronului, 
înrâurit de cei din jur, sar putea îndrepta dacă ar fi mai aproape 
de eforturile tatălui, căci Țareviciul n'avea mai mult de douăzeci 
şi şase de ani. Lăsând deci de o parte supărările şi mândria, 
Tarul hotărî să facă din el — cu sau fără voia lui — un bun 
urmaş, călit şi priceput prin experienţă şi-l chemă în tabără, 
departe de şoaptele şi de ispitele Moscovei. 

Stăruim asupra acestui episod pe care-l vom reda în 
amănunt, pentrucă mai mult ca oricare altul desvălue adevăratul 
caracter al lui Petru cel Mare, buna lui credinţă în tot ce gândea, 

simţul datoriei dus până la jerfirea de sine, credinţa neînfrântă în 
destinele Rusiei, voinţa sălbatică de a nu îngădui ca aceste 
destine să fie falsificate. El înlătură pe moştenitorul care se 
dovedea netrebnic, suferi de spaima că duşmani nevăzuţi sar 
putea folosi încă de nevolnicia fiului, nebunia îi pure în mână 
cnutul, unealtă de tortură, duse până la capăt aceasta mucenicie 
— a tatălui mai cumplită decât a fiului, pentrucă fiul pierea iar 
tatăl rămânea cu toate aceste vedenii până “n ultima clipă a vieții. 
Primind porunca părintească, e uşor de închipuit frica de care fu 
cuprins Alexei, exasperată încă de uimirea prietenilor, 
partizanilor lui. Nimeni nu-i putu da niciun sfat. Ei vedeau bine 
că tatăl îşi smulgea fiul din momeala lor şi de mult ştiau că 
mâinile lui Petru erau îndestul de îndemânatice pentru a schimba 
pe gustul lui plămada sufletească informă a moştenitorului. 

O revoltă pe față a Ţareviciului împotriva Ţarului era în acel 
moment cu neputinţă, deoarece niciunul din prietenii şi nici el 
însuşi nu se gândise a pune la cale un atac împotriva vieţii lui 
Petru sau măcar pentru înlocuirea lui. Eudpxia, martira din 
mănăstirea Susdal, ale cărei nădejdi se hrăneau cu venirea la 
tron a lui Alexei, nu-şi îndemnase fiul la o răscoală; era îngrozită 
de răscoalele de până atunci care se încheiaseră cu torturi atât de 
groaznice şi ucideri. Toţi adăstau stingerea în pace a 
înfiorătorului „Antecrist”, care-şi pierduse din vlaga de odinioară 
şi zăcea uneori săptămâni întregi, singur, îngrijit numai de 
Caterina şi de un medic neamt. Sfârşitul lui fiind aproape, 
legături cu trupele, înţelegeri tainice cu ofițerii şi cu boierii nu 
mai aveau rost, ba fiind pe deasupra atât de periculoase. Alexei 
era la doi paşi de tron şi ceasul morţii lui Petru însemna ceasul 
mântuirii tuturor. 

Gândul limpede şi hotărît de a pleca în tabăra dela 
Copenhaga, trebue să fi fost al Afrosiniei, ibovnica finlandeză, 
căreia vieața îi era mai dulce, cu toate turburările politice. Alexei 
fu de aceeaşi părere, din lipsă de voință. De altfel, Ţarul fiind, 
după credinţa tuturor, spre capătul vieţii, Ţareviciul nici nu putea 
face mai bine, o nesupunere putând însemna, în închipuirea 
bolnavă a Țarului, începutul unei răscoale. Pentru o fire pasivă ca 

a lui Alexei era oare o cale mai potrivită, mai plăcută decât 
aşteptarea ? 

Generalul Mencicov, prietenul tatălui, făcu Țareviciului rost 
de bani de drum, îngriji de cai buni, de o bună trăsură şi de un 
alaiu nu prea mare, spre a nu atrage atenţia duşmanilor. 
Afrosinia, ca să-şi urmeze ibovnicul, fu gătită în straie băiețeşti. 
Astfel, niţel neliniştit cu privire la intenţiile tatălui, Ţareviciul, în 
pocnete de harapnice, părăsi Moscova, îndreptându-se către 
miazănoapte 

Fu o călătorie hotăritoare. Dacă Alexei ar fi ajuns la 
Copenhaga, unde ar fi găsit pe Ţarul pregătit să refacă educaţia 
fiului şi să se bucure de un urmaş legat cu dragoste de măreaţa 
moştenire, alta i-ar fi fost soarta. Poate că n ar fi atins vigoarea şi 
realizările tatălui, dar tatăl şi fiul, prin împăcare, şi-ar fi ;scutit 
tragedia care-i aştepta. Ce demon rău îi scoase înainte, în 
Lituania, pe ţarevna Maria, sora Ţarului după tată, prietenă cu 
Eudoxia, călugărița silnică din Sudai ? Ea plânse, îşi frânse 
mâinile şi rugă pe Alexei să nu-şi părăsească muma, care pusese 
atâtea nădejdi în el, să nu se lege de Petru Alexeievici, care-i 
oropsise pe toţi. Cine va mâi fi mântuirea lor, dacă-i năpustea şi 
Alexei, singurul, dragul mamei ? Fu deajuns ca sufletul slab al 
Tareviciului să se clatine. Chichin, prietenul isteţ şi plin de duh, 
dete şi el un brânci voinţei nehotărite a lui Alexei, spunându-i 
încotro să fugă: la Viena, la împărat, care ţinea pe sora fostei 
soții. 

Groaza de Țar ţâşni iar în flăcări şi cuprinse sufletul lui 
Alexei, ca un incendiu. Departe de Țar! Departe de Țar! Petru nu-l 
chema în lagăr ca să facă din el un domnitor şi un viteaz, ci ca 
să-i ia vieața! Nu-l amenințase oare cu înlocuirea ? Ţinea mai 
mult la copiii lui cu Caterina şi de bună seamă avea de gând să 
lase moştenitor pe Petru Petrovici! 

Nu-l îndemnase cu ameninţări să se'nchidă în mănăstire, 
dacă voia să mai trăiască? Ţarul era în stare să pună mâna pe 
Tarevici, să-l închidă în cămările de tortură şi să-l bată cu bicele 
plumbuite, până-i va stoarce sufletul. 

„Într'o noapte de Noemvrie, un necunoscut bătu la poarta 
locuinţei din Viena a contelui Schonborn, cancelarul, ceru să-i 


136 


vorbească, dând din mâini ca un descreierat. După multă şovăire, 
noptaticul musafir fu lăsat înăuntru. Cancelarul dete peste un 
ins care umbla încoace şi încolo fără stăpânire de sine, privea de 
jur împrejur speriat, bănuind câte un spion după fiecare perdea, 
tresărind la cel mai mic sgomot. Rugă fierbinte pe cancelarul 
uimit, să-l scape, să-l ducă la împărat, căci era Ţareviciul Alexei, 
fugit din Moscova, unde urma să fie închis de Țar întro 
mănăstire. 

„Apoi ceru bere în gura mare. I se aduse un pahar de vin. II 
dete peste cap. 

— „știu că sunt un om slab. Dar vina e a lui Mencicov care 
m'a crescut astfel, nu ma lăsat să învăţ nimic, ma ţinut departe 
de tata ca pe un rob, ma bătut ca pe un câine. Anume ma 
împins la beţie. Mintea mi-a slăbit de atâtea beţii şi spaime...” 

„Alexei izbucni în hohote de plâns, căzu în genunchi, cerşi 
milă şi îndurare, se ridică iar deodată, umblă repede prin cameră, 
îşi frânse mâinile, bătu mătănii, începu să bolborosească singur 
in ruseşte... 

„La vestea sosirii lui Alexei, împăratul tinu un sfat de 
coroană. Schönborn povesti cum venise Ţareviciul în vremea 
nopții. împăratul nu vroi să dea ochii cu cumnatul, dar se declară 
gata să ofere un azil prinţului. În acel timp expediţia militară a lui 
Petru nu-şi atinse scopul. Londra se ridică împotriva planurilor 
Tarului, alianța nordică se sfărâmă, Petru era amenințat să 
rămână izolat şi Viena urmărea cu neîncredere raporturile lui 
Petru cu Alberoni, care se înarma pentru un războiu împotriva 
imperiului. Alexei fugise în tabăra adversarilor tatălui său'1l. 

Tareviciul se temu să rămână multă vreme la Viena, unde ar 
fi putut fi descoperit de agenţii lui Petru, indignat şi furios de 
această ruşinoasă, umilitoare fugă a moştenitorului. Ţareviciul se 
ascunse în Tirol, dar nici aici nu se simţi în siguranță. Unde oare 
sar fi simțit ? Groaza era în el şi o purta cu el, pretutindeni. 
Scobori în Italia, care era mai departe de Moscova şi se opri 
tocmai la Neapole, la contele Daun, în vila dela San Elmo. Aci îl 
ajunse poate vestea unor turburări în armata Ţarului ? Sau 


11 Kurt Kersten, op. cit. 

prinse însuşi curaj ? Că se apucă şi scrise în Rusia prietenilor, 
episcopilor şi câtorva demnitari care se plecaseră către el, că nu 
se gândea deloc să abdice dela drepturile de moştenitor al 
tronului şi că cei care aveau încredere în el să nu şi-o piardă. 

După cercetări îndelungi, Ţarul află de urma fiului. Ii scrise 
cu multă amărăciune, acoperindu-l de învinuiri. Se pot citi în 
scrisoare aceste rânduri ale inimii lui jignite, ca tată şi Țar: 

„Mai înşelat pe mine, ai uitat de Dumnezeu. Ai fugit şi 
asemenea unui trădător te-ai pus la adăpost, cu ajutorul 
străinilor. Aşa ceva nu s'a mai pomenit. Ce jignire mi-ai adus, ce 
durere şi ce ruşine mi-ai făcut !” 

Dar rugămintea Ţarului către fiu, de a se reîntoarce şi de a 
pune capăt acestei situații, nu clinti pe Alexei. Ameninţările 
cumplite ale tatălui pentru cazul când fiul nu sar întoarce 
numaidecât acasă — şi pe care fiul ştia că Ţarul le va împlini 
întocmai — îl ţinură şi mai departe între străini. Până ce veni la 
Neapole, trimis de Țar, contele Tolstoi, vicleanul diplomat dela 
Constantinopol, a cărui artă de a se pune bine cu cei tari o 
dovedise trecând la timp potrivit din tabăra regentei Sofia în 
tabăra lui Petru şi care acum, alături de Mencicov, de Caterina şi 
alți câțiva, era unul din stâlpii şi beneficiarii regimului. De câteva 
ori trebui bătrânul conte să stea de vorbă cu îngrijoratul fiu, 
până-i dobândi încrederea. Statornicia, prevederea lui Alexei nu 
se dovediră nici de data aceasta de o mai bună calitate. Poate că 
numai gândul — acum când adăpostul îi fusese descoperit — că 
oriunde sar mai ascunde mâna răzbunătoare a Ţarului îl va 
ajunge, îl îndemna să dea ascultare contelui Tolstoi, care-i 
asigură în caz de reîntoarcere în patrie, iertarea tatălui. Astfel că 
şederea la Neapole nu ţinu mai mult de şase luni cu totul şi abia 
o lună după întrevederile cu trimisul Țarului. În Octomvrie 1717 
părăsi Neapole. 

Peste opt luni leşul lui avea să zacă în cripta din fortăreața 
Petru şi Pavel. 

După o călătorie grea prin Austria şi Polonia, schimbând 
anevoie caii istoviţi de drumurile înzăpezite, în poştalionul în care 
tăceau, preocupaţi de gânduri atât de diferite, Alexei, Afrosinia şi 
contele Tolstoi, ajunseră la sfârşitul lui lanuar 1718 la Moscova. 

întâia vedere între tată şi fiu, la Preobrajenscoe, fu duioasă. 
Petru îşi îmbrăţişa fiul pierdut, adeverind astfel făgăduiala trimisă 
prin contele Tolstoi, că-l va primi cu brațele deschise şi-i va ierta 
greşala. 

Dar Ţarul nu era numai tată, ci şi stăpânul imperiului rus, 
preocupat de ordinea în stat. Puse pe fiu la un interogator 
amănunțit asupra împrejurărilor fugii, asupra celor care-l 
îndemnaseră sau îl ajutaseră în nesăbuita faptă. Nu cumva 
dispariția Țareviciului din Moscova fusese puse la cale anume, 
printr'un complot care ar fi trebuit să treacă apoi la asasinarea 
Tarului ? înfricoşat, dar încredințat că nu avea să se teamă de 
moarte silnică, Ț[areviciul povesti cu bună credință toată 
întâmplarea şi pomeni numele prietenilor, binevoitorilor lui. 


Nu cumva era amestecată în această întâmplare şi altă 
persoană, mai apropiată de inima Ţareviciului ? Alexei era rugat 
să destăinuiască tot, căci numai astfel dobândea iertarea Ţarului, 
care se încredința de adevărata supunere a fiului. Dar putea oare 
pomeni Alexei numele mamei, a scumpei martire dela Susdal? 
Tatălui nu-i destăinui, dar preotului duhovnic, întrun ceas de 
grea cumpănă sufletească, îi rosti şi numele mamei împreună cu 
al unchiului Lopuchin. Şi ei ştiau de fuga Ţareviciului, şi ei 
adăstau cu fierbinte nerăbdare urcarea pe tron a lui Alexei. Sa 
tras încheierea că de vreme ce Ţareviciul nu-şi ținuse cuvântul, 
ascunzând numele mamei prea iubite, nici cuvântul de iertare al 
Tarului nu mai avea putere şi deci toate asprimile lui următoare 
erau nu numai îndreptăţite, dar şi absolut necesare. Nu suntem 
de aceeaşi părere. Ţareviciul se supusese şi tăinuirea mamei nu 
era o dovadă a lipsei lui de bună credinţă sau a unor intenții 
ascunse, de-a complota de aci înainte cu mijloace mult mai 
serioase împotriva Ţarului. 

Furia bruscă a lui Petru era unul din simptomele desaxării 


lui sufleteşti din care purcedea, şi panica de atâtea ori întâlnită 
era excesul de cruzime pe care-l cerea ființa-i vătămată din 
copilărie de scenele de groază din Mai, de pe treptele Cremlinului. 

Si Petru nu va găsi linişte decât după pieirea fiului, precum 
focul într'o claie nu se stinge decât după desăvârşita mistuire a 
paielor — şi a doua cruţare (căci va mai veni una!) va trebui să fie 
tot atât de firavă ca şi întâia. Nebunia sadică a lui Petru fusese 
deslănțuită. Cine o mai putea abate ? Nici el însuşi. 


139 


Tarul hotări să ridice pe Alexei din demnitatea de urmaş la 
tron, pentrucă ascunsese numele mamei complice. Luni 3 
Februarie 1718 se adunară în sala cea mare a Cremlinului 
demnitarii mai de seamă ai imperiului, clerici şi laici, pentru a 
lua parte la jalnica solemnitate, în prezența lui Petru, pe tron. 
Fiul, despodobit de sabie şi perucă, fu adus între doi soldați 
uriaşi cu sabia scoasă, până ‘n faţa tronului unde, mărturisindu- 
şi vina cu glas de somnambul, se închină şi sărută scândurile 
dela picioarele tatălui. Apoi cancelarul Şafirov citi actul de 
acuzare, care se încheia astfel: 

„Din dragoste pentru imperiu şi pentru credincioşii noştri 
supuşi, folosim dreptul de tată şi de împărat autocrat spre a 
retrage fiului nostru Alexei dreptul de urmaş la tronul rusesc, 
chiar atunci când niciunul din membrii familiei noastre nu ne-ar 
supravieţui. Declarăm moştenitor al tronului, în lipsă de alt 
bărbat, pe al doilea fiu al nostru, pe Petru, deşi e încă în stare de 
copilărie, îndemnăm cu toată puterea pe fiul nostru Alexei să nu 
ceară niciodată a mai veni la tron. Dorim ca toţi supuşii 
credincioşi ai noştri şi tot norodul rus să privească pe fiul nostru 
Petru, numit de noi, ca moştenitor legiuit, să-l venereze şi să-i 
dea jurământul la sfântul altar, pe sfintele Evanghelii şj pe Cruce. 
Cei care se împotrivesc hotărîrii noastre şi care, începând de azi, 
vor urma a privi pe fiul nostru Alexei ca moştenitor al tronului şi 
ii vor da ajutor, sunt socotiți trădători față de noi înşine şi faţă de 
imperiu.” 

Apoi plecară cu toţii spre catedrala Uspenschi, unde 
depuseră jurământ. Alexei, galben ca un cadavru, neviindu-i a 
crede că sălbăticia furioasă a tatălui se va opri aci, jură şi el 
murmurând, tremurând: 

— Făgăduesc pe sfânta Evanghelie, că fiind desmoştenit din 
pricina nelegiuirilor mele împotriva tatălui şi Ţarului meu, dela 
tronul Rusiei, să recunosc că această mărturie e legitimă şi jur pe 
Dumnezeu cel atotputernic în slăvita-i Treime, precum şi pe 
judeţul său, de a urma în totul voinţa tatălui meu, de a nu dori şi 
nu urmări această domnie, neprimind-o sub nicio împrejurare. 
Recunosc ca drept urmaş al tronului pe fratele meu, Ţareviciul 
Petru Petro viei. Jur pe sfânta Cruce. 

Apoi sărută crucea şi semnă cu degete reci actul de 
abdicare. 

Actul fu citit în acelaşi timp în Piaţa Roşie şi alte colțuri ale 
Moscovei şi ale imperiului. 

Hotărirea lui Petru fu bine chibzuită. Dar istoria a refuzat s'o 
ratifice. Copiii lui Petru dobândiţi dela Caterina pieriră pe rând. 
La moartea Ţareviciului Petru, Ţarul se încuia în odaia lui trei zile 
şi trei nopţi, postind, nevoind să vadă pe nimeni. Pe tron se urcă, 
după săvârşirea din vieaţă a Ţarului, priceputa şi buna Caterina, 
dar muri şi ea curând, pesemne otrăvită de întâiul ei ibovnic şi de 
tovarăşul ei de toată vieața, Mencicov. Pe tron se urcă tot o spiță 
a lui Alexei, băiatul nefericitei Charlotţe. 

tar cine putea prevedea jocul hazardului? Petru ţinea ca 
mâna lui să netezească sigur calea viitorului. El începu o anchetă 
riguroasă, amănunțită, îndată după încheierea ceremoniei care 
punea o nouă ordine în succesiunea la tron. Trupele credincioase 
ocupară punctele mai de seamă din Moscova şi Petersburg. Ţarul 
se temea de o răscoală pe lată a celor ameninţaţi de mânia lui şi 
descoperiți de a fi „complotat”. Nu se clinti însă nimeni. Fostul 
Tarevici rămase în libertate, înlocuirea lui tiind socotită ca a 
pedeapsă destul de aspră şi ca o măsură îndestulătoare pentru 
păstrarea nouilor rânduieli. 

Deşi bolnav, îmbătrânit de atâtea suferințe trupeşti şi 
sufleteşti, Ţarul se ridică din culcuş şi purcese însuşi la anchetă, 
ajutat înalară de meşterii în torturi, de contele Tolstoi şi senatorul 
Puşchin, care înregistrau declaraţiile în munci şi sudori de sânge 
ale acuzaților. 

La Petersburg fu arestat Chichin, prietenul lui Alexei. Fură 
aduşi dela mănăstirea Susdal, Eudoxia, maiorul Glebov, paznicul 
şi în taină iubitul ei, călugări şi călugărițe. Mai fură arestate 
rudele din partea Eudoxiei, precum şi ţarevna Maria. 

Cercetările începură noaptea. Ţarul bătu însuşi pe cei 
acuzaţi, spre a le stoarce mărturirisirile dorite. 

„Ancheta la Moscova luă sfârşit la 15 Martie. Un verdict al 
Țarului, semnat şi de miniştri, pronunţat la Preobrajenscoe, 
hotări de soarta acuzaților. 

Fosta Ţarină, călugărița, fu trimisă la o mânăştire străveche 
de femei, lângă lacul Ladoga; ţarevna Marfa la închisoarea 
Schlusselburg. Amândouă urmau a fi păzite cu deosebită 
străşnicie. Lopuchin fu închis în fortăreața Petru şi Pavel din 
Petersburg, spre a fi supus la o nouă cercetare. Ceilalţi fură 
osândiți la moarte. 

Execuţiile începură dis de dimineaţă, în Piaţa Roşie. În ajun, 
țepoaiele de fier în care erau sînfipte de douăzeci de ani capetele 
streliților, executați în 1698, fură curățate pentru a primi .alte 
capete. 

Ştefan Glebov, care mângâiase schimnicia unei femei 
nevinovate şi curate, fu tras în ţeapă. Fu aşezat pe o scândură. 
Țeapa-i pătrunse până n gâtlej. Ca să nu îngheţe şi tortura să 
țină cât mai mult, fu învăluit în cojoace şi i se puse în cap o 
căciulă. Trei preoţi îl străjuiră zi şi noapte, adăstând ca înaintea 
morții să facă vreo destăinuire. „Din clipa în care fu tras în ţeapă, 
spuse unul din ei, Stepca nu ne ceru niciun fel de iertare; ceru 
numai în taină părintelui Marchel, să-l împărtăşească fără să se 
bage de seamă. După aceea la 16 Martie, către ziuă, îşi dete 
sufletul. 

Episcopul Rostovului fu răspopit şi osândit la chinurile roții. 
Se spune că pedeapsa lui fusese decapitarea şi arderea, dar din 
greşală fu pus pe roată. 

Chichin avu aceeaşi soartă. Fu chinuit pe încetul, cu 
întreruperi; i se sdrobiră, unul după altul, picioarele, apoi 
mâinile. Tortura tinu mai mult de douăzeci şi patru de ore. 
Chinul fu sporit prin aceea că, legat de roată bine, nu mai putu 
face nicio mişcare. Nefericitul gemea, răcnea, cerând să fie 
omorit. 

Tot pe roată fu tras starețul mănăstirii Susdal, Teodor 
Pustinie, pentrucă nu denunţase pe Glebov, iubitul Eudoxiei. 

Celorlalți li se tăiară nasurile, limbile, nările. Cei care 
auziseră doar vorbin.du-se că Țarina Eudoxia era închisă, fură 
bătuţi cu ciomagul. 

De jur împrejurul unei estrade de piatră, fură înfipte în ţepi 
înalte de fier capetele răzvrătiţilor; la mijloc fură aruncate 
cadavrele. Capul lui Glebov, ceva mai sus, părea că prezidează. 

Tareviciul desmoştenit fu silit să vadă cu ochii lui toate 
execuțiile. 

Larion Docuchin fu pus pe roată cel din urmă. Pe roată 
bâigui că voia să spună ceva Ţarului. Fu deslegat şi dus la 
Preobrajenscoe. Când Ţarul se apropia de el, Docuchin era 
aproape de agonie; bâlbâi cuvinte neînţelese şi delirante asupra 
lui Cristos, ce avea să vie. Apoi, părând a-şi veni în fire, privi 
drept în ochii Ţarului şi zise : 

— Dacă dai morţii pe fiul tău, sângele lui va cădea asupra ta 
şi asupra tuturor alor tăi. 

Fie-ţi milă de fiul tău, fie-ţi milă de Rusia! 

Petru se'ndepărtă şi porunci să se taie capul lui Docuchin!2. 

Descripţiile de mai sus sunt complete. Vom adăoga doar, 
spre a sublinia lipsa de intenție a măsurilor pe care le va lua 
împotriva fiului, că Alexei era liber. Înafară de abdicare nu 
primise nicio altfel de pedeapsă. 

Căci ceea ce se va întâmpla mai târziu purcedea din altă 
zonă decât a raţiunii Ţarului. Nu mult după încheierea scenelor 
sângeroase din piaţa Cremlinului, Petru plecă la Petersburg luând 
cu sine pe Alexei. De Paşti, tatăl petrecu laolaltă cu fiul, caşicum 
nimic nu sar fi întâmplat. Lipsit de prieteni — care se fereau de a 
veni în atingere cu o ființă aducătoare de moarte — Alexei se legă 
şi mai mult de Afrosinia, care ţinea acum pentru el locul întregii 
lumi. Ar fi dorit s'o ia în căsătorie, ca să no piardă. Dar temându- 
se de furia tatălui, căzu în genunchi dinaintea mamei vitrege, 
Caterina, care lipsită de prejudecăţi, ea însăşi fiică de ţărani, îl 
înțelegea mai bine, spre a-l sprijini pe lângă Tar. O nouă vieaţă 
părea că i se deschide... 

Dar procesul cruzimii nu se încheiase în sufletul Țarului. În 
timp ce petrecea cu fiul care nu bănuia nimic, mintea lui chinuită 
scormonea sufletul copleşit de bănuieli care-l urmăreau pânăn 
vis şi de care nu se putea mântui. Se opri la scrisorile pe care 
Alexei le trimise din Viena şi Neapole partizanilor lui. Fu acţiunea 
cea mai gravă a fiului, singurul act într'adevăr de necredinţă, dar 


12 Mereşcovschi, Petru cel Mare, vol. I. 

pe care Ţarul îl iertase de mult, de când Alexei primise făgăduiala 
prin contele Tolstoi şi se înapoiase în ţară. 

În luna Mai, la Peterhof, unde Ţarul îşi construise un lăcaş 
de refugiu, de odihnă şi de linişte, împrejmuit de grădini rămase 
până azi, avu loc o anchetă ciudată. Tatăl şi fiul stăteau de vorbă 
aproape liniştiți despre „complot”. Dacă nar fi fost paliditatea 
feței lor, spasmul parcă şi mai tremurat al obrazului părintesc, 
cineva, privind pe fereastră, nar fi putut bănui că era în joc 
însăşi vieaţa fostului moştenitor. 

După o oră de discuţie care părea a nu fi mulțumit pe Tar, 
deşi Alexei rămase tot atât de placid ca la început, Ţarul se ridică 
brusc, se îndreptă cu paşi mari spre draperia din fund care 
ascundea o uşă şi de acolo aduse de mână pe... Afrosinia. Alexei 
tresări şi se ridică de pe scaun. Nelinişti fugare îi turburară 
privirile care până la sfârşit se preschimbară într'o spaimă rece, 
fixă. 

Fiul declarase tatălui că scrisorile din străinătate trimise 
partizanilor, boieri şi preoți, îi fuseseră impuse de duşmanul 
dinafară, împăratul din Viena. Tatăl ştia mai de mult adevărul ; 
ancheta avea de scop să dea pe faţă sinceritatea fiului şi deci 
pocăirea, supunerea lui. Afrosinia îşi trădase iubitul, fie pe bani, 
fie numai pe făgăduiala de a scăpa de torturi, de a i se dărui 
vieața; ea mărturisise mai înainte că nimeni nu îndemnase pe 
Alexei să scrie partizanilor spre a le întări împotrivirea față de 
Tar, că acele scrisori le trimisese numai din îndemnul lui. De față 
cu Alexei, Atrosinia făcu aceleaşi mărturisiri. Glasul ei rece, 
cuvintele-i sacadate, nu mai îngăduiau nicio replică. Apoi adaogă, 
amănunt care nu putea fi negat: 

— În odaie, când ai scris scrisorile, nu mai era nimeni; eram 
numai noi amândoi, nu-i aşa, Alexei? 

Tarul, care ştia cât era legat Alexei de femeia trădătoare, 
spuse îndată că dacă fostul moştenitor nu întăreşte mărturisirea 
Afrosiniei, o va pune la tortură spre a scoate adevărul la lumină. 

Cu priviri înnebunite, Alexei căută drept în chipul nemişcat 
şi ochii absenţi ai iubitei, apoi în faţa turburată, cutremurată de 
spasme a tatălui şi — liniştit deodată, caşicum nici nu-l mai 

priveau toate acestea, se aşeză la loc şoptind că tot ce spusese 
Afrosinia era adevărat. 

Tarul nu se mulțumi cu atât; el scormoni şi mai departe, 
dorind să cunoască toate împrejurările de-atunci, chiar cele care 
naveau decât o legătură indirectă cu trimiterea scrisorilor, 
revenind asupra împrejurărilor, stăruind să fie repetate, ca să-i 
intre bine în minte şi să se desfete, voluptate sadică a nebunului 
care-şi chinuieşte victima înainte de a ucide-o. 

Țarul puse din nou pe Afrosinia să declare tot ce ştia despre 
gândurile şi dorinţele fostului moştenitor în timpul fugii lor în 
străinătate, deşi în primul rând pentru fugă fusese iertat. Femeia 
mărturisi că Alexei râvnea să domnească şi că nădejdea lui cea 
mai scumpă era ca Ţarul să moară, să-şi aducă prietenii lui la 
putere, pe maică-sa dela Susdal s'o aducă împreună cu bunul, 
credinciosul ei Glebov la Cremlin, iar pe ea, Afrosinia, so facă 
impărâteasă. 

Petru încercă să stoarcă şi alte mărturisiri din gura fiului. 
Dar Alexei obosit de această sinistră farsă care nu făcea decât să 
răvăşească lucruri vechi, pe care le aruncase dela sine şi voise a 
le uita, nu mai răspunse. Răcnetele furioase ale tatălui nu 
izbutiră să-i mai descleşteze fălcile. Ţarul se aruncă asupra lui cu 
pumnii, cu dinții, îl trânti de podea, îl călcăn picioare,, abia mai 
putând răcni, gâfâind. 

A doua zi, poporul rus citi o nouă proclamaţie a Ţarului cu 
privire la fostul moştenitor, căruia îi făgăduise iertarea dacă fiul 
se caia întradevăr şi recunoştea greşala. Alexei însă, neținând 
seama de bunătatea părintească, ascunse planul de a pune mâna 
pe putere cu ajutorul unui suveran străin, că avusese chiar de 
gând să intre sub ocrotirea Papei şi deci iertarea părintească 
trebuia înlăturată. 

Alexei fu aruncat în închisoarea Petru şi Pavel, pus la 
torturi, de față cu Ţarul, cu Mencicov şi alți ofițeri. Spre a-şi 
uşura răspunderea, Petru se adresă clerului superior, cerând să 
dea o hotărîre asupra criminalei purtări a fiului; dar clerul care 
de mult îşi pierduse neatârnarea şi se temea să nu plătească 
amar orice blajinătate, scăpă din încurcătură răspunzând că 
Țarul întrunind în persoana sa şi puterea lumească şi pe cea 

divină, cum va hotări el va fi bine şi drept hotărît. „Inima Ţarului 
e în mâna Domnului”, scriseră şi subscriseră mitropolitul din 
Riazan, mitropolitul din Pscov, patru episcopir doi mitropoliți 
greci — cel din Ştavropol şi cel din Tifaida— patru arhimandriți şi 
doi călugări. 

Țarul numi o Curte specială de judecată, alcătuită din 
miniştri, senatori, generali, guvernatori, comandanți ai flotei, 
boieri pravoslavnici, o sută douăzeci şi şapte de inşi asupra 
cărora voia să arunce răspunderea nebuniei lui. Curtea hotări ca 
vinovatul să fie pus la tortură, spre a mărturisi adevărul întreg. 

Torturile începură cu douăzeci şi cinci lovituri de cnut care 
secară la inimă pe „vinovat”. Trei zile nu mai putu rosti un 
cuvânt. A treia zi intră în celulă contele Tolstoi, trimis de Țar cu 
un chestionar. Documentul s'a păstrat până azi. 

„La 22 Iunie 1718 am răspuns următoarele întrebărilor puse 
de contele Tolstoi: 

1. Nesupunerea faţă de tata se explică prin faptul că am fost 
crescut de mama şi de femei proaste care nu căutau decât să mă 
înveselească; făcură apoi din mine un bisericos, aşa cum mă 
simțeam dus chiar de firea mea. Tata dorea să primesc o creştere 
demnă de un Ţarevici; îmi porunci sănvăţ nemţeşte precum şi 
toate ştiinţele, dar mie nu-mi plăceau. Eram foarte trândav şi 
n'aveam niciun fel de bunăvoință. Când tata era departe, dus de 
nevoile războiului, cei din jur văzând că-mi place să beau, mă 
îndemnară la băutură. Mă îndepărtară tot mai mult de tata, astfel 
că toate faptele lui, militare sau altfel, precum şi însăşi făptura 
lui îmi ajunseră nesuferite. 

2. Cutezanţa şi desprețul de pedepse se trag din proastă 
firea mea, o recunosc; mi-era frică de tata, dar nu o frică de fiu. 

3. Pot lămuri uşor de ce doream să pun mâna pe putere, 
altfel decât prin supunere. De oarece părăsisem drumul drept şi 
nu voiam să seamăn întru nimic tatălui, trebuia neapărat, 

spre a pune mâna pe putere, să mă folosesc de ajutorul 
străin. Dacă lucrurile ar fi ajuns până acolo încât împăratul să-mi 
dea, precum îmi făgăduise, armata lui spre a cuceri coroana 
imperiului rus, nu maş mai fi uitat la nimic altceva, împăratul ar 
fi putut după aceea să-mi ceară trupe ruse împotriva duşmanilor 

lui, sau bani mulți; i-aş fi dat orice iar miniştrilor şi generalilor lui 
le-aş fi trimis daruri însemnate. Aş ii întreţinut cu banii mei 
trupele pe care mi le-ar fi dat pentru cucerirea tronului; pe scurt, 
nu m'aş fi dat înlături dela nimic, spre a-mi atinge scopul”. 

Se vede uşor că textul fusese dictat şi cel care-l semnă nu 
mai avea nicio libertate de gândire. Această declaraţie avea 
menirea să devină temeiul principal al unei osândiri. Alexei nu se 
gândise niciodată să cucerească tronul cu ajutorul unor armate 
străine, pe care de altfel nu i le-ar fi dat nimeni. Pentru 
executarea partizanilor fostului moştenitor—care aştepta şi dorea 
desigur moartea cât mai grabnică dar nu silnică a tatălui — 
fusese nevoie de un „complot”. „Complotul” de asemenea nu 
avusese loc niciodată. Pentru asasinarea lui Alexei era nevoie de 
ceva mai mult, de o înaltă trădare, pe care de altfel n'ar fi putut-o 
înfăptui, chiar dacă ar fi voit. 

La 24 Iunie, Curtea, având dinainte documentul de mai sus, 
hotărî ca Ţareviciul să fie ucis. 

În aceeaşi zi, Alexei fu pus din nou la tortură. Dar nu putu 
suferi mai mult de cincisprezece lovituri de cnut; călăii se opriră, 
spre a nul ucide prea curând. Un preot împărtăşi pe muribund. 
La amiază i se citi verdictul de osândă la moarte. Alexei ascultă în 
tăcere, apoi îşi făcu cruce. 

În ziua de 26 Iunie, la ora 8 dimineața, Petru, deşi bolnav, fu 
adus în camera de tortură a osânditului, urmat de Mencicov, 
Tolstoi, Şafirov, Dolgoruchi, Apraxin şi alţii. Spre a i se mai 
stoarce vreo mărturisire, Alexei fu pus din nou la tortură. 
Loviturile de cnut căzură pe un trup aproape nesimţitor. 
Osânditul horcăia. Medicul şopti tatălui că fiul va muri sub 
lovituri. Dar Ţarul se smulse din braţele celor care-l sprijineau, 
apucă din mâinile călăului cnutul însângerat şi începu să 
lovească însuşi, din toate puterile, în fiul cu trupul desegolit, 
spânzurat de mâini. Degetele Ţarului se încleiară de sânge. 
Gâfâind, aruncă departe cnutul. 

Osânditul fu scos din curele şi întins pe jos. Sânge îi curgea 
încet din colțul gurii. Ochii marir deschişi, se înfundau în găuri 
de întunerec. Paliditatea vânătă a chipului subțiat avea ceva 

pueril. Părea că torturile îl întorseseră înapoi, la sufletul 
nevinovat al copilăriei. 

Tarul, cu inima deodată mişcată de aceasta imagine, se 
apropia, îngenunchie, ridică încet, cu mâna sub ceafă, capul 
muribundului, şi-l sărută blajin, ca o desmierdare. Cu ochiin 
lacrimi, cu faţa şi mai schimonosită de sforțarea de a se stăpâni, 
Petru fu scos din închisoare. 

În tot timpul zilei, Țarul lucră în biuroul lui, iscălind hârtii, 
caşicum nimic deosebit nu s'ar fi întâmplat. Spre seară, un ofițer 
al fortăreței Petru şi Pavel veni în grabă, vestind că Alexei 
Petrovici dorea să vorbească tatălui. Ţarul dete fuga la fortăreață 
şi intră în celula fiului. Dar Alexei era în agonie. Ochii sticloşi 
privind dincolo, nu mai vedeau, nu se mai puteau înțelege cu 
ochii tatălui. Când medicul anunţă că „Alteța Sa Ţareviciul Alexei 
Petrovici nu mai e”, toți cei de faţă îngenunchiară. Ţarul rămase 
în picioare. Apoi părăsi încăperea. 

N'a rămas absolut niciun mister. Procesul e cunoscut azi în 
toate amănuntele. Nu încape nicio îndoială că Ţarul a chinuit şi 
ucis partizani ai Ţareviciului care nu porniseră şi nici nu aveau 
de gând să pornească vreo acţiune violentă pentru schimbarea 
domniei; că Ţareviciul a fost ucis pentru fapte care puteau fi 
iertate şi pentru care fusese iertat. 

Nu e mai puţin adevărat că Alexei ajunsese punctul central 
al nemulțumirilor generale care se ridicau împotriva regimului 
sângeros, jefuitor al lui Petru Alexeievici. Moartea Țarului însă — 
care va veni peste şapte ani — nu va aduce schimbarea 
fundamentală a metodelor de guvernare şi nicio nouă structură 
socială prin eliberarea din robie a forțelor producătoare. Urcarea 
pe tron a lui Alexei ar fi însemnat numai o pauză în elanul 
cuceritor al Rusiei, în niciun caz o înlăturare a absolutismului 
S'ar fi schimbat actorii principali — cum sau şi schimbat de 
altfel, decorul şi drama ar fi rămas aceleaşi. 

În istorie, Alexei Petrovici trebue privit ca o victimă a tatălui 
său şi ca un simbol fals al nemulțumirilor adânci cărora Petru cel 
Mare nu le făcu față decât prin teroare. 

îndată după moartea lui Alexei, ajunseră şi în străinătate 
svonurile acestei penibile execuţii. Dacă scrisorile călătorilor din 

Petersburg puteau fi confiscate la timp iar autorii lor arestaţi, 
cuvintele rostite treceau uşor dincolo de vămi. Ţarul puse pe 
Tolstoi, pe Şafirov şi pe Mencicov să ticluiască o scrisoare pentru 
curțile străine, astfel ca oroarea crimei să fie înlăturată. lată o 
parte din această ipocrită scrisoare: 

„După ce se dete verdictul împotriva fiului nostru, noi, tatăl 
lui, ne simţirăm copleşiți de milă de o parte, de grija liniştei 
imperiului, pe de altă parte. Astfel că nu puturăm lua numaidecât 
o hotărîre în această grea chestiune. Dar Domnul Atotputernic 
vroi, in marea lui bunătate, să ne uşureze de îndoieli şi să 
mântuiască Rusia. Ieri, la 26 Iunie, el tăia firul vieţii Ţareviciului 
Alexei. El muri în urma unei boli care-l lovi la citirea sentinţei de 
moarte şi a listei crimelor lui ne mai auzite împotriva noastră şi a 
imperiului; boala fu, la început, un fel de apoplexie. Apoi îşi mai 
veni în fire şi primi creştineşte împărtăşania; ne rugă să venim 
să-l vedem. Şi noi, lăsând de o parte păcatele de care se făcuse 
vinovat, ne duserăm la el, împreună cu toți miniştrii şi senatorii. 
El îşi mărturisi iar, în toată sinceritatea, crimele, plânse îndelung, 
căindu-se şi primi iertarea pe care i-o datoram ca tată şi ca 
suveran. În sfârşit, în ziua de 26 lunie, spre ziuă, muri 
creştineşte.” 

Niciun cuvânt despre cnutul însângerat din mâna tatălui. 

A doua zi, la 27 Iunie, împlinindu-se nouă ani dela bătălia 
Poltavei, aniversarea avu loc în sunetele muzicilor, în fâlfâirea 
drapelelor şi bubuitul tunurilor. Ţarul, miniştrii, senatorii, 
generalii, benchetuiră şi se îmbătară după obiceiul rusesc. 

În aceeaşi zi, trupul nefericitului Alexei era expus în 
catedrală şi tot norodul Capitalei veni să-l vadă. Peste două zile, 
la 29, avu loc o nouă petrecere imperială: Sf. Petru, ziua Ţarului 
iar la 30 Iunie înmormântarea solemnă a Ţareviciului în cavoul 
din fortăreața Petru şi ravel, unde oasele lui sdrobite se odihnesc 

ŞI azi. 

După moartea fiului, se pare că Petru Alexeievici auzi mai 
lesne planşetele şi gemetele supugşilor, chinuiţi şi asupriţi de o 
biurocraţie nesăţioasă, a cărei tradiție se va perpetua din veac în 
veac, din regim în regim. În politica internă însă, Țarului îi lipsi 
vederea largă, înstinctul care-l făcu să tragă liniile şi programul 

de politică externă ale Rusiei. El nu descifra forțele sociale imense 
care se aflau în conflict. Poate că această miopie era fatală într'o 
vreme când suveranii nu se puteau menţine decât prin regim 
absolutist — dar geniul se arată tocmai prin înfrângerea 
fatalităţilor. 

Excesele partizanilor săi trebuiau neapărat înfrânate şi, 
întrun caz privind pe asupritorii poporului, Ţarul scrie o violentă 
acuzare împotriva „ventuzelor” Rusiei, făgăduind să ia victimele 
sub înalta-i ocrotire. Puse militari în comitete de judecată — în 
funcţionarii supremi ai imperiului nu mai avea încredere — şi 
spre mirarea lui toată administraţia superioară a imperiului 
trebuia arsă cu fierul roşu. 

„Guvernatorul din  Arhanghelsc,  Volconschi, pentru 
sustrageri de bani, fu condamnat la moarte şi executat. Prinţul 
Masalschi furase dela administraţia monopolului sării optzeci de 
mii de ruble şi fu ucis drept pedeapsă; leşul lui fu desgropat din 
porunca Ţarului şi spânzurat. Guvernatorul Siberiei, Gagarin, îşi 
însuşi milioane de ruble cât fu în slujbă, deveni unul din cei mai 
bogaţi oameni ai imperiului şi ani de zile tăia şi spânzură în 
Siberia, de parcă ar fi fost moşia lui, fără să dea socoteală 
nimănui. Fu osândit la moarte prin spânzurătoare, rudele lui fură 
silite să stea de faţă la execuţie şi să bea după amiază cu Ţarul, 
până ce căzură sub masă. Cadavrul lui Gagarin răînase în 
spânzurătoare până ce fu spintecat şi mâncat de păsările cerului. 
Fiul lui Gagarin fu făcut marinar, cu niciun drept la averea 
părintească, confiscată de Stat. Urmară acuzaţiile împotriva lui 
Mencicov, a amiralului Apraxin şi a preşedintelui senatului, 
Dolgoruchi, care au furat de au stins. Erau comandanții armatei 
şi flotei, funcţionari supremi ai Statului, de când senatul 
dobândise controlul asupra tuturor ministerelor şi putea decreta 
legi în lipsa Țarului. Procesul dovedi vina întreagă a acelor 
oameni care, şi mai înainte, aruncară acuzaţia pe subalterni. 
Petru văzu bine adevărul, dar nu subscrise actele de condamnare 
la moarte. Pedepsi pe Mencicov şi pe Apraxin cu arest la domiciliu 
şi „cu pierderea tuturor averilor şi rangurilor”. Până la urmă 
scăpară cu o amendă. 

Cum sar fi putut libera Ţarul de oamenii pe care se bizuia el 
şi puterea lui şi care-i garantau — numai ei — domnia? Ajunse 
prizonierul făpturilor pe care le creiase. Să se despartă de această 
bandă de tâlhari ar fi însemnat so rupă cu un sistem întreg'15. 

În această luptă împotriva jefuitorilor Statului şi 
asupritorilor poporului, Petru vedea numai indivizii, nu cauza 
primă a răului: Statul sclavagist, în frunte cu Ţarul Autocrat. 

Nu vom ascunde însă meritul lui Petru care, după ce 
deschise Rusiei un drum pe mare, asigurându-i dominaţia mării 
Baltice prin cetatea Petersburgului, purcese la purificarea 
administraţiei publice, cu aceeaşi voință pe care o văzurăm la 
înnăbuşirea răscoalei streliților, a cazacilor, a ţăranilor şi a 
propriului său fiu. Nu-şi închipuia însă că de data aceasta hidra 
avea darul de a zămisli zece capete noui în locul celui tăiat şi că 
singura scăpare a Rusiei era stârpirea hidrei sclavagiste. Ultimii 
ani ai Ţarului, cu toate victoriile pe care le mai dobândi la 
miazănoapte şi la miazăzi, fură întunecaţi de această înverşunare 
împotriva unei racile pe care nu o putu stârpi, precum nu putu 
stârpi morbul sângelui care-i scurtă vieaţa. Leacurile acestor 
două cumplite boli vor fi descoperite şi folosite abia peste două 
sute de ani. 

Dar Ţarul nu era omul care să se lase bătut. Cinci ani după 
strivirea „ventuzelor” alcătui o comisie de anchetă, spre a cerceta 
situația funcţionarilor, în special a nobilimii. Comisia lucră cu 
toată sârguința. Fiori de groază cuprinse cele mai de seamă 
familii din Moscova şi Petersburg. Iscoadele Ţarului aduceau ştiri 
îngrijorătoare asupra stării de spirit din ţară. Petru Alexeievici era 
acum urit nu numai de robii de pe ogoare şi din uzine, de urmaşii 
celor asasinați sau numai mutilaţi, dar şi de slujbaşii imperiului, 
de sprijinitorii cei mai apropiaţi ai absolutismului, care se vedeau 
amenințați în situația şi vieața lor. Fu poate epoca cea mai 
şubredă — cu toate victoriile dinafară şi aparenta supunere a 
populaţiei — din toată domnia lui Petru. 


13 Kurt Kersten, op. cit. 


151 


Tarul nu mai cuteza să iasă singur. Drumurile lui începură 
a fi păzite şi spionate de agenţi credincioşi; trei ulite de jur 
împrejur, pe unde trebuia să treacă Ţarul, nu se mai afla om. 

Controlul senatului asupra ministerelor nu dete niciun 
rezultat. Între controlori şi controlați se făcură legături de rudenie 
sau numai de petreceri şi umbla de pe atunci zicătoarea populară 
„corb la corb nu scoate ochii”. Gândul lui Petru, de a arde cu 
fierul roşu cangrena administraţiei publice, se dovedi iară putere. 
Se hotărî, în disperare, ca acelor slujbaşi superiori de care nu se 
putea lipsi şi care jefuiseră şi jefuiau ca'n codru, să le facă daruri 
atât de mari, încât să renunțe la furtul banului public şi la 
asupriri. Dar ce inimă omenească, având o cât de mică putere, fu 
altfel decât nesăţioasă? În clipele de furie, când se hotăra să pună 
sabia şi ştreangul la gâtul tuturor vinovaţilor, băga de seamă căn 
jurul lui n'ar mai fi rămas decât buna Caterina — şi nici măcar 
ea, dacă se adeverea că făcea afaceri cu ajutorul lui Mencicov, 
întâiul ei iubit şi din braţele căruia Ţarul o smulsese ca să şi-o ia 
lui. 

Dar odată pornit pe această cale, crezu că era bine să nu se 
mai oprească. lar începură execuțiile, torturile, surghiunurile. Cu 
toate amintirile care-l legau de Mencicov, fu silit — spre a împăca 
atâtea reclamaţii şi a potoli murmurile ce-l ajungeau de 
pretutindeni — să se despartă de vechiul prieten şi camarad de 
arme pe care nici cu cearta, nici cu bătaia, nici cu amenințările 
nul putuse schimba. Generalul îşi pierdu rangul, moşiile din 
Ucraina, din Ingermanland şi fu alungat pentru totdeauna de 
lângă Tar. dancelarul Şafirov, care aduse Ţarului atâtea servicii 
— e deajuns să amintim tratativele dela Prut, când scăpă 
onoarea, vieața şi armata lui Petru dela o pieire sigură — fu tras 
în judecată după un denunt al lui Mencicov. Bătrânul sfetnic fu 
osândit la moarte, dar în ultima clipă fu deslegat şi iertat din 
porunca Ţarului, care-i schimbă pedeapsa capitală în închisoare. 

Cu puţin înainte de a-şi da sfârşitul, Petru Alexeievici 
descoperi că secretarul său Mons — despre care se spune că 
fusese surprins de Țar în braţele Caterinei — făcuse mari afaceri 
necurate împreună cu Mencicov şi cu alţii, dela care primise 
însemnate daruri. Soţia generalului Dalk, doamna de onoare a 

Caterinei, era de asemenea amestecată în acest scandal. 
Documentele procesului s'au păstrat până azi şi amănuntele, 
stoarse de o anchetă severă în prezenţa Ţarului bolnav, sunt de o 
limpezime desăvârşită. Secretarul fu condamnat la moarte şi 
executat într'o dimineaţă cenugşie de toamnă. Soţia generalului fu 
bătută cu biciul şi surghiunită în Siberia, un slujitor al Caterinei 
— care fusese credincios şi tăcuse, singura vină! 

— primi şaizeci de lovituri de cnut si apoi fu trimis la galere. 
Avuţia Caterinei fu confiscată. 

Dar până la urmă tot ea va pune pe creştet coroana 
imperială, cu ajutorul lui Mencicov, prietenul nedesminţit. 

ULTIMELE LUPTE — ULTIMELE PLANURI 


După moartea năpraznică a lui Carol al Suediei, urmaşii — 
precum văzurăm — puseră capăt vieții lui Goertz, „geniul rău” al 
regelui şi a cărui mare vină era că pusese jumătate din puterile 
Europei în slujba stăpânului său. Alianţa cu Petru căzu. Dar 
Anglia prinse de veste. Ţarul deveni în ochii Englezilor „cel mai 
periculos duşman care poate fi”. Prin distrugerea puterii spaniole 
şi mai cu seamă prin înlăturarea lui Alberoni dela conducerea 
politicii externe a Spaniei, Anglia deținea hegemonia în marea 
Mediterană. Oferi Suediei tot ajutorul ei, ca să-şi reia teritoriile 
din nordul Germaniei şi mai cu seamă ca să alunge pe Țar din 
marea Baltică. Astfel lupta la care Carol XII, după sforțări 
supraomeneşti, după victorii geniale şi înfrângeri catastrofale, 
renunțase, trebuia să fie reîncepută. 

Toate marile aşezări ruseşti din Estonia, Letonia şi 
Ingermanland, inclusiv cetatea Petersburgului, erau din nou puse 
în discuţie. Ţarul privi cu îngrijorare noua întorsătură a politicii 
europene, căreia îi putea opune o experienţă şi o forță mai sigure 
ca la început, dar pentru care entuziasmul şi rezistenţa tinereții 
pieriseră. Sănătatea lui de fier fusese sdruncinată de misteriosul 
morb al sângelui, pe care bărbaţii îl iau de obiceiu dela femei şi 
nimeni nu i-o mai putea reface. Colici sfredelitoare, de asemeni de 
origină necunoscută, îl ţineau săptămâni întregi în pat, 
îmbătrânit, obosit, chinuit, cu amintirea îngrozitoare a ultimelor 
execuții, între care fusese şi a Țareviciuiui Alexei. Lipsit de o bună 
parte din sfetnicii obişnuiţi, Ţarul băgă de seamă că Anglia 
izbutise a-i răpi aproape toate alianțele. Până şi Friederich- 
August, care se se urcase din nou pe tronul Poloniei — şi tot cu 
ajutorul lui Petru! — nu mai răspunse întrebărilor Rusiei dacă în 
cazul unui atac suedez sau englez va merge cu Moscova. 

Deşi singur, Țarul nu se dădu bătut. Dovedi că învățase şi 
regulele artei navale. Astfel că în ziua când i se aduse vestea 
apariţiei liotei engleze în Baltica, în dreptul portului Reval, Petru 
înțelese că Englezii voiau să repete lovitura dată flotei spaniole şi 
se feri să primească o luptă deschisă, care i-ar fi lăsat toate 

porturile Balticei fără apărare. Flota de războiu rusă primi ordinul 
să nu şi părăsească adăposturile. 

Dar îşi arătă puterea şi îndrăsneala armatei terestre, căreia 
nici Anglia nici Suedia nu i se puteau opune. Fără ca flota engleză 
să prindă de veste, Ţarul debarcă numeroase forțe pe coasta 
Suediei, care-şi primi astfel plata alianţei cu Anglia. Ţinuturi 
întregi cu sate şi oraşe fură pârjolite, jertfite, masacrate. O bună 
parte a splendidei industrii suedeze, în special fabricile de 
armament, fură distruse de călăreții cazaci, ale căror avantgarde 
amenințară Stokholmul. De trei ori trupele ruse repetară isprava 
pe care Suedezii şi Englezii o priviră la început numai ca o 
intimidare. Aşa cum se desfăşurau evenimentele, Suedia înainte 
de a fi cucerit un singur metru de pământ din foitele teritorii 
suedeze din sudul Balticei, risca să devină în întregime un 
morman de cenuşă. Făgăduiala Angliei de a apăra coastele 
suedeze de atacul trupelor ruse, nu putu fi ţinută. Ţurburări 
interne — între care prăbuşirea unei vaste societăți maritime care 
lucra cu extremul orient, — sili Anglia să retragă din Baltica 
întreaga flotă care patrulase în adăstarea ivirii flotei ruse şi care 
nu dăduse nicio luptă. 

Noua campanie se făcuse deci tot în paguba Suediei. De 
aceea ea primi cu bucurie intervenţia pacifică a Franței din 
primăvara anului 1721. Până în toamnă pacea fu încheiată. Ea se 
numeşte pacea dela Nystad şi acordă Țarului stăpânirea „veşnică” 
asupra Letoniei, Estoniei, Careliei, Ingermanlandului. Suedia 
primeşte în schimb o despăgubire de două milioane de ruble şi 
cereale din Letonia, de cincizeci de mii de ruble anual. 

Letonia era provincia la care Suedia ţinuse mai mult, din 
pricina situației speciale a provinciei acesteia şi mai cu seamă din 
pricina bogăției ei remarcabile în cereale. Prin despăgubirea în 
ruble şi grâu, Suedia se putea mulțumi să iasă din focul în care o 
vârise Anglia. Bucuria la Petersburg fu mare. Tratatul dela Nystad 
însemna încheierea acelui războiu pe care-l începuse în 1700, cu 
înfrângerea dela Narva şi pe care numai o fire ca a lui Petru o 
putuse duce până la victoria dela Poltava şi până la victoria 
definitivă dela Nystad. Fusese nevoie de înfrângerea unor uriaşe 
răscoale lăuntrice., de organizarea câtorva armate, de înzestrarea 

lor cu muniții, de întemeierea unei industrii naţionale, de 
întemeiurea unui aparat de stat, vicios de sigur, dar totuşi 
scheletul vast al nouii societăți. Ţarul avu nevoie de o voinţă, 
unică în istoria lumii, împotriva poporului rus, în frunte cu 
propriul lui fiu, Ţareviciul Alexei, pentru a menţine principiul de 
modernizare a Rusiei, de înnoire a primitivului mujic şi 
preschimbarea lui în meseriaş, inginer, marinar, soldat la 
înălțimea oricărui alt European. În aceşti douăzeci şi unu de ani, 
Rusia fu cu adevărat transformată, înăuntru, dintr'o societate 
grosolan mercantilistă şi mai mult rurală într'o organizaţie având 
aproape toate funcţiile statului modern; înafară, dintr o vastă 
provincie  semiasiatică întro mare putere continentală şi 
maritimă. 

De aceea hotărirea generalului Mencicov — care în curând 
va fi degradat — de a oferi Ţarului, în mijlocul solemnitățţilor, 
chefurilor şi mascaradelor publice din Petersburg, titlul oficial de 
„Iar al tutuor Ruşilor şi părinte al patriei”, precum Antoniu 
oferise titlul de „imperator” lui Cezar după campania din Egipt, 
nu era un simplu act de linguşire personală. Ţarul nu suferea 
lingugşirile şi titlul era binemeritat. Pentru întâia oară Ruşii — 
prieteni sau duşmani ai regimului — vedeau că fără energia 
supraomenească şi mai cu seamă fără spiritul revoluţionar al 
Tarului lor, regii străini şi ostile lor ar fi trecut peste trupul 
Rusiei, ca odinioară hoardele tătare. 

„Apoi începură serbările, în felul străvechi, barbar, al 
Ruşilor. începură balurile mascate, focurile de artificii. În pieţele 
publice ale Petersburgului se frigeau boi întregi în ţepoaie de fier. 
Petru se ivi în costum de toboşar de marină, bătu toba şi puse 
bufonii să ţină o „şedinţă a cardinalilor iar pe bufonul-papă să 
facă nunta în biserica Sf. Treime. Mencicov îşi puse costumul 
primarului din Hamburg — dela care, pe vremuri, storsese atâtea 
parale. La praznic i se oferi bufonului-papă o cană care închipuia 
organul genital femeiesc iar miresei lui o cană care închipuia 
organul genital bărbătesc. În sala senatului avură loc bacanale şi 
într'o piramidă cu multe ferestruici se pregătea mirelui şi miresei 
patul nupţial, spre care-i duse însuşi Ţarul. 

Într'una din aceste nopţi de chef, Petru sări pe masa lungă a 
sălii. Tobele sunară, mesenii chiuiră, muzica începu să cânte 
văzând pe omul de cincizeci de am pe masă. 

Țarul încrucişa braţele pe piept, dete pe spate capul cu 
fruntea mare, lată, cu peruca neagră din părul Caterinei, cu ochii 
mari deschişi, odinioară îngrozitori, azi scânteietori, bătu cu 
picioarele ritmul, ridică braţul drept în sus şi începu să 
dănțuiască, să chiue biruitor, să cânte. 

Mesenii căzură în genunchi, bătură din palme, chiuiră şi ei, 
cântară. Prin sală începură să se învârtească perechile. Sus pe 
masă, deasupra tuturor, dănţuia Ţarul singur”14 

Petersburgul de jur împrejur iluminat, pe malurile Nevei, 
scânteia în ape. Cu optsprezece ani mai înainte, fuseseră numai 
smârcuri şi țânțari. 

Țarul îşi oferi sieşi şi poporului petrecerea din 1721 pentru 
victoria dela Nystad. Nu pentru încheierea păcii! Cum putea fi 
încheiat războiul, care lăsa Rusia mutilată ? Prin pacea semnată 
de nevoie după înfrângerea dela Stănileşti, pe Prut, Ţarul 
renunțase la Azov şi până la urmă, cu toate amânările, fu silit să- 
şi retragă trupele din forturile de pe țărmul Mării Negre. Pe 
neaşteptate le cucerise, pe neaşteptate le pierduse. 

Stăpânirea porturilor baltice dobândeau adevărata lor 
valoare numai dacă drumurile către Persia, de-a-lungul Caspicei, 
şi drumurile Asiei Mici, pe Marea Neagră, erau libere. Bogăţiile 
Asiei care năzuiau să ajungă pe pieţele ţărilor nordice şi 
produsele industriale europene — ale Flandrei, Angliei, Olandei în 
deosebi — numai în condiţii uşoare de transit puteau lua drumul 
Rusiei, care era cel mai scurt. 

Un războiu cu Turcia ar fi fost deocamdată o imprudenţă,; 
trebuia aşteptat un moment prielnic, când padişahul dela Cornul 
dela Aur, prins în vreo încleştare cu alte puteri, n'ar putea opune 
rezistență serioasă în Azov. Spre Caspica însă drumul era 
aproape deschis dela sine. Caravane cu mărfuri ruseşti fură 
atacate de bandiți în munţii Caucauzului. Trupele ruseşti 
ocupară înălțimile pentru a asigura traficul şi pentru a îngădui 


14 Kurt Kersten, op. cit. 

şahului Persiei să doarmă în pace. Dar drumurile comerciale 
aveau mereu nevoie de pază şi deci provinciile caspice trebuiau să 
intre sub dominație rusească. Astfel Ţarul puse mâna, fără nicio 
luptă, pe teritoriile petrolifere dela Bacu. 

Atunci naveau nicio însemnătate deosebită. Se extrăgea în 
chip rudimentar păcura care, încărcată în butoaie, era vândută 
pentru unsul roților şi calafatarea fundului vaselor. Abia peste 
două sute de ani izvoarele petrolifere dela Caspica vor deveni una 
din bogățiile de seamă ale Rusiei, principiul forței şi al întregii ei 
vieți economice. 

Ca în toate campaniile lui Petru, trebuia să se arate în vreun 
fel defectele grave ale organizațiilor lui pripite, calitatea primitivă 
a oamenilor lui. Oastea cuceritoare se'mpiedecă în propria-i 
mărime. Suferi de foame şi de frig, nu-şi putu duce tunurile 
pânăn munţi, oameni şi cai fură doboriți de molime. Ca să nu 
îngheţe cu toți între zăpezile caucaziene, încă din toamnă Ţarul 
dete ordinul de retragere. 

Dar Turcii, îngrijoraţi de nouile cuceriri caspice ale lui Petru, 
ațâțați pe de altă parte de Englezi, care nu încetaseră a dori o 
înfrângere a Tarului prin armele altora, erau pe punctul de a 
declara un nou războiu Rusiei. Petru nu se pregătise pentru o 
campanie atât ds grea şi deşi nădăjduia să reintre în stăpânirea 
cetății Azovului, izbuti să împace pe Turci prin intermediul 
reprezentantului Franţei în Istambul. 

Tocmai izbucniră nouile scandaluri publice în jurul 
oamenilor Ţarului — şi de care ne ocupăm mai sus — acuzaţi de 
jaf în avuţia publică şi de asupriri neomenoase. Petru fu silit, 
între alții, să se despartă pentru totdeauna de un Şafirov, de un 
Mencicov, cărora nimeni nu le mai luă locul. 

Nimeni, de asemeni, după moartea micului Petru, băiatul 
Caterinei, nu luă locul de moştenitor al tronului. De drept, 
trebuia să urmeze băiatul lui Alexei. Dar Țarul îşi rezervă din 
1722 dreptul de a numi moştenitor pe cine va socoti „mai 
destoinic” şi dreptul de a-l înlătuia, dacă destoinicia nu se vădea. 
Dar starea sănătăţii lui Petru se înrăutăţise. .Se ferea de medici, 
care desigur nu i-ar fi putut înlătura boala, dar care i-ar fi putut- 
o uşura. Nu voia ca cineva să afle de suferințele Ţarului şi 


158 


încordarea în care pusese țara să slăbească. Despre oameni avea 
credința, de mult, că trebue să le faci binele împotriva voinții lor 
şi întâmplările vieţii îi dăduse dreptate. „N'am tăcut toate aceste, 
spunea adesea, arătând porturile, vapoarele, depozitele de 
mărfuri, pavilioanele cu insignele imperiului, împotriva voinței 
voastre?” Numai Caterina îi mai rămăsese, care avusese 
totdeauna grijă de el, ca o mamă, care-i trimesese de atâtea ori în 
tabără tructe, vinuri, îmbrăcăminte mai bună, rufârie curată şi 
ciorapi, împreună cu scrisori pline de sfaturi despre îngrijirea 
sănătății. Ca şi proprii ei copii, Ţarul îi spunea şi îi scria 
„mămucă”. 

Au rămas hârtiile prin care Ţarul, din camera lui de bolnav, 
poruncea oamenilor puşi la lucru, cum să croiască mai bine 
canalul lacului Ladoga. Ba el se ridică din patul suferințelor şi se 
duse însuşi să vadă cum se lucrase, ca un bun gospodar care ştia 
că nimic nu poate înlocui privigherea stăpânului. 

„Proasta mea sănătate ma silit să stau în casă — scrise 
Țaiul căpitanului Bering — şi aşa că mi-a trecut prin minte ceva 
la care mă mai gândisem mult şi nu putusem realiza din o 
mulțime de pricim, anume descoperirea unui drum prin Oceanul 
înghețat spre China şi India. Cum patria nu e amenințată acum 
de niciun duşman, trebue să ne gândim a dobândi glorie pentru 
țară, prin ştiinţă şi artă”. 

încercarea căpitanului Bering nu duse şi nu putea duce la 
un rezultat serios. Numai câteva luni pe an Oceanul îngheţat e 
navigabil iar în acest timp e nevoie de vase speciale, care să 
reziste navalei ghețurilor pe de o parte şi să poată răzbate imensa 
distanță — porturi intermediare lipsesc — dela Arhanghelsc la 
Vladivostoc, cu o vitesă care să depăşească timpul de 
navigabilitate. Nici azi problema nu e rezolvată în întregime. 
Vasele speciale construite de Soviete în acest scop şi ajutate de 
avioane antrenate în sboruri arctice pentru supravegherea 
mersului ghețarilor, nau creat încă o cale sigură. Sa început 
construirea de porturi intermediare de-a-lungul coastei siberiene 
a Oceanului înghețat, pentru aprovizionarea acestor vase 
speciale. Necesitatea unui drum pe la miazănoapte, din pricină că 
linia ferată transiberiană ar putea fi tăiată de o înaintare 


159 


japoneză, sili Sovietele să reia ideea lui Petru cel Mare, dar în 
condiții tehnice mult superioare, şi care Ţarului genial îi lipsiseră. 

Târziu şi după multă chibzuinţă — poate cu intenţia de a-i 
dărui şi moştenirea tronului — Ţarul încorona în Cremlin pe 
Caterina. Nu era un dar personal. Petru tinu să justifice, în 
deosebi față de străini, hotărîrea lui, şi făcu destăinuirea — 
senzațională atunci — că la Prut, imperiul fu salvat de Caterina. 
Că afirmaţia Ţarului era adevărată, nu mai încape îndoială ; că 
alături de ea lucrase în acelaşi scop şi alții, în deosebi cancelarul 
Şafirov, Evreul din Olanda, e de asemenea sigur. Că fu nevoie de 
treisprezece ani ca Ţarul să observe că „mămuca” avea drept la o 
recunoaştere, are un înțeles mai adânc. 

E simţimântul singurătăţii cu care soarta lovea sfârşitul 
acestui om extraordinar, care se frământase în luptă cu sute de 
mii de ostaşi, care ridicase şi distrusese oraşe, care plânsese, 
râsese şi benchetuise între favoriţi, care zămislise doi băieți şi trei 
fete, ca fetele să le mărite în Germania iar băieții să-i moară unul 
la douăzeci şi şase de ani sub cnut, celălalt la patru ani, luat de 
Dumnezeu. Imperiul pentru care se ostenise aproape treizeci de 
ani, căruia îi jertfise zilele, nopțile, prietenii şi un fiu, la sfârşitul 
vieții Ţarului rămânea fără un stăpân de care oştirea, boierii şi 
prostimea să asculte, ameninţaţi cu toții şi dela miazăzi şi dela 
apus, aproape fără niciun aliat de credință. 

N'avea încredere în femei şi oricât ar fi prețuit însuşirile de 
bună gospodină, de harnică şi isteaţă soţie, de curajoasă stăpână, 
Petru ştia bine că nu Caterina putea fi cea mai bună urmaşă pe 
tronul Rusiei. Încoponarea ei în Cremlin, după treisprezece ani de 
şovăire, dovedea că Petru nu mai putea suferi singurătatea 
domniei şi — cum soarta nu făcuse încă alegerea „celui mai 
destoinic” — voia să ştie că rămânea un cap şi o mână care să 
păzească ceea ce el agonisise. 

Până în ceasul agoniei, Petru încă nu se hotărise a numi de 
drept, prin vreun document, pe Caterina moştenitoare a tronului. 
lar când, pe patul morţii, după înfiorătoare suferinţe, ceru 
condeiu şi hârtie să scrie ultima-i voință, condeiul îi căzu din 
mână. 

Petru Alexeievici se săvârşi în vârstă de cincizeci şi patru de 
ani. Era în 25 Ianuarie 1725. 

Cu ajutorul fostului prieten al Ţarului, Mencicov, care 
veghiase la căpătâiul muribundului şi după sfaturile lui 
Bassewitz, un tânăr ministru plenipotenţiar al ducelui de 
Holstein-Gottorp, Caterina puse mâna pe putere, în vreme ce 
boerii de veche nobleţe care suferiseră atâtea umiliri şi tăcuseră 
numai de frică, se înarmau şi aveau de gând să aresteze pe 
Tarină iar pe credincioşii ei sfetnici să-i spânzure. Măsurile luate 
de Mencicov şi Bassevitz fură simple, dar sigure. îşi însuşiră 
tezaurul, cumpărară garda palatului, aduseră trupe credincioase 
şi mobilizară forțele din cetățui. La ivirea boierilor care credeau că 
vor prelua domnia, se auziră sunete de tobă în curtea palatului. 
Trupele în front prezentară armele, strigând: „Trăiască Țarina 
Caterina !” Şi strigau din toată inima: Caterina era de-a lor, o 
ţărancă. 

DATELE PERMANENTE ALE POLITICII RUSEŞTI 


Geniul lui Petru, — pe drept numit de Mencicov şi de istorie 
— cel Mare, zămisli mai puternic decât toți înaintaşii lui şi cu o 
conştiinţă ce se ivea pentru întâia oară pe tronul Ţarilor, datele 
permanente ale politicii ruseşti în mijlocul unei tragedii care-i 
urmări paşii din adolescență până ce închise ochii. Lumea nu 
cunoaşte o mai grandioasă realizare politică în împrejurări mai 
neprielnice, o minte creatoare mai echilibrată întrun corp cu o 
simţire mai desechilibrată. Istoricul şi psihologul se apropie la fel 
de uimiți şi de emoţionațţi, de amintirea acestei figuri fără 
pereche. 

Lipsit de obicinuitele vanităţi, fatal legate de strălucirea unei 
coroane, el navea în jur — spre deosebire de curtea celorlalți 
„Iraţi” regeşti — curteni pricepuţi în linguşiri, şi în anecdote mai 
mult sau mai puţin triviale. Ţarul nu îngăduia niciun tel de 
măgulire personală şi cel mai bun mijloc de a-i câştiga 
încrederea, dacă nu chiar simpatia, era un limbaj verde care 

să redea o realitate nemăsluită. Acest civilizator cu sabia şi 
cnutul era un barbar care nu suferea niciuna din dulcegăriile 
„Civilizaţiei”. Femeile şi bărbaţii pe care-i iubise nu dobândiră 
niciodată vreo putere asupra judecății sau voinții lui. Nici 
Mencicov, de care-l legau amintirile atât de trainice de obiceiu ale 
copilăriei şi adolescenţei, nu se putu menţine în preajma Ţarului 
decât mulțumită însuşirilor lui, străşniciei lui ca şef de armată, 
priceperii lui politice şi devotamentului nețărmurit față de 
întreaga operă a Ţarului. Nu încape nicio îndoială că o singură 
abatere dela ceea ce Petru socotea că trebue să ceară 
colaboratorilor lui apropiaţi, ar fi fost deajuns ca Mencicov să-şi 
piardă rangul şi poate vieața. Când Țarul purcese la puriticarea 
administrativă a ţării şi înlăturarea corupţiei devenise o 
necesitate socială, o condiţie de pace lăuntrică, el bătu cu pumnii 
şi bățul pe cei mai înalți demnitari ai imperiului — printre care se 
afla şi Mencicov — amenințându-i cu surghiunul, cu moartea. De 
Mencicov se despărţi greu, îl iertă de câteva ori, dar până la urmă 
tot îl alungă. Abia după intrarea Țarului în agonie, Mencicov 

cuteză să se apropie de patul lui şi să pună la cale înscăunarea 
Caterinei, revenirea lui la putere. 

Ca şi Napoleon mai târziu — care de asemenea avu nevoie 
pentru realizarea ţelurilor de oameni de ispravă — Ţarul nu 
îngădui crearea unei aristocrații a favoritismului leneş, cum se va 
întâmpla cu urmaşii lui până la ultimul Romanov, Nicolae II, şi 
cum se întâmplă cu toate dinastiile menite pierii. 

Pentru sine, Ţarul nu ceru niciodată un confort mai mare, în 
deosebi în timpul campaniilor sau în atelierele unde lucrase şi 
supraveghiase lucrul altora. Construcţiile dela Petersburg şi dela 
Peterhof trebuiau să slujească mai mult prestigiului coroanei şi 
familiei sale. Chiar la bătrâneţe, Petru îşi păstră vioiciunea de 
spirit, sări însuşi în valurile golfului Finlandei ca să dea ajutor 
unor mateloți a căror barcă se răsturnase. Şi fu întâiul suveran 
care plănui reconstrucția imperiului, reeducaţia poporului, dela 
uneltele muncii manuale, începând prin a le mânui însuşi. Acest 
împărat cu o vedere istorică aidoma cu a celor mai merituoşi 
dintre Englezi şi ale cărui linii politice nu şi-au pierdut valoarea 
două sute de ani dela formularea lor, era stăpânit în acelaşi timp 
de cerințele realității imediate, mărunte, de legile elementare ale 
greutății şi dimensiunii materialelor; a căror nerespectare se 
răzbună cumplit şi cu efecte îndelungi asupra ideii arhitectonice, 
oricât de măreţe. 

Pentru folosirea uneltelor aduse meseriaşi şi ingineri din 
Europa occidentala, unde aproape un an petrecu el însuşi în 
veşminte de muncitor, în ateliere şi şantiere, sili tineretul 
moscovit sa părăsească lenea patriarhală a conacelor, îi vâri în 
slujba meşterilor pricepuţi dela celălalt capăt al lumii, strângător 
cum era, aproape sgârcit — ca orice spirit producător — Petru nu 
sta în cumpănă să plătească salariile cele mai mari străinilor care 
aduceau în Rusia o pricepere tehnică oricât de mică. 

Veacul al XVIII-lea şi al XIX-lea va trăi din zestrea morală şi 
tehnică a lui Petru cel Mare, pe alocuri cu înnoiri urgente cerute 
de nevoile apărării naționale care, în acest domeniu, nu îngădue 
niciun lei de „tradiționalism”. Dar cu fiecare an, în lipsa unui alt 
Petru, Rusia rămânea cu un pas în urma Occidentului. Şi când 
diferențele devin, în veacul al XX-lea, prea mari, revoluţia 

bolşevică răstoarnă, inerția vechilor clase conducătoare, cu 
vărsări de sânge care amintesc în primul rând de epoca lui Petru. 
Dar după vărsările de sânge urmează angajarea inginerilor 
germani şi americani care, plătiți în aur, creiară uriaşul aparat 
tehnic al sovietelor din zilele noastre precum şi învăţământul 
necesar zămislirii inginerilor autohtoni. Paralela dintre Petru şi 
conducătorii din ultimii douăzeci de ani ai sovietelor poate fi 
urmărită în amănunt, în toate domeniile, dela reorganizarea şi 
înzestrarea armatei, până la înlăturarea parazitismului de partid 
— nenumăratele „purificări” sângeroase din conducerea celulelor 
comuniste — şi până la construcţia de oraşe în punctele cele mai 
de seamă ale regiunilor productive din Rusia europeană şi Rusia 
asiatică. Am pomenit de canalul Ladoga pe care-l începuse Petru 
în penultimul an al vieții. Uitat de toţi urmaşii, el iu reluat de 
conducătorii sovietelor — din aceeaşi necesitate istorică în stare 
să creeze, precum se vede, nu numai evenimente, dar şi psihologii 
asemănătoare, la depărtare de veacuri. Azi, flota din marea 
Baltică trece direct în Oceanul îngheţat printr'un canal care taie 
lacul Ladoga şi poate ajunge astfel pe calea cea mai scurtă, adică 
fără a mai ocoli Europa şi, în caz de închidere a canalului de 
Suez, chiar Africa şi Asia — la coastele răsăritene ale Siberiei. 

Precum Petru cel Mare coloniza țărmurile Mării Negre, 
sovietele colonizară Siberia. Precum Petru construi şantiere 
navale la Voronej, ca sudul Rusiei să-şi fabrice vasele în 
apropierea mării, sovietele colonizară vaste regiuni siberiene, 
unde edificară fabrici de armament, ca vasta provincie asiatică să 
se menţină din propriile-i avuţii, industriale şi demografice. 

Am pomenit de gândul Țarului Petru de a deschide 
navigației calea Oceanului îngheţat. Niciunul din urmaşii 
Romanovi nu se mai ocupă de această „trăsnaie”; ea fu realizată 
de urmaşul istoric al celui de-al treilea Romanov, de Soviete. 

O mare de cerneală se cheltui în jurul „lestamentului lui 
Petru cel Mare” care deşi ticluit în timpul Caterinei II — fu multă 
vreme socotit autentic şi avu o reală înrâurire asupra mentalității 
şi chiar activităţii politice ruseşti. Faptul că un asemenea fals 
grosolan fu cu putință, nar dovedi mare lucru pentru Rusia, 
unde au putut avea loc grosolane substituiri de Tari; dar că un 

asemenea document plăsmuit mult după moartea lui Petru, putu 
avea rezultate istorice, dovedeşte că acțiunea practică a Ţarului, 
cu tot caracterul ei de oportunitate, fusese profetică pentru Rusia 

În ziua când istoria se va scrie din punctul de vedere al 
unificării popoarelor Europei sau măcar din punctul de vedere al 
unificării ei politice şi administrative, acţiunea lui Petru — atât de 
național rusească — îşi va pierde mult din valoare şi aproape 
orice semnificație; se va pomeni de el ca de un meşter strungar 
care aduse întro tară întinsă cât un continent si locuită de o 
populaţie agricolă, primele elemente ale unei vieți industriale şi 
urbane, ridicând astfel dintro stare de semibarbarie rurală o 
populaţie — atunci — de peste cincisprezece milioane de locuitori, 
care se dovediră mai târziu înzestrați cu însuşiri de prim rang în 
multe domenii. 

Dar cum azi istoria merge şi se scrie pe linia izolărilor 
naţionale, Petru, ca primul revoluționar şi constructor al Rusiei 
moderne, rămâne o figură proeminentă — şi pentru multă vreme 
încă de-aci înainte, un izvor de istorie, împărăteasa Elisabeta!5 
întemeiază universitatea din Moscova, care înglobează colegiile lui 
Petru şi le armonizează — în 1755, adică abia douăzeci de ani 
după moartea marelui înaintaş. Petersburgul, în care locuitorii 
fură aduşi cu ajutorul cnutului şi săbiei, devine un centru de 
atracție. Mulţi nobili ruşi încep să se întrebe cum de se putea trăi 
înainte aiurea decât în Petersburg. Elisabeta pune grămezi mari 
de aur la voia inginerilor care lucrează la perfecționarea şi 
înfrumusețarea Capitalei, ceea ce nu mai sperie şi surprinde pe 
nimeni. Se iau primele măsuri polițieneşti pentru mărginirea 
dreptului de a locui în oraşul lui Petru. 

Caterina II, şaizeci de ani după moartea lui Petru, 
statorniceşte definitiv dominaţia rusă pe ţărmul Mării Negre, 
cucerind dela Turci şi Tătari gurile Donului şi gurile Niprului. 
Spre Apus merge pe acelaşi drum al înaintaşului, luând din 
împărțirile Poloniei Rusia Albă, Ucraina şi Curlanda. Această 
tendință va fi înnoită în 1939 de Stalin, conducătorul Rusiei 
bolşevice care — spre uimirea întregii Europe atât de uitucă — se 


15 Țarina Elisabeta, fiica lui Alexei. 

înțelege cu Hitler, conducătorul Germaniei naţional socialiste, 
pentru a patra împărțire a Poloniei, de pe urma căreia Rusia 
redobândeşte nu numai părțile apusene ale Ucrainei, dar şi ţările 
baltice, pierdute îndată» după căderea ultimului Romanov, şi la a 
căror stăpânire Rusia nar putea renunța din punct de vedere 
militar, iară a lăsa Petersburgul — azi Leningradul — în bătaia 
marinei şi aviației occidentale duşmane. 

Paul întâi, la sfârşitul veacului în care trăi Petru, cercetă 
urmele paşilor lui în Caucaz şi scoborind mai spre miazăzi, cuceri 
Georgia, menită a da pe Stalin, continuatorul atât de credincios 
— şi de sigur neintenţionat — al Ţarului revoluţionar. 

La începutul veacului al XIX-lea, Alexandru  întâiu 
dobândeşte Finlanda dela Suedezi, în continuare directă a 
luptelor lui Petru pentru lărgirea zonei libere din jurul 
Petersburgului. Precum se ştie, Finlanda fu pierdută îndată după 
căderea ultimului Romanov, dar în momentul când transcriem 
aceste rânduri — April 1940 — Ruşii, după un scurt şi crâncen 
războiu, au ocupat punctele strategice ale Finlandei, necesare 
ocrotirii Leningradului. 

Alexandru II suprimă, pe la mijlocul veacului al XIX-lea 
sclavia rurală, care nu mai era necesară pentru a ţine pe 
muncitorul agricol legat de brazda moşierului, de vreme ce exista 
robia mai puţin directă dar nu mai puţin neînduplecată, a 
banului. Mulţi ţărani eliberaţi se întoarseră la boieri, plângând să 
fie reprimiți. Abia sub Nicolae II, primul ministru Stolipin 
împroprietări în 1906 un anumit număr de ţărani, cărora le 
acordă şi ajutoare băneşti, urmând ca în trei ani să ia naştere o 
clasă de mici proprietari rurali. De sigur că acestei mişcări rurale 
ruseşti se datoreşte, prin molipsire, — începe în Moldova — 
revolta țărănească din România, în 1907. Dar adevărata 
expropriere se înfăptui abia sub Lenin, care deslănţui furia 
mujicilor de curând întorşi de pe front, spre a putea instaura 
domnia bolşevică. Stahn însă, din necesități de doctrină, 
reintroduce munca rurală sub torma colhozurilor, a căror 
activitate şi mentalitate depinde, prin uneltele agricole, prin 
seminţe şi prin valorificarea produselor, tot de puterea centrală. 
Cucerirea Constantinopolului şi alungarea Turcilor din Europa 

făceau parte esenţială din aşa-zisul „Testament al lui Petru cel 
Mare” — dar era oare nevoie de cucerirea Constantinopolului? 
Ceea ce voiau Ruşii, din imperative economice care nu puteau fi 
înlăturate şi care duse pe Petru la întâia lui victorie dela Azov, era 
libertatea navigaţiei pe Marea Neagră şi contactul cu marea 
Mediterană prin Bosfor. Dar cum marea Mediterană e şi ea un lac 
închis, „lestamentul” ar fi putut cere şi Egiptul, care deţine 
canalul de Suez, şi Spania, care posedă stânca Gibraltarului. În 
chip firesc, însemnătatea strâmtorilor, deci a Constantinopolului, 
pentru expansiunea comercială a imperiului rus, se dovedeşte 
exagerată. 

În marea Neagră însă, sovietele duc aceeaşi politică 
tradițională, din motive cu totul diferite şi anume de ordin militar, 
nu economic. Amintindu-şi războiul Crimeei şi de căderea 
Sebastopolului, dela mijlocul veacului al XIX-lea, Ruşii lasă 
Turcilor Constantinopolul, cu condiția ca Dardanelele să fie 
închise flotelor de războiu; ei îngădue azi Germaniei că ocupe o 
parte din Polonia, dar nu să ajungă şi la Marea Neagră. Sovietele, 
atât de amenințate în răsărit şi apus, vor să aibe măcar la nord şi 
la miazăzi câte o iruntarie liberă. E singura originalitate a politicii 
Sovietelor şi ea decurge din împrejurări pe care Petru cel Mare nu 
le cunoscuse. 

În toate celelalte domenii însă, sovietele — precum văzurăm 
— merg pe urmele lui Petru, a cărui statue aruncă din Petersburg 
uriaşa-i umbră până peste Moscova. 

